id stringlengths 36 36 | title stringlengths 8 2.31k | content stringlengths 4 21.7k | datetime stringdate 1478-01-28 12:00:00+0700 2025-05-08 14:01:23+0700 | domain stringclasses 9
values | url stringlengths 31 236 |
|---|---|---|---|---|---|
c46e781c-4cd8-4b18-b3f6-bcf2de54fe0e | រុស្ស៊ីមើលឃើញអ្នកស្លាប់ដោយសារជំងឺកូវីដ១៩ ច្រើនបំផុតមិនធ្លាប់មានបីថ្ងៃជាប់ៗគ្នា | ប្រទេសរុស្ស៊ីនៅថ្ងៃព្រហស្បតិ៍នេះបានរាយការណ៍ ពីចំនួនអ្នកស្លាប់ដោយសារជំងឺឆ្លងកូវីដ១៩ ខ្ពស់បំផុតសម្រាប់រយៈពេល៣ថ្ងៃជាប់ៗគ្នា។ នេះបើយោងតាមការចេញផ្សាយដោយ ទីភ្នាក់ងារសារព័ត៌មាន Reuters នៅថ្ងៃទី៣០ ខែកញ្ញា ឆ្នាំ២០២១។ របាយការណ៍សរុបរបស់រដ្ឋាភិបាលបានឲ្យដឹងថា មានអ្នកស្លាប់ថ្មីដោយសារជំងឺដ៏កាចសាហាវនេះរហូតដល់ ៨៦៧ នាក់ក្នុងរយៈពេល២៤ម៉ោងចុងក្រោយនេះ និងករណីឆ្លងថ្មីចំនួន២៣,៨៨៨ ករណី។ គួរបញ្ជាក់ថា កំណត់ត្រានេះបានកើតឡើង ចំពេលស្ថានការណ៍កូវីដ១៩ នៅក្នុងប្រទេសរុស្ស៊ីកើនឡើងយ៉ាងគំហុក បង្កឡើងដោយវីរុស Delta ខណៈដែលអត្រាអ្នកចាក់វ៉ាក់សាំងនៅមានកម្រិតទាប។ គិតត្រឹមល្ងាចថ្ងៃព្រហស្បតិ៍នេះ ប្រជាជនរុស្ស៊ីតិចជាង២០%ប៉ុណ្ណោះដែលបានចាក់វ៉ាក់សាំងពេញលេញ៕ | 2021-10-01T02:03:00+07:00 | freshnewsasia.com | https://m.freshnewsasia.com/index.php/en/internationalnews/214676-2021-09-30-12-03-58.html |
77ee276c-28f7-470f-9e84-2824d7027815 | រដ្ឋមន្ដ្រីមហាផ្ទៃកម្ពុជា ៖ អាស៊ាន ត្រូវបន្ដពង្រឹងសាមគ្គីភាព ដើម្បីប្រយុទ្ធប្រឆាំង ជំងឺកូវីដ-១៩ | ក្នុងពិធីប្រគល់-ទទួល តួនាទីជាប្រធានប្ដូរវេន រៀបចំកិច្ចប្រជុំថ្នាក់រដ្ឋមន្ដ្រី ទទួលបន្ទុកឧក្រិដ្ឋកម្មឆ្លងដែន លើកទី១៦ ឆ្នាំ២០២២ បន្ដពីប្រទេសព្រុយណេ នាថ្ងៃទី៣០ ខែកញ្ញា ឆ្នាំ២០២១ សម្ដេច ស ខេង បានសម្ដែងភាពរីករាយ ចំពោះតួនាទី ដ៏មានសារៈសំខាន់នេះ ដែលមិនត្រឹមតែជាមោទកភាព សម្រាប់កម្ពុជាប៉ុណ្ណោះទេ ប៉ុន្តែក៏ជាការឆ្លុះបញ្ចាំង ឲ្យឃើញនូវការចូលរួមចំណែក និងការទទួលខុសត្រូវ ចំពោះអនាគតរបស់សហគមន៍ ក្នុងនាមកម្ពុជា ជារដ្ឋសមាជិកអាស៊ាន ។ សម្ដេច បានបញ្ជាក់ថា «ភាពចាំបាច់ដែលអាស៊ានត្រូវបន្តពង្រឹងស្មារតី សាមគ្គីភាពរឹងមាំ និងការជួយគ្នា ទៅវិញទៅមក ដើម្បីប្រយុទ្ធប្រឆាំង ទាំងបញ្ហាជំងឺកូវីដ-១៩ និងរួមគ្នាដោះស្រាយបញ្ហា ជាច្រើនទៀត ក្នុងក្របខណ្ឌនៃឧក្រិដ្ឋកម្មឆ្លងដែន ជាពិសេសបទល្មើស មិនប្រពៃណី ដែលកំពុងមានការកើនឡើងឥតឈប់ឈរ និងបង្កការគំរាមកំហែង ដល់សន្តិសុខផ្ទៃ ក្នុងប្រទេស និងតំបន់» ។ ក្នុងស្មារតីនេះ សម្តេចក្រឡាហោម ស ខេង បានបង្ហាញនូវការប្តេជ្ញាចិត្តរបស់កម្ពុជា ក្នុងការបន្តខិតខំពង្រីកទំនាក់ទំនង និងកិច្ចសហប្រតិបត្តិការក្នុងតំបន់ ឲ្យកាន់តែសកម្ម និងស៊ីជម្រៅថែមទៀត ជាមួយបណ្តារដ្ឋសមាជិកអាស៊ាន លើការងារពង្រឹង ការអនុវត្តច្បាប់ និងបានសម្តែងនូវក្តីសង្ឃឹមយ៉ាង មុតមាំចំពោះការបន្តគាំទ្រ និង ការជួយជ្រោមជ្រែង ពីសំណាក់រដ្ឋមន្ត្រីទទួលបន្ទុកឧក្រិដ្ឋកម្មឆ្លងដែននៃ រដ្ឋសមាជិកអាស៊ានទាំងអស់ និងលេខាធិការដ្ឋាន អាស៊ាន ដើម្បីផ្ដល់លទ្ធភាពដល់កម្ពុជា បំពេញតួនាទី ជាប្រធានកិច្ចប្រជុំមន្ត្រីជាន់ខ្ពស់ទទួលបន្ទុកឧក្រិដ្ឋកម្មឆ្លងដែន លើកទី២២ (22nd SOMTC) និងកិច្ចប្រជុំ រដ្ឋមន្ត្រីអាស៊ាន ទទួលបន្ទុកឧក្រិដ្ឋកម្មឆ្លងដែន លើកទី១៦ (16th AMMTC) នៅឆ្នាំ២០២២ ប្រកបដោយ ប្រសិទ្ធភាព និងសម្រេចបានសមិទ្ធផលថ្មីៗ បន្ថែមទៀត នៅក្រោម «សសរស្តម្ភសន្តិសុខនយោបាយ» ដើម្បីបម្រើដល់ឧត្តមប្រយោជន៍រួម និងបុព្វហេតុនៃសន្តិភាព វិបុលភាពសម្រាប់តំបន់អាស៊ាន ៕ | 2021-10-01T01:42:00+07:00 | dap-news.com | https://dap-news.com/national/2021/09/30/188100/ |
c3f7ddae-69c9-4368-91e2-dff636b0863c | អ្នកឧកញ៉ា ចេន ហ្ស៊ី ស្នើសម្តេចតេជោ ក្នុងការបរិច្ចាគទឹកប្រាក់ ១លានដុល្លារ ក្នុងការជួយដល់ប្រទេសឡាវ ដើម្បីប្រយុទ្ធប្រឆាំង នឹងជម្ងឺរាតត្បាត | អ្នកឧកញ៉ា ចេន ហ្ស៊ី ជាទីប្រឹក្សា សម្តេចតេជោ ហ៊ុនសែន នាយករដ្ឋមន្រ្តី នៃប្រទេសកម្ពុជា មានប្រសាសន៍ថាការបរិច្ចាគនេះ គឺក្នុងគោលបំណងមនុស្សធម៌ និងដើម្បីឆ្លើយតបទៅនឹងការអំពាវនាវ របស់ សម្តេចតេជោ នាយករដ្ឋមន្រ្តី ក្នុងការផ្តល់ជំនួយ និងការគាំទ្រយ៉ាងសកម្ម ជូនដល់ប្រទេសឡាវ ។ ដោយសារកម្ពុជាតែងតែជាមិត្តដ៏ល្អ របស់ប្រទេស ជិតខាង ដូច្នេះយើងទាំងអស់គ្នាគួរតែរួបរួម និងជួយគ្នាទៅវិញទៅមក ក្នុងការប្រយុទ្ធប្រឆាំង នឹងជម្ងឺកូវីដដ៏កាចសាហាវនេះ ។ ក្នុងនាមជាអ្នកជំនួញម្នាក់ ដែលបានចាក់គ្រឹះជាយូរមកហើយ នៅក្នុងប្រទេសកម្ពុជា អ្នកឧកញ៉ា ចេន ហ្ស៊ី ក៏បានឆ្លើយតបយ៉ាងសកម្មចំពោះ សម្តេចតេជោ នាយករដ្ឋមន្រ្តី និងបំណង របស់រាជរដ្ឋាភិបាលកម្ពុជា ក្នុងការលើកកម្ពស់សេដ្ឋកិច្ចនិង ពាណិជ្ជកម្មរវាងប្រទេសទាំងពីរ ជាពិសេសទំនាក់ទំនង មិត្តភាពទ្វេភាគី។ ដូច្នេះលោកក៏បានវិនិយោគ នៅក្នុងវិស័យទេសចរណ៍ និងវិស័យបច្ចេកវិទ្យា របស់ប្រទេសឡាវ តាមរយៈក្រុមហ៊ុនជាច្រើនរបស់សម្ព័ន្ធ ដែលជំរុញដល់ការលើកកម្ពស់ធុរកិច្ច និងកិច្ចសហប្រតិបត្តិការ យ៉ាងជិតស្និទ្ធ រវាងប្រទេសជិតខាងទាំងពីរ ។ ដោយផ្អែកលើការយល់ដឹង ដ៏ស៊ីជម្រៅរបស់គាត់អំពីសេដ្ឋកិច្ច របស់ប្រទេសកម្ពុជា លោកគឺជាកម្លាំងជំរុញ នៅពីក្រោយភាពជោគជ័យរបស់សម្ព័ន្ធក្រុមហ៊ុន កម្ពុជាជាច្រើន ដូចជាៈ ក្រុមហ៊ុនព្រីនស៍ ហូលឌីង គ្រុប ក្រុមហ៊ុនព្រីនស៍ រៀល អ៊ីស្ទេត ធនាគារព្រីនស៍ ក្រុមហ៊ុនព្រីនស៍ ហ័នយូ ក្រុមហ៊ុនប៊ែល រ៉ូដ ឃែភីថល មេនេចម៉ិន និងក្រុមហ៊ុនអាកាសចរណ៍ ខេមបូឌា អ៊ែរវ៉េ ។ សហគ្រិនកម្ពុជា រូបនេះ ត្រូវបានទទួលស្គាល់ថា ជាសហគ្រិនឆ្នើមប្រចាំឆ្នាំ នៅក្នុងកម្មវិធីពានរង្វាន់ធុរកិច្ចអន្តរជាតិ ឆ្នាំ២០២១ ហើយក៏ជាសហគ្រិនកម្ពុជា តែមួយគត់ ដែលបានឈ្នះពានរង្វាន់អ្នកដឹក នាំអាជីវកម្មពហុឧស្សាហកម្ម ។ លើសពីនេះ លោក គឺជាមេដឹកនាំម្នាក់ក្នុងចំណោមមេដឹកនាំអាស៊ី ទាំងបីរូបដែលត្រូវបានគេទទួលស្គាល់ ចំពោះភាពជាសហគ្រិនដ៏រឹងមាំ នៅក្នុងវិស័យផ្សេងៗគ្នា ក្នុងអំឡុងឆ្នាំដ៏សែនលំបាកមួយ ក្នុងការដឹកនាំក្រុមហ៊ុន ។ នៅក្នុងយុគសម័យមួយ ដែលពហុក្រុមហ៊ុននានា កំពុងបំពេញនូវ ទំនួលខុសត្រូវរបស់ខ្លួនចំពោះសង្គម អ្នកឧកញ៉ា ចេន ហ្ស៊ី និងក្រុមការងារ នៃថ្នាក់ដឹកនាំ របស់លោក នៅក្នុង សម្ព័ន្ធក្រុមហ៊ុន ព្រីនស៍ គ្រុប បានខិតខំធ្វើការ ដោយមិនគិតពីភាព នឿយហត់ ដើម្បីជាកម្លាំងជម្រុញ ឱ្យប្រទេសកម្ពុជា មានស្ថានភាពល្អប្រសើរ និងជាផ្នែកមួយ នៃការគាំទ្រប្រទេស ដើម្បីយកឈ្នះ ជម្ងឺរាតត្បាតដ៏កាចសាហាវនេះ ៕ | 2021-10-01T00:43:00+07:00 | dap-news.com | https://dap-news.com/national/2021/09/30/188079/ |
398a8f48-3efc-4083-86fd-423a12bd33f3 | អាជ្ញាធរខេត្តសៀមរាប នឹងប្រគល់យានយន្តដែលដកហូត ក្នុងកំឡុងពេលអនុវត្តវិធានការទប់ស្កាត់ជំងឺកូវីដនៅថ្ងៃទី១ ខែតុលា | រដ្ឋបាលខេត្តសៀមរាប នៅថ្ងៃទី៣០ ខែកញ្ញា ឆ្នាំ២០២១នេះ បានចេញសេចក្តីជូនដំណឹង ពីការប្រគល់យានយន្តដែលបានដកហូត អំឡុងពេលនៃការអនុវត្តវិធានការរដ្ឋបាល មកទទួលយកយានយន្តរបស់ខ្លួនវិញ ក្នុងការទប់ស្កាត់ការឆ្លងរាលដាលនៃជំងឺកូវីដ១៩។ នេះបើតាមសេចក្ដីជូនដំណឹង ដែលបណ្ដាញព័ត៌មាន Fresh News ទទួលបាន។ រដ្ឋបាលខេត្ត ក៏បានដាក់ចេញវិធានការរដ្ឋបាល ដោយបានកំណត់ ក្នុងភូមិសាស្ត្រក្រុងសៀមរាប និងចេញវិធានការមួយចំនួនទៀត ដើម្បីទប់ស្កាត់ការឆ្លងរាលដាលនៃជំងឺកូវីដ១៩។ គណៈបញ្ជាការឯកភាពរដ្ឋបាលខេត្ត បានធ្វើការហាមឃាត់ និងដកហូតនូវយានយន្តមួយចំនួនដែលល្មើសនឹងវិធានការរដ្ឋបាល។ បន្ថែមពីនេះទៀត សូមប្រជាពលរដ្ឋដែលជាម្ចាស់យានយន្តទាំងអស់ អញ្ជើញមកទទួលយកយានយន្តរបស់ខ្លួនវិញនាថ្ងៃទី០១ ខែតុលា ឆ្នាំ២០២១ វេលាម៉ោង៧៖៣០នាទី នៅសួនច្បារព្រះរាជដំណាក់ (ដងស្ទឹងសៀមរាប) ដោយភ្ជាប់ជាមួយនូវឯកសារសម្គាល់យានយន្ត និងឯកសារបញ្ជាក់អត្តសញ្ញាណនានា៕ | 2021-10-01T00:19:00+07:00 | freshnewsasia.com | https://m.freshnewsasia.com/index.php/en/localnews/214659-2021-09-30-10-19-11.html |
6d984b11-a0b4-473c-9fc5-ec99fe8fc4c3 | ទោះមានការរំខានពីជំងឺកូវីដ-១៩ ក៏ពិព័រណ៍ការងារ និងផលិតភាពអនឡាញ ឆ្នាំ២០២១ នៅតែបន្តរៀបចំឡើងតាមប្រព័ន្ធបច្ចេកវិទ្យា | ដើម្បីចូលរួមទប់ស្កាត់ ការឆ្លងរាលដាលនៃជំងឺកូវីដ-១៩ និងក្នុងគោលបំណងផ្តល់នូវជម្រើសដែលមានភាពបត់បែនកាន់តែងាយស្រួល សម្រាប់សិស្ស-និស្សិត យុវជន និងប្រជាពលរដ្ឋដែលមានបំណងចង់ស្វែងរកឱកាសការងារ ឬចង់ផ្លាស់ប្តូរការងារដើម្បីទទួលបាននូវបទពិសោធន៍ថ្មីៗបន្ថែមទៀតនោះ ទីភ្នាក់ងារជាតិមុខរបរ និងការងារ (NEA) នៃក្រសួងការងារ និងបណ្តុះបណ្តាលវិជ្ជាជីវៈ នៅតែបន្តរក្សាតុល្យភាពនៃដំណើរការទីផ្សារការងារ ជាពិសេសជួយជ្រោមជ្រែងដល់និយោជក ដែលមានតម្រូវការកម្លាំងពលកម្ម ព្រមទាំងបើកវេទិកាទូលាយ ក្នុងការទទួលបានឱកាសការងារកាន់តែងាយស្រួលដល់អ្នកស្វែងរកការងារ ដោយប្រើប្រាស់នូវប្រព័ន្ធបច្ចេកវិទ្យាទំនើប ដោយគ្រាន់តែអ្នកស្វែងរកការងារធ្វើការដាក់ពាក្យ និងអាចធ្វើការសម្ភាសការងារផ្ទាល់បានតាមរយៈប្រព័ន្ធវីដេអូ ដែលក្រុមការងារបានរៀបចំជូន សំដៅកាត់បន្ថយហានិភ័យនៃការរាលដាលនៃជំងឺកូវីដ-១៩ និងការចូលអនុវត្តម៉ឺងម៉ាត់នូវវិធានការ ៣ការពារ ៣កុំ។ ទន្ទឹមនឹងនេះ ព្រឹត្តិការណ៍ប្រចាំឆ្នាំ នៃពិព័រណ៍ការងារ និងផលិតភាពអនឡាញ ឆ្នាំ២០២១ នឹងទទួលស្វាគមន៍និយោជក និងអ្នកស្វែងរកការងារ ឲ្យចូលជ្រើសរើសកម្លាំងពលកម្ម និងដាក់ពាក្យស្នើសុំការងារតាមរយៈប្រព័ន្ធអនឡាញនៅលើគេហទំព័រ ។ គួរជម្រាបជូនដែរថា តាមរយៈកិច្ចសហការជាមួយសហភាពសហព័ន្ធយុវជនកម្ពុជា (UYFC) រាជធានីភ្នំពេញ សមាគមរោងចក្រកាត់ដេរ នៅកម្ពុជា (GMAC) និងកម្មវិធីអភិវឌ្ឍន៍សហប្រជាជាតិ (UNDP) ទីភ្នាក់ងារជាតិ មុខរបរ និងការងារ(NEA) នៃក្រសួងការងារ និងបណ្តុះបណ្តាលវិជ្ជាជីវៈ នឹងរៀបចំពិព័រណ៍ការងារ និងផលិតភាពជាតិអនឡាញ ឆ្នាំ២០២១ (National Career and Productivity Fair 2021-Online) ដែលមានរយៈពេល ០២ថ្ងៃ ចាប់ពីថ្ងៃទី៤-៥ ខែវិច្ឆិកា ឆ្នាំ២០២១ ខាងមុខនេះ។ បើសិនជាអ្នកស្វែងរកការងារ និងសាធារណជន ដែលមានបំណងចូលរួមតាំងបង្ហាញ ឬត្រូវការព័ត៌មានពិស្តារអំពីពិព័រណ៍ការងារ និងផលិតភាពជាតិអនឡាញ ឆ្នាំ២០២១ សូមទំនាក់ទំនងមកទីភ្នាក់ងារជាតិមុខរបរ និងការងារ នៃក្រសួងការងារ និងបណ្តុះបណ្តាលវិជ្ជាជីវៈ តាមរយៈលេខទូរស័ព្ទ ០១៧ ៨៧១ ៨០៧/០១៦ ៤៣៨ ៨៤៣៕ | 2021-09-30T23:53:00+07:00 | freshnewsasia.com | https://m.freshnewsasia.com/index.php/en/localnews/214654-2021-09-30-09-53-40.html |
0de3e167-1df2-46c7-8c9c-085b0dd7865b | អាវុធហត្ថរាជធានីភ្នំពេញ ចាប់ផ្តើមទទួល បេសកកម្មថ្មី នៅគោលដៅព្យាបាលកូវីដ-១៩ ស្តាតអូឡាំពិក | អាវុធហត្ថរាជធានីភ្នំពេញ នៅថ្ងៃទី២៨ ខែកញ្ញា ឆ្នាំ២០២១ទើបតែបានទទួលបេសកកម្មថ្មីបន្ថែមមួយទៀត គឺទទួលខុសត្រូវ រក្សា ការពារ សន្តិសុខ សណ្តាប់ធ្នាប់ នៅគោលដៅព្យាបាលកូវីដ-១៩ ស្តាតអូឡាំពិក និងចាប់ផ្តើមអនុវត្តពេញលេញ ចាប់ពីថ្ងៃទី២៩ ខែកញ្ញា ឆ្នាំ២០២១ តទៅ។ ក្នុងរយៈកាលកន្លងមក អាវុធហត្ថរាជធានីភ្នំពេញ តែងតែចូលរួមអនុវត្តគ្រប់វិធានការ ការពារទប់ស្កាត់ការរីករាលដាល នៃជំងឺកូវីដ-១៩ ជាអាថ៌រួមមាន ការប្រតិបត្តិរបៀបរបបរស់នៅនិងធ្វើការ ក្នុងរបត់ថ្មីជាមួយកូវីដ-១៩ តាមវិធានការ ៣ការពារ ៣កុំ, ធ្វើការពិនិត្យសំណាក (Rapid Test) ដល់កងកម្លាំងជាប់ជាប្រចាំ, ធ្វើការផ្សព្វផ្សាយសេចក្តីណែនាំរបស់ រាជរដ្ឋាភិបាលនិងសេចក្តីជូនដំណឹងរបស់ក្រសួងសុខាភិបាល ព្រមទាំងចែកម៉ាសជូនដល់ពលរដ្ឋ ក្នុងភូមិសាស្ត្រខណ្ឌ ទាំង១៤ ទូទាំងរាជធានីភ្នំពេញ, ចូលរួមអនុវត្តវិធានការ បិទខ្ទប់របស់រាជរដ្ឋាភិបាលនិងសាលារាជធានីភ្នំពេញ គ្រប់កាលៈទេសៈ, ចូលរួមការពារមណ្ឌលនិងទីតាំងធ្វើចត្តាឡីស័កជាច្រើនរយកន្លែង ជាពិសេសបានទទួលខុសត្រូវ រក្សា ការពារ សន្តិសុខ សណ្តាប់ធ្នាប់ នៅគោលដៅព្យាបាលកូវីដ-១៩ សំខាន់ៗមួយចំនួន ដូចជា សណ្ឋាគារ Great Duke, វិទ្យាល័យជាស៊ីមសាមគ្គី, ដឹព្រីមៀរសែនសុខ និង មន្ទីរពេទ្យហ្លួងម៉ែ ជាដើម។ ដោយឡែក ចាប់ពីថ្ងៃទី២៩ ខែកញ្ញា ឆ្នាំ២០២១នេះ អាវុធហត្ថរាជធានីភ្នំពេញ បានទទួលបេសកកម្មថ្មីមួយទៀត គឺទទួលខុសត្រូវ រក្សា ការពារ សន្តិសុខ សណ្តាប់ធ្នាប់ នៅគោលដៅព្យាបាលកូវីដ-១៩ ស្តាតអូឡាំពិក។ ក្នុងការអនុវត្តតួនាទី ភារកិច្ចរបស់ខ្លួន អាវុធហត្ថរាជធានីភ្នំពេញ តែងឈរលើគោលការណ៍ គោរពច្បាប់ គោរពវិន័យ គោរពសិទ្ធិមនុស្ស ប្រកបដោយក្រមសីលធម៌វិជ្ជាជីវៈ តាមការតម្រង់ទិស របស់កងរាជអាវុធហត្ថលើផ្ទៃ ប្រទេស ជាពិសេសតែងតែចងចាំនិងអនុវត្តខ្ជាប់ខ្ជួន នូវទិសស្លោករបស់លោកនាយឧត្តមសេនីយ៍ សៅ សុខា អគ្គមេបញ្ជាការរង កងយោធពលខេមរភូមិន្ទ និងជាមេបញ្ជាការ កងរាជអាវុធហត្ថលើផ្ទៃប្រទេស គឺ៖ | 2021-09-30T23:23:00+07:00 | dap-news.com | https://dap-news.com/national/2021/09/30/188054/ |
ec6b564f-c8a1-4602-9f28-62b12fdf21bf | អ្នកឧកញ៉ា ចេន ហ្ស៉ី បរិច្ចាគថវិកា១លានដុល្លារ ជួយដល់ប្រទេសឡាវ ក្នុងការប្រយុទ្ធប្រឆាំងនឹងជំងឺរាតត្បាត (Video inside) | ឆ្លើយតបតាមការអំពាវនាវរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា, អ្នកឧកញ៉ា ចេន ហ្ស៉ី ប្រធានសម្ព័ន្ធក្រុមហ៊ុនព្រីនស៍ គ្រុប បានសម្រេចបរិច្ចាគប្រាក់ចំនួន១លានដុល្លារអាមេរិក ក្នុងការជួយដល់ប្រទេសឡាវ ក្នុងការប្រយុទ្ធប្រឆាំងជំងឺរាតត្បាត។ នេះបើតាមសេចក្តីប្រកាសព័ត៌មាន របស់ក្រុមហ៊ុន ព្រីនស៍ គ្រុប ដែលបណ្តាញព័ត៌មាន Fresh News ទទួលបាននៅថ្ងៃទី៣០ ខែកញ្ញានេះ។ សេចក្តីប្រកាសព័ត៌មានបានស្រង់សំដី អ្នកឧកញ៉ា ចេន ហ្ស៊ី បញ្ជាក់ថា ការបរិច្ចាគនេះ គឺក្នុងគោលបំណងមនុស្សធម៌ ដោយសារកម្ពុជា តែងតែជាមិត្តដ៏ល្អរបស់ប្រទេសជិតខាង ដូច្នេះយើងទាំងអស់គ្នាគួរតែរួបរួម និងជួយគ្នាទៅវិញទៅមកក្នុងការ ប្រយុទ្ធប្រឆាំងនឹងជំងឺកូវីដដ៏កាចសាហាវនេះ។ ជាមួយគ្នានេះ អ្នកឧកញ៉ា ចេន ហ្ស៊ី ក៏បានវិនិយោគនៅក្នុងវិស័យទេសចរណ៍ និងវិស័យបច្ចេកវិទ្យារបស់ប្រទេសឡាវ តាមរយៈក្រុមហ៊ុនជាច្រើនរបស់សម្ព័ន្ធ ដែលជំរុញដល់ការលើកកម្ពស់ធុរកិច្ច និងកិច្ចសហប្រតិបត្តិការយ៉ាងជិតស្និទ្ធរវាងប្រទេសជិតខាងទាំងពីរ កម្ពុជា-ឡាវ៕ | 2021-09-30T22:43:00+07:00 | freshnewsasia.com | https://m.freshnewsasia.com/index.php/en/localnews/214645-2021-09-30-08-43-49.html |
886f88e2-b804-4d61-9593-daad02ee3d06 | ក្រោយជា បើមានរោគសញ្ញានេះបញ្ជាក់ថា អ្នកមានកូវីដរយៈពេលវែង ត្រូវជួបពេទ្យបន្ទាន់ | វេជ្ជបណ្ឌិត Chakrarat Pittayawong Anon ប្រធាននាយកដ្ឋានរោគរាតត្បាតបានបង្ហាញថា រោគសញ្ញានៃជំងឺកូវីដ ១៩ វាអាចបង្ហាញទាំង រាងកាយ និង ផ្លូវចិត្ត ដោយអ្នកជំងឺម្នាក់ៗមានរោគសញ្ញាផ្សេងៗគ្នា។ វាមិនមានលក្ខណៈជាក់លាក់ឡើយ ដោយអ្នកឈឺខ្លះមានដូចជា ក្អក ក្ដៅខ្លួន ឈឺក្បាល បាត់បង់ក្លិន ឬរសជាតិ ឈឺទ្រូង ដកដង្ហើមខ្លី អស់កម្លាំង ឈឺសន្លាក់ ឬសាច់ដុំ និងរាគ ដែលបណ្ដាលមកពីការថយចុះនៃប្រព័ន្ធភាពស៊ាំ។ ហើយអ្នកខ្លះក៏អាចមានរោគសញ្ញានៃការថប់បារម្ភ ឬការធ្លាក់ទឹកចិត្តជាដើម។ ជាពិសេសអ្នកស្ថិតនៅក្នុងតំបន់ក្រហម និងអ្នកមានជំងឺធ្ងន់ធ្ងរ អាចមានឱកាសឆ្លងកូវីដខ្ពស់ជាងអ្នកដែលមានរោគសញ្ញាតិចជាង ព្រោះអាចមានកត្តាស្ត្រេស ដែលបានប្រមូលផ្ដុំតាំងពីពេលដែលឈឺជាមួយកូវីដ ។ ជាលទ្ធផលរោគសញ្ញាអាចបន្តពី ៣-៦ ខែ មុនពេលវាវិលមករកភាពធម្មតាវិញ។ ក៏ដូចជារកឃើញលើស្ត្រីច្រើនជាងបុរស និងអ្នកដែលមានជំងឺរ៉ាំរ៉ៃផ្សេងទៀត ដូចជាជំងឺហឺត។ ល។ លោកវេជ្ជបណ្ឌិតបានបន្តទៀតថា ការផ្ដោតសំខាន់លើការព្យាបាលដោយរោគសញ្ញា អ្នកជំងឺអាចរង់ចាំជាសះស្បើយដោយខ្លួនឯង ប្រសិនបើពួកគេមានរោគសញ្ញាតិចតួច។ ទោះយ៉ាងណាក៏ដោយ ប្រសិនបើអាការមិនប្រសើរឡើង ឬកាន់តែអាក្រក់ទៅៗ ដូចជាក្អក ហត់នឿយ ដង្ហើមដកញាប់ ឬមានរោគសញ្ញាប្រព័ន្ធប្រសាទដូចជាវង្វេងវង្វាន់ អ្នកជំងឺគួរតែទៅជួបគ្រូពេទ្យ ដើម្បីធ្វើរោគវិនិច្ឆ័យ និងព្យាបាលបន្ថែមបន្ថែមទៀត។ លើសពីនេះលំហាត់ប្រាណ គឺជាកត្តាសំខាន់ដែលអនុញ្ញាតឲ្យរាងកាយវិលត្រឡប់មកធ្វើការយ៉ាងឆាប់រហ័ស និងពេញលេញ។ ក៏ដូចជាត្រូវពឹងផ្អែកលើការលើកទឹកចិត្តពីខ្លួនឯង និងអ្នកនៅជុំវិញខ្លួន ធ្វើសកម្មភាពច្នៃប្រឌិត ដើម្បីបំបាត់ភាពតានតឹង វាអាចជួយកែលំអសុខភាពផ្លូវចិត្ត ដែលកំពុងទទួលរងពីជំងឺកូវីដ ១៩ ។ យ៉ាងណាមិញ បើអ្នកបានជាសះស្បើយពីកូវីដ នៅតែមានរោគសញ្ញាដូចបានរៀបរាប់ខាងលើ គួរទៅជួបគ្រូពេទ្យ ដើម្បីកំណត់ពីមូលហេតុពិតប្រាកដ។ ព្រោះខ្លះអាចជាលទ្ធផលនៃថ្នាំដែលប្រើដើម្បីព្យាបាល ឬមានជំងឺផ្សេងទៀតផងដែរ។ ដូច្នេះការពិនិត្យនិងព្យាបាលបន្ថែមត្រូវបានទាមទារ ដើម្បីឲ្យត្រូវនឹងបញ្ហា ថាពួកគេអាចឆ្លងកូវីដម្តងទៀត ជាពិសេសការបង្ករោគដែលខុសពីប្រភេទដើម ៕ | 2021-09-30T22:30:00+07:00 | kampucheathmey.com | https://www.kampucheathmey.com/health/208737 |
bdf605f0-4937-4332-b3ac-9d5c515465f2 | អភិបាលខេត្តកំពង់ចាម បង្កើនវិធានការទប់ស្កាត់ការឆ្លងរាលដាលជំងឺកូវីដ១៩ នៅស្រុកចំការលើ និងស្រុកស្ទឹងត្រង់, ការធ្វើតេស្តរហ័សនៅតាមមូលដ្ឋានត្រូវផ្អាក តែអ្នកសង្ស័យត្រូវទៅយកសំណាក | អភិបាលខេត្តកំពង់ចាម និងជាប្រធានគណៈកម្មការខេត្តប្រយុទ្ធប្រឆាំងជំងឺកូវីដ១៩ លោក អ៊ុន ចាន់ដា នៅព្រឹកថ្ងៃទី៣០ ខែកញ្ញាឆ្នាំ ២០២១នេះ បានដឹកនាំក្រុមការងារ ចុះពិនិត្យការអនុវត្តវិធានការ ទប់ស្កាត់ការឆ្លងរាលដាលជំងឺកូវីដ១៩ របស់អាជ្ញាធរស្រុកចំការលើ និងស្រុកស្ទឹងត្រង់។ លោក អ៊ុន ចាន់ដា បានឲ្យដឹងថា ដោយសារមួយរយៈចុងក្រោយនេះ មានការឆ្លងជំងឺកូវីដ១៩កើនឡើង ក្នុងស្រុកចំការលើ និងស្រុកស្ទឹងត្រង់ គួរឲ្យព្រួយបារម្ភ ជាពិសេសគឺផ្ទុះចេញពីទីប្រជុំជនផ្សារតែម្ដង។ ដូច្នេះហើយ ទើបរដ្ឋបាលខេត្ត បានដាក់វិធានការមួយចំនួន ដើម្បីឲ្យអាជ្ញាធរក្រុង-ស្រុកទាំងអស់ អនុវត្តវត្តទប់ស្កាត់កុំឲ្យជំងឺកូវីដ១៩នេះ រីករាលដាលបន្តទៀត។ ជាមួយគ្នានោះ លោកអភិបាលខេត្ត បានណែនាំអាជ្ញាធរមូលដ្ឋានឲ្យផ្អាក ការធ្វើតេស្តរហ័ស ដោយត្រូវយកសំណាកអ្នកជាប់សង្ស័យទៅពិនិត្យ PCR តាមរយៈម៉ាស៊ីនពិនិត្យក្នុងមន្ទីរពេទ្យខេត្តតែម្តង ដែលប្រើរយៈពេល១ថ្ងៃ នឹងឃើញលទ្ធផល។ សម្រាប់អ្នកសង្ស័យថាឆ្លងប្រភេទ «ដែលតា» ត្រូវបញ្ជូនសំណាកទៅពិនិត្យនៅវិទ្យាស្ថានប៉ាស្ទ័រ លទ្ធផលអាចប្រើរយៈពេល៣ថ្ងៃ។ អភិបាលខេត្ត បានណែនាំបន្ថែមថា អាជ្ញាធរមូលដ្ឋានត្រូវចេះស្រាវជ្រាវរកប្រភពមូលហេតុ នៃការឆ្លងឲ្យបានច្បាស់លាស់ និងដាក់វិធានការគ្រប់គ្រងបន្ទាន់ ដោយមន្ត្រីពាក់ព័ន្ធត្រូវសហការរួមគ្នា ធ្វើយ៉ាងណាក៏ដោយ កុំឲ្យជំងឺនេះរាលដាលតទៅទៀត៕ | 2021-09-30T22:11:00+07:00 | freshnewsasia.com | https://m.freshnewsasia.com/index.php/en/localnews/214637-2021-09-30-08-11-00.html |
524917de-0800-4527-8bd2-0e274b51d20a | មូលហេតុអ្នកជំងឺនៅសេសសល់រោគសញ្ញាក្រោយជា ដែលគេហៅថា កូវីដរយៈពេលវែង | ក្រោយជាសះស្បើយពីជំងឺកូវីដ ១៩ ហើយ មិនមែនមានន័យថា យើងបានជាដាច់មិនឈឺអ្វីទៀតឡើយ។ អ្នកជំងឺនៅទូទាំងពិភពលោកដែលបានឆ្លង ក្រោយជានឹងមានអាការទន់ខ្សោយជាងមុន ហើយរាងកាយក៏ផ្លាស់ប្ដូរ លែងមានកម្លាំងកំហែងដែរ។ វេជ្ជបណ្ឌិត Piamlarp Saengsayan ប្រធានព្យាបាលជំងឺស្ទះសួត នៅវិទ្យាស្ថានវះកាត់ដើមទ្រូងបញ្ជាក់ថា នៅពេលឆ្លងកូវីដ អ្នកឈឺនឹងជាសះស្បើយក្នុងរយៈពេល ២-៣ សប្ដាហ៍ ព្រោះមេរោគនឹងស្ថិតនៅក្នុងខ្លួនប្រហែល ១០-១៤ ថ្ងៃ រហូតដល់ ២១ ថ្ងៃ អាស្រ័យលើរាងកាយរបស់បុគ្គលម្នាក់ៗ។ ប៉ុន្តែមានអ្នកជំងឺខ្លះ ត្រូវប្រឈមមុខនឹងស្ថានភាពនៃ“ កូវីដវែង” ឬរោគសញ្ញាដែលនៅសេសសល់ បន្ទាប់ពីឆ្លងមេរោគ ។ រោគសញ្ញានឹងបន្តលើសពី ២ ខែ រហូតដល់ ៤-៦ ខែ។ មូលហេតុនៃកូវីដរយៈពេលវែង បណ្ដាលមកពីការរលាកដែលនៅសល់ ឬបណ្ដាលមកពីការប្រើថ្នាំការពារភាពស៊ាំ ដូចជាស្តេរ៉ូអ៊ីដ កត្តាដែលជះឥទ្ធិពលដល់ការកើតជំងឺកូវីដ រួមមានអាយុ ឬជំងឺពីកំណើត ដូចជាធាត់ ប្រព័ន្ធការពារខ្សោយ ឬអ្នកជំងឺដែលទទួលការព្យាបាលដោយប្រព័ន្ធភាពស៊ាំ បណ្ដាលឲ្យរាងកាយមិនដំណើរការតាមសក្ដានុពលពេញលេញ ដូច្នេះអ្នកជំងឺមានអារម្មណ៍អស់កម្លាំងជាខ្លាំង។ កត្តាសំខាន់មួយទៀត ដែលរួមចំណែកដល់កូវីដយូរអង្វែងគឺ“ ស្ត្រេស” ដែលអាចបណ្ដាលមកពីការថប់បារម្ភ ដោយសារអ្នកជំងឺត្រូវបានគេបង្ខាំងនៅក្នុងកន្លែងបិទជិតអស់ពេលយូរ។ អ្នកជំងឺម្នាក់ មានកូវីដកម្រិតស្រាលបាននិយាយថា បន្ទាប់ពីជាសះស្បើយ គាត់មានអារម្មណ៍ថារាងកាយរបស់គាត់មិនដូចគ្នាទេ។ ពីមុនគាត់គឺជាបុរសខ្លាំង អាចរត់រាប់ម៉ោង ដើរពិនិត្យរបស់របរ លើករបស់ផ្សេងៗដំណើរការធម្មតា។ ប៉ុន្តែឥឡូវនេះ វាប្រែទៅជាមនុស្សម្នាក់ដែលអស់កម្លាំងយ៉ាងងាយស្រួល។ ជាពិសេសគឺតែងតែងងុយដេកជាប់ ហើយរាងកាយក៏លែងរឹងមាំដូចមុនតែម្ដង៕ | 2021-09-30T21:44:00+07:00 | kampucheathmey.com | https://www.kampucheathmey.com/health/208587 |
8cb25576-9a91-4a7b-9d02-18c0c5139073 | អភិបាល ខេត្តកំពង់ចាម ចុះពិនិត្យការអនុវត្តវិធានការ ទប់ស្កាត់ការឆ្លង រាលដាលជំងឺកូវីដ១៩ នៅស្រុកចំការលើ និងស្រុកស្ទឹងត្រង់ | លោក អ៊ុន ចាន់ដា អភិបាលខេត្តកំពង់ចាម បានមានប្រសាសន៍ឲ្យដឹងថា ដោយសារមួយរយៈចុងក្រោយនេះ មាន ការឆ្លងជំងឺកូវីដ១៩ កើនឡើង ក្នុងស្រុកចំការលើ និងស្រុកស្ទឹងត្រង់គួរឲ្យព្រួយបារម្ភ ជាពិសេសគឺផ្ទុះចេញពីទីប្រជុំជនផ្សារតែម្ដង ។ ដូច្នេះហើយ ទើបរដ្ឋបាលខេត្ត បានដាក់នូវវិធានការ មួយចំនួន ដើម្បីឲ្យអាជ្ញាធរក្រុង-ស្រុកទាំងអស់ អនុវត្តវត្តទប់ស្កាត់កុំឲ្យជំងឺកូវីដ១៩ នេះ រីករាលដាលបន្តទៀត ។ ជាមួយគ្នានោះ លោកអភិបាលខេត្ត បានណែនាំអាជ្ញាធរមូលដ្ឋាន ឲ្យផ្អាក ការធ្វើតេស្តរហ័ស ដោយត្រូវយកសំណាកអ្នកជាប់សង្ស័យ ទៅពិនិត្យ PCR តាមរយៈម៉ាស៊ីនពិនិត្យក្នុងមន្ទីរពេទ្យខេត្តតែម្តង ដែលប្រើរយៈពេល ១ថ្ងៃ នឹងឃើញលទ្ធផល ប៉ុន្តែបើសង្ស័យថាប្រភេទ ដែលតា ត្រូវបញ្ជូនសំណាកទៅពិនិត្យនៅវិទ្យាស្ថានប៉ាស្ទ័រ លទ្ធផលអាចប្រើរយៈពេល ៣ថ្ងៃ ។ លោកអភិបាលខេត្ត បានណែនាំបន្ថែមថា អាជ្ញាធរមូលដ្ឋាន ត្រូវចេះស្រាវជ្រាវរកប្រភពមូលហេតុ នៃការឆ្លងឲ្យបានច្បាស់លាស់ និងដាក់វិធានការគ្រប់គ្រងបន្ទាន់ ដោយមន្ត្រី ពាក់ព័ន្ធត្រូវសហការរួមគ្នា ធ្វើយ៉ាងណាក៏ដោយ កុំឲ្យជំងឺនេះរាលដាលតទៅទៀត ។ | 2021-09-30T21:43:00+07:00 | dap-news.com | https://dap-news.com/national/2021/09/30/188007/ |
9105ec9a-f986-4b54-a0f8-17ce664a326d | អាជ្ញាធរខេត្ដបាត់ដំបង បិទខ្ទប់ទីតាំងផ្ទះចំនួន២៤ខ្នង នៅឃុំបវេល ស្រុកបវេល ជាបណ្តោះអាសន្ន ក្រោយរកឃើញអ្នកឆ្លងជំងឺកូវីដ-១៩ | រដ្ឋបាលខេត្ដបាត់ដំបង នៅថ្ងៃទី៣០ ខែកញ្ញា ឆ្នាំ២០២១ នេះ បានចេញសេចក្ដីសម្រេចបិទខ្ទប់ជាបណ្តោះអាសន្នទីតាំងផ្ទះចំនួន២៤ខ្នង ស្ថិតក្នុងឃុំបវេល ស្រុកបវេល ក្រោយរកឃើញអ្នកឆ្លងជំងឺកូវីដ-១៩ ដើម្បីទប់ស្កាត់ការឆ្លងរីករាលដាលនៃជំងឺកូវីដ-១៩។ នេះបើតាមសេចក្ដីសម្រេចដែលបណ្ដាញព័ត៌មាន Fresh News ទទួលបាន។ រដ្ឋបាលខេត្ដ បានបញ្ជាក់ថា ត្រូវបានបិទខ្ទប់ជាបណ្តោះអាសន្នទីតាំងផ្ទះចំនួន២៤ខ្នង ស្ថិតក្នុងឃុំបវេល ស្រុកបវេល ខេត្តបាត់ដំបង រហូតដល់មានការសម្រេចជាថ្មី។ *ផ្ទះចំនួន២ខ្នង ស្ថិតនៅភូមិបវេល១ ឃុំបវេល *ផ្ទះចំនួន៦ខ្នង ស្ថិតនៅភូមិបវេល២ ឃុំបវេល ផ្ទះចំនួន៣ខ្នង ស្ថិតនៅភូមិដាច់ព្រ័ត្រ ឃុំបវេល *ផ្ទះចំនួន៥ខ្នង ស្ថិតនៅភូមិស្ពានកណ្តាល ឃុំបវេល *ផ្ទះចំនួន៣ខ្នង ស្ថិតនៅភូមិព្រៃទទឹង១ ឃុំបវេល *ផ្ទះចំនួន៥ខ្នង ស្ថិតនៅភូមិព្រៃទទឹង២ ឃុំបវេល ហ៊ុព័ទ្ធទីតាំងផ្ទះចំនួន ២៤ខ្នង និងសាលាអនុវិទ្យាល័យគោកឃ្មុំ ផ្អាកការចេញ-ចូលទីតាំងនេះ អ្នករស់នៅក្នុងទីតាំងផ្ទះចំនួន២៤ខ្នង និងសាលាអនុវិទ្យាល័យគោកឃ្មុំ ដែលមានការប៉ះពាល់ផ្ទាល់ ជាមួយអ្នកមានវិជ្ជមានជំងឺកូវីដ-១៩ ត្រូវធ្វើចត្តាឡីស័ក និងយកសំណាក ស្រាវជ្រាវរកអ្នកពាក់ព័ន្ធផ្ទាល់ ឬប្រយោលដើម្បីធ្វើចត្តាឡីស័ក និងយកសំណាក៕ | 2021-09-30T21:43:00+07:00 | freshnewsasia.com | https://m.freshnewsasia.com/index.php/en/localnews/214633-2021-09-30-07-43-52.html |
4348d689-9443-4929-8ae7-25392d3913a1 | រដ្ឋបាលខេត្ដកំពង់ស្ពឺ ផ្អាកសកម្មភាពការងារនៅគ្រឹះស្ថានមីក្រូហិរញ្ញវត្ថុ អម្រឹត សាខាក្រុងច្បារមន រយៈពេល២សប្តាហ៍ ក្រោយរកឃើញអ្នកឆ្លងជំងឺកូវីដ១៩ | រដ្ឋបាលខេត្ដកំពង់ស្ពឺ នៅថ្ងៃទី៣០ ខែកញ្ញា ឆ្នាំ២០២១នេះ បានចេញសេចក្ដីសម្រេចផ្អាកជាបណ្តោះអាសន្ន គ្រឹះស្ថានមីក្រូហិរញ្ញវត្ថុ អម្រឹត សាខាក្រុងច្បារមន នៅតាមបណ្ដោយផ្លូវជាតិលេខ៤ ស្ថិតនៅក្នុងភូមិពាណិជ្ជកម្ម សង្កាត់រកាធំ ក្រុងច្បារមន ខេត្តកំពង់ស្ពឺ រយ់ពេល២សប្តាហ៍ ក្រោយរកឃើញអ្នកឆ្លងជំងឺកូវីដ១៩។ នេះបើតាមសេចក្ដីសម្រេច ដែលបណ្ដាញព័ត៌មាន Fresh News ទទួលបាន។ រដ្ឋបាលខេត្ដបានបញ្ជាក់ថា៖ ។ រដ្ឋបាលខេត្ដ បានបញ្ជាក់ថា ចំពោះនិយោជក បុគ្គលិកទាំងអស់ ដែលបម្រើការងារក្នុងគ្រឹះស្ថានមីក្រូហិរញ្ញវត្ថុអម្រឹត សាខាក្រុងច្បារមន ដូចមានបញ្ជាក់ក្នុងប្រការ១ ខាងលើ ត្រូវចូលរួមសហការជាមួយមន្ត្រីសុំខាភិបាល ដើម្បីផ្តល់សំណាករកមេរោគកូវីដ១៩ នៅទីតាំងដែលមន្ត្រីសុខាភិបាល និងអាជ្ញាធរបានរៀបចំ និងត្រូវធ្វើចម្កាឡីស័កឱ្យបានត្រឹមត្រូវ តាមការណែនាំរបស់ក្រសួងសុខាភិបាល។ និយោជក បុគ្គលិកនៃគ្រឹះស្ថានមីក្រូហិរញ្ញវត្ថុខាងលើនេះ ត្រូវចូលរួមសហការជាមួយអាជ្ញាធរក្នុង ការទប់ស្កាត់ ស្រាវជ្រាវ និងរុករកអ្នកប៉ះពាល់ផ្សេងៗទៀតដើម្បីយកសំណាក។ ការជួបជុំក្នុងចំណោមបុគ្គលិក នៅក្នុងទីតាំងដែលត្រូវផ្តល់សំណាកជាមួយគ្នា ការជួបជុំរបស់មន្ត្រីសុខាភិបាល ដើម្បីយកសំណាកបុគ្គលដែលពាក់ព័ន្ធដោយផ្ទាល់ ឬដោយប្រយោល ជាមួយអ្នកមានជំងឺកូវីដ១៩ និងបំពេញការងារសង្គ្រោះបន្ទាន់ផ្សេងៗទៀត ការជួបជុំរបស់អាជ្ញាធរមានសមត្ថកិច្ច ឬកម្លាំងគណៈបញ្ជាការឯកភាពរដ្ឋបាលគ្រប់លំដាប់ថ្នាក់ ក្នុងការបំពេញការងារថែរក្សាសន្តិសុខ សណ្តាប់ធ្នាប់ និងរបៀបរៀបរយសាធារណៈក្នុងទីតាំង នៃការផ្អាកជាបណ្ដោះអាសន្ននេះ៕ | 2021-09-30T21:19:00+07:00 | freshnewsasia.com | https://m.freshnewsasia.com/index.php/en/localnews/214630-2021-09-30-07-19-14.html |
e1f44ad2-1913-45b9-a779-6019402077a6 | ថៃ៖ មនុស្សជាង ១១,០០០នាក់ទៀតឆ្លងកូវីដ-១៩ និងអ្នកជំងឺ ១២២នាក់ស្លាប់ ក្នុងរបាយការណ៍ថ្ងៃព្រហស្បតិ៍នេះ (Video inside) | ក្រសួងសុខាភិបាលថៃនៅថ្ងៃព្រហស្បតិ៍ ទី៣០ ខែកញ្ញា ឆ្នាំ២០២១នេះ បានរាយការណ៍ពីការរកឃើញករណីឆ្លងជំងឺ COVID-19 ថ្មីៗចំនួន ១១,៦៤៦ករណីបន្ថែមទៀត ក្នុងរយៈពេល ២៤ម៉ោងចុងក្រោយនេះ។ នេះបើតាមការចេញផ្សាយដោយ សារព័ត៌មានថៃ Bangkok Post។ បើតាមក្រសួងសុខាភិបាលថៃ ក្នុងចំណោមករណីឆ្លងថ្មីៗខាងលើនេះមាន ១១,៥២៦ករណី ត្រូវបានរកឃើញនៅលើប្រជាជនថៃទូទៅ និង ១២០ករណីទៀត ត្រូវបានរកឃើញនៅលើអ្នកទោសតាមពន្ធនាគារ។ ក្រៅពីការរកឃើញករណីឆ្លងថ្មីៗខាងលើនេះ អ្នកជំងឺចំនួន ១២២នាក់បន្ថែមទៀត ក៏ត្រូវបានរាយការណ៍ថា ស្លាប់ផងដែរ ក្នុងរយៈពេល ២៤ម៉ោងចុងក្រោយដូចគ្នា។ ដោយឡែកអ្នកជំងឺចំនួន ១០,៨៨៧នាក់ផ្សេងទៀត ទើបតែត្រូវបានអនុញ្ញាតឱ្យចាកចេញពីមន្ទីរពេទ្យ ក្រោយជាសះស្បើយ។ គួរបញ្ជាក់ថា រហូតមកទល់ពេលនេះ ប្រទេសថៃបានកត់ត្រានូវករណីឆ្លងជំងឺ COVID-19 សរុបនៅទូទាំងប្រទេសចំនួន ១,៦០៣,៤៧៥ករណី ក្នុងនោះមានអ្នកស្លាប់ ១៦,៧២៧នាក់ និងអ្នកជាសះស្បើយឡើងវិញ ១,៤៧០,៦៧៣នាក់។ គិតត្រឹមថ្ងៃទី២៩ ខែកញ្ញា ថៃបានចាក់វ៉ាក់សាំងបង្ការ COVID-19 សរុប ៥០លានដូស ក្នុងនោះប្រជាជនជាង ១៨.៦លាននាក់ (២៦.៦% នៃចំនួនប្រជាជនសរុប) បានទទួលការចាក់គ្រប់ដូស៕ | 2021-09-30T20:01:00+07:00 | freshnewsasia.com | https://m.freshnewsasia.com/index.php/en/internationalnews/214617-2021-09-30-06-01-45.html |
0156d096-f839-4355-8182-a1ac0bde6876 | កម្ពុជាមានអ្នកជំងឺកូវីដ១៩ ចំនួន ១៧នាក់ទៀតបានស្លាប់ និងអ្នកឆ្លងថ្មី ៩៧៨នាក់ | អ្នកជំងឺកូវីដ-១៩ ចំនួន ១៧នាក់ទៀតបានស្លាប់ ដែលធ្វើឱ្យករណីស្លាប់កើនឡើងដល់ ២.៣១៩នាក់ហើយ។ ចំពោះករណីឆ្លងថ្មីវិញ មាន ៩៧៨នាក់នៅថ្ងៃដដែលនេះ ក្នុងនោះ ៨១នាក់ ជាករណីនាំចូលពីក្រៅប្រទេស។ គិតត្រឹមព្រឹកថ្ងៃទី៣០ កញ្ញា កម្ពុជាមានអ្នកកើតជំងឺកូវីដ-១៩ ជាង ១១ម៉ឺននាក់ (១១២.៦៥១) ក្នុងនោះអ្នកជាសះស្បើយមានប្រមាណ ១០ម៉ឺននាក់ (១០២.៨២៧)។ ក្រសួងសុខាភិបាលប្រកាសថា គិតត្រឹមថ្ងៃទី២៩ កញ្ញាម្សិលមិញ រដ្ឋាភិបាលចាក់វ៉ាក់សាំងជូនពលរដ្ឋបានប្រមាណ ៩៩% ហើយ ក្នុងចំណោមអ្នកដែលត្រូវចាក់សរុប ១០លាននាក់។ ចំណែកកុមារ និងយុវជនដែលមានអាយុពី ៦ឆ្នាំ ដល់ ១៧ឆ្នាំវិញ ក្រសួងបញ្ជាក់ថា ចាក់វ៉ាក់សាំងបានជាង ៣លាន ៤សែននាក់ ក្នុងចំណោមអ្នកដែលត្រូវចាក់សរុបជិត ៤លាននាក់។ ទោះជាយ៉ាងណា ចំនួនអ្នកឆ្លងជំងឺកូវីដ-១៩ បានស្ទុះឡើងវិញ ក្នុងរយៈពេលមួយសប្ដាហ៍មកនេះ ដោយក្នុងមួយថ្ងៃមានអ្នកឆ្លងជិត ១ពាន់នាក់ និងស្លាប់ជាង ២០នាក់។ ទាក់ទងនឹងរឿងកូវីដ-១៩ នេះដែរ លោកនាយករដ្ឋមន្ត្រី ហ៊ុន សែន បានណែនាំដល់អាជ្ញាធរគ្រប់រាជធានី-ខេត្ត ឱ្យផ្អាកការធ្វើតេស្តរកជំងឺកូវីដ-១៩ ដោយប្រើប្រាស់ឧបករណ៍តេស្តរហ័ស (Rapid Test) ព្រោះលោកថា ឧបករណ៍នេះ អាចចេញលទ្ធផលវិជ្ជមាន ក្នុងករណីពលរដ្ឋខ្លះមានត្រឹមជំងឺផ្ដាសាយ។ ក្នុងខ្សែអាត់សំឡេងដែលលោកផ្ញើរជូនក្រុមអភិបាលរាជធានី-ខេត្ត ប៉ុន្តែបានបែកធ្លាយជាសាធារណៈនៅថ្ងៃទី ៣០កញ្ញា លោក ហ៊ុន សែន លើកឡើងថា ឧបករណ៍តេស្តរហ័សអាចប្រើបានតែនៅពេលពលរដ្ឋសង្ស័យខ្លួនឯង និងមកឱ្យគ្រូពេទ្យពិនិត្យ ហើយពេលប្រើប្រាស់ឧបករណ៍នេះ មន្ត្រីសុខាភិបាលត្រូវពិនិត្យផ្ទៀងផ្ទាត់ជាមួយម៉ាស៊ីនទំនើបបន្ថែមទៀត៕ | 2021-09-30T18:53:00+07:00 | rfa.org | https://www.rfa.org/khmer/news/health/cambodia-reports-17-new-deaths-and-978-tested-positive-covid-19-on-september-30-09302021075222.html |
41117ae9-e116-4860-a58e-af9491c1bfab | កូវីដ៖ ឆ្លងថ្មី ៩៧៨នាក់ ជា ៦០៥នាក់ និងស្លាប់ ១៧នាក់ | ក្នុងនោះ ករណីឆ្លងសហគមន៍ចំនួន ៨៩៧នាក់ និងអ្នកដំណើរពីបរទេសចំនួន ៨១នាក់។ គិតត្រឹមព្រឹក ថ្ងៃទី៣០ ខែកញ្ញា ឆ្នាំ២០២១ កម្ពុជាមានអ្នកឆ្លងសរុបចំនួន ១១២ ៦៥១នាក់ អ្នកជាសះស្បើយចំនួន ១០២ ៨២៧នាក់ និងអ្នកស្លាប់ចំនួន ២ ៣១៩នាក់៕ | 2021-09-30T18:51:00+07:00 | dap-news.com | https://dap-news.com/national/2021/09/30/187922/ |
8c330740-179c-4d12-9427-4314f6cf3dd1 | ព្រះអើយ! ថៅកែកាស៊ីណូមួយ បានឃុំបុគ្គលិកជាង៤០០នាក់មិនឲ្យចេញក្រៅ ជិត២ឆ្នាំ រហូតឆ្លងកូវីដ-១៩ទាំងអស់ និងមានអ្នកស្លាប់ម្នាក់ | ថៅកែកាស៊ីណូ ហ្គែមអនឡាញ មួយកន្លែង ដែលមានឈ្មោះ «ដឺសេនជូរី» ស្ថិតនៅអូរ២ សង្កាត់៤ ក្រុងព្រះសីហនុ បានបិទខ្ទប់បុគ្គលិកជាង៤០០នាក់មិនឲ្យចេញក្រៅ ជិត២ឆ្នាំ រហូតឆ្លងកូវីដ-១៩ទាំងអស់ និងមានស្លាប់ម្នាក់។ យ៉ាងណាមិញបើតាមតាមគណនីហ្វេសប៊ុក Vann Makara បានបង្ហោះសារឲ្យដឹងថា៖ «សូមអាជ្ញាធរមានសមត្ថកិច្ចមេត្តាជួយអន្តរាគមន៍យកពួកគាត់ទៅព្យាបាលផង បុគ្គលិកបំរើការងានៅក្នុងកាស៉ីណូមួយកន្លែងឈ្មោះដឹសេនជូរី ស្ថិតនៅអូរ២ សង្កាត់៤ ក្រុងព្រះសីហនុ បានឡាយវីដេអូលើកឡើងថា មានមិត្តរួមកាងាម្នាក់បានស្លាប់ដោយសាជំងឺកូវីដ១៩ កាលពីព្រឹក ថ្ងៃទី៣០ខែកញ្ញាឆ្នាំ២០២១នេះ និងមានបុគ្គលិកជាង៤៣៧នាក់បានឆ្លងជំងឺកូវិដ១៩ ប៉ុន្តែខាងកាស៊ីណូមិនបានយកពួកគាត់ទៅព្យាបាលនោះទេ ។ ពួកគាត់សូមស្នើអោយអាជ្ញាធរមានសមត្ថកិច្ច ជាពិសេសលោកឯកឧត្តមគួច ចំរើន អភិបាលខេត្តព្រះសីហនុ មេត្តាជួយអន្តរាគមន៍យកពួកគាត់ទៅព្យាបាលនៅមន្ទីរពេទ្យផង»។ ជាមួយគ្នានេះដែរ នៅថ្ងៃទី៣០ កញ្ញានេះ នារីជាបុគ្គលិកម្នាក់ទៀត ដែលសុំមិនបញ្ចេញឈ្មោះ បានទូរសព្ទប្រាប់វិទ្យុក្នុងស្រុកមួយពីខាងក្នុងកាស៊ីណូ អោយដឹងថា ថៅកែកាស៊ីណូ បានបិទខ្ទប់បុគ្គលិក កម្មករ ដែលបម្រើការងារនៅខាងក្នុង ចំនួន៤៣៧នាក់ រយៈពេល១ឆ្នាំ៦ខែហើយ មិនឲ្យចេញមកក្រៅចាប់តាំងពីខែមីនា ឆ្នាំ២០២០មកម្ល៉េះ ដោយក្រុមហ៊ុនបន្ថែមប្រាក់ឧបត្ថម្ភឲ្យ ៣០ភាគរយ ។ បន្ថែមពីនោះទៀតនារីជាបុគ្គលិកដដែលនោះ បានអះអាងថា ថៅកែរបស់ពួកគេ បានដាក់វិធានការគ្រប់គ្រងបុគ្គលិកកម្មករយ៉ាងតឹងរឹង ដោយសារ ខ្លាចឆ្លងរាលដាលជំងឺកូវីដ-១៩ ដោយមិនអនុញ្ញាតឲ្យចេញក្រៅកាស៊ីណូទេ ។ ទោះបីជាយ៉ាងណាក៏ដោយ «KBN» នៅមិនបានសុំការបំភ្លឺពីតំណាងក្រុមហ៊ុនកាស៊ីណូ ដឺសែនជូរី ក៏ដូចជាអាជ្ញាធរខេត្តព្រះសីហនុ នៅឡើយទេ ព័ត៌មានលម្អិតយ៉ាងណាយើងនឹងធ្វើការផ្សាយជូននៅពេលក្រោយទៀត ៕ | 2021-09-30T18:42:23+07:00 | kbnnews.com | https://kbn.news/archives/239875 |
8caa3aae-2873-455e-8f0b-d488a7ef4831 | ក្រសួងសុខាភិបាល ដាក់ចេញផែនការ សកម្មភាព ចាក់វ៉ាក់សាំង ដូសជំរុញ បង្កើនភាព ស៊ាំទប់ទល់កូវីដ (Video) | យោងតាមលិខិតរបស់ ក្រសួងសុខាភិបាល នាថ្ងៃទី៣០ ខែកញ្ញា ឆ្នាំ២០២១ បានឲ្យដឹងថា ផែនការនេះ មានគោលបំណង កាត់បន្ថយការឆ្លង ភាពធ្ងន់ធ្ងរនៃជំងឺ ការឈឺ សម្រាកពេទ្យ និងស្លាប់ដែលបណ្តាលមក ពីជំងឺកូវីដ-១៩ និងទប់ទល់នឹងការ គម្រាមកំហែង នៃមេរោគបំប្លែង ខ្លួនប្រភេទថ្មីៗ តាមរយៈការចាក់វ៉ាក់សាំងបង្ការជំងឺកូវីដ-១៩ ដូសជំរុញ ដល់ប្រជាពលរដ្ឋ ដែលមានអាយុចាប់ពី១២ឆ្នាំឡើង។ លោកស្រី ឱ វណ្ឌឌីន រដ្ឋលេខាធិការ ក្រសួងសុខាភិបាល និងជាប្រធានគណៈកម្មការ ចំពោះកិច្ច ចាក់វ៉ាក់សាងកូវីដ-១៩ ក្នុងក្របខណ្ឌទូទាំងប្រទេស (គ.វ.ក-១៩) សង្ឃឹមថា ផែនការសកម្មភាព សម្រាប់ការចាក់វ៉ាក់សាំង បង្ការជំងឺកូវីដ-១៩ ដូសជំរុញដើម្បីបង្កើន ភាពស៊ាំ ទប់ទល់នឹង មេរោគកូដ-១៩ នឹងត្រូវបានយកទៅ អនុវត្ត ប្រកបដោយស្មារតី ទទួលខុសត្រូវ និងទទួលបានប្រសិទ្ធភាពខ្ពស់ ដើម្បីជាគុណប្រយោជន៍ ដ៏ធំធេងសម្រាប់ប្រជាពលរដ្ឋ កម្ពុជាគ្រប់រូប។ លោកស្រី ក៏បានអំណរគុណ អនុគណៈកម្មការ ចំពោះកិច្ចចាក់វ៉ាក់សាំងកូវីដ-១៩ នៃក្រសួង-ស្ថាប័ន និងរដ្ឋបាលរាជធានី-ខេត្តចំណុះគណៈកម្មការ ចំពោះកិច្ចចាក់វ៉ាក់សាំងកូវីដ-១៩ ក្នុងក្របខណ្ឌទូទាំងប្រទេស (គ.វក-១៩) ព្រមទាំងការសហការ ពីអជ្ញាធរ មានសមត្ថកិច្ចគ្រប់ ជាន់ថ្នាក់ និងបុគ្គលិក សុខាភិបាលទាំងអស់ ដែលបានចូលរួមយ៉ាងសកម្ម នៅក្នុងដំណើរការចាក់វ៉ាក់សាំង បង្ការជំងឺកូវីដ-១៩ ជូន ប្រជាពលរដ្ឋកម្ពុជាកន្លងមក និងដែលបានផ្តល់ធាតុ ចូលក្នុងការកសាងផែនការ ដ៏មានសារសំខាន់នេះ ៕ | 2021-09-30T18:40:00+07:00 | dap-news.com | https://dap-news.com/national/2021/09/30/187908/ |
44c437c5-b463-478d-9ac1-0a689008ef78 | BREAKING: សហរដ្ឋអាមេរិក៖ មនុស្សជាង ១២០,០០០នាក់ឆ្លងកូវីដ-១៩ និងអ្នកជំងឺជាង ២,០០០នាក់ស្លាប់ក្នុង១ថ្ងៃ (Video inside) | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ១២៣,២៧៦នាក់ទៀតបានឆ្លងជំងឺ COVID-19 ខណៈអ្នកជំងឺ ២,១៩០នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃព្រហស្បតិ៍ ទី៣០ ខែកញ្ញា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៤៤,១៩០,៤៩៦ករណី ក្នុងនោះមានអ្នកស្លាប់សរុបចំនួន ៧១៣,៩៥៣នាក់ និងជាសះស្បើយឡើងសរុប ៣៣.៦៣លាននាក់។ សម្រាប់ចំនួនប្រជាជនសរុប ដែលកំពុងរស់នៅលើទឹកដីសហរដ្ឋអាមេរិកគឺជាង ៣៣២លាននាក់។ ក្នុងរយៈពេលប៉ុន្មានសប្តាហ៍ចុងក្រោយនេះ សហរដ្ឋអាមេរិកបានមើលឃើញ អត្រាឆ្លងជំងឺ COVID-19 ឡើងវិញដល់ខ្ទង់រាប់សែនករណីក្នុងមួយថ្ងៃៗ និងអត្រាអ្នកជំងឺដែលបាត់បង់ជីវិត ក៏លោតដល់ខ្ទង់លើស ២,០០០នាក់ក្នុងមួយថ្ងៃ ឡើងវិញផងដែរ។ បញ្ហានេះបានកើតមានឡើង ដោយសារតែការរាតត្បាតវីរុសបំប្លែងខ្លួន Delta និងប្រជាជនជិតពាក់កណ្តាលទៀតនៅសហរដ្ឋអាមេរិក នៅតែមិនព្រម ឬមិនទាន់ទទួលបានការចាក់វ៉ាក់សាំងបង្ការ។ គួរបញ្ជាក់ថា គិតត្រឹមថ្ងៃទី២៩ ខែកញ្ញា ឆ្នាំ២០២១ សហរដ្ឋអាមេរិកបានចាក់វ៉ាក់សាំងបង្ការជំងឺ COVID-19 សរុបចំនួន ៣៩១លានដូស ក្នុងនោះប្រជាជន ២១៣.៧៥លាននាក់ (៦៥.១% នៃចំនួនប្រជាជនសរុប) បានទទួលការចាក់យ៉ាងហោចណាស់ ១ដូស និង ១៨៥.២៦លាននាក់ (៥៦.៤% នៃចំនួនប្រជាជនសរុប) បានទទួលការចាក់គ្រប់ដូស។ សម្រាប់ចំនួននៃការចាក់ដូសទី ៣ នៅទូទាំងសហរដ្ឋអាមេរិកវិញនោះ គឺមិនទាន់មានការបញ្ជាក់នោះឡើយ៕ | 2021-09-30T18:32:00+07:00 | freshnewsasia.com | https://m.freshnewsasia.com/index.php/en/internationalnews/214601-2021-09-30-04-32-32.html |
80d10903-3472-4c62-94b5-05045549945b | អាជ្ញាធរខេត្តព្រះវិហារ សម្រេចបិទខ្ទប់ផ្សារកំពង់ប្រណាក រយៈពេល២សប្តាហ៍ ដើម្បីទប់ស្កាត់ជំងឺកូវីដ១៩ បំប្លែងថ្មី Delta | អាជ្ញាធរខេត្តព្រះវិហារ បានចេញសេចក្តីសម្រេចបិទខ្ទប់ជាបណ្តោះអាសន្នផ្សារកំពង់ប្រណាក ស្ថិតក្នុងភូមិកណ្តាល សង្កាត់កំពង់ប្រណាក ក្រុងព្រះវិហារ ខេត្តព្រះវិហារ រយៈពេល២សប្តាហ៍ គិតចាប់ពីថ្ងៃទី២៩ ខែកញ្ញា ឆ្នាំ២០២១ រហូតដល់ថ្ងៃទី១២ ខែតុលា ឆ្នាំ២០២១ ដើម្បីទប់ស្កាត់ការរីករាលដាលនៃជំងឺកូវីដ១៩ បំប្លែងថ្មី Delta។ យោងសេចក្តីសម្រេចរបស់រដ្ឋបាលខេត្តព្រះវិហារ ដែលអង្គភាពព័ត៌មាន Fresh News ទទួលបាននៅព្រឹកថ្ងៃទី៣០ ខែកញ្ញា ឆ្នាំ២០២១នេះ បានបញ្ជាក់ថា៖ «ត្រូវបានបិទខ្ទប់ផ្សារកំពង់ប្រណាកជាបណ្តោះអាសន្ន រយៈពេល២សប្តាហ៍ គិតចាប់ពីថ្ងៃទី២៩ ខែកញ្ញា ឆ្នាំ២០២១ ដល់ថ្ងៃទី១២ ខែតុលា ឆ្នាំ២០២១ ក្នុងគោលបំណងធានាប្រសិទ្ធភាពដល់ការគ្រប់គ្រងការឆ្លងរាលដាលជំងឺកូវីដ១៩ បំប្លែងថ្មី Delta នៅក្នុងទីតាំងភូមិសាស្ត្រដែលត្រូវបានបិទ និងទប់ស្កាត់មិនឱ្យឆ្លងរាលដាលទៅតំបន់ផ្សេងទៀត រហូតដល់មានការជូនដំណឹងសាជាថ្មី»។ សូមបញ្ជាក់ថា ផ្សារកំពង់ប្រណាក ខេត្តព្រះវិហារ ត្រូវបានអាជ្ញាធរខេត្តព្រះវិហារ សម្រេចបើកឱ្យដំណើរលក់ដូរជាធម្មតាកាលពីថ្ងៃទី១០ ខែកញ្ញា ឆ្នាំ២០២១ បន្ទាប់ពីផ្សារនេះត្រូវបានបិទខ្តប់បណ្តោះអាសន្នចំនួន ៥លើក ដើម្បិីការពារការឆ្លងរាលដាលជំងឺកូវីដ១៩។ បើគិតមកដល់ថ្ងៃនេះ ផ្សារកំពង់ប្រណាក ទើបតែបើកឱ្យអាជីវករចូលលក់ដូរបានរយះពេលតែ១៨ថ្ងៃប៉ុណ្ណោះ៕ ខាងក្រោមនេះ ជាសេចក្តីសម្រេចរបស់រដ្ឋបាលខេត្តព្រះវិហារ៖ | 2021-09-30T17:46:00+07:00 | freshnewsasia.com | https://m.freshnewsasia.com/index.php/en/localnews/214593-2021-09-30-03-46-47.html |
01d7abfc-2b57-4ae8-9782-9b6a6c61e5aa | មនុស្សប៉ុន្មានក្រុមនេះ ត្រូវការពារខ្លួនឲ្យល្អ បើឆ្លងកូវីដបំប្លែងខ្លួន ដែលតា មិនងាយជាទេ | កូវីដបំប្លែងខ្លួនប្រភេទ ដែលតា (Delta) ជាវីរុសដែលមានសមត្ថភាពចម្លងទៅមនុស្សគ្រប់រូប មិនរើសមុខទេ ប្រសិនបើធ្វេសប្រហែស មិនការពារខ្លួនបានល្អ។ ខណៈអ្នកធ្លាប់វីរុសកូវីដទម្រង់ដើម មិនងាយប្រឈមនឹងការឆ្លងម្ដងទៀត កូវីដបំប្លែងខ្លួនប្រភេទ ដែលតា អាចចម្លងប៉ុន្មានដងទៀតក៏បាន មិនខ្វល់ថាអ្នកធ្លាប់ ឬមិនធ្លាប់ឆ្លងវីរុសកូវីដប្រភេទផ្សេងក៏ដោយ។ មិនតែប៉ុណ្ណោះ មនុស្សមួយចំនួនដែលធ្លាប់វិជ្ជមាន ដែលតា ពីមុនម្ដងក្ដី ក៏អាចប្រឈមនឹងការឆ្លងសារជាថ្មី ព្រមទាំងមានអាការធ្ងន់ធ្ងរ ឬប៉ះពាល់ដល់អាយុជីវិតទៀតផង។ តាមប្រភពពី អង្គការសុខភាពពិភពលោក (WHO) បានឱ្យដឹងថា មនុស្សគ្រប់គ្នាអាចប្រឈមនឹងការឆ្លងកូវីដបំប្លែងប្រភេទ ដែលតា បាន មិនថា ចាស់ ឬក្មេងនោះទេ ប៉ុន្តែក្រុមអ្នកដែលឆ្លងហើយ មិនងាយជាសះស្បើយរួមមាន ៣ ក្រុម៖ ១. មនុស្សចាស់ ២. មនុស្សដែលមានជំងឺប្រចាំកាយដូចជា ជំងឺហឺត ទឹកនោមផ្អែម បេះដូង សួត។ល។ ៣. មនុស្សមានជំងឺអេដស៍ ប្រភេទមនុស្សទាំងប៉ុន្មានខាងលើនេះ ងាយនឹងធ្លាក់ខ្លួនឈឺខ្លាំង ពិបាកព្យាបាល រហូតគ្រោះថ្នាក់ដល់អាយុជីវិត ក្នុងករណីដែលបានឆ្លងកូវីដបំប្លែងប្រភេទ ដែលតា ។ ដូចនេះហើយ ទាំង អង្គការសុខភាពពិភពលោក ទាំងក្រសួងសុខាភិបាលកម្ពុជា បានណែនាំឲ្យមនុស្សគ្រប់វ័យទាំងអស់ ការពារខ្លួនឯង ដោយប្រកាន់ឱ្យបានខ្ជាប់ខ្ជួនល្អនូវវិធានការ ៣ការពារ ៣កុំ៕ ចុចអាន៖ ចុចអាន៖ | 2021-09-30T17:27:00+07:00 | kampucheathmey.com | https://www.kampucheathmey.com/health/208450 |
a8a732f4-3cfd-461a-b1b2-b78c5648b752 | អ្នកឧកញ៉ា ចេន ហ្ស៊ី ប្រធានសម្ព័ន្ធក្រុមហ៊ុនព្រីនស៍ គ្រុប ឆ្លើយតបទៅនឹងការអំពាវនាវរបស់ សម្តេចតេជោ នាយករដ្ឋមន្រ្តី ក្នុងការបរិច្ចាគទឹកប្រាក់ ១លានដុល្លាសហរដ្ឋរអាមេរិក ក្នុងការជួយដល់ប្រទេសឡាវ ដើម្បីប្រយុទ្ធប្រឆាំងនឹងជម្ងឺរាតត្បាត | [រាជធានីភ្នំពេញ ថ្ងៃទី៣០ ខែកញ្ញា ឆ្នាំ២០២១] ៖ អ្នកឧកញ៉ា ចេន ហ្ស៊ី ប្រធានសម្ព័ន្ធក្រុមហ៊ុន ព្រីនស៍ គ្រុប ជាពហុក្រុមហ៊ុនមួយក្នុងចំណោមពហុក្រុមហ៊ុនដែលធំជាងគេ និងរីកចម្រើនបំផុតនៅក្នុងប្រទេសកម្ពុជាបានបរិច្ចាគទឹកប្រាក់ចំនួន ១លានដុល្លាសហរដ្ឋរអាមេរិកជូនដល់រដ្ឋាភិបាលឡាវ ក្នុងការឆ្លើយតបទៅនឹងការអំពាវនាវរបស់អាជ្ញាធរកម្ពុជា ក្នុងការពង្រឹងកិច្ចសហប្រតិបត្តិការជាមួយប្រទេសឡាវ ដើម្បីប្រយុទ្ធប្រឆាំងនឹងជម្ងឺរាតត្បាត។ អ្នកឧកញ៉ា ចេន ហ្ស៊ី ជាទីប្រឹក្សា សម្តេចតេជោ ហ៊ុនសែន នាយករដ្ឋមន្រ្តីនៃប្រទេសកម្ពុជា មានប្រសាសន៍ថាការបរិច្ចាគនេះ គឺក្នុងគោលបំណងមនុស្សធម៌ និងដើម្បីឆ្លើយតបទៅនឹងការអំពាវនាវរបស់ សម្តេចតេជោ នាយករដ្ឋមន្រ្តី ក្នុងការផ្តល់ជំនួយ និងការគាំទ្រយ៉ាងសកម្មជូនដល់ប្រទេសឡាវ។ ដោយសារកម្ពុជាតែងតែជាមិត្តដ៏ល្អរបស់ប្រទេសជិតខាង ដូច្នេះយើងទាំងអស់គ្នាគួរតែរួបរួម និងជួយគ្នាទៅវិញទៅមកក្នុងការប្រយុទ្ធប្រឆាំងនឹងជម្ងឺកូវីដដ៏កាចសាហាវនេះ។ ក្នុងនាមជាអ្នកជំនួញម្នាក់ដែលបានចាក់គ្រឹះជាយូរមកហើយនៅក្នុងប្រទេសកម្ពុជា អ្នកឧកញ៉ា ចេន ហ្ស៊ី ក៏បានឆ្លើយតបយ៉ាងសកម្មចំពោះ សម្តេចតេជោ នាយករដ្ឋមន្រ្តី និងបំណងរបស់រាជរដ្ឋាភិបាលកម្ពុជាក្នុងការលើកកម្ពស់សេដ្ឋកិច្ចនិងពាណិជ្ជកម្មរវាងប្រទេសទាំងពីរ ជាពិសេសទំនាក់ទំនងមិត្តភាពទ្វេភាគី។ ដូច្នេះលោកក៏បានវិនិយោគនៅក្នុងវិស័យទេសចរណ៍ និងវិស័យបច្ចេកវិទ្យារបស់ប្រទេសឡាវ តាមរយៈក្រុមហ៊ុនជាច្រើនរបស់សម្ព័ន្ធ ដែលជំរុញដល់ការលើកកម្ពស់ធុរកិច្ចនិងកិច្ចសហប្រតិបត្តិការយ៉ាងជិតស្និទ្ធរវាងប្រទេសជិតខាងទាំងពីរ។ ដោយផ្អែកលើការយល់ដឹងដ៏ស៊ីជម្រៅរបស់គាត់អំពីសេដ្ឋកិច្ចរបស់ប្រទេសកម្ពុជា លោកគឺជាកម្លាំងជំរុញនៅពីក្រោយភាពជោគជ័យ របស់សម្ព័ន្ធក្រុមហ៊ុនកម្ពុជាជាច្រើន ដូចជាៈ ក្រុមហ៊ុនព្រីនស៍ ហូលឌីង គ្រុប ក្រុមហ៊ុនព្រីនស៍ រៀល អ៊ីស្ទេត ធនាគារព្រីនស៍ ក្រុមហ៊ុនព្រីនស៍ ហ័នយូ ក្រុមហ៊ុនប៊ែល រ៉ូដ ឃែភីថល មេនេចម៉ិន និងក្រុមហ៊ុនអាកាសចរណ៍ ខេមបូឌា អ៊ែរវ៉េ។ សហគ្រិនកម្ពុជារូបនេះត្រូវបានទទួលស្គាល់ថាជាសហគ្រិនឆ្នើមប្រចាំឆ្នាំនៅក្នុងកម្មវិធីពានរង្វាន់ធុរកិច្ចអន្តរជាតិឆ្នាំ២០២១ហើយក៏ជាសហគ្រិនកម្ពុជាតែមួយគត់ដែលបានឈ្នះពានរង្វាន់អ្នកដឹកនាំអាជីវកម្មពហុឧស្សាហកម្ម។ លើសពីនេះលោកគឺជាមេដឹកនាំម្នាក់ ក្នុងចំណោមមេដឹកនាំអាស៊ីទាំងបីរូប ដែលត្រូវបានគេទទួលស្គាល់ ចំពោះភាពជាសហគ្រិនដ៏រឹងមាំនៅក្នុងវិស័យផ្សេងៗគ្នា ក្នុងអំឡុងឆ្នាំដ៏សែនលំបាកមួយក្នុងការដឹកនាំក្រុមហ៊ុន។ នៅក្នុងយុគសម័យមួយដែលពហុក្រុមហ៊ុននានា កំពុងបំពេញនូវទំនួលខុសត្រូវរបស់ខ្លួនចំពោះសង្គម អ្នកឧកញ៉ា ចេន ហ្ស៊ី និងក្រុមការងារនៃថ្នាក់ដឹកនាំរបស់លោកនៅក្នុងសម្ព័ន្ធក្រុមហ៊ុន ព្រីនស៍ គ្រុប បានខិតខំធ្វើការដោយមិនគិតពីភាពនឿយហត់ ដើម្បីជាកម្លាំងជម្រុញឱ្យប្រទេសកម្ពុជាមានស្ថានភាពល្អប្រសើរ និងជាផ្នែកមួយនៃការគាំទ្រប្រទេសដើម្បីយកឈ្នះជម្ងឺរាតត្បាតដ៏កាចសាហាវនេះ។ អំពីក្រុមហ៊ុន ព្រីនស៍ ហូល ឌីង គ្រុប ព្រីនស៍ ហូលឌីង គ្រុប (Prince Holding Group) គឺជាសម្ព័ន្ធក្រុមហ៊ុនពហុផលិតផលដ៏ធំមួយនៅកម្ពុជាដែលមានអង្គភាពជាច្រើនធ្វើការផ្តោតលើ វិស័យស្នូលចំនួន ៣ គឺការអភិវឌ្ឍវិស័យអចលនទ្រព្យ សេវាហិរញ្ញវត្ថុ និងសេវាអតិថិជន។ អង្គភាពអាជីវកម្មសំខាន់ៗរបស់ក្រុមហ៊ុន Prince Holding Group នៅកម្ពុជារួមមានក្រុមហ៊ុន Prince Real Estate Group ក្រុមហ៊ុន Prince Huan Yu Real Estate Group ធនាគារ Prince Bank ក្រុមហ៊ុនអាកាសចរណ៍ Cambodia Airways ក្រុមហ៊ុន Belt Road Capital Management ព្រមទាំងក្រុមហ៊ុន Awesome Global Investment Group ។ តាមរយៈក្រុមហ៊ុនបុត្រសម្ព័ន្ធរបស់ខ្លួន ក្រុមហ៊ុន Prince Holding Group មានអាជីវកម្មជាង ៨០ នៅក្នុងប្រទេសកម្ពុជាដែលកំពុងប្រតិបត្តិការលើការអភិវឌ្ឍវិស័យអចលនទ្រព្យ ធនាគារ ហិរញ្ញវត្ថុ អាកាសចរណ៍ ទេសចរណ៍ ភស្តុភារ បច្ចេកវិទ្យា ម្ហូបអាហារ និងភេសជ្ជៈ និងវិស័យជីវិតរស់នៅ ។ល។ ការកើនឡើងនូវការវិនិយោគផ្ទាល់ពីបរទេស កិច្ចព្រមព្រៀងពាណិជ្ជកម្មសេរីជាមួយបណ្តាប្រទេសឈានមុខ និងការចូលរួមនាពេលអនាគតនៅក្នុងភាពជាដៃគូសេដ្ឋកិច្ចគ្រប់ជ្រុងជ្រោយក្នុងតំបន់ ត្រូវបានរំពឹងថានឹង ដើរតួនាទីជាកត្តាលីករដ៏សំខាន់មួយក្នុងការជំរុញសេដ្ឋកិច្ចកម្ពុជា ក្រោមការគាំទ្រពីគំនិតផ្តួចផ្តើម គោលនយោបាយទ្រទ្រង់វិស័យឧស្សាហកម្មរបស់រាជរដ្ឋាភិបាល។ ដោយប្រើបណ្តាញអ្នកជំនាញ ផ្នែកឧស្សាហកម្ម ធុរកិច្ច និងហិរញ្ញវត្ថុនៅទូទាំងទ្វីបអាស៊ី ក្រុមហ៊ុន Prince Holding Group បានកសាងមូលដ្ឋានគ្រឹះជាស្ពានចម្លងដ៏សំខាន់សម្រាប់មូលធនក្នុងស្រុក និងអន្តរជាតិ។ សម្ព័ន្ធនេះប្តេជ្ញាយ៉ាងមុតមាំចំពោះការអភិវឌ្ឍរយៈពេលវែងរបស់ប្រទេសកម្ពុជា។ ជាតួយ៉ាង ក្រុមហ៊ុន Prince Holding Group កំពុងអភិវឌ្ឍន៍ទីក្រុងរាម ដែលជាគម្រោងទេសចរណ៍ និងលំនៅដ្ឋានបុរីនាពេលខាងមុខ ដែលនឹងក្លាយជាគម្រោងអចលនទ្រព្យប្រកប ដោយនិរន្តរភាពដំបូងគេបង្អស់នៅកម្ពុជា ក្នុងគោលបំណងធានាបាននូវការវិនិយោគសរុបចំនួន ១៦ ពាន់លានដុល្លារសហរដ្ឋអាមេរិកនៅក្នុងតំបន់។ គម្រោងនេះស្ថិតនៅទីតាំងយ៉ាងងាយស្រួលដោយគ្រាន់តែធ្វើដំណើររយៈពេល ១០ នាទីពីអាកាសយានដ្ឋានអន្តរជាតិខេត្តព្រះសីហនុប៉ុណ្ណោះ ដែលមានគោលបំណងរួមចំណែកដល់ការស្តារសេដ្ឋកិច្ចរបស់ខេត្តព្រះសីហនុ។ ក្រុមហ៊ុន Prince Holding Group នឹងបន្តបោះជំហានទៅមុខក្នុងការស្វែងរកឱកាស ដើម្បីដើរតួនាទីយ៉ាងសំខាន់នៅកម្ពុជាតាមរយៈការធ្វើការក្នុងភាពជាដៃគូ ឬការវិនិយោគដោយផ្ទាល់នៅក្នុងឧស្សាហកម្មសំខាន់ៗ ដើម្បីនាំមកនូវភាពប្រសើរឡើងរបស់ប្រជាជនកម្ពុជា និងសេដ្ឋកិច្ចក្នុងតំបន់។ សម្រាប់ព័ត៌មានបន្ថែម សូមទាក់ទង៖ កញ្ញា ចាន់ សុម៉ាល្លីស Two Way Public Relations ទូរសព្ទលេខ៖ +៨៥៥ ៦៩ ៥៣៣ ៣៣២ អ៊ីម៉ែល៖ somalis@twowaypr.com ៕រក្សាសិទ្ធិដោយ ៖ បញ្ញាស័ក្តិ | 2021-09-30T17:10:13+07:00 | cen.com.kh | https://cen.com.kh/archives/396266.html |
22fb242f-17da-4f39-92b0-079b0243a0b2 | អ្នកវិភាគចៅចាក់ស្មុក៖ សហរដ្ឋអាមេរិកជាគ្រូគង្វាលលទ្ធិប្រជាធិបតេយ្យ និងសិទ្ធិមនុស្សដែលភ្លេចឆ្លុះកញ្ចក់ ងូតទឹក ដុះក្អែល ព្យាបាល និងវះកាត់ជំងឺខ្លួនឯង (Video inside) | រដ្ឋសភាសហរដ្ឋអាមេរិកដែលដិតដាមដោយរូបភាពអំពើ ហិង្សាអំឡុងពេលកុបករគាំទ្រ លោកប្រធានាធិបតី ដូណាល់ ត្រាំ សម្រុកចូលកាន់កាប់យ៉ាងអនាធិបតេយ្យ និងជានិមិត្តរូបនៃការបែកបាក់សង្គម និងគំរូអាក្រក់នៃលទ្ធិប្រជាធិបតេយ្យនិងសិទ្ធិមនុស្សរបស់មហាអំណាចដែលចាញ់ការបោះឆ្នោតឡាំប៉ា បានអនុម័តសេចក្តីស្នើច្បាប់ស្តីពី លទ្ធិប្រជាធិបតេយ្យ កម្ពុជាដើម្បីដាក់ទណ្ឌកម្ម លើមន្ត្រីរាជរដ្ឋាភិបាលកម្ពុជាដែលស្នើឡើង ដោយតំណាងរាស្ត្រ២នាក់ ដែលលុះដោយអគតិនិងជាអ្នកស្និទ្ធខ្លាំង និងផ្តល់ការគាំទ្រលើក្រុមជនក្បត់ជាតិដោយចោទប្រកាន់បែបកូនក្មេងថា មន្ត្រីរដ្ឋាភិបាលកម្ពុជារំលោភសិទ្ធិមនុស្ស និងសម្លាប់ប្រជាធិបតេយ្យ។ សេចក្តីព្រាងច្បាប់ដែលអនុម័តកាលពីថ្ងៃទី២៨ ខែកញ្ញានេះនឹងត្រូវបញ្ជូនបន្តទៅព្រឹទ្ធសភាដើម្បីអនុម័ត។ សំណើច្បាប់តែមួយដូចគ្នានេះធ្លាប់ត្រូវបានព្រឹទ្ធសភាអាមេរិកមិនបានឆ្លងនិងអនុម័តម្តងរួចមកហើយកាលពីឆ្នាំកន្លងទៅ។ ជាសេចក្តីស្នើច្បាប់មួយដែលរៀបចំឡើងក្នុងចេតនាទុច្ចរិតប្រឆាំង នឹងថ្នាក់ដឹកនាំនិងមន្ត្រីកម្ពុជា ហើយក៏ជាសេចក្តីស្នើច្បាប់ដើម្បីសងសឹកនឹងកម្ពុជាដែល បានចាត់វិធានការស្របតាមនីតិវិធីច្បាប់ត្រឹមត្រូវប្រឆាំងនឹងអង្គការចាត់តាំងនយោបាយបដិវត្តន៍ពណ៌ និងដកសិទ្ធិធ្វើនយោបាយរបស់ក្រុមមេដឹកនាំប្រតិបត្តិករបដិវត្តន៍ពណ៌ និងក្រុមឧបឃាដដែលជាកូនជឹងនយោបាយរបស់ពួកគេ។ ជាងនេះច្បាប់នេះត្រូវបានគេមើលឃើញថា ជាការបម្រើឱ្យរបៀបវារៈភូមិសាស្ត្រ នយោបាយរបស់សហរដ្ឋអាមេរិកប្រឆាំងនឹងចិននៅក្នុងយុទ្ធសាស្ត្រឥណ្ឌូប៉ាស៊ីហ្វិករបស់ខ្លួន ដោយគាបសង្កត់កម្ពុជាឱ្យជ្រើសរើសប៉ូលនយោបាយណាមួយ។ គឺមានតែក្រុមជនអគតិប៉ុណ្ណោះដែលបានមើលកម្ពុជាក្នុងក្រសែភ្នែកដ៏អវិជ្ជមានបំផុតដោយធ្វើជាមិនឃើញកិច្ចខិតខំប្រឹងប្រែងរបស់កម្ពុជាក្នុងការគោរពសិទ្ធិមនុស្ស និងលទ្ធិប្រជាធិបតេយ្យ និងលាបពណ៌មួលបង្កាច់កម្ពុជាគ្រប់បែបយ៉ាងតាមរបៀបវារៈនយោបាយពួកគេដែលបានរៀបចំទុកជាស្រេច។ កម្ពុជាមានសេរីភាពសារព័ត៌មានល្អជាងគេក្នុងអាស៊ាន ដែលជាឋានសួគ៌នៃក្រុមប្រឆាំង។ កម្ពុជាបានគោរពសិទ្ធិពលរដ្ឋនិងសិទ្ធិនយោបាយនិងសិទ្ធិសមាគមនិងអង្គការមិនមែនរដ្ឋាភិបាល ហើយលំហប្រជាធិបតេយ្យមានយ៉ាងទូលំទូលាយបំផុត។ គឺមានតែជនប្រឆាំងនឹងច្បាប់តែប៉ុណ្ណោះដែលថាគ្មានសិទ្ធិសេរីភាព ប្រជាធិបតេយ្យ តែកាលដែលប្រទេសអមិត្តមួយចំនួនថាកម្ពុជារំលោភសិទ្ធិមនុស្សនិងបំផ្លាញប្រជា ធិបតេយ្យគ្រាន់តែជាការផ្សព្វផ្សាយព័ត៌មានក្លែងក្លាយ បង្កាច់បង្ខូចកេរ្តិ៍ឈ្មោះកម្ពុជា និងរកលេសប្រឆាំងនឹងកម្ពុជា គាប់សង្កត់កម្ពុជាដើម្បីបម្រើផលប្រយោជន៍របស់ខ្លួន ដូចដែលគេធ្លាប់បានធ្វើនៅតាមបណ្តាប្រទេសមួយចំនួន។ ដោយសារតែពួកគេដឹងថាកម្ពុជាប្រកាន់គោលជំហររឹងមាំក្នុងនយោបាយការទូតដោយមិនយកប្រទេស ណាមួយជាសត្រូវ និងប្រកាន់គោលជំហរអព្យាក្រឹត្យមិន ចូលបក្សសម្ព័ន្ធ និងជានយោបាយផ្កាចម្រុះពណ៌។ ពួកគេព្យាយាមក្នុងការទាញកម្ពុជាឱ្យងាកចេញពីគោលនយោបាយសន្តិសហវិជ្ជមាននេះដូចដែលពួកគេធ្លាប់ធ្វើមកលើកម្ពុជាកាលពីអតីតកាលដូច្នេះដែរ។ ម្យ៉ាងទៀត ពួកគេទំនងឈឺចាប់ខ្លាំងនៅពេលឃើញផែនការដ៏ខ្មៅងងឹត របស់ខ្លួនត្រូវបានបំផ្លាញ ហើយកូនជឹងរបស់ខ្លួនត្រូវបាន ជាប់ទ្រុងដោយសារតែភ្លាត់ស្នៀត ហើយពាក្យសារភាព របស់អតីតប្រធានគណបក្សសង្គ្រោះជាតិនិយាយទៅកាន់អ្នកគាំទ្រខ្លួននៅប្រទេសអូស្ត្រាលីឆ្នាំ២០១៣ ជាសក្ខីកម្មស្រាប់។ ពិតជាគួរឱ្យសោកស្តាយបំផុតដែលអ្នកតំណាងរាស្ត្រនៃ ប្រទេសមហាអំណាចមួយធ្វើទង្វើដ៏អយុត្តិធម៌មកលើមន្ត្រីកម្ពុជាដើម្បីបម្រើផលប្រយោជន៍ភូមិសាស្ត្រនយោបាយ និងសងសឹកឱ្យក្រុមខ្លួន ខណៈថ្នាក់ដឹកនាំនិងមន្ត្រី ដែលពួកគេចោទដោយគ្មានមូលដ្ឋាននេះជាអ្នកដែលបានយកជីវិតធ្វើជាដើមទុនដើម្បីសង្គ្រោះជីវិតប្រជាជន និងជាតិកម្ពុជាទាំងមូលពីមហាឧក្រិដ្ឋកម្មនៃរបបខ្មែរ ក្រហម ថែមទាំងបានពន្លត់ភ្នក់ភ្លើងសង្គ្រាមនាំយកសុខសន្តិភាពពេញលេញជូនជាតិមាតុភូមិ។ ភ្នក់ភ្លើងសង្គ្រាមដែល មួយផ្នែកជំរុញមកពីការទម្លាក់គ្រាប់បែកដ៏សន្ធឹកសន្ធាប់ របស់សហរដ្ឋអាមេរិក។ ពួកគេកំពុងតែដើរបញ្ច្រាសគោលការណ៍លទ្ធិប្រជាធិបតេយ្យនិងសិទ្ធិមនុស្សដោយរៀបចំច្បាប់ប្រឆាំងនឹងអ្នកដែលលើកតម្កើងសិទ្ធិមនុស្ស លទ្ធិប្រជាធិបតេយ្យ លើកតម្កើងសិទ្ធិរស់រានមានជីវិត អ្នកអភិវឌ្ឍជាតិ និងធ្វើច្បាប់ប្រឆាំងនឹងអ្នកការពារប្រជាជនទៅវិញ។ កាលដែលតំណាងរាស្ត្រអាម៉េរិក បង្កើតច្បាប់ប្រឆាំងកម្ពុជាដែលចាត់វិធានការប្រឆាំងនឹងក្រុមជនក្បត់ជាតិ គឺមានន័យស្មើនឹងការគាំទ្រឱ្យមានអំពើ ក្បត់ជាតិនិងគាំទ្រឱ្យមានការអនុវត្តផែនការបដិវត្តន៍ពណ៌ ផ្តួលរំលំរាជរដ្ឋាភិបាលស្របច្បាប់ និងឡើងកាន់អំណាច តាមបែបមិនប្រជាធិបតេយ្យ។ តាមពិតទៅ ក្រុមតំណាង រាស្ត្រអាម៉េរិកគួរតែក្រឡេកមើលសហរដ្ឋអាម៉េរិកខ្លួនឯង ផង មុននឹងចោទគេថាមិនគោរពសិទ្ធិមនុស្ស និងលទ្ធិប្រជាធិបតេយ្យ។ តំណាងរាស្ត្រអាមេរិកទាំងនេះគ្មានភាពក្លាហានគ្រប់គ្រាន់ក្នុងការពិនិត្យមើលប្រទេសខ្លួនឯងរំលោភសិទ្ធិមនុស្សឡើយ។ ដោយមិននិយាយពីការប្រកាន់ពូជសាសន៍ និង បញ្ហាអសន្តិសុខនិងបញ្ហាផ្ទសក្នុងផ្សេងៗរបស់សហរដ្ឋអាមេរិក តើតំណាងរាស្ត្រទាំងនេះមានដែលបានគិតទេថា រដ្ឋការអាមេរិកបានទម្លាក់គ្រាប់បែកប្រមាណ ៣ លានតោនក្នុងទសវត្សរ៍ឆ្នាំ១៩៦០ និង៧០ ជាការរំលោភសិទ្ធិមនុស្ស ហើយសូម្បីពាក្យសុំទោសមួយម៉ាត់ក៏មិនបាននិយាយចំពោះជនជាតិខ្មែរ ហើយថែមទាំងទារឱ្យសងសំណងកខ្វក់ ថែមទៀតផង។ តើតំណាងរាស្ត្រទាំងនេះមានបានចោទសួរពីការរំលោភសិទ្ធិមនុស្សរបស់អាមេរិកនៅក្រៅប្រទេសទេដូចជានៅអ៊ីរ៉ាក់ អាហ្វហ្គានីស្ថានជាដើម។ ដើម្បីការពារផលប្រយោជន៍របស់ខ្លួន សហរដ្ឋអាមេរិកបានប្រើប្រាស់មធ្យោបាយសង្គ្រាមដោយទម្លាក់គ្រាប់បែក បញ្ជូនកងទ័ពចូលឈ្លានពានប្រទេសដទៃរំលោភលើអធិបតេយ្យភាព បូរណភាពដែនដីប្រទេសមួយចំនួនក្រោមលេសដ័ពិសិដ្ឋរបស់ពួកគេគឺសេរីភាព សិទ្ធិមនុស្ស និងបបរជាធិបតេយ្យ។ ក្រុមតំណាងរាស្ត្រទាំងនេះបានបិទភ្នែកធ្វើមិនឃើញនូវទង្វើរំលោភសិទ្ធិប្រទេសដទៃ និងធ្វើមិនឃើញពីការប្រព្រឹត្ត អំពើឧក្រិដ្ឋកម្មសង្គ្រាមរបស់កងទ័ពខ្លួន ហើយថែមទាំងប្រឆាំងនឹងការស៊ើបអង្កេតដោយតុលាការព្រហ្មទណ្ឌអន្តរជាតិថែមទៀត។ ដោយមិននឹកគិត និងមិនអើពើនឹងទង្វើទាំងនេះ ប៉ុន្តែពួកគេបានតាមចាប់កំហុស ឬប្រឌិតរឿងផ្សេងៗដើម្បីលាបពណ៌មកលើប្រទេសផ្សេងដែលពួកគេគិតថា មិនបានដើរតាមបន្ទាត់នយោបាយ ឬមិនបម្រើផលប្រយោជន៍ភូមិសាស្ត្រនយោបាយរបស់ ពួកគេ។ ពួកគេគួរយកពេលវេលាកែសម្អស្ថានភាពក្នុង ប្រទេសខ្លួនឱ្យបានល្អជាងមុនសិន ហើយគួរពិនិត្យថាតើ នៅលើទឹកដីអាមេរិកអស់ហើយឬនៅការរើសអើងប្រកាន់ពូជសាសន៍ តើមានការគោពសិទ្ធិមនុស្សល្អឥតខ្ចោះ ហើយឬនៅ? អ្វីដែលគេមើលឃើញ តាមពិតសហរដ្ឋអាមេរិកគ្មានអ្វីខុសគេឡើយលើការគោរពសិទ្ធិមនុស្ស ហើយពេលខ្លះអាក្រក់ជាងកម្ពុជាទៅទៀតជាពិសេសការរើសអើងប្រកាន់ពូជសាសន៍។ ក្រុមតំណាងរាស្ត្រ នេះមិនបានគិតថាសហរដ្ឋអាមេរិកជាប្រទេសបិតាប្រជាធិបតេយ្យ តែឡាំប៉ាលើលទ្ធផលបោះឆ្នោតរហូតដល់បង្កើតជាអំពើហិង្សា កុបករកាន់កាប់រដ្ឋសភា។ ឆ្នាំងណា គ្របហ្នឹង ក្រុមប្រឆាំងនៅកម្ពុជាក៏ប្រើវិធីឡាំប៉ាតវ៉ាលទ្ធផលបោះឆ្នោតពេលបោះឆ្នោតម្តងៗដែរ។ ដូច្នេះសហរដ្ឋអាមេរិកដែលជាគ្រូគង្វាលលទ្ធិប្រជាធិបតេយ្យ និងសិទ្ធិមនុស្សគួររៀនឆ្លុះកញ្ចក់មើលខ្លួនឯងជាមុនសិន ហើយងូតទឹក ដុះក្អែល ព្យាបាល វះកាត់ខ្លួនឯងជាមុនសិន ចាំមកប្រដៅគេ។ សហរដ្ឋអាមេរិកតាំងខ្លួនជាអ្នកអប់រំអ្នកដទៃ តែមិនខិតខំអប់រំខ្លួនឯង។ សហរដ្ឋអាមេរិកឃើញកំហុសអ្នកដទៃ តែមិនឃើញកំហុសខ្លួនឯង។ សហរដ្ឋអាមេរិកដឹងរឿងអ្នកដទៃ មិនដឹងរឿងខ្លួនឯង ហើយសហរដ្ឋអាមេរិកឈ្នះអ្នកដទៃ តែមិនអាចឈ្នះខ្លួន។ សហរដ្ឋអាមេរិកគួរកុំប្រកាន់ឥរិយាបថខែងរែង ខ្លាំងពេក ហើយមហាអំណាចបានមកបីការគំរាមកំហែង សម្លុត ចោទប្រកាន់ បំពានលើអធិបតេយ្យភាព បូរណ ភាពដែនដីប្រទេសដទៃ គឺជាមហាអំណាចដែលគ្មានកិត្តិយសឡើយ។ កម្ពុជាជារដ្ឋឯករាជ្យ មានអធិបតេយ្យភាពជាតិ បូរណភាពដែនដីដែលជាតិនិងប្រជាជនកម្ពុជាបានរួមសាមគ្គីការពារជាដាច់ខាត។ ក្រុមជនក្បត់ជាតិ និងចៅហ្វាយនាយបរទេសពួកគេបាននិងកំពុងព្យាយាមបំផ្លាញកម្ពុជាគ្រប់មធ្យោបាយ ហើយពេលនេះក្រុមជនក្បត់ជាតិបាន និងកំពុងសប្បាយរីករាយដែលគោលបំណងបំផ្លាញជាតិនិងប្រជាជនកម្ពុជា សងសឹកត្រូវបានចៅហ្វាយនាយរបស់ពួកគេជួយសម្រេចឱ្យបានតាមចិត្ត តែសម្រាប់ជាតិនិងប្រជាជនកម្ពុជានៅតែមានភាពរឹងមាំ និងក្រោកឈរការពារជាតិ និងប្រឆាំងដាច់ខាតរាល់ឧបាយកលទុច្ចរិតបំផ្លាញកម្ពុជា ការរំលោភលើបូរណ ភាពដែនដី និងអធិបតេយ្យភាពជាតិ និងប្រឆាំងដាច់ខាតការជ្រៀតជ្រែកកិច្ចការផ្ទៃក្នុងកម្ពុជាពីបរទេសខាងក្រៅ។ ទូតអាមេរិកប្រចាំកម្ពុជាដែលតែងតែអួតអាងពីការជួយ ការពារអធិបតេយ្យភាព និងបូរណភាពដែនដីកម្ពុជា គួរតែប្រាប់ទៅតំណាងរាស្ត្ររបស់ខ្លួនថាកុំលង់ដោយអគតិ និងកុំធ្វើបាបកម្ពុជាដែលជាប្រទេសខិតខំលើកស្ទួយសិទ្ធិមនុស្ស លទ្ធិប្រជាធិបតេយ្យ និងការពារផលប្រយោជន៍ជាតិ នេះបើខ្លួនពិតជាមានចេតនាជួយការពារ អធិបតេយ្យភាព និងបូរណភាពដែនដីកម្ពុជាពិតប្រាកដមែន មិនមែនជាការសម្តែងការស្រឡាញ់និងការការពារដូចពីអតីតកាល តែធាតុពិតគាំទ្រក្រុមស្តាំនិយម លន់ នល់ ស៊ីសុវត្ថិ សិរិមតៈ ធ្វើរដ្ឋប្រហារទម្លាក់សម្តេចឪ នរោត្តម សីហនុ និងយកគ្រាប់បែករាប់លានតោនមក ស្រោចលើក្បាលខ្មែរបង្កការស្លាប់របួសមនុស្សរាប់ម៉ឺននាក់ បំផ្លាញកម្ពុជាឡើយ ហើយកាកសំណល់សង្គ្រាមដ៏អសោចនេះនៅបន្សល់ទុកនូវការឈឺចាប់ដល់ប្រជាជនកម្ពុជានៅឡើយ។ នេះមិនមែនជាការស្រឡាញ់ពិត និងជាមិត្តពិតស្មោះសឡើយ តែខ្មែរបុរាណហៅថាហុតទឹក សំឡឹងកាក ឬដើម្បីផលប្រយោជន៍ផ្ទាល់ខ្លួន សុខចិត្តដើរលើសាកសពអ្នកដទៃ៕ | 2021-09-30T16:45:00+07:00 | freshnewsasia.com | https://m.freshnewsasia.com/index.php/en/localnews/214586-2021-09-30-02-45-04.html |
23828fac-76ca-4ae3-baab-5c697fc49f09 | ព្រះសង្ឃ៩៤៤អង្គ បានឆ្លងជំងឺកូវីដ និងសុគត៧អង្គ | រាជធានីភ្នំពេញ ៖ លោក សេង សុមុនី អ្នកនាំពាក្យក្រសួងធម្មការ និងសាសនា បានមានប្រសាសន៍ថា គិតរហូតដល់ថ្ងៃទី២៦ ខែកញ្ញា ឆ្នាំ២០២១នេះ មានព្រះសង្ឃនៅទូទាំងប្រទេសចំនួន៩៤៤អង្គ បានឆ្លងជំងឺកូវីដ-១៩ ជាសះស្បើយចំនួន៣៣៨អង្គ កំពុងសម្រាកព្យាបាលជំងឺចំនួន១៩៩អង្គ និងសុគតចំនួន ៧អង្គ។ លោក សេង សុមុនី បានបញ្ជាក់ថា មូលហេតុដែលបណ្តាលឱ្យព្រះសង្ឃឆ្លងជំងឺកូវីដ-១៩ គឺមានព្រះសង្ឃខ្លះបានឆ្លងពីក្មេងវត្តចេញទៅធ្វើជាកម្មករនៅខាងក្រៅ ហើយបានមកចម្លងជំងឺដល់ព្រះសង្ឃ និងព្រះសង្ឃខ្លះទៀតបានឆ្លងជំងឺកូវីដ-១៩ ពេលព្រះអង្គចេញនិមន្តបិណ្ឌបាត្រនៅខាងក្រៅដែលករណីទាំងនេះកើតនៅរាជធានីភ្នំពេញ។ ចំណែកព្រះសង្ឃតាមខេត្តឆ្លងជំងឺកូវីដ-១៩វិញ ភាគច្រើនព្រះអង្គបានចូលរួមពិធីបុណ្យទានផ្សេងៗ។ សូមបញ្ជាក់ថា នៅព្រឹកថ្ងៃទី៣០ ខែកញ្ញា ឆ្នាំ២០២១ ក្រសួងសុខាភិបាល នេះ បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីចំនួន ៩៧៨នាក់ និងអ្នកជំងឺចំនួន៦០៥នាក់ជាសះស្បើយ ខណៈមានអ្នកស្លាប់ថ្មីចំនួន១៧នាក់។ បើគិតត្រឹមថ្ងៃទី៣០ ខែកញ្ញា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ សរុបចំនួន ១១២ ៦៥១នាក់ និង អ្នកជាសះស្បើយសរុបចំនួន១០២ ៨២៧នាក់ ខណៈមានអ្នកស្លាប់សរុបចំនួន២ ៣១៩នាក់៕ | 2021-09-30T16:17:02+07:00 | kbnnews.com | https://kbn.news/archives/239882 |
b934a7e6-fc7a-404f-bcc3-fe06836963d2 | អ្នកកើតជំងឺទឹកនោមផ្អែមប្រភេទទី២ គួរអនុវត្តត្រណមទាំងនេះ | ជំងឺទឹកនោមផ្អែមប្រភេទទី ២ កើតមាននៅពេលដែល រាងកាយមិនអាចប្រើអាំងស៊ុយលីន ដែលជាអ័រម៉ូនបំប្លែងជាតិស្ករក្នុងឈាមទៅជា ថាមពលបានត្រឹមត្រូវ។ បើមិនបានព្យាបាល ជំងឺនេះបណ្តាលឲ្យមានផលវិបាកធ្ងន់ធ្ងរជាច្រើនដូចជា៖ – ខ្សោយតម្រងនោម – ស្លាប់សាច់ដុំបេះដូង – ដាច់ ឬស្ទះសរសៃឈាមខួរក្បាល – ជំងឺភ្នែក – កាត់ជើង ដំបូន្មានសម្រាប់អ្នកជំងឺទឹកនោមផ្អែម៖ – ហាត់ប្រាណយ៉ាងតិច ៣០នាទីក្នុងមួយថ្ងៃ – បរិភោគអាហារមួយថ្ងៃយ៉ាងតិច ៣ដង និងទៀងពេល – លេបថ្នាំឲ្យបានទៀងទាត់ និងតាមពេលដែលបានកំណត់ – ពិសាគ្រាប់ស្ករ និងផ្លែឈើភ្លាម បើឈឺក្បាល ញ័រដើមទ្រូង បែកញើស ពេលល្ងាចមុនបាយ ពាក់កណ្តាលអធ្រាត្រ ឬជិតភ្លឺ – កុំពិសាស្រាច្រើនពេក – កុំពិសាបារីឲ្យសោះ – កុំពិសាប្រៃពេក – កុំដើរជើងទទេ និងត្រូវសម្អាតជើងរាល់ថ្ងៃ – ត្រូវពិគ្រោះជាមួយគ្រូពេទ្យឲ្យបានទៀងទាត់ ក្រុមគ្រូពេទ្យជំនាញឯកទេសនៃមន្ទីរពេទ្យកាល់ម៉ែត សូមស្វាគមន៍រាល់ការមកពិគ្រោះយោបល់ និងការព្យាបាលជំងឺនេះ ប្រកបដោយបទពិសោធន៍ និងការយកចិត្តទុកដាក់ខ្ពស់៕ | 2021-09-30T15:41:00+07:00 | kampucheathmey.com | https://www.kampucheathmey.com/health/208353 |
84f2e2d0-d4af-4898-8056-097ab20a48fc | ជំងឺ៦ ប្រភេទ គ្រោះថ្នាក់ខ្លាំងនៅរដូវទឹកជំនន់ និងវិធីការពារនាំធ្ងន់ | ទឹកជំនន់គឺជាហេតុការណ៍មួយដែលលំបាកខ្លាំង ជាពិសេសគឺវានាំមកនូវការខូចខាតផ្ទះសម្បែងនិងផលដំណាំផ្សេងៗ។ ខណៈនេះទឹកជំនន់ក៏នាំបញ្ហា សុខភាពមកជាមួយដែរ។ ខាងក្រោម ជាជំងឺគ្រោះថ្នាក់ចំនួន ៦ ដែលមកជាមួយទឹក និងវិធីដើម្បីការពារកុំឲ្យវាកើតឡើងចំពោះយើង។ ជំងឺនេះបណ្ដាលមកពីលាមកសត្វ ជាពិសេសកណ្តុរត្រូវបានលាយជាមួយទឹក ហើយចូលក្នុងខ្លួនយើងតាមរយៈស្នាមរបួសឬសំណឹក។ វាអាចបណ្ដាលឲ្យឈឺក្បាល និងគ្រុនក្តៅខ្លាំង។ កុំឧស្សាហ៍ដើរកាត់ទឹក។ បើចាំបាច់សូមលាងជើងជានិច្ច ក្រោយដើរកាត់ក្នុងទឹក។ គេដឹងច្បាស់ថា ទឹកជំនន់ធ្វើឲ្យការធ្វើដំណើរកាន់តែពិបាក។ បញ្ហាកាន់តែធំ គឺរឿងអាហារនឹងកើតឡើង។ នេះរួមបញ្ចូលទាំងអនាម័យ និងគុណភាពអាហារផងដែរ។ ជំងឺនេះជារឿយៗត្រូវបានរកឃើញនៅក្នុងព្រឹត្តិការណ៍នេះ ដោយសារតែការប្រើប្រាស់ទឹកមិនស្អាត ហូបមិនស្អាតជាដើម។ ផឹកទឹកស្អាតក្នុងដបបិទជិត។ មុនផឹក សូមដាំទឹកឲ្យពុះ ដើម្បីសម្លាប់មេរោគជាមុនសិន។ ទឹកស៊ីជើងក៏ជាជំងឺមួយដែលគ្រោះថ្នាក់ ហើយតែងកើតឡើងជាមួយនឹងសំណើមនៃទឹក ដែលអាចឲ្យផ្សិតលូតលាស់បាន។ ជើងមិនស្អាតរបស់យើង គឺជាកន្លែងល្អឥតខ្ចោះសម្រាប់ផ្សិត ហើយនៅទីបំផុតវានឹងប្រមូលផ្ដុំកកកុញ។ ចៀសវាងការប៉ះពាល់ជាមួយទឹកញឹកញាប់។ បើចាំបាច់ចៀសមិនបាន សូមលាងសំអាត ហើយជូតវាឲ្យស្ងួត។ នៅពេលមានទឹកជំនន់ ទឹកនឹងនៅជុំវិញកន្លែងស្នាក់នៅរបស់យើង ហើយក្លាយជាកន្លែងបង្កាត់ពូជមូសគ្រប់ប្រភេទ។ នេះបណ្ដាលឲ្យមូសមួយចំនួនធំ មានលទ្ធភាពបង្កើតជាជំងឺគ្រុនឈាម។ ការដោះស្រាយបុព្វហេតុនេះ គឺពិបាក។ ដូច្នេះអ្នកត្រូវតែលាបថ្នាំការពារមូសរាល់ពេល រួមទាំងពេលគេង អ្នកគួរតែចងមុងដើម្បីការពារគ្រោះថ្នាក់ ដែលចូលមកក្នុងជំងឺដោយមិនដឹងខ្លួន។ នៅពេលមានទឹកជំនន់ ដែលបណ្ដាលឲ្យរងការខូចខាត តើអ្នកណានឹងមិនតានតឹង? មនុស្សម្នាក់ៗអាចមានភាពតានតឹងមិនដូចគ្នាទេ អាស្រ័យលើកត្តា។ រួមទាំងការធ្លាក់ទឹកចិត្ត ធុញទ្រាន់នឹងការប្រយុទ្ធប្រឆាំងវិបត្តិ ដែលកើតឡើងរហូតដល់អារម្មណ៍របស់យើងបន្តិចម្តងៗ អាចបង្កើតជាជំងឺផ្លូវចិត្តមកដែរ។ អ្នកត្រូវមានស្មារតីនិងទទួលយកនូវអ្វីដែលបានកើតឡើង ដើម្បីឲ្យដឹងខ្លួនមុន។ រួមទាំងអ្នកនៅជុំវិញ អ្នកត្រូវតែលើកទឹកចិត្តគ្នា។ ព្រោះបើយើងអាចឆ្លងកាត់វាបាន យើងត្រូវជួយគ្នាទៅវិញទៅមក ដើម្បីមានក្ដីសង្ឃឹមជាមួយគ្នាជានិច្ច។ មនុស្សគ្រប់គ្នា បានដឹងពីភាពភ័យរន្ធត់នៃជំងឺឆ្លងនេះ ជាមួយនឹងទឹកជំនន់ គម្លាតត្រូវបានកាត់បន្ថយ។ ហើយនៅក្នុងស្ថានភាពបែបនេះ គ្រប់គ្នាសុទ្ធតែមិនច្បាស់ថាអ្នកណាជាអ្នកឆ្លង រួមទាំងទីភ្នាក់ងារដែលមិនមានការត្រួតពិនិត្យច្បាស់លាស់។ ដូច្នេះ ត្រូវរក្សាគម្លាតឲ្យបានច្រើន តាមដែលអាចធ្វើទៅបាន ហើយបន្តការឃ្លាំមើលអាការជានិច្ច។ ប្រសិនបើអ្នកនៅកន្លែងដែលមិនមានទំនុកចិត្ត អ្នកគួរតែដាក់ខ្លួនឯងយ៉ាងតិច ១៤ ថ្ងៃ ហើយចងចាំថាត្រូវពាក់ម៉ាស់រាល់ពេលដែលយើងជួបមនុស្សផ្សេងទៀត៕ | 2021-09-30T15:21:00+07:00 | kampucheathmey.com | https://www.kampucheathmey.com/health/208322 |
21d0f378-b4a0-413c-b0d2-ccb6a663a307 | ថ្ងៃនេះ! ចំនួនអ្នកឆ្លងកូវីដ-១៩ ថ្មី ហក់ឡើងជិត១០០០នាក់ | រាជធានីភ្នំពេញ ៖ ក្រសួងសុខាភិបាល នៅថ្ងៃទី៣០ ខែកញ្ញា ឆ្នាំ២០២១នេះ បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីចំនួន ៩៧៨នាក់, អ្នកជំងឺចំនួន ៦០៥នាក់ជាសះស្បើយ និងអ្នកបាត់បង់ជីវិតថ្មីចំនួន ១៧នាក់។ គិតត្រឹមថ្ងៃទី៣០ ខែកញ្ញា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ សរុបចំនួន ១១២,៦៥១នាក់, អ្នកជាសះស្បើយសរុបចំនួន ១០២,៨២៧នាក់, ស្លាប់សរុបចំនួន ២,៣១៩នាក់ ៕ | 2021-09-30T13:00:30+07:00 | kbnnews.com | https://kbn.news/archives/239827 |
fbb89556-f204-476d-b997-343b7a4c51cc | រដ្ឋបាលខេត្តព្រះវិហារ សម្រេចបិទខ្ទប់ផ្សារកំពង់ប្រណាក ដើម្បីទប់ស្កាត់ការឆ្លងរីករាលដាលនៃជំងឺកូវីដ-១៩ បំប្លែងថ្មី (Delta) | ខេត្តព្រះវិហារ ៖ រដ្ឋបាលខេត្តព្រះវិហារ ចេញសេចក្តីសម្រេចបានសម្រេចស្តីពីការបិទខ្ទប់ផ្សារកំពង់ប្រណាក ស្ថិតនៅក្នុងភូមិកណ្តាល សង្កាត់កំពង់ប្រណាក ក្រុងព្រះវិហារ ខេត្តព្រះវិហារ ដើម្បីទប់ស្កាត់ការឆ្លងរីករាលដាលនៃជំងឺកូវីដ-១៩ បំប្លែងថ្មី (Delta)។ ឯកឧត្តមប្រាក់ សុវណ្ណ អភិបាលខេត្តព្រះវិហារបានសម្រេច ៖ ត្រូវបានបិទខ្ទប់ផ្សារកំពង់ប្រណាក ជាបណ្តោះអាសន្ន ស្ថិតនៅក្នុងភូមិកណ្តាល សង្កាត់កំពង់ប្រណាក ក្រុងព្រះវិហារ ខេត្តព្រះវិហារ រយៈពេល ០២(ពីរ)សប្តាហ៍ ដោយគិតចាប់ពីថ្ងៃទី២៩ ខែកញ្ញា ឆ្នាំ២០២១ ដល់ថ្ងៃទី១២ ខែតុលា ឆ្នាំ២០២១ ក្នុងគោលបំណងធានាដល់ប្រសិទ្ធភាពនៃការគ្រប់គ្រងការឆ្លងរាលដាល នៃជំងឺកូវីដ-១៩ បំប្លែងថ្មី(Delta) នៅក្នុងភូមិសាស្ត្រទីតាំងដែលត្រូវបានបិទ និងទប់ស្កាត់មិនឲ្យឆ្លងរាល ដាលទៅតំបន់ផ្សេងទៀតរហូតដល់មានការជូនដំណឹងសារជាថ្មី។ បទប្បញ្ញត្តិទាំងឡាយណាដែលមានខ្លឹមសារផ្ទុយពីសេចក្ដីសម្រេច នេះត្រូវទុកជានិរាករណ៍។ នាយករដ្ឋបាលសាលាខេត្ត ស្នងការនគរបាលខេត្ត មេបញ្ជាការកងរាជអាវុធហត្ថខេត្ត មេបញ្ជាការតំបន់ ប្រតិបត្តិការសឹករងព្រះវិហារ ប្រធានមន្ទីរសុខាភិបាលនៃរដ្ឋបាលខេត្ត អភិបាលក្រុងព្រះវិហារ ប្រធានមន្ទីរ អង្គភាពពាក់ព័ន្ធ ចៅសង្កាត់កំពង់ប្រណាក គណៈកម្មការគ្រប់គ្រងផ្សារកំពង់ប្រណាក អ្នកវិនិយោគ និងធ្វើ អាជីវកម្មភាស៊ីផ្សារកំពង់ប្រណាក ត្រូវអនុវត្តសេចក្ដីសម្រេចនេះរៀងៗខ្លួន ឲ្យមានប្រសិទ្ធភាពចាប់ពី ថ្ងៃចុះហត្ថលេខាតទៅ៕រក្សាសិទ្ធិដោយ ៖ បញ្ញាស័ក្តិ | 2021-09-30T09:34:56+07:00 | cen.com.kh | https://cen.com.kh/archives/395894.html |
c45bea77-055e-42bb-9a2a-e0304806f741 | ដឹងអត់ មួយឆ្នាំៗ មានជំងឺរវើរវាយ ជិត១០លាន ករណី តែWHO ប្រាប់វិធីការពារ | ជំងឺចាស់ៗ ដែលធម្មតាគេស្គាល់ថាជាជំងឺរវើរវាយ ឬហៅមួយបែបទៀតថា វង្វេងវង្វាន់ពេលចាស់ទៅ ត្រូវអង្គការសុខភាពពិភពលោក (WHO) អះអាងថា កើតមានករណីនេះ ក្នុង១ឆ្នាំៗ ដល់ទៅ ១០លានករណីឯណោះ។ ជំងឺវង្វេងវង្វាន់របស់មនុស្សចាស់ គឺជាពាក្យបច្ចេកទេស ដែលមានន័យមនុស្សចាប់ផ្តើមបាត់បង់សមត្ថភាពចងចាំ ក៏ដូចជាសមត្ថភាពបញ្ញារបស់ខ្លួនឯង។ ហើយជំងឺនេះ ច្រើនកើតឡើងលើមនុស្សវ័យចំណាស់ ដែលភាគច្រើន ពិការសមត្ថភាពខួរក្បាល ពុំអាចសម្រេចចិត្តបាន ឬធ្វើអ្វីៗចាំបាច់ត្រូវមានអ្នកជួយ។ បើតាមសារព័ត៌មាន CNN មកទល់ពេលនេះ ពុំទាន់មានវិធីសាស្រ្តណាជាក់លាក់ ព្យាបាលជំងឺខាងលើនេះនៅឡើយទេ។ បើគិតជាផលអវិជ្ជមាននៃជំងឺនេះ គឺបានប៉ះពាល់ដល់មនុស្សប្រមាណ ៥០លាននាក់ ទៅហើយ នៅជុំវិញពិភពលោក។ តែយ៉ាងណាមិញ ស្ថាប័នសុខភាពកំពូល (WHO) ខាងលើនេះក៏បាន បង្ហាញពីវិធីដែលអាចពន្យារជំងឺនេះ កុំឲ្យវិវត្តទៅសភាពធ្ងន់ធ្ងរបាន។ ហើយវិធីទាំងនោះ គឺទម្លាប់សាមញ្ញៗល្អសម្រាប់សុខភាព ដូចជា ហាត់ប្រាណឲ្យបានទៀងទាត់ មិនផឹកស្រាច្រើន មិនជក់បារី ញ៉ាំអាហារមានជីវជាតិល្អជាដើម។ ជាមួយគ្នានោះ WHO ក៏បានណែនាំមិនឲ្យ ប្រើប្រាស់ពពួកថ្នាំជំនួយ ដូចជាថ្នាំវីតាមីន B និង វីតាមីន E ដើម្បីព្យាបាលជំងឺវង្វេងវង្វាន់នោះទេ ព្រោះពុំទាន់មានការបញ្ជាក់ណាមួយច្បាស់លាស់ សម្រាប់ការព្យាបាលតាមវិធីនេះ។ ជាការណែនាំ ឲ្យកាន់តែច្បាស់ លោកវេជ្ជបណ្ឌិត Tara Spires-Jones ប្រធានផ្នែកវិទ្យាសាស្រ្តសិក្សាអំពីខួរក្បាល នៃសាកលវិទ្យាល័យ Edinburgh ចក្រភពអង់គ្លេស បានប្រាប់ថា៖ កត្តាហ្សែនតំណពូជ ក៏ជាផ្នែកមួយបង្កចេញជាជំងឺភ្លេចភ្លាំង ឬវង្វេងវង្វាន់នេះដែរ តែយើងក៏មានឱកាសកាត់បន្ថយ ឬពន្យឺតហានិភ័យនេះដែរ ដោយគ្រាន់តែមានទម្លាប់រស់នៅផ្តោតសំខាន់លើសុខភាពជាមុន”៕ | 2021-09-30T00:08:00+07:00 | kampucheathmey.com | https://www.kampucheathmey.com/health/208195 |
f94a8bd5-b50a-494d-b551-48a0d1f3e947 | រកឃើញអ្នក លក់ខោអាវ ក្នុងផ្សារទួលទំពូង ឆ្លងកូវីដ១៩ បំប្លែងថ្មី Delta | អនុគណៈកម្មការស្រាវជ្រាវជំងឺកូវីដ១៩ បញ្ជាក់ថា អ្នកជំងឺបានមកលក់ខោអាវ នៅតូបលេខ១៦២ ត្រឹមថ្ងៃទី២៣ ខែកញ្ញា ឆ្នាំ២០២១ រួចបានធ្វើតេស្ត រកឃើញវិជ្ជមាន កូវីដ-១៩ នៅថ្ងៃទី២៧ ខែកញ្ញា ឆ្នាំ២០២១ ។ អនុគណៈកម្មការស្រាវជ្រាវជំងឺកូវីដ១៩ បន្ថែមថា ដោយមានការពាក់ព័ន្ធនៅក្នុងផ្សារ ក្រុមគ្រូពេទ្យសម្ដេចតេជោ ប្រឆាំងកូវីដ១៩ ក៏បានចុះយកសំណាក អាជីវករផ្សារចំនួន ១៥នាក់ ជាលទ្ធផល អវិជ្ជមានទាំងអស់ ៕ | 2021-09-29T20:42:00+07:00 | dap-news.com | https://dap-news.com/national/2021/09/29/187736/ |
b1bfbb53-6738-470e-a2c6-1b492b9b2ea7 | ថៃ៖ មនុស្សជាង ១០,០០០នាក់ទៀតឆ្លងកូវីដ-១៩ និងអ្នកជំងឺ ១២២នាក់ស្លាប់ ក្នុងរបាយការណ៍ថ្ងៃពុធនេះ (Video inside) | ក្រសួងសុខាភិបាលថៃនៅថ្ងៃពុធ ទី២៩ ខែកញ្ញា ឆ្នាំ២០២១នេះ បានរាយការណ៍ពីការរកឃើញករណីឆ្លងជំងឺ COVID-19 ថ្មីៗចំនួន ១០,៤១៤ករណីបន្ថែមទៀត ក្នុងរយៈពេល ២៤ម៉ោងចុងក្រោយនេះ។ នេះបើតាមការចេញផ្សាយដោយ សារព័ត៌មានថៃ Bangkok Post។ បើតាមក្រសួងសុខាភិបាលថៃ ក្នុងចំណោមករណីឆ្លងថ្មីៗខាងលើនេះមាន ១០,២៣៦ករណី ត្រូវបានរកឃើញនៅលើប្រជាជនថៃទូទៅ និង ១៧៨ករណីទៀត ត្រូវបានរកឃើញនៅលើអ្នកទោសតាមពន្ធនាគារ។ ក្រៅពីការរកឃើញករណីឆ្លងថ្មីៗខាងលើនេះ អ្នកជំងឺចំនួន ១២២នាក់បន្ថែមទៀត ក៏ត្រូវបានរាយការណ៍ថា ស្លាប់ផងដែរ ក្នុងរយៈពេល ២៤ម៉ោងចុងក្រោយដូចគ្នា។ ដោយឡែកអ្នកជំងឺចំនួន ១១,៥៨០នាក់ផ្សេងទៀត ទើបតែត្រូវបានអនុញ្ញាតឱ្យចាកចេញពីមន្ទីរពេទ្យ ក្រោយជាសះស្បើយ។ គួរបញ្ជាក់ថា រហូតមកទល់ពេលនេះ ប្រទេសថៃបានកត់ត្រានូវករណីឆ្លងជំងឺ COVID-19 សរុបនៅទូទាំងប្រទេសចំនួន ១,៥៩១,៨២៩ករណី ក្នុងនោះមានអ្នកស្លាប់ ១៦,៦២០នាក់ និងអ្នកជាសះស្បើយឡើងវិញ ១,៤៥៩,៧៨៦នាក់។ គិតត្រឹមថ្ងៃទី២៨ ខែកញ្ញា ថៃបានចាក់វ៉ាក់សាំងបង្ការ COVID-19 សរុប ៤៩លានដូស ក្នុងនោះប្រជាជនជាង ១៨លាននាក់ (២៦% នៃចំនួនប្រជាជនសរុប) បានទទួលការចាក់គ្រប់ដូស៕ | 2021-09-29T19:25:00+07:00 | freshnewsasia.com | https://m.freshnewsasia.com/index.php/en/internationalnews/214497-2021-09-29-05-25-58.html |
9d2588f7-c29f-4cc3-ab7d-d65d03b73d8c | អ្នកជំងឺកូវីដ១៩ ចំនួន ១៥នាក់ទៀតបានស្លាប់ និងឆ្លងថ្មីជិត ៩០០នាក់ | អ្នកជំងឺកូវីដ១៩ ចំនួន ១៥នាក់ទៀតបានស្លាប់ ដែលធ្វើឱ្យករណីស្លាប់ដោយសារជំងឺនេះកើនឡើងដល់ ២.៣០០នាក់ហើយ គិតត្រឹមថ្ងៃទី២៩ ខែកញ្ញា។ ចំពោះករណីឆ្លងថ្មីវិញ មានចំនួន ៨៨១នាក់ នៅថ្ងៃដដែលនេះ ក្នុងនោះចំនួន ៦៥នាក់ ជាករណីនាំចូលពីក្រៅប្រទេស។ គិតត្រឹមព្រឹកថ្ងៃទី២៩ ខែកញ្ញា កម្ពុជាមានអ្នកកើតជំងឺកូវីដ១៩ ជាង ១១ម៉ឺននាក់ (១១១.៦៧៣) ក្នុងនោះអ្នកជាសះស្បើយមានជាង ១០ម៉ឺននាក់ (១០២.២២២)។ ចំពោះការចាក់វ៉ាក់សាំងបង្ការជំងឺកូវីដ-១៩ វិញ ក្រសួងសុខាភិបាលប្រកាសថា គិតត្រឹមថ្ងៃទី២៨ ខែកញ្ញា រដ្ឋាភិបាលចាក់ជូនពលរដ្ឋបានជិតសម្រេចផែនការ ១០០ភាគរយហើយ ក្នុងចំណោមអ្នកដែលត្រូវចាក់សរុប ១០លាននាក់។ ចំណែកកុមារ និងយុវជនដែលមានអាយុពី ៦ឆ្នាំដល់ ១៧ឆ្នាំវិញ ក្រសួងប្រកាសថា រដ្ឋាភិបាលចាក់បានជិត ៣លាន ៤សែននាក់ហើយ ក្នុងចំណោមអ្នកដែលត្រូវចាក់វ៉ាក់សាំងជិត ៤លាននាក់។ ទោះបីជារដ្ឋាភិបាលចាក់វ៉ាក់សាំងជិតសម្រេចផែនការ១០០ភាគរយនៃចំនួនមនុស្សដែលត្រូវចាក់យ៉ាងនេះក្ដី ក៏ចំនួនអ្នកស្លាប់និងអ្នកឆ្លងថ្មីដោយសារជំងឺកូវីដ-១៩ នៅតែគួរតែឱ្យព្រួយបារម្ភដដែល។ រយៈពេល ១សប្ដាហ៍កន្លងមកនេះ មានអ្នកស្លាប់ចន្លោះពី ១៥នាក់ ទៅ ២៦នាក់ និងអ្នកឆ្លងថ្មីមានជាង ៨០០នាក់ក្នុងមួយថ្ងៃ។ តួលេខនេះបានកើនឡើងខ្លាំងជាពិសេសស្របពេលដែលពលរដ្ឋកម្ពុជាកំពុងប្រារព្ធពិធីបុណ្យកាន់បិណ្ឌ ដែលតម្រូវឱ្យរដ្ឋាភិបាលសម្រេចផ្អាកការប្រារព្ធពិធីនេះជាលក្ខណៈទ្រង់ទ្រាយធំនៅតាមបណ្ដាវត្តអារាមនៅទូទាំងប្រទេស។ ជាមួយគ្នានេះនៅតំបន់ខ្លះក្នុងខេត្តសៀមរាប រាជធានីភ្នំពេញនិងខេត្តមួយទៀតអាជ្ញាធរនៅតែបន្តបិទខ្ទប់មិនឱ្យប្រជាពលរដ្ឋចេញពីផ្ទះនោះទេ ដើម្បីបង្ការកុំឱ្យឆ្លងជំងឺកូវីដ១៩៕ | 2021-09-29T18:31:00+07:00 | rfa.org | https://www.rfa.org/khmer/news/health/cambodia-reports-15-new-deaths-and-881-tested-positive-covid-19-on-september-29-09292021073057.html |
b7367d13-ba1c-41a2-9516-5276deed4ae7 | សម្តេចតេជោ ហ៊ុន សែន និងសម្តេចកិត្តិព្រឹទ្ធបណ្ឌិត ផ្ដល់អំណាយជូនពលរដ្ឋងាយរងគ្រោះ និងរងគ្រោះដោយសារជំងឺកូវីដ១៩ ចំនួន១១៩គ្រួសារ នៅស្រុកអង្គរជ័យ ខេត្តកំពត | លោក ជាវ តាយ អភិបាលខេត្តកំពត និងជាប្រធានគណៈកម្មាធិការសាខាកាកបាទក្រហមកម្ពុជាខេត្ត នៅថ្ងៃទី២៩ ខែកញ្ញា ឆ្នាំ២០២១នេះ បានដឹកនាំក្រុមការងារចុះសួរសុខទុក្ខ និងនាំយកអំណោយដ៏ថ្លៃថ្លា របស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា ចែកជូនប្រជាពលរដ្ឋងាយរងគ្រោះ និងរងផលប៉ះពាល់ដោយសារជំងឺកូវីដ១៩ ចំនួន១១៩គ្រួសារ ក្នុងស្រុកអង្គរជ័យ។ ពិធីប្រគល់អំណោយនេះ បានធ្វើឡើងនៅអនុសាខាកាកបាទក្រហមស្រុកអង្គរជ័យ ខេត្តកំពត ដោយអនុវត្តតាមវិធានការសុខាភិបាល យ៉ាងខ្ជាប់ខ្ជូនផងដែរ។ ក្នុងឱកាសនោះដែរ លោក ជាវ តាយ បានផ្តាំផ្ញើសួរសុខទុក្ខពីសំណាក់សម្តេចតេជោ ហ៊ុន សែន និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ដែលជានិច្ចកាលសម្តេចទាំងទ្វេ តែងតែគិតគូរខ្ពស់ពីសុខទុក្ខ និងមានការដោះស្រាយបញ្ហាប្រឈមនានា ជូនប្រជាពលរដ្ឋ មិនប្រកាន់រើសអើងវណ្ណៈ ជាតិសាសន៍ ពណ៌សម្បុរ ឬនិន្នាការនយោបាយ ដោយមិនដែលទុកចោលឱ្យប្រជាពលរដ្ឋណាម្នាក់ ស្លាប់ដោយអត់ស្បៀងអាហារ និងមិនមានការដោះស្រាយអ្វីឡើយ។ លោកអភិបាលខេត្ត បានបញ្ជាក់ថា បើទោះបីអំណោយនាពេលនេះ មានចំនួនតិចតួចក្ដីមិនអាចឆ្លើយតបបានយូរអង្វែង ប៉ុន្តែអាចជួយសម្រាលការលំបាកខ្វះខាត របស់បងប្អូនបានមួយគ្រាផងដែរ ពិសេសក្នុងដំណាក់កាលនៃស្ថានភាពវិបត្តិកូវីដ១៩ នេះ។ លោក ជាវ តាយ បានក្រើនរំលឹកនិងអំពាវនាវឱ្យពលរដ្ឋ ត្រូវបន្តបង្កើនការប្រុងប្រយ័ត្ន យកចិត្តទុកដាក់ឱ្យបានខ្ពស់បន្ថែមទៀត ដោយចូលរួមអនុវត្តនូវវិធានសុវត្តិភាព បទបញ្ជាផ្សេងៗ របស់ប្រមុខរាជរដ្ឋាភិបាល និងក្រសួងសុខភិបាល ឱ្យបានគ្រប់ៗគ្នា និងប្រកាន់យកឲ្យបានខ្ជាប់ខ្ជួននូវការអនុវត្តវិធានការ «៣ការពារ និង៣កុំ»។ ក្នុងឱកាសនោះលោកអភិបាលខេត្ត បានផ្ដល់អំណោយ ដល់ប្រជាពលរដ្ឋទាំង១១៩គ្រួសារ ក្នុងមួយគ្រួសារៗ ទទួលបានរួមមាន៖ អង្គរ ២៥គីឡូក្រាម, មី១កេស, ត្រីខកំប៉ុង ១យួរ, ទឹកត្រី ១យួរ និងថវិកា ២មុឺនរៀល គិតជាថវិកា ស្មើនឹង១២៥.០០០រៀល, សរុបរួមស្មើនឹង១៤,៨៧៥,០០០រៀល ព្រមទាំងបានឧបត្ថម្ភថវិកា ប្រមាណ ៤៦ម៉ឺនរៀល ជូនទីប្រឹក្សាយុវជន យុវជនកាកបាទក្រហម អ្នកស្ម័គ្រចិត្តកាកបាទក្រហម កងកម្លាំងនគរបាល រាជអាវុធហត្ថ និងប្រជាការពារ និងគ្រូពេទ្យ៕ | 2021-09-29T18:18:00+07:00 | freshnewsasia.com | https://m.freshnewsasia.com/index.php/en/localnews/214487-2021-09-29-04-18-34.html |
41a9165b-3c68-4466-aefc-8e9ccdd692a5 | វេទិកាសម្ព័ន្ធសង្គមស៊ីវិលទទួលអំណោយពីធនាគារចិនប្រចាំនៅកម្ពុជា ដើម្បីចូលរួមទប់ស្កាត់ជំងឺកូវីដ-១៩ នៅកម្ពុជា | នៅព្រឹកថ្ងៃពុធ ៨រោច ខែភទ្របទ ឆ្នាំឆ្លូវ ត្រីស័ក ព.ស.២៥៦៥ ត្រូវនឹងថ្ងៃទី២៩ ខែកញ្ញា ឆ្នាំ២០២១ វេទិកាសម្ព័ន្ធសង្គមស៊ីវិល (វ.ស.ស.) បានទទួលអំណោយពីធនាគារចិន (Bank of China) ប្រចាំនៅកម្ពុជា រួមមានម៉ាស៊ីនបាញ់ថ្នាំចំនួន ៦គ្រឿង និងគ្រាប់ថ្នាំសម្លាប់មេរោគចំនួន១០កេស ដែលមានតម្លៃសរុបប្រមាណ ៥.៣០០ ដុល្លារអាម៉េរិក។ លោក កឹមរ័ត្ន វិសិដ្ឋ រដ្ឋលេខាធិការទីស្តីការគណៈរដ្ឋមន្រ្តី និងជាប្រធានក្រុមប្រឹក្សាភិបាល វ.ស.ស. បានមានប្រសាសន៍ថា ក្នុងតួនាទីជាអង្គភាពសម្របសម្រួលការងារសង្គមស៊ីវិលនៅកម្ពុជា វ.ស.ស. តែងតែខិតខំកៀរគរជំនួយសប្បុរសធម៌និងមនុស្សធម៌នានា ក្នុងក្របខ័ណ្ឌនៃកិច្ចសហប្រតិបត្តិការរវាងអង្គការសង្គមស៊ីវិល ក្នុងគោលដៅចូលរួមលើកកម្ពស់ជីវភាពរស់នៅ និងបំពេញនូវតម្រូវការជាក់ស្តែងរបស់ប្រជាជនកម្ពុជា ក្នុងស្មារតីចូលរួមយ៉ាងសកម្មជាមួយរាជរដ្ឋាភិបាលកម្ពុជា ក្នុងដំណើរការអភិវឌ្ឍសេដ្ឋកិច្ច-សង្គម ក្រោមការដឹកនាំប្រកបដោយគតិបណ្ឌិតរបស់សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា។ អំណោយដែលផ្តល់ដោយធនាគារចិននេះ គឺជាការចូលរួមចំណែកយ៉ាងសកម្មពីវិស័យឯកជនក្នុងការចូលរួមប្រយុទ្ធប្រឆាំងនឹងជំងឺរាតត្បាតកូវីដ-១៩ នៅកម្ពុជា ក្រោមការសម្របសម្រួលយ៉ាងជិតស្និទ្ធពីសំណាក់មូលនិធិចិន ដើម្បីសន្តិភាពនិង ការអភិវឌ្ឍប្រចាំនៅកម្ពុជាដែលជាអង្គការមានកិច្ចសហប្រតិបត្តិការជិតស្និទ្ធជាមួយ វ.ស.ស.។ លោករដ្ឋលេខាធិការបានបន្ថែមថា អំណោយដ៏ថ្លៃថ្លានេះ មិនត្រឹមតែឆ្លុះបញ្ចាំងនូវឆន្ទៈខ្ពស់ក្នុងការចូលរួមចំណែកជាមួយអង្គការសង្គមស៊ីវិលនៅកម្ពុជា ក្នុងការប្រយុទ្ធប្រឆាំងនឹងការរីករាលដាលនៃជំងឺកូវីដ-១៩ប៉ុណ្ណោះទេ ប៉ុន្តែ ថែមទាំងបង្ហាញនូវការតភ្ជាប់នៃបេះដូងរវាងប្រជាជននៃប្រទេសទាំងពីរ ដែលចេះជួយយកអាសាគ្នាក្នុងគ្រាដ៏លំបាកនេះ។ | 2021-09-29T18:03:00+07:00 | freshnewsasia.com | https://m.freshnewsasia.com/index.php/en/localnews/214482-2021-09-29-04-03-37.html |
87237932-d62d-4de0-9b76-ff17a71b237f | BREAKING: សហរដ្ឋអាមេរិក៖ មនុស្សជាង ១០០,០០០នាក់ឆ្លងកូវីដ-១៩ និងអ្នកជំងឺ ១,៨៣៦នាក់ស្លាប់ក្នុង១ថ្ងៃ (Video inside) | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ១០៥,៦៣៣នាក់ទៀតបានឆ្លងជំងឺ COVID-19 ខណៈអ្នកជំងឺ ១,៨៣៦នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃពុធ ទី២៩ ខែកញ្ញា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៤៤,០៥៤,៨២៥ករណី ក្នុងនោះមានអ្នកស្លាប់សរុបចំនួន ៧១១,២២២នាក់ និងជាសះស្បើយឡើងសរុប ៣៣.៥២លាននាក់។ សម្រាប់ចំនួនប្រជាជនសរុប ដែលកំពុងរស់នៅលើទឹកដីសហរដ្ឋអាមេរិកគឺជាង ៣៣២លាននាក់។ កាលពីថ្ងៃចន្ទដើមសប្តាហ៍នេះ ប្រធានាធិបតីអាមេរិកលោក ចូ បៃដិន បានទទួលការចាក់វ៉ាក់សាំង «ដូសទី៣» រួចរាល់ហើយ នៅក្នុងសេតវិមាន នៃរដ្ឋធានីវ៉ាស៊ីនតោន។ ការចាក់នេះបានកើតមានឡើងតែប៉ុន្មានថ្ងៃប៉ុណ្ណោះ បន្ទាប់ពីរដ្ឋបាលឱសថ និងចំណីអាហារសហរដ្ឋអាមេរិក (FDA) បានអនុម័តឲ្យប្រើ វ៉ាក់សាំងដូសទី ៣ យ៉ាងទូលំទូលាយជាងមុនទៅលើ មនុស្សវ័យចំណាស់, បុគ្គលិកជួរមុខ, អ្នកមានប្រព័ន្ធភាពសុំាទន់ខ្សោយខ្លាំង និងអ្នកមានជំងឺប្រចាំកាយជាដើម។ គួរបញ្ជាក់ថា គិតត្រឹមថ្ងៃទី២៨ ខែកញ្ញា ឆ្នាំ២០២១ សហរដ្ឋអាមេរិកបានចាក់វ៉ាក់សាំងបង្ការជំងឺ COVID-19 សរុបចំនួន ៣៩១លានដូស ក្នុងនោះប្រជាជន ២១៣.៦៥លាននាក់ (៦៥.១% នៃចំនួនប្រជាជនសរុប) បានទទួលការចាក់យ៉ាងហោចណាស់ ១ដូស និង ១៨៣.៨៩លាននាក់ (៥៦% នៃចំនួនប្រជាជនសរុប) បានទទួលការចាក់គ្រប់ដូស៕ | 2021-09-29T18:02:00+07:00 | freshnewsasia.com | https://m.freshnewsasia.com/index.php/en/internationalnews/214481-2021-09-29-04-02-25.html |
76a43d00-14b6-4ef3-9f28-d107cd188d6e | ក្រសួងសុខាភិបាល បញ្ជាអាជ្ញាធររៀបចំវិធានបង្ការជំងឺកូវីដ ក្នុងថ្ងៃឈប់សម្រាកបុណ្យភ្ជុំបិណ្ឌ៣ថ្ងៃ | លោកស្រី ឱ វណ្ឌឌីន រដ្ឋលេខាធិការក្រសួងសុខាភិបាល បានអំពាវនាវដល់អាជ្ញាធរមូលដ្ឋាន ត្រូវរៀបចំវិធានបង្ការ និងទប់ស្កាត់ជំងឺកូវីដ-១៩ ទុកឲ្យហើយ ក្នុងឱកាសថ្ងៃឈប់សម្រាកពិធីបុណ្យភ្ជុំបិណ្ឌ ចំនួន៣ថ្ងៃ នាពេលខាងមុខ ព្រោះ ប្រជាពលរដ្ឋចល័តពីតំបន់មួយ ទៅមួយទៀត។ ថ្មីៗនេះ រាជរដ្ឋាភិបាល ប្រកាសឲ្យឈប់សម្រាកក្នុងពិធីបុណ្យភ្ជុំបិណ្ឌ ចំនួន៣ថ្ងៃ ប្រជាពលរដ្ឋ មន្ត្រីរាជការទាំងអស់ អាចដើរកម្សាន្តបាននៅទូទាំងប្រទេស តែត្រូវអនុវត្តវិធានការសុខាភិបាល។ ក្នុងពិធីប្រកាសបិទបញ្ចប់យុទ្ធនាការចាក់វ៉ាក់សាំងបង្កាជំងឺកូវីដ-១៩ ជុំទី១ ជូនប្រជាពលរដ្ឋអាយុពី ១៨ឆ្នាំឡើងទៅ ក្នុងខេត្តមណ្ឌលគិរី នាថ្ងៃទី២៩ ខែកញ្ញា ឆ្នាំ២០២១ លោកស្រី ឱ វណ្ណឌីន បានណែនាំដល់អាជ្ញាធរមូលដ្ឋានត្រូវរៀបចំវិធានការទប់ស្កាត់ជំងឺកូវីដ-១៩ ឲ្យរួចរាល់ទុកជាមុខ ក្នុងឱកាសថ្ងៃឈប់សម្រាកពិធីបុណ្យភ្ជុំបិណ្ឌ ចំនួន៣ថ្ងៃ នាពេលខាង មុខ។ លោកស្រីបញ្ជាក់ថា «ខ្ញុំសូមអំពាវនាវដល់អាជ្ញាធរមូលដ្ឋានទាំងអស់ មុនដល់ថ្ងៃត្រូវឈប់៣ថ្ងៃហ្នឹង គឺយើងត្រូវចាត់ ចែងរៀបចំពីឥឡូវឲ្យហើយ»។ លោកស្រីបន្ដថា អាជ្ញាធរមូលដ្ឋានត្រូវចាត់ចែងរៀបចំ និងត្រួតពិនិត្យ ឲ្យបានត្រឹមត្រូវបំផុត នៅផ្ទះសំណាក់ សណ្ឋាគារ និងរមណីយដ្ឋានជាដើម ក្នុងគោលបំណងទប់ស្កាត់ជំងឺកូវីដ-១៩ ក្នុងឱកាសពិធីបុណ្យភ្ជុំបិណ្ឌ។ លោកស្រីថា បើសិនមានបុគ្គលណាមួយ មិនគោរពតាមវិធានការសុខាភិបាលទេ ត្រូវណែនាំដល់បុគ្គលនោះភ្លាមៗ ដើម្បីសុវត្ថិភាពទាំងអស់គ្នា។ លោកស្រីក៏បានផ្ដាំផ្ញើដល់ប្រជាពលរដ្ឋគ្រប់រូប ត្រូវសម្រេចចិត្តឲ្យបានត្រឹមត្រូវ មុនទៅកន្លែងកម្សាន្ដណាមួយ បើមិនដូច្នោះទេ ជួបជុំគ្រួសារខ្លួនឯង ជៀសវៀងទៅខាងក្រៅ ជួបជុំមនុស្សច្រើនដែលអាចឆ្លងជំងឺកូវីដ-១៩ ប្រការណាមួយ។ លោកស្រីថា អាជ្ញាធរមូលដ្ឋាន ក៏ត្រូវរៀបចំមធ្យោបាយសាធារណៈឲ្យត្រឹមត្រូវ សម្រាប់ជូនប្រជាពលរដ្ឋដើរកម្សាន្ដ ។ សូមរំលឹកថា គិតត្រឹមថ្ងៃទី២៨ ខែកញ្ញា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ-១៩ ចំនួន១១០,៧៩២នាក់ ក្នុងនោះ អ្នកជាសះស្បើយ ចំនួន១០១,៦៩០នាក់ និងអ្នកស្លាប់ ចំនួន២,២៨៧នាក់៕ | 2021-09-29T17:29:00+07:00 | dap-news.com | https://dap-news.com/national/2021/09/29/187666/ |
33ff1447-a9e9-4290-acc4-3530c077d952 | រដ្ឋបាលខេត្ដកណ្ដាល បន្តអនុវត្តវិធានការរដ្ឋបាល រយៈពេល១៤ថ្ងៃ ចំពោះសកម្មភាពការងារ មុខរបរ ឬអាជីវកម្មដែលមានហានិភ័យខ្ពស់នៃការឆ្លងជំងឺកូវីដ១៩ | រដ្ឋបាលខេត្ដកណ្ដាល បានបន្តអនុវត្តវិធានការរដ្ឋបាល ដោយផ្អាកជាបណ្តោះអាសន្ន ក្នុងរយៈពេល១៤ថ្ងៃ ចំពោះសកម្មភាពការងារ មុខរបរ ឬអាជីវកម្មដែលមានហានិភ័យខ្ពស់នៃការឆ្លងរាលដាលជំងឺកូវដ១៩ និងការជួបជុំ ឬការប្រមូលផ្តុំមនុស្ស ជាលក្ខណៈឯកជន ដើម្បីទប់ស្កាត់ការរីករាលដាលនៃជំងឺកូវីដ១៩។ នេះបើតាមសេចក្ដីសម្រេច ដែលបណ្ដាញព័ត៌មាន Fresh News ទទួលបាន នៅថ្ងៃទី២៩ ខែកញ្ញ នេះ។ រដ្ឋបាលខេត្ដបានបញ្ជាក់យ៉ាងដូច្នេះថា៖ ។ អាជីវកម្មក្លឹបកម្សាន្តគ្រប់ប្រភេទ ជាអាទិ៍ ខារ៉ាអូខេ រង្គសាល ឌីស្កូតែកបៀហ្គាឌិន និងកាស៊ីណូ អាជីវកម្មម៉ាស្សា សូណា និងស្ទឹមគ្រប់ប្រភេទ ហាងលក់ និងសេពគ្រឿងស្រវឹងគ្រប់ប្រភេទ រោងភាពយន្ត រោងសម្ដែងសិល្បៈ ក្លឹបហាត់ប្រាណ និងមជ្ឈមណ្ឌលកីឡាគ្រប់ប្រភេទ។ ការជួបជុំក្នុងចំណោមសមាជិកគ្រួសារ និងរង្វង់សាច់ញាតិ ដែលរស់នៅក្នុងលំនៅឋាន ឬទីសំណាក់ជាមួយគ្នា ការរៀបចំពិធីបុណ្យសពដោយគោរពតាមការកំណត់របស់អាជ្ញាធរមានសមត្ថកិច្ច និងក្រោយពេល យកសាកសពទៅវិភាគរកមេរោគកូវីដ១៩ ដោយទទួលបានលទ្ធផលអវិជ្ជមាន ការជួបជុំរបស់សា្ថប័នសាធារណៈ ការប្រមូលផ្តុំមនុស្ស និងការជួបជុំរបស់បុគ្គលិកសុខាភិបាល ដើម្បីអនុវត្តវិធានការសុខាភិបាលជាអាទិ៍ ការយកវត្ថុសំណាកមកវិភាគរកមេរោគកូវីដ១៩ និងការចាក់វ៉ាក់សាំងការពារជំងឺកូវីដ១៩ ការជួបជុំរបស់បុគ្គលិកសុខាភិបាល ដែលបំពេញការងារសង្គ្រោះបន្ទាន់ផ្សេងទៀត ការជួបជុំរបស់អាជ្ញាធរមានសមត្ថកិច្ច និងកម្លាំងគណៈបញ្ជាការឯកភាពរដ្ឋបាលគ្រប់លំដាប់ ការបំពេញការងារថែរក្សាសន្តិសុខ សណ្តាប់ធ្នាប់ និងរបៀបរៀបរយសាធារណៈ ការជួបជុំមនុស្សក្នុងអំឡុងពេលនៃកិច្ចនីតិវិធីរបស់មន្ត្រីនគរបាលយុត្តិធម៌ ឬរបស់សាលា ការជួបជុំមនុស្សដែលមានភាពចាំបាច់សម្រាប់បម្រើផលប្រយោជន៍សាធារណៈ ឬក្នុងគោលបំណងផ្សេងទៀត តាមការកំណត់របស់អាជ្ញាធរមានសមត្ថកិច្ច៕ | 2021-09-29T17:22:00+07:00 | freshnewsasia.com | https://m.freshnewsasia.com/index.php/en/localnews/214477-2021-09-29-03-22-22.html |
af912670-a582-4de4-abb8-9ae0ec03c04f | អាជ្ញាធរព្រះវិហារ សម្រេចកំណត់ភូមិអូរខ្លែងពណ៌ សង្កាត់ប៉ាលហាល ក្រុងព្រះវិហារ ជា «តំបន់ក្រហម» និងបិទខ្ទប់២សប្តាហ៍ ដើម្បីទប់ស្កាត់ជំងឺកូវីដ១៩ | រដ្ឋបាលខេត្តព្រះវិហារ បានចេញសេចក្តីសម្រេចបិទខ្ទប់ និងកំណត់ជា «តំបន់ក្រហម» នៅសម្រាប់ភូមិសាស្ដ្រ ភូមិអូរខ្លែងពណ៌ សង្កាត់ប៉ាលហាល ក្រុងព្រះវិហារ ខេត្តព្រះវិហារ រយៈពេល២សប្តាហ៍ ដើម្បីទប់ស្កាត់ការឆ្លងរីករាលដាលនៃជំងឺកូវីដ១៩។ នេះបើតាមសេចក្តីសម្រេចដែលបណ្តាញព័ត៌មាន Fresh News ទទួលបាននៅថ្ងៃទី២៩ ខែកញ្ញា ឆ្នាំ២០២១នេះ។ រដ្ឋបាលខេត្តបានបញ្ជាក់យ៉ាងដូច្នេះថា៖ ។ រដ្ឋបាលខេត្ដ បានបញ្ជាក់ថា៖ ។ បុគ្គលគ្រប់រូបត្រូវបានហាមឃាត់មិនឱ្យធ្វើដំណើរចេញពីលំនៅឋាន ឬទីសំណាក់បច្ចុប្បន្នរបស់ខ្លួន ដោយរួមទាំងការមិនអនុញ្ញាតឱ្យធ្វើសកម្មភាពកីឡានៅក្រៅលំនៅឋាន ឬទីសំណាក់របស់ខ្លួន ប៉ុន្តែការធ្វើដំណើរចេញក្រៅពីលំនៅឋាន ឬទីសំណាក់បច្ចុប្បន្ន ឬការធ្វើដំណើរចេញចូល «តំបន់ក្រហម» អាចត្រូវបានអនុញ្ញាតក្នុងករណីចាំបាច់ដូចខាងក្រោម៖ *ការធ្វើដំណើរដោយមូលហេតុសុខភាពបន្ទាន់។ ការធ្វើដំណើរដើម្បីទៅជួបមន្ត្រីសុខាភិបាលធ្វើការយកសំណាកទៅវិភាគរកមេរោគកូវីដ១៩ ឬចាក់វ៉ាក់សាំងការពារជំងឺកូវីដ១៩ នៅទីតាំងជិតបំផុតក្នុង «តំបន់ក្រហម» តាមការកំណត់ និងដោយមានការអនុញ្ញាតពីអាជ្ញាធរមានសមត្ថកិច្ច។ *ការធ្វើដំណើររបស់មន្ត្រីរាជការ និងកងកម្លាំងប្រដាប់អាវុធគ្រប់ប្រភេទ ដែលមានសមត្ថកិច្ចអនុវត្ត វិធានការនានាក្នុងអំឡុងពេលបិទខ្ទប់ដោយត្រូវភ្ជាប់ជាមួយនូវលិខិតបញ្ហាបេសកកម្មុំ។ *ការធ្វើដំណើរដែលទាក់ទងទៅនឹងសកម្មភាពចុះចែកជំនួយសង្គ្រោះបន្ទាន់ ដោយភ្ជាប់ជាមួយអត្តសញ្ញាណ និងលិខិតបញ្ជាបេសកកម្ម។ *ការធ្វើដំណើររបស់មន្ត្រី និងបុគ្គលិកផ្នែកសុខាភិបាលរដ្ឋ និងឯកជនដោយភ្ជាប់ជាមួយប័ណ្ណសម្គាល់ខ្លួន និងលិខិតបញ្ជាបេសកកម្ម។ *ការធ្វើដំណើររបស់មន្ត្រី និងបុគ្គលិកនៃសេវាពន្លត់អគ្គីភ័យ ការផ្គត់ផ្គង់អគ្គិសនី ការផ្គត់ផ្គង់ស្បៀង និងសេវាប្រៃសណីយ៍ទូរគមនាគមន៍ ការផ្គត់ផ្គង់ទឹកស្អាត។ *ការធ្វើដំណើរដើម្បីត្រឡប់ទៅលំនៅឋាន ឬទីសំណាក់របស់ខ្លួនវិញរបស់បុគ្គលដែលបានបញ្ចប់ការធ្វើចត្តាឡីស័ក និងអ្នកជំងឺចេញពីមន្ទីរពេទ្យ ឬកន្លែងសម្រាកព្យាបាលនៅក្នុង ឬចេញលក្នុង «តំបន់ក្រហម» ដោយមានការសម្របសម្រួលរបស់អាជ្ញាធរមានសមត្ថកិច្ច។ ផ្សារ និងទីកន្លែងលក់ម្ហូបអាហារ និងគ្រឿងឧបភោគបរិភោគ ដោយរួមទាំងទីកន្លែងលក់គ្រឿងស្រវឹង គ្រប់ប្រភេទព្រមទាំងសកម្មភាពការងារ មុខរបរ និងអាជីវកម្មទាំងអស់នៅក្នុង «តំបន់ក្រហម» ត្រូវផ្អាកជាបណ្តោះអាសន្ន លើកលែងតែសកម្មភាពការងារ មុខរបរ និងអាជីវកម្មដូចខាងក្រោមនេះ ដែលត្រូវបានអនុញ្ញាតឱ្យដំណើរការជាធម្មតា៖ *សេវាពន្លត់អគ្គីភ័យ។ *សេវាផ្គត់ផ្គង់អគ្គិសនី សេវាផ្គត់ផ្គង់ទឹកស្អាត និងសេវាប្រតិបត្តិការផ្នែកប្រៃសណីយ៍ទូរគមនាគមន៍។ *សេវាសង្គ្រោះបន្ទាន់ និងសេវាសុខាភិបាលរដ្ឋ និងឯកជនដោយរួមទាំងឱសថស្ថាន។ *ទីតាំងលក់ហ្គាសសម្រាប់ចម្អិនអាហារ។ *សេវាប្រមូល និងដឹកជញ្ជូនសម្រាម។ *សេវាផ្គត់ផ្គង់ឱសថ និងបរិក្ខាពេទ្យ។ រាល់ការជួបជុំ ឬការប្រមូលផ្តុំមនុស្ស ត្រូវបានហាមឃាត់ លើកលែងតែករណីចាំបាច់ដូចខាងក្រោម៖ *ការជួបជុំក្នុងចំណោមសមាជិកគ្រួសារដែលរស់នៅក្នុងលំនៅឋាន ឬទីសំណាក់ជាមួយគ្នា *ការរៀបចំពិធីបុណ្យសព ដោយគោរពតាមការណែនាំរបស់អាជ្ញាធរមានសមត្ថកិច្ច *ការប្រមូលផ្តុំមនុស្ស និងការជួបជុំរបស់បុគ្គលិកសុខាភិបាល ដើម្បីអនុវត្តវិធានការសុខាភិបាលជាអាទិ៍ *ការយកសំណាក មកវិភាគរកមេរោគកូវីដ១៩ និងការចាក់វ៉ាក់សាំងការពារជំងឺកូវីដ១៩ *ការជួបជុំរបស់អាជ្ញាធរមានសមត្ថកិច្ច និងកម្លាំងគណៈបញ្ជាការឯកភាពរដ្ឋបាលគ្រប់លំដាប់ថ្នាក់ក្នុង ការបំពេញការងារថែរក្សាសន្តិសុខ សណ្តាប់ធ្នាប់ និងរបៀបរៀបរយសាធារណៈ។ *ការជួបជុំមនុស្សក្នុងអំឡុងពេលនៃកិច្ចនីតិវិធីរបស់មន្ត្រីនគរបាលយុត្តិធម៌ ឬរបស់សាលាជម្រះក្តី *ការជួបជុំមនុស្សដែលមានភាពចាំបាច់សម្រាប់បម្រើផលប្រយោជន៍សាធារណៈ ឬក្នុងគោលបំណង ផ្សេងទៀតតាមការកំណត់របស់អាជ្ញាធរមានសមត្ថកិច្ច។ រាល់ការជួបជុំ ការប្រមូលផ្ដុំមនុស្ស ដើម្បីសេពគ្រឿងស្រវឹងគ្រប់ប្រភេទ ត្រូវបានហាមឃាត់៕ | 2021-09-29T16:31:00+07:00 | freshnewsasia.com | https://m.freshnewsasia.com/index.php/en/localnews/214471-2021-09-29-02-31-58.html |
fcc459dd-621b-4a47-9dd6-a46ab0010a19 | ក្រសួងសុខាភិបាល រកឃើញករណីជំងឺកូវីដ-១៩ ចំនួន ៨៨១នាក់ និងមានជាសះស្បើយ ៥៣២នាក់ និង ស្លា.ប់ថ្មី ១៥នាក់ | ភ្នំពេញ ៖ ក្រសួងសុខាភិបាល បានប្រកាសថា រហូតដល់ ថ្ងៃទី ២៩ កញ្ញា ២០២១ យើងរកឃើញករណីជំងឺកូវីដ-១៩ សរុបចំនួន ៨៨១នាក់ (ឆ្លងសហគមន៌: ៨១៦ និង នាំចូល: ៦៥) និងមានជាសះស្បើយ ៥៣២នាក់ ។ ដូច្នេះចំនួនករណីជំងឺកូវីដ-១៩សរុបកើន ១១១៦៧៣នាក់ និងចំនួនជាសះស្បើយសរុបកើន ១០២២២២នាក់និង ស្លា.ប់ថ្មី ១៥នាក់ សរុបស្លា.ប់ ២៣០២នាក់ ។ សូមបន្តអនុវត្តន៌: ៣កុំ ៣ការពារ និងចាក់វ៉ាក់សាំងការពារ ៕ រក្សាសិទ្ធិដោយ៖បញ្ញាស័ក្តិ | 2021-09-29T13:59:22+07:00 | cen.com.kh | https://cen.com.kh/archives/395599.html |
a2a432ab-07c6-4550-904e-4ef57c95d463 | បារម្ភណាស់ ! ថ្ងៃនេះកូវីដឆ្លងច្រើន រីឯអ្នកលក់ខោអាវនៅផ្សារទួលទំពូងម្នាក់ ឆ្លងកូវីដ«ដែលតា» | រាជធានីភ្នំពេញ ៖ នៅមុននេះបន្តិច អនុគណៈកម្មការស្រាវជ្រាវជំងឺកូវីដ១៩ បានជូនដំណឹងថា បានឃើញថា អ្នកលក់ខោអាវនៅតូបលេខ ១៦២ ក្នុងផ្សារទួលទំពូង ស្ថិតក្នុងខណ្ឌចំការមន មានផ្ទុកជំងឺកូវីដបំប្លែងថ្មី «ដែលតា« នៅថ្ងៃទី២៧ ខែកញ្ញា ឆ្នាំ២០២១។ បន្ទាប់មក ក្រុមគ្រូពេទ្យសម្ដេចតេជោប្រឆាំងកូវីដ១៩ បានចុះយកសំណាកអាជីវករផ្សារចំនួន១៥នាក់ តែលទ្ធផល អវិជ្ជមានទាំងអស់។ សូមបញ្ជាក់ថា នៅថ្ងៃទី២៩ ខែកញ្ញា ឆ្នាំ២០២១នេះ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីចំនួន ៨៨១នាក់។ អ្នកជំងឺចំនួន៥៣២ នាក់ជាសះស្បើយ និងអ្នកស្លាប់ថ្មីចំនួន១៥នាក់។ គិតត្រឹមថ្ងៃទី២៩ ខែកញ្ញា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ សរុបចំនួន ១១១ ៦៧៣នាក់។ ចំណែក អ្នកជាសះស្បើយសរុបចំនួន១០២ ២២២នាក់ ខណៈមានអ្នកស្លាប់សរុបចំនួន២ ៣០២នាក់៕ | 2021-09-29T13:52:38+07:00 | kbnnews.com | https://kbn.news/archives/239669 |
d5e39497-010a-421b-9b09-0a424af4cd22 | មួយថ្ងៃឆ្លងមិនក្រោម៨០០នាក់ ពេលនេះមជ្ឈមណ្ឌលកោះពេជ្រ បានក្លាយជាកន្លែងព្យាបាលកូវីដ១៩ ជាលើកទី២ | មុននេះបន្តិចមានការជូនដំណឹងពីភ្នាក់ងារព័ត៌មានបានឲ្យដឹងថា ដោយសារតែសន្ទុះនៃការឆ្លងជំងឺកូវីដ-១៩ នៅក្នុងប្រទេសកម្ពុជាកាន់តែរាលដាលខ្លាំងទៅ ពេលនេះក្រសួងសុខាភិបាលសម្រេចបើកមជ្ឈមណ្ឌលកោះពេជ្រ ជាកន្លែងទទួលព្យាបាលអ្នកជំងឺកូវីដ-១៩ ជាលើកទី២ ក្រោយបានផ្អាកបិទមួយរយៈបន្ទាប់អ្នកជំងឺត្រូវាបានព្យាបាលជាសះស្បើយគ្មានសល់១នាក់។ គួរបញ្ជាក់ដែលថា ក្រសួងសុខាភិបាល នៅថ្ងៃទី២៩ ខែកញ្ញា ឆ្នាំ២០២១នេះ បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីចំនួន ៨៨១នាក់, អ្នកជំងឺចំនួន៥៣២ នាក់ជាសះស្បើយ និងអ្នកស្លាប់ថ្មីចំនួន១៥នាក់។ គិតត្រឹមថ្ងៃទី២៩ ខែកញ្ញា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន ១១១,៦៧៣នាក់, អ្នកជាសះស្បើយសរុបចំនួន១០២,២២២នាក់, ស្លាប់សរុបចំនួន២,៣០២នាក់ ៕ | 2021-09-29T13:43:05+07:00 | kbnnews.com | https://kbn.news/archives/239662 |
f0167e7a-c8d2-4f84-ad94-be5d6a627250 | បើសម្តេច មិនបិទបុណ្យភ្ជុំបិណ្ឌទាន់ មិនដឹងទៅជាយ៉ាងណា ! ព្រះសង្ឃនៅ វត្តខ្នាចរមាស ឆ្លងកូវីដជិត៦០អង្គ និងពលរដ្ឋជាង៤០នាក់ | ខេត្តបាត់ដំបង ៖ អាជ្ញាធរខេត្តបាត់ដំបង បានសម្រេចបិទខ្ទប់ជាបណ្តោះអាសន្ន ទីតាំងចំនួន៣កន្លែង ក្រោយពីរកឃើញព្រះសង្ឃនៅវត្តខ្នាចរមាសជិត៦០អង្គ និងប្រជាពលរដ្ឋជាពុទ្ធបរិស័ទ នៅភូមិខ្នាចរមាស ជាង៤០នាក់ ឆ្លងកូវីដ ។ លោក គុណ សម្បត្តិមន្នីរ័ត្ន ប្រធានមន្ទីរធម្មការ និងសាសនា ខេត្តបាត់ដំបង បានឱ្យដឹងថា គិតត្រឹមថ្ងៃទី២៧ ខែកញ្ញា ឆ្នាំ២០២១ មន្រ្តីសុខាភិបាលខេត្ត បានយកសំណាកលើកទី១ លើព្រះសង្ឃចំនួន១៣៥អង្គ នៅវត្តខ្នាចរមាស ស្រុកបវេល ដោយរកឃើញវិជ្ជមានកូវីដ-១៩ ចំនួន៥៨អង្គ។ ក្រៅពីព្រះសង្ឃ ក៏នៅមានប្រជាពលរដ្ឋ នៅក្នុងផ្សារខ្នាចរមាស និងសិស្ស នៅក្នុងសាលាអនុវិទ្យាល័យខ្នាចរមាស ចំនួន៤២នាក់បន្ថែមទៀតដែលមានផ្ទុកកូវីដ-១៩។ អាជ្ញាធរខេត្តបាត់ដំបង បានឲ្យដឹងថា ក្រោយពីករណីឆ្លងរីករាលដាលជំងឺកូវីដលើព្រះសង្ឃ និងពលរដ្ឋនៅមូលដ្ឋានខាងលើ អាជ្ញាធរ បានសម្រេចបិទខ្ទប់ ទីតាំងទាំង៣កន្លែង៖ ទី១-ផ្សារខ្នាចរមាស ក្នុងភូមិកោះរាម ឃុំខ្នាចរមាស ស្រុកបវេល ២-ទីតាំងវត្តខ្នាចរមាស និងទី៣- អនុវិទ្យាល័យខ្នាចរមាស ស្ថិតក្នុងភូមិខ្នាចរមាស ឃុំខ្នាចរមាស ស្រុកបវេល រហូតដល់មានសេចក្តីសម្រេចសាជាថ្មី។ ជាមួយគ្នានោះ អាជ្ញាធរស្រុកបានអំពាវនាវដល់បងប្អូនប្រជាពលរដ្ឋដែលមានការពាក់ព័ន្ធប៉ះពាល់ផ្ទាល់ ឬប្រយោល នៅទីតាំងខាងលើនេះ សូមទៅពិនិត្យសុខភាព និងយកសំណាក នៅមណ្ឌលចត្តាឡីស័ក នៅអនុវិទ្យាល័យបវេលសាមគ្គី។ សូមបញ្ជាក់ថា នៅថ្ងៃទី២៨ ខែកញ្ញា ឆ្នាំ២០២១ នេះ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីចំនួន ៨៦៦នាក់។ អ្នកជំងឺចំនួន៥០៥នាក់ជាសះស្បើយ និងអ្នកស្លាប់ថ្មីចំនួន២៦នាក់។ គិតត្រឹមថ្ងៃទី២៨ ខែកញ្ញា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ សរុបចំនួន១១០ ៧៩២នាក់ ខណៈដែលអ្នកជាសះស្បើយសរុបចំនួន១០១ ៦៩០នាក់ និងអ្នកស្លាប់សរុបចំនួន២ ២៨៧នាក់៕ | 2021-09-29T09:07:22+07:00 | kbnnews.com | https://kbn.news/archives/239613 |
097ca545-50af-4f50-a434-55243f03fcf6 | ចាប់ខ្លួនជនជាតិចិន៤នាក់ និងអ្នកនាំផ្លូវម្នាក់ បម្រុងឆ្លងដែនខុសច្បាប់ ទៅធ្វើការនៅប្រទេសថៃ | រាជធានីភ្នំពេញ៖ ជនជាតិចិន ចំនួន៤នាក់ បម្រុងឆ្លងដែនទៅធ្វើការនៅប្រទេសថៃត្រូវបានឃាត់ខ្លួនដោយកម្លាំង តំបន់ប្រតិបត្តិការសឹករងបន្ទាយមានជ័យ វេលាម៉ោង ២០:៣០នាយប់ ថ្ងៃទី២៨ ខែកញ្ញា ឆ្នាំ២០២១ ត្រង់ភូមិសាស្ត្រ អូរព្រំដែន ភូមិកោះស្នួល ឃុំទួលពង្រ ស្រុកម៉ាឡៃ ខេត្តបន្ទាយមានជ័យ ។ លោក ឧត្តមសេនីយ៍ ត្រី ជឹម ប៊ុនអាន មេបញ្ជាការ តំបន់ប្រតិបត្តិការសឹករងបន្ទាយមានជ័យ ដាក់បទបញ្ជាយ៉ាងម៉ឺងម៉ាត់ ដល់កម្លាំង ទាំងអស់ល្បាតជាប់ជាប្រចាំ ២៤ម៉ោងលើ២៤ម៉ោង ដោយប្តូរវេនគ្នា សហការល្អ ជាមួយកងកម្លាំងចំរុះ ដើម្បីទប់ស្កាត់ពលករលួចឆ្លងដែនខុសច្បាប់ និងទប់ស្កាត់ការឆ្លងរាលដាល នៃជំងឺកូវីដ-១៩ មិនឲ្យចូលទៅក្នុងសហគមន៍។ ជាក់ស្តែង យប់ថ្ងៃទី២៨ ខែកញ្ញា ឆ្នាំ២០២១ លោក អនុសេនីយ៍ទោ ហួត ប៊ុនធឿន មេក្រុមគោលដៅ ដឹកនាំកម្លាំងដើរល្បាតក៏ជួប ជនជាតិចិនចំនួន ៤នាក់ អ្នកនាំផ្លូវម្នាក់ និងម៉ូតូចំនួន១គ្រឿង បំរុងឆ្លងដែនចេញទៅប្រទេសថៃ ត្រូវបានកម្លាំង តំបន់ប្រតិបត្តិការសឹករងបន្ទាយមានជ័យ ឃាត់ខ្លួនបានតែម្តង ។ សូមបញ្ជាក់ថា ចាប់តាំងពីកងកម្លាំង តំបន់ប្រតិបត្តិការសឹករងខេត្ត ត្រូវបានបញ្ជូនទៅបំពេញប្រតិបត្តិការ សហការជាមួយកម្លាំងចម្រុះ ទប់ស្កាត់ពលករលួចឆ្លងដែន និងទប់ស្កាត់ការឆ្លងរីករាលដាល នៃជំងឺកូវីដ-១៩ បានឃាត់ខ្លួនពលករឆ្លងដែនបញ្ជូនទៅមណ្ឌលចត្តាឡីស័កជាបន្តបន្ទាប់ និងឃាត់ខ្លួនមេខ្យល់បានមួយចំនួន បញ្ជូនទៅសមត្ថកិច្ចជំនាញចាត់វិធានការតាមផ្លូវច្បាប់។ ចំណែកជនជាតិចិនចំនួន៤នាក់ អ្នកនាំផ្លូវ ក្រោយពីបានសួរនាំរួច ត្រូវបានប្រគល់អោយ ស្នាក់ការកងរាជអាវុធហត្ថ ចាក់ការតាមនីតិវិធីច្បាប់បន្ត៕ | 2021-09-29T08:59:47+07:00 | kbnnews.com | https://kbn.news/archives/239593 |
ee3f7d36-b56e-4d46-bda6-679e2a0dbc6e | កម្ពុជានៅតែមានករណីឆ្លងជំងឺកូវីដ-១៩ច្រើនដោយសារវ៉ាក់សាំងមានប្រសិទ្ធភាពទាបខ្លាំង និងការមិនផ្លាស់ប្តូរទម្លាប់ | មន្រ្តីវេជ្ជសាស្រ្តនិងមន្រ្តីអង្គការសង្គមស៊ីវិល ថាកម្ពុជានៅតែមានករណីឆ្លងជំងឺកូវីដ-១៩ច្រើន ដោយសារវ៉ាក់សាំងបង្ការជំងឺនេះ នៅមានប្រសិទ្ធភាពទាបខ្លាំង និងការដែលមន្រ្តីមិនទាន់ផ្លាស់ប្តូរវិធីសាស្រ្តថ្មីស្តីពីវិធានការបង្ការ ស្របពេលដែលប្រជាពលរដ្ឋទូទៅ នៅតែធ្វេសប្រហែលនឹងជំងឺនេះ។ ក្នុងចំណោមប្រទេសអាស៊ានទាំង ១០មានតែប្រទេសកម្ពុជាមួយប៉ុណ្ណោះ ដែលបានចាក់វ៉ាក់សាំងបង្ការជំងឺកូវីដ-១៩ ជូនពលរដ្ឋបានច្រើនជាងគេបង្អស់។ ប៉ុន្តែអត្រានៃការឆ្លងជំងឺនេះ មិនថមថយនោះឡើយ។ (១៣,២ លាន) បានចាក់វ៉ាក់សាំងដូសទី១ និងជិត ១១លាននាក់ (១០,៩ លាន) បានចាក់រួចដូសទី២ និងជិត ១លាននាក់ បានចាក់ដូសទី៣ ដែលជាដូសជំរុញ។ យុទ្ធនាការចាក់វ៉ាក់សាំងដំបូង ចាប់ផ្តើមនៅខែកុម្ភៈ ពោលគឺកាលពី ៧ខែមុន និងយុទ្ធនាការចាក់ដូសជំរុញ ដែលជាដូសទី៣ បានចាប់ផ្តើម កាលពីចុងខែ សីហា។ ជារួមពលរដ្ឋខ្មែរជាង ៩០ ភាគរយ បានទទួលវ៉ាក់សាំងបង្ការជំងឺនេះ។ ប៉ុន្តែអ្វីដែលគួរឲ្យកត់សម្គាល់ គឺក្នុងរយៈពេល ៣០ថ្ងៃ នៃយុទ្ធនាការចាក់ដូសទី៣ ដែលជាដូសជំរុញនោះ អត្រានៃអ្នកឆ្លងជំងឺនេះ បានកើនឡើងទ្វេដង។ កាលពីចុងខែសីហា អ្នកឆ្លងជាមធ្យមមានប្រមាណ ៤៥០ នាក់ក្នុងមួយថ្ងៃ។ ប៉ុន្តែឥឡូវនេះ អ្នកឆ្លងកើនឡើងដល់ជាង ៨០០នាក់ក្នុងមួយថ្ងៃ។ ចំនួនអ្នកស្លាប់ដោយសារជំងឺនេះ បានកើនឡើងដល់ ២២នាក់ជាមធ្យមប្រចាំថ្ងៃ។ ប្រការនេះធ្វើឲ្យមជ្ឈដ្ឋានទូទៅ ចោទជាសំណួរថា បើកម្ពុជាបានចាក់វ៉ាក់សាំងស្ទើរតែ ១០០ ភាគរយ ចុះមូលហេតុអ្វីបានជាអត្រានៃអ្នកឆ្លង និងអ្នកស្លាប់នៅតែកើនខ្ពស់បែបនេះ? អ្នកជំនាញវេជ្ជសាស្រ្ត ថាមូលហេតុចម្បងនៃបញ្ហានេះ គឺមកពីប្រសិទ្ធភាពវ៉ាក់សាំងបង្ការជំងឺកូវីដ-១៩ នេះឯង។ ក្នុងចំណោមវ៉ាក់សាំងដែលកម្ពុជាទិញជិត ៣០ លានដូស ដែលគិតជាទឹកប្រាក់ប្រមាណ ៣០០ លានដុល្លារ គឺជាវ៉ាក់សាំងរបស់ប្រទេសចិនឈ្មោះ ស៊ីណូវ៉ាក់ (Sinovac)។ អង្គការសុខភាពពិភពលោក ( ) រកឃើញកាលពីដើមខែកញ្ញាថា វ៉ាក់សាំងស៊ីណូវ៉ាក់នេះ តាមពិសោធន៍នៅប្រទេសប្រេស៊ីល (Brazil) មានប្រសិទ្ធភាពតែ ៥១% ប៉ុណ្ណោះ ប្រឆាំងនឹងការឆ្លងជំងឺកូវីដ-១៩ និងមានប្រសិទ្ធភាពក្រោម ៥០%(៤៩,៦%) ក្នុងការទប់ទល់នឹងការឆ្លងមេរោគបំប្លែងថ្មី។ ឱសថការីខ្មែរអូស្រ្តាលីលោកវេជ្ជបណ្ឌិត លឹម សួរ ថានៅពេលដែលវ៉ាក់សាំងចិននេះ មានប្រសិទ្ធភាពទាបស្រាប់ទៅហើយនោះ ក្រោយចាក់កាន់តែយូរ ប្រសិទ្ធភាពនេះកាន់តែធ្លាក់ចុះទាបខ្លាំងថែមទៀត៖ « ក្រៅពីវ៉ាក់សាំងមានប្រសិទ្ធភាពទាបនេះ កម្ពុជានៅខ្វះព័ត៌មានផ្នែកវិទ្យាសាស្រ្ត និងវេជ្ជសាស្រ្តអំពីប្រសិទ្ធភាពនៃវិធានការបង្ការជំងឺនេះ។ ព័ត៌មានដែលខ្វះនោះ រួមមាន ថាតើប្រជាពលរដ្ឋដែលឆ្លងជំងឺនេះ ប៉ុន្មានភាគរយជាអ្នកបានចាក់វ៉ាក់សាំងរួច? តើអ្នកស្លាប់ដោយសារជំងឺកូវីដ-១៩ ធ្លាប់បានទទួលវ៉ាក់សាំងបង្ការជំងឺនេះ ដែរឬយ៉ាងណា? តើវិធានការបង្ការជំងឺកូវីដ-១៩ រួមមានវិធានការបីកុំនិងបីការពារ មានប្រសិទ្ធភាពកម្រិតណា? គ្មានសេចក្តីរាយការណ៍ណាមួយ ថាក្រសួងសុខាភិបាលបានសិក្សា ឬបង្ហាញព័ត៌មានទាំងនេះនោះឡើយ។ ជាងនេះទៅទៀត ចាប់តាំងពីចុងខែសីហា ក្រសួងសុខាភិបាល លែងផ្សព្វផ្សាយតួលេខអ្នកឆ្លងមេរោគបំប្លែងថ្មីប្រភេទឌែលតា(Delta)តទៅទៀតហើយ និងគ្មានការបញ្ជាក់មូលហេតុអ្វីនោះឡើយ។ ប្រធានអង្គការសម្ព័ន្ធគណនេយ្យភាពសង្គមកម្ពុជាលោក សន ជ័យ ថាកង្វះព័ត៌មានទាំងនេះ ធ្វើឲ្យប្រជាពលរដ្ឋមិនដឹងអំពីប្រភពច្បាស់លាស់នៃការឆ្លង និងពិបាកក្នុងការចូលរួម ដើម្បីទប់ស្កាត់ការរាតត្បាតនេះ។ លោក សន ជ័យ ថាអាជ្ញាធរពាក់ព័ន្ធ គួរធ្វើអ្វីដែលថ្មី និងមានប្រសិទ្ធភាពជាងនេះ៖ « កន្លងមកមន្រ្តីក្រសួងសុខាភិបាល និងមន្រ្តីរដ្ឋាភិបាលមិនដែលនិយាយអំពីប្រសិទ្ធភាពទាបនៃវ៉ាក់សាំងចិននេះទេ។ ពួកគេមានតែបង្ខំឲ្យប្រជាពលរដ្ឋនាំគ្នាទៅចាក់វ៉ាក់សាំង និងព្រមានបញ្ឈប់ពីការងារជាដើម បើមិនព្រមចាក់វ៉ាក់សាំងនេះ។ ក្នុងពេលជាមួយគ្នានេះ ពួកគាត់ច្រើនតែទម្លាក់កំហុសនៃការឆ្លងរីករាលដាលខ្លាំងនេះ ទៅលើប្រជាពលរដ្ឋ ដែលពួកគាត់អះអាងថា មិនបានចូលរួមអនុវត្តវិធានការរដ្ឋបាល និងសុខាភិបាលឲ្យបានខ្ជាប់ខ្ជួន។ ប៉ុន្តែ ថ្មីៗនេះ រដ្ឋាភិបាលបានឲ្យបើកសាលារៀននៅទូទាំងប្រទេសឡើងវិញ និងបណ្ដោយឲ្យពលរដ្ឋពពាក់ពពូនគ្នា នៅតាមទីវត្តអារាម ក្នុងពិធីកាន់បិណ្ឌ ប្រហែលជាដោយសារតែជឿជាក់ទៅលើវ៉ាក់សាំងចិន ដែលបានចាក់ស្រោចពេញផ្ទៃប្រទេសនោះ។ ទាល់តែសិស្សសាលាជាច្រើននាក់ឆ្លងជំងឺនេះ ទើបរដ្ឋាភិបាលបិទសាលារៀនមួយចំនួនវិញ និងក្រោយព្រះសង្ឃ និងអ្នកទៅវត្តជាច្រើនឆ្លងជំងឺនេះ ទើបរដ្ឋាភិបាលបញ្ជាឲ្យផ្អាកពិធីកាន់បិណ្ឌតាមវត្តអារាមនៅទូទាំងប្រទេស។ ក្រោយថ្លោះធ្លោយរួចហើយ ទើបលោកនាយករដ្ឋមន្រ្តី ហ៊ុន សែន ទទួលស្គាល់ថា លោកធ្វេសប្រហែស ដែលអនុញ្ញាតឱ្យរៀបចំពិធីបុណ្យភ្ជុំបិណ្ឌនៅឆ្នាំនេះ ដែលបណ្តាលឲ្យផ្ទុះរាតត្បាតជំងឺកូវីដ-១៩ នៅតាមវត្តអារាមបែបនេះ។ ទោះបីជាវិបត្តិនៃជំងឺកូវីដ-១៩ បានកើតឡើងជិត ២ឆ្នាំទៅហើយក្តី ក៏ការយល់ដឹងអំពីជំងឺនេះ នៅមានកម្រិតនៅឡើយ ដែលធ្វើឲ្យប្រជាពលរដ្ឋជាច្រើន នៅតែមិនអាចត្រៀមខ្លួនដើម្បីបង្ការជំងឺនេះបាន។ ប្រធានសមាគមគ្រូពេទ្យគុណធម៌កម្ពុជាលោក អ៊ូច វុទ្ធី ថា កុំថាឡើយតែរាស្រ្តសាមញ្ញ ដែលនៅតែមិនសូវយល់ដឹងអំពីបញ្ហានេះ សូម្បីតែមន្រ្តីវេជ្ជសាស្រ្តក៏នៅតែមានភាពឆកល្វែងច្រើនដែរ។ លោកថា អ្នកខ្លះមិនដឹងថា ខ្លួនមាន ឬគ្មានប្រព័ន្ធភាពសាំប្រឆាំងនឹងជំងឺកូវីដ-១៩ ឬយ៉ាងណានោះឡើយ ហើយចេះតែនាំគ្នាទៅចាក់វ៉ាក់សាំងបង្ការជំងឺនេះទាំងព្រាវ ដែលនាំឲ្យគ្រោះថ្នាក់៖ « វិទ្យុអាស៊ីសេរី មិនអាចសុំការបំភ្លឺជុំវិញរឿងនេះ ពីអ្នកនាំពាក្យក្រសួងសុខាភិបាលអ្នកស្រី ឱ វណ្ណឌីន បានទេ។ ប៉ុន្តែកន្លងមកក្រសួងសុខាភិបាល មិនដែលចេញសេចក្តីរាយការណ៍ណាមួយអំពីប្រសិទ្ធភាព ឬផលប៉ះពាល់របស់វ៉ាក់សាំងបង្ការជំងឺកូវីដ-១៩ របស់ចិននោះឡើយ។ ក្រសួងសុខាភិបាល បានត្រឹមតែផ្សព្វផ្សាយបន្តសាររបស់អង្គការសុខភាពពិភពលោក ដែលលើកទឹកចិត្តឲ្យពលរដ្ឋនាំគ្នាទៅចាក់វ៉ាក់សាំង ដែលអង្គការសុខភាពពិភពលោកទទួលស្គាល់ឲ្យបានគ្រប់គ្នា តាមដែលអាចធ្វើទៅបាន។ អង្គការសុខភាពពិភពលោក បានទទួលស្គាល់វ៉ាក់សាំងបង្ការជំងឺកូវីដ-១៩ ចំនួន ៦មុខ ពីរមុខជាវ៉ាក់សាំងចិន និងបួនមុខទៀតជាវ៉ាក់សាំងអាមេរិក និងអង់គ្លេស។ ក្នុងចំណោមវ៉ាក់សាំងទាំងនេះ វ៉ាក់សាំងអាមេរិក និងអង់គ្លេស មានប្រសិទ្ធភាពលើសពី ៨០% ក្នុងការបង្ការជំងឺកូវីដ-១៩ រួមទាំងមេរោគបំប្លែងថ្មីផង។ ឱសថការីខ្មែរអូស្រ្តាលីលោក លឹម សួរ ថាបើអាចធ្វើទៅបាន រដ្ឋាភិបាលកម្ពុជា គួររិះរកគ្រប់មធ្យោបាយ ដើម្បីទិញវ៉ាក់សាំងអាមេរិក ឬអង់គ្លេស ដែលមានគុណភាពប្រសើរជាងវ៉ាក់សាំងចិន ដើម្បីចាក់ជូនប្រជាពលរដ្ឋខ្មែរ ជាដូសជំរុញ ជាជាងពឹងតែទៅលើវ៉ាក់សាំងចិនមួយមុខ។ វិទ្យុអាស៊ីសេរី មិនទាន់អាចសុំការបំភ្លឺពីអ្នកនាំពាក្យរដ្ឋាភិបាលលោក ផៃ ស៊ីផាន ជុំវិញជំហររដ្ឋាភិបាលកម្ពុជា រឿងទិញវ៉ាក់សាំងអាមេរិក ឬអង់គ្លេសនេះបាននៅឡើយទេ។ ទោះជាយ៉ាងនេះក្ដី អ្នកឃ្លាំមើលសង្គម ធ្លាប់លើកឡើងថា ដោយសាររបត់នយោបាយនៅកម្ពុជា ជាពិសេសការរំលោភសិទ្ធិមនុស្ស និងការបំផ្លាញប្រជាធិបតេយ្យ និងការងាកខ្លាំងទៅរកចិនកុម្មុយនិស្តជាខ្នងបង្អែកគ្រប់យ៉ាង ប្រទេសកម្ពុជាអាចពិបាកក្នុងការទិញវ៉ាក់សាំងពីប្រទេសប្រជាធិបតេយ្យសេរីដូចជា អង់គ្លេស ឬសហរដ្ឋអាមេរិក បើទោះបីជាមានប្រាក់ទិញក៏ដោយ៕ | 2021-09-29T06:57:00+07:00 | rfa.org | https://www.rfa.org/khmer/news/health/low-vaccines-efficacy-and-ineffective-preventive-measures-are-the-main-causes-of-the-new-surge-of-covid-19-new-cases-09282021195237.html |
9b8722b2-ab56-4dd1-82eb-a55d1291faea | អ្នកជំងឺកូវីដ២៦នាក់ទៀតបានស្លាប់ និងឆ្លងថ្មីជិត៩០០នាក់ | អ្នកជំងឺកូវីដ-១៩ ចំនួន ២៦នាក់ទៀតបានស្លាប់ ដែលធ្វើឱ្យករណីស្លាប់ដោយសារជំងឺនេះកើនឡើងដល់ជិត២ពាន់៣០០នាក់(២.២៨៧)ហើយ គិតត្រឹមថ្ងៃទី២៨ ខែកញ្ញា។ ចំពោះករណីឆ្លងថ្មីវិញ មានចំនួន ៨៦៦នាក់នៅថ្ងៃដដែលនេះ ក្នុងនោះចំនួន ៨៣នាក់ ជាករណីនាំចូលពីក្រៅប្រទេស។ គិតត្រឹមព្រឹកថ្ងៃទី២៨ ខែកញ្ញា កម្ពុជាមានអ្នកកើតជំងឺកូវីដ-១៩ ជាង ១សែន ១ម៉ឺននាក់(១១០.៧៩២) ក្នុងនោះអ្នកជាសះស្បើយមានជាង ១សែននាក់(១០១.៦៩០)។ ជាមួយគ្នានេះ វ៉ាក់សាំងបង្ការជំងឺកូវីដ-១៩ ស៊ីណូវ៉ាក់(Sinovac)របស់ចិនចំនួន៣លានដូសបន្ថែមទៀត ដែលរដ្ឋាភិបាលក្រុងភ្នំពេញបញ្ជាទិញ បានមកដល់រាជធានីភ្នំពេញហើយ នៅព្រឹកថ្ងៃទី២៨ ខែកញ្ញា។ គិតត្រឹមថ្ងៃទី២៨ ខែកញ្ញា កម្ពុជាបានទទួលវ៉ាក់សាំងការពារជំងឺកូវីដ ទាំងការបញ្ជាទិញនិងជាជំនួយពីប្រទេសជាមិត្តសរុបជាង ៣៥លានដូសហើយ ក្នុងនោះវ៉ាក់សាំងជាង ២៨លានដូស ត្រូវបានរដ្ឋាភិបាលចំណាយប្រាក់ជាង ២៨០ដុល្លារអាមេរិកទិញពីចិន។ ចំពោះការចាក់វ៉ាក់សាំងបង្ការជំងឺកូវីដ-១៩ វិញ ក្រសួងសុខាភិបាលប្រកាសថា គិតត្រឹមថ្ងៃទី២៧ ខែកញ្ញារដ្ឋាភិបាលចាក់ជូនពលរដ្ឋបានជាង ៩លាន ៨សែននាក់ ក្នុងចំណោមអ្នកដែលត្រូវចាក់សរុប១០លាននាក់។ ចំណែកកុមារ និងយុវជនដែលមានអាយុពី ៦ឆ្នាំដល់១៧ឆ្នាំវិញ ក្រសួងប្រកាសថា រដ្ឋាភិបាលចាក់បានជិត២លាន ៩សែននាក់ហើយ ក្នុងចំណោមអ្នកដែលត្រូវចាក់វ៉ាក់សាំងជិត ៤លាននាក់។ ទោះបីជារដ្ឋាភិបាលចាក់វ៉ាក់សាំងជិតសម្រេចផែនការ១០០ភាគរយនៃចំនួនមនុស្សដែលត្រូវចាក់យ៉ាងនេះក្ដី ក៏ចំនួនអ្នកស្លាប់និងអ្នកឆ្លងថ្មីដោយសារជំងឺកូវីដ-១៩ នៅតែគួរតែឱ្យព្រួយបារម្ភដដែល។ រយៈពេល ៦ថ្ងៃកន្លងមកនេះ មានស្លាប់ចន្លោះពី ១៨នាក់ ទៅ ២៦នាក់ និងអ្នកឆ្លងថ្មីមានជាង៨០០នាក់ក្នុងមួយថ្ងៃ៕ | 2021-09-29T02:04:09+07:00 | rfa.org | https://www.rfa.org/khmer/news/health/26-more-died-866-tested-positive-for-covid-19-09282021150321.html |
bab20aa3-ae60-4dcb-8075-153d0ecd7b05 | រដ្ឋបាលខេត្តកំពងធំ ព្រះរាជអាជ្ញា ស្នងការ និងមេបញ្ជាការអាវុធហត្ថខេត្ត ទទួលបានទឹកសុទ្ធ និងសម្ភារការពារជំងឺកូវីដពីសប្បុរសជន | រដ្ឋបាលខេត្តកំពង់ធំ អយ្យការអមសាលាដំបូងខេត្ត ស្នងការដ្ឋាននគរបាលខេត្ត និងទីបញ្ជាការដ្ឋានអាវុធហត្ថខេត្ត នៅថ្ងៃទី២៨ ខែកញ្ញា ឆ្នាំ២០២១នេះ បានទទួលអំណោយជាសម្ភារដើម្បីការពារជំងឺកូវីដ១៩ ពីលោក ហ៊ុន គឹមជាតិ ក្មួយបង្កើតសម្តេចតេជោ ហ៊ុន សែន និងក្រុមការងារ សំដៅចូលរួមប្រយុទ្ធប្រឆាំងជាមួយជំងឺដ៏កាចសាហាវមួយនេះ ហើយខេត្តកំពង់ធំ ក៏ជាខេត្តមួយកំពុងរងការវាយលុកពីជំងឺនេះផងដែរ។ ស្ថានប័នខេត្តខាងលើនេះ បានទទួលអំណោយរួមមាន៖ ម៉ាស់ចំនួន ៥ពាន់ម៉ាស, អាល់កុល៣កាន និងទឹកបរិសុទ្ធចំនួន៣០កេស ក្នុងមួយអង្គភាព។ អំណោយទាំងនេះ ត្រូវបានទទួលពីលោក សុខ លូ អភិបាលខេត្តកំពង់ធំ, លោក ស៊ិន វិរៈ ព្រះរាជអាជ្ញាអមសាលាដំបូងខេត្ត, លោកឧត្តមសេនីយ៍ទោ ម៉ែន លី ស្នងការនគរបាលខេត្ត និងលោកឧត្តមសេនីយ៍ត្រី ហង្ស ថុល មេបញ្ជាការអាវុធហត្ថខេត្ត។ នៅក្នុងពិធីប្រគល់ និងទទួលខាងលើនេះ លោក ហ៊ុន គឹមជាតិ បានថ្លែងថា អំណោយទាំងនេះជាការចូលរួមចំណែកជាមួយរាជរដ្ឋាភិបាល ជាពិសេសរដ្ឋបាលខេត្ត ដែលកំពុងបានខ្នះខ្នែងស្វាហាប់ក្នុងការប្រឆាំងនឹងជំងឺកូវីដ-១៩នេះ។ លោកបានបន្ថែមថា សម្ដេចតេជោ ហ៊ុន សែន ខ្វាយខ្វល់ណាស់ពីសុខទុក្ខរបស់ប្រជារាស្ត្រគ្រប់ៗគ្នា ទាំងអស់ទូទាំងប្រទេស ខ្លាចក្រែងពលរដ្ឋមានការឆ្លងជំងឺកាចសាហាវនេះ ហើយសម្តេចបានប្រឹងប្រែងទាំងយប់ទាំងថ្ងៃ គ្មានសម្រាកស្រួលខ្លួនឡើយ ធ្វើយ៉ាងណាទប់ស្កាត់ឲ្យបាន មិនឲ្យមានការឆ្លងទ្រង់ទ្រាយធំជាដាច់ខាត និងឈានទៅរកការកាត់ផ្ដាច់កាចម្លងនេះមិនឲ្យរាតត្បាតតទៅមុខទៀត។ ជាការឆ្លើយតប ថ្នាក់ដឹកនាំខេត្តកំពង់ធំ បានថ្លែងអំណរគុណដល់លោក ហ៊ុន គឹមជាតិ និងក្រុមការងារ ដែលមានទឹកចិត្តសប្បុរសជួយឧបត្ថម្ភសម្ភារទាំងនេះជូន ជាការរួមចំណែកទប់ស្កាត់ជំងឺកូវីដ១៩នៅក្នុងខេត្ត៕ | 2021-09-29T00:22:00+07:00 | freshnewsasia.com | https://m.freshnewsasia.com/index.php/en/localnews/214420-2021-09-28-10-22-10.html |
13b9cfae-3b53-4e53-901f-f31f4f12c35e | រដ្ឋមន្រ្តីសុខាភិបាល វាយតម្លៃខ្ពស់លើក្រុមគ្រូពេទ្យខេត្តបន្ទាយមានជ័យ ចំពោះការងារបច្ចេកទេសពិនិត្យសំណាកនៅតាមមណ្ឌលចត្តាឡីស័ក និងព្យាបាលអ្នកជំងឺកូវីដ១៩ | លោក ម៉ម ប៊ុនហេង រដ្ឋមន្ត្រីក្រសួងសុខាភិបាល បានវាយតម្លៃខ្ពស់ទៅលើក្រុមគ្រូពេទ្យនៅខេត្តបន្ទាយមានជ័យ ទៅលើការងារបច្ចេកទេសពិនិត្យយកសំណាកនៅតាមមណ្ឌលចត្តាឡីស័ក និងព្យាបាលអ្នកជំងឺកូវីដ១៩ ដែលកំពុងសម្រាកព្យាបាលនៅមន្ទីរពេទ្យនានា។ ការវាយតម្លៃបែបនេះរបស់លោក ម៉ម ប៊ុនហេង បានធ្វើឡើងនៅព្រឹកថ្ងៃទី២៨ ខែកញ្ញា ឆ្នាំ២០២១នេះ នៅក្នុងឱកាសលោកបានបើកកិច្ចប្រជុំស្ដីពីនីតិវិធីសម្រេចគ្រប់គ្រងថែទាំ និងព្យាបាលអ្នកជំងឺកូវីដ១៩ នៅតាមផ្ទះ នៅខេត្តបន្ទាយមានជ័យ ដោយមានការអញ្ជើញចូលរួមពីមន្ត្រីសុខាភិបាល និងលោក អ៊ុ រាត្រី អភិបាលខេត្តបន្ទាយមានជ័យ និងថ្នាក់ដឹកនាំ ស្រុកក្រុង មណ្ឌលសុខភាព គ្រប់ស្រុកក្រុង ឃុំសង្កាត់មួយចំនួនផងដែរ។ លោកបានឱ្យដឹងថា គោលបំណងនៃកិច្ចប្រជុំដើម្បីជំរុញការព្យាបាលអ្នកជំងឺកូវីដ១៩ និងមេរោគបំប្លែងថ្មី Delta នៅតាមផ្ទះ និងការផ្ដល់ថ្នាំ យោងតាមអនុសាសន៍ដ៏ខ្ពង់ខ្ពស់របស់សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា និងតាមការណែនាំរបស់ក្រសួងសុខាភិបាលស្ដីពីនីតិវិធី ស្តង់ដារសម្រាប់គ្រប់គ្រងថែទាំ និងព្យាបាលអ្នកជំងឺកូវីដ១៩ នៅតាមផ្ទះ។ លោកបានបន្តថា ក្រុមគ្រូពេទ្យដែលទទួលបន្ទុកព្យាបាលអ្នកជំងឺកូវីដ១៩ និងជំងឺទូទៅផ្សេងៗ បានខិតខំប្រឹងប្រែងយកចិត្តទុកដាក់នឹងបន្តអនុវត្តវិធានការសុខាភិបាល ឱ្យបានខ្ជាប់ខ្ជួនទើបការឆ្លងជំងឺកូវីដ១៩ បានថយចុះជាបណ្តើរៗហើយ។ ទន្ទឹមនោះដែរ លោកអភិបាលខេត្តបន្ទាយមានជ័យ បានបញ្ជាក់ថា ក្រុមគ្រូពេទ្យបានយកតួនាទីភារកិច្ចប្រកបដោយក្រមសីលធម៌ វិជ្ជាជីវៈដើម្បីផ្ដល់សេវាសុខាភិបាលជូនប្រជាពលរដ្ឋប្រកបដោយទំនុកចិត្ត និងជឿជាក់លើប្រព័ន្ធសុខាភិបាលយ៉ាងជាក់លាក់ផងដែរ។ លោក អ៊ុ រាត្រី បានបន្តទៀតថា ក្រៅពីការព្យាបាលបានល្អហើយគ្រូពេទ្យនៅព្យាយាមអប់រំដល់អ្នកជំងឺឱ្យរស់នៅប្រកបដោយអនាម័យជាប់ជាប្រចាំអនុវត្តវិធានការ «៣ការពារ និង៣កុំ» ដើម្បីរួមគ្នាទប់ស្កាត់ការឆ្លង រីករាលដាលនៃជំងឺកូវីដ១៩៕ | 2021-09-28T23:45:00+07:00 | freshnewsasia.com | https://m.freshnewsasia.com/index.php/en/localnews/214413-2021-09-28-09-45-54.html |
310f4bd0-2c59-4e35-b27c-82a839d48ed4 | ខែវស្សាអាចជាចំណែកនាំឱ្យមានអ្នកជំងឺកូវីដ-១៩ ហក់ឡើងនៅក្នុងសហគមន៍ | ពិតទេដែលថា អាកាសធាតុត្រជាក់ឬរដូវភ្លៀងធ្លាក់អាចបង្កើនហានិភ័យចម្លងនៃវីរុសកូវីដ-១៩កាន់តែខ្លាំង? វាអាចទៅរួច! នេះជាការពន្យល់ខ្លះៗ! គ្រប់គ្នាសុទ្ធតែដឹងថា មនុស្សកើតជំងឺផ្តាសាយក្នុងរដូវត្រជាក់ឬភ្លៀងធ្លាក់ ច្រើនជាងធាតុអាកាសក្ដៅ។ មូលហេតុនេះទើបបណ្ដាលឱ្យអ្នកជំនាញមួយចំនួនជឿថា អាកាសធាតុក៏ជាចំណែកមួយនាំឱ្យមានករណីអ្នកជំងឺកូវីដ-១៩ ហក់ឡើងនៅក្នុងសហគមន៍ផងដែរ។ ហេតុផលសំខាន់មួយដែលអាចបង្កឱ្យមនុស្សឈឺនៅពេលធាតុអាកាសចុះទាប គឺដោយសាររាងកាយផលិតវីតាមីនD បានតិចតួច ព្រោះមិនសូវមានពន្លឺព្រះអាទិត្យ ទើបវាជាដើមចមបណ្ដាលឱ្យប្រព័ន្ធភាពស៊ាំចុះខ្សោយ ងាយឆ្លងមេរោគផ្សេងៗ។ លទ្ធផលការសិក្សាបានបង្ហាញថា ការកើនឡើងនៃជំងឺផ្តាសាយជារៀងរាល់ឆ្នាំកើតមានស្របពេលសីតុណ្ហភាពចុះទាប ផ្សំនឹងខ្យល់សំណើមមកជាមួយ។ បែបនេះទើបវីរុសបង្កជំងឺផ្តាសាយអាចរស់រានបានយូរ ហើយងាយចម្លងមិនថាតាមខ្យល់ស្ងួតនិងត្រជាក់នោះទេ។ ដូច្នេះវាសមហេតុផលដែលថា វីរុសកូវីដ-១៩ មានសមត្ថភាពចម្លងលឿនប្រហាក់ប្រហែលនឹងផ្ដាសាយ នៅកំលុងរដូវត្រជាក់ឬភ្លៀងធ្លាក់។ ចំណែកការស្រាវជ្រាវកន្លងមកធ្លាប់អះអាងថា វីរុសកូវីដ-១៩ អាចរស់នៅក្នុងសីតុណ្ហភាពត្រជាក់បានយូរជាងអាកាសធាតុក្ដៅ ជាពិសេសវាអាចទុំជាប់ទូទឹកកករហូតដល់មួយខែឯណោះ។ ដោយឡែកការសិក្សាអំពីខ្សែស្រឡាយវីរុសកូរ៉ូណាគឺ SARS-CoV និង MERS-CoV កាលពីឆ្នាំ២០០០ជាង ក៏ប្រាប់ពីរឿងស្រដៀងគ្នានេះដែរ។ ការសិក្សាធ្លាប់តាមដានអាកាសធាតុក្នុងពេលនៃការរាតត្បាតនៅតំបន់ផ្ទុះជំងឺ Sars នាឆ្នាំ ២០០៣ បានលើកឡើងថា ករណីឆ្លងកើនខ្ពស់បំផុត នៅអំឡុងនិទាឃរដូវ ឬដើមរដូវវស្សាក្នុងស្រុកខ្មែរ។ ដោយផ្អែកតាមការបកស្រាយនេះហើយ ទើបបានជាអ្នកជំនាញមកពីអឺរ៉ុប ជឿជាក់ថា អាកាសធាតុត្រជាក់អាចជាឬសគល់មួយដែលនាំឱ្យមានការកើនឡើងនូវអ្នកជំងឺកូវីដ-១៩។ យ៉ាងណាមិញ អង្គការសុខភាពពិភពលោ (WHO) បានច្រានចោលការអះអាងនេះ ដោយបញ្ជាក់ថា ជំងឺកូវីដ-១៩ នៅតែអាចចម្លងមិនថាអាកាសធាតុត្រជាក់ខ្លាំង ឬក្ដៅខ្លាំងនោះទេ។ ដូច្នេះដើម្បីបង្ការខ្លួនឯងនិងសហគមន៍ពីការរាតត្បាតដោយសារវីរុសកូវីដ-១៩ សូមប្រកាន់វិធានការ ៣ការពារ ៣កុំ ឱ្យបានខ្ជាប់ខ្ជួនគ្រប់គ្នា! ចុចអាន៖ ចុចអាន៖ | 2021-09-28T22:40:00+07:00 | kampucheathmey.com | https://www.kampucheathmey.com/health/207419 |
f0f568a5-33ff-4266-a0af-92a798cd3fd0 | អ្នកជក់បារីបើឆ្លងកូវីដ ប្រឈមហានិភ័យខ្លាំងបំផុត | ការស្រាវជ្រាវមួយបានអះអាងនៅថ្ងៃអង្គារទី២៨ខែកញ្ញានេះថា អ្នកជក់បារីដែលឆ្លងមេរោគកូវីដ-១៩ មានលទ្ធភាពបញ្ជូលចូលព្យាបាលក្នុងមន្ទីរពេទ្យខ្លាំងជាងអ្នកមិនជក់បារីដល់ទៅ ៨០ភាគរយឯណោះ។ ការស្រាវជ្រាវដោយសាកលវិទ្យាល័យ Oxford បានលាតត្រដាងកាន់តែច្បាស់លើប្រធានបទ រវាងការជក់បារីនិងមេរោគឆ្លង។ នៅពេលជំងឺរាតត្បាតផ្ទុះឡើងដំបូង ក្រុមអ្នកវិទ្យាសាស្ត្រមានការងឿងឆ្ងល់ចំពោះទិន្នន័យដែលបង្ហាញថា អ្នកជក់បារីទំនងជាមិនសូវត្រូវបានបញ្ជូនចូលមន្ទីរពេទ្យ ដោយសារមេរោគនេះទេ។ ការវិភាគខ្លះ ថែមទាំងលើកឡើងផងដែរថា ពួកគេប្រឈមនឹងហានិភ័យនៃការឆ្លងមេរោគតិចតួចប៉ុណ្ណោះ។ ប៉ុន្តែការស្រាវជ្រាវថ្មី ដោយផ្អែកលើអ្នកជំងឺជាង ៤២០,០០០ នាក់ បានរកឃើញថា អ្នកជក់បារីទំនងជាងាយធ្លាក់ខ្លួនឈឺធ្ងន់ ប្រសិនបើពួកគេឆ្លងមេរោគ។ អ្នកជំនាញបានអះអាងថា “ជំងឺរាតត្បាតផ្លូវដង្ហើម” ទំនងជាពេលវេលាដ៏ល្អមួយ ដើម្បីផ្តោតលើការឈប់ជក់បារី។ មានជនជាតិអង់គ្លេសប្រហែល ៦.៩ លាននាក់ ជក់បារី ប៉ុន្តែជាងពាក់កណ្តាលបាននិយាយរួចហើយថា ពួកគេចង់ឈប់។ នៅសហរដ្ឋអាមេរិក មានអ្នកជក់បារីចំនួន ៣៤.១ លាននាក់។ លទ្ធផលនៃការសិក្សាបានបង្ហាញថា ក្នុងចំណោមអ្នកជក់បារីជិត ១៤,០០០ នាក់ មានអ្នកឆ្លងកូវីដដែលត្រូវបញ្ជូនទៅមន្ទីរពេទ្យចំនួន៥១នាក់។ នេះស្មើនឹងម្នាក់ក្នុងចំណោម ២៧០ នាក់ដែលកំពុងសម្រាកព្យាបាលនៅមន្ទីរពេទ្យ។ ក៏មានអ្នកស្លាប់រហូតដល់ ៣៦ នាក់ផងដែរ ដែលស្មើនឹងម្នាក់ក្នុងចំណោម ៣៨៤ នាក់។ បើប្រៀបធៀបទៅ ក្នុងចំណោមអ្នកមិនជក់បារីចំនួន ២៥០,០០០នាក់ មាន៤៤០ នាក់ ពោលគឺស្មើនឹងម្នាក់ក្នុងចំណោមជិត ៦០០ នាក់ដែលត្រូវបានបញ្ជូនទៅព្យាបាលនៅមន្ទីរពេទ្យ។ អ្នកស្រាវជ្រាវបានបន្ថែមថា មានអ្នកមិនជក់បារីស្លាប់ដោយសារកូវីដចំនួន ១៥៩ នាក់ ពោលគឺស្មើនឹង ម្នាក់ក្នុងចំណោម ១,៦៦៦ នាក់។ អ្នកជក់បារីក្នុងកម្រិតស្រាល (ជក់ ៩ ដើមក្នុងមួយថ្ងៃ) ទំនងជាស្លាប់ដោយសារមេរោគនេះ ទ្វេដងបើធៀបនឹងអ្នកមិនជក់បារី។ អ្នកជក់បារីកម្រិតមធ្យម (ពី ១០ ទៅ ១៩ ដើមក្នុងមួយថ្ងៃ) មានលទ្ធភាពស្លាប់ដោយសារមេរោគនេះ ៥ ដង។ ហើយអ្នកជក់បារីក្នុងកម្រិតធ្ងន់ (លើស ២០ ដើមក្នុងមួយថ្ងៃ) គឺទំនងជាស្លាប់ ៦ ដងបើធៀបនឹងអ្នកមិនជក់បារី៕ ចុចអាន៖ | 2021-09-28T21:44:00+07:00 | kampucheathmey.com | https://www.kampucheathmey.com/health/207354 |
34fd2b30-b859-448a-9f44-cca507cac51d | លោក កឹម សុខា ៖ បុណ្យក៏មិនភ្លេច ទានក៏មិនភ្លេច កូវីដក៏មិនភ្លេច ជាតិក៏រឹតតែមិនភ្លេច | ក្នុងរយៈពេល២ថ្ងៃ (២៧-២៨កញ្ញា) លោក កឹម សុខា និងភរិយាយ ព្រមទាំងសហការី បានយកចង្ហាន់ទេយ្យទាន និងបច្ច័យប្រគេនព្រះសង្ឃ ដែលគង់នៅវត្តមួយចំនួន ក្នុងខេត្តកំពង់ចាម ខេត្តកំពង់ធំនិង ខេត្តព្រះវិហារផងដែរ ។ ទន្ទឹមគ្នានេះដែរ លោកក៏បានផ្ញើប្រគេន និងជូនស្បៀង ព្រមទាំងសម្ភារៈថវិកាមួយចំនួន ប្រគេនព្រះសង្ឃ និងប្រជាពលរដ្ឋ នៅតំបន់បិទខ្ទប់ខ្លះផងដែរ ៕ | 2021-09-28T20:57:00+07:00 | dap-news.com | https://dap-news.com/national/2021/09/28/187499/ |
0afed586-56db-41b8-9e69-5d14bad83d3c | រដ្ឋបាលខេត្តកំពង់ឆ្នាំង សម្រេចបិទជាបណ្តោះអាសន្នទីតាំងភូមិពាមរណ្ដុក ឃុំពាមរណ្ដែក ស្រុកជលគិរី ដើម្បីទប់ស្កាត់ជំងឺកូវីដ១៩ | រដ្ឋបាលខេត្តកំពង់ឆ្នាំង នៅថ្ងៃទី២៨ ខែកញ្ញា ឆ្នាំ២០២១នេះ បានចេញសេចក្ដីសម្រេចបិទជាបណ្តោះអាសន្នទីតាំងភូមិពាមរណ្ដុក ឃុំពាមរណ្ដែក ស្រុកជលគិរី ខេត្តកំពង់ឆ្នាំង ដើម្បីទប់ស្កាត់ការរីករាលដាលជំងឺកូវីដ១៩។ នេះបើតាមសេចក្ដីសម្រេច ដែលបណ្ដាញព័ត៌មាន Fresh News ទទួលបាននៅថ្ងៃទី២៨ ខែកញ្ញា ឆ្នាំ២០២១នេះ។ រដ្ឋបាលខេត្ត បានបញ្ជាក់ថា៖ ។ ទី១៖ ហ៊ុព័ទ្ធទីតាំងខាងលើទាំងមូលជាបណ្តោះអាសន្ន។ ទី២៖ ផ្អាកសកម្មភាពការងារ និងការចេញ-ចូល ទីតាំងខាងលើជាបណ្តោះអាសន្ន។ និងទី៣៖ ស្រាវជ្រាវរកអ្នកពាក់ព័ន្ធផ្ទាល់ ឬប្រយោល ដើម្បីធ្វើចត្តាឡីស័ក និងយកសំណាក។ សូមបញ្ជាក់ថា ចំពោះប្រជាពលរដ្ឋដែលធ្លាប់ចេញ-ចូល និងអ្នកមានការពាក់ព័ន្ធផ្ទាល់ ឬប្រយោលក្នុងទីតាំងខាងលើត្រូវតាមដានសុខភាពរបស់ខ្លួនជាប់ជាប្រចាំ និងសូមរួសរាន់ទំនាក់ទំនងមកក្រុមការងារមន្ទីរពេទ្យខេត្តកំពង់ឆ្នាំង ឬមណ្ឌលសុខភាពដែលនៅជិតបំផុត ដើម្បីយកសំណាកធ្វើតេស្តជាបន្ទាន់ចាប់ពីថ្ងៃទី២៧ ខែកញ្ញា ឆ្នាំង២០២១នេះតទៅ រៀងរាល់ម៉ោងធ្វើការ និងត្រូវធ្វើចត្តាឡីស័កស្របតាមការណែនាំ៕ | 2021-09-28T20:23:00+07:00 | freshnewsasia.com | https://m.freshnewsasia.com/index.php/en/localnews/214383-2021-09-28-06-23-12.html |
c6573c1e-73a1-416e-b79e-afae22c4884c | នាយឧត្តមសេនីយ៍ យន្ត មីន ចុះសំណេះសំណាលសួរសុខទុក្ខ និងពាំនាំនូវគ្រឿងឧបភោគបរិភោគជូនដល់អតីតកងទ័ពកាំភ្លើងធំ ដែលមានជំងឺរាំរ៉ៃប្រចាំកាយ | នាយឧត្តមសេនីយ៍ យន្ត មីន រដ្ឋលេខាធិការក្រសួងការពារជាតិ នៅថ្ងៃទី២៨ ខែកញ្ញា ឆ្នាំ២០២១នេះ បានដឹកនាំសមាជិក សមាជិកា ក្រោមឱវាទចុះសំណេះសំណាលសួរសុខទុក្ខ និងបានពាំនាំនូវគ្រឿងឧបភោគបរិភោគ និងថវិកាចំនួន ១,២៧០,០០០រៀល ជូនដល់ក្រុមគ្រួសារអតីតយុទ្ធជនកងទ័ពចូលនិវត្តជនដែលជីវភាពខ្វះខាត និងថែមទាំងមានជំងឺរាំរ៉ៃប្រចាំកាយលោក តូច សេង អតីតមេបញ្ជាការកងកាំភ្លើងធំតំបន់ប្រតិបត្តិការសឹករងខេត្តកោះកុង។ ក្នុងឱកាសនេះ នាយឧត្តមសេនីយ៍ យន្ត មីន បានឱ្យដឹងថា ក្នុងនាមលោកធ្លាប់ជាមេបញ្ជាការតំបន់ប្រតិបត្តិការសឹករងខេត្តកោះកុងអស់រយៈពេលជិត៣០ឆ្នាំមក ហើយលោកបានឃាត់ឆ្ងាយពីបងប្អូនទៅបំពេញកាតព្វកិច្ចខេត្តផ្សេងក៏ដោយក៏លោកនៅតែនឹករលឹកដល់បងប្អូននាយទាហានពលទាហានដែលបានរួមអាវុធដើម្បីបូរណៈភាពការពារទឹកដីការពារប្រជាជន ការពារជាតិ ដើម្បីស្វែងរកសន្តិភាពជូនប្រទេសជាតិ លោកមិនបានភ្លេច ឬបោះចោលបងប្អូនកងទ័ពណាម្នាក់នោះទេឱ្យតែបងប្អូនជួបបញ្ហាអ្វីមួយលោក និងក្រុមការងារបានចុះជួបសំណេះសំណាល់សួរសុខទុក្ខជានិច្ចហើយតែងតែរំលឹកអនុស្សាវរីយ៍ពីអតីតកាលក្នុងសម័យសង្គ្រាមទៀតផង។ នាយឧត្តមយន្ត មីន បានបន្តថា ទោះបីបងប្អូនជានាយទាហានពលទាហានខ្លះបានពលីជីវិតខ្លះចូលនិវត្តជនតែលោកនៅតែផ្តល់នូវកិត្តិសយជូនពួកគាត់ជានិច្ច។ ទោះបីនាយទាហានពលទាហានបានពលីជីវិតក៏ដោយក៏ថ្នាក់ដឹកនាំយើងតែយកចិត្តទុកដាក់ជានិច្ចដោយមិនព្រងើយកណ្តើយឡើង ជាក់ស្តែងថ្នាក់ដឹកនាំបានសាងសង់វិមានផ្នូរសពយុទ្ធជន នៅក្នុងខេត្តកោះកុង ដើម្បីតបស្នងសងគុណចំពោះកម្មាភិបាលយុទ្ធជនដែលលះបង់អាយុចំពោះជាតិមាតុភូមិ។ នាយឧត្តមបានបញ្ជាក់ថា ក្នុងគ្រានេះលោកក៏បានពាំនាំនៅការផ្តាំផ្ញើ និងសួរសុខទុក្ខរបស់សម្តេចពិជ័យសេនា ទៀ បាញ់ ឧបនាយករដ្ឋមន្ត្រី រដ្ឋមន្ត្រីក្រសួងការពារជាតិ ពីចំងាយដោយលោកបានយកចិត្តទុកដាក់ជាប់ជានិច្ចចំពោះនាយទាហានពលទាហានយើងមិនថាជិតឬឆ្ងាយឡើយ។ នាយឧត្តមសេនីយ៍ បានគូសបញ្ជាក់ថា អំណោយទាំងនេះវាតិចតួចមែនតែជាសិល្បះចែករំលែង ដើម្បីជួយដោះស្រាយក្នុងជីវភាពក្នុងគ្រួសារបានមួយកម្រិតផងដែរ៕ | 2021-09-28T20:21:00+07:00 | freshnewsasia.com | https://m.freshnewsasia.com/index.php/en/localnews/214382-2021-09-28-06-21-11.html |
153c6357-d928-416f-8041-c6ae1369b265 | រដ្ឋមន្រ្តី វង សូត ផ្តល់អំណោយ និងថវិកាជូនដល់គ្រួសារប្រជាពលរដ្ឋកើតជំងឺកូវីដ និងគ្រួសាររងផលប៉ះពាល់ដោយជំងឺកូវីដ រស់នៅឃុំកក់ ស្រុកពញាក្រែក ខេត្តត្បូងឃ្មុំ | លោក ម៉ែន សុចិត្រ ប្រធានក្រុមការងារថ្នាក់ជាតិចុះជួយមូលដ្ឋានឃុំកក់ ស្រុកពញាក្រែក ខេត្តត្បូងឃ្មុំ តំណាងលោក វង សូត ប្រធានក្រុមការងារថ្នាក់ជាតិចុះជួយ ស្រុកពញាក្រែក ខេត្តត្បូងឃ្មុំ និងឃុំជាច ស្រុកកំចាយមារ ខេត្តព្រៃវែង បានអញ្ជើញចុះសំណេះសំណាលជាមួយអាជ្ញាធររដ្ឋបាលឃុំកក់ និងនាំយកអំណោយជាគ្រឿងឧបភោគបរិភោគ និងថវិកាមួយចំនួន ផ្ដល់ជូនរដ្ឋបាលឃុំសម្រាប់ដោះស្រាយ និងជួយសម្រួលទុក្ខលំបាកដល់ប្រជាពលរដ្ឋដែលបានបិទខ្ទប់ និងគ្រឿងឧបភោគ បរិភោគ និងថវិកាមួយចំនួនទៀត សម្រាប់ប្រគេនព្រះសង្ឃគង់ចាំព្រះវស្សា នៅវត្តអង្កែង។ អំណោយដែលបានចែកជូនប្រជាពលរដ្ឋនាពេលនេះ ជាអំណោយរបស់លោក វង សូត និងលោកស្រី ដែលតែងតែយកចិត្តទុកដាក់ដល់សុខទុក្ខប្រជាជន នៅក្នុងមូលដ្ឋានឃុំកក់ ជាពិសេសស្រុកពញាក្រែកទាំងមូល នៃខេត្តត្បូងឃ្មុំគ្រប់ពេលវេលា និងគ្រប់កាលៈទេសៈ។ បន្ទាប់ពីសំណេះសំណាលជាមួយអាជ្ញាធរ និងប្រគល់គ្រឿងឧបភោគបរិភោគដល់អាជ្ញាធរមូលដ្ឋានរួច ឱកាសនោះលោក ម៉ែន សុចិត្រ បានអញ្ជើញចុះទៅពិនិត្យនូវស្ថានភាព ប្រជាពលរដ្ឋតាមខ្នងផ្ទះនៅតំបន់បិទខ្ទប់ និងនាំយកអំណោយនូវគ្រឿងឧបភោគ បរិភោគ និងថវិកាមួយចំនួនដែលជាអំណោយរបស់លោក វង សូត រដ្ឋមន្ត្រីក្រសួងសង្គមកិច្ចអតីតយុទ្ធជន និងយុវនីតិសម្បទា និងជាប្រធានក្រុមការងារថ្នាក់ជាតិចុះជួយស្រុកពញាក្រែក ខេត្តត្បូងឃ្មុំ និងឃុំជាច ស្រុកកំចាយមារខេត្តព្រៃវែង និងលោកស្រី ចែកជូនដល់គ្រួសារដែលរងផលប៉ះពាល់ជំងឺកូវីដ១៩ គឺគ្រួសារដែលកើតជំងឺកូវីដ១៩។ គ្រឿងឧបភោគ បរិភោគរួមមាន អង្ករ មី ទឹកស៊ីអ៊ីវ ទឹកត្រី ត្រីខ និងថវិកាមួយចំនួន។ នៅឱកាសនោះដែរ លោក ម៉ែន សុចិត្រ បានលើកទឹកចិត្តបងប្អូននៅក្នុងតំបន់បិទខ្ទប់ នោះថាកុំឲ្យតក់ស្លុតកុំភិតភ័យត្រូវចេះរស់តាមរបទសម័យកាលកូវីដ ដោយប្រកាន់ខ្ជាប់នូវអនាម័យខ្ពស់ ដូចជាការលាងដៃនឹងសាប៊ូ ឬទឹកអាកុលមុននឹងចាប់យកឬកាន់របស់ឬវត្ថុអ្វីមួយ ជាពិសេសចេញទៅណាមកណាត្រូវតែពាក់ម៉ាសជាប់ជានិច្ចដើម្បីការពារ និងទប់ស្កាត់ជំងឺកូវីដ១៩ ជាងនេះទៅទៀត លោកបានបន្ថែមទៀតថា ត្រូវតែគោរពទៅតាមគោលការណ៍ណែនាំរបស់រាជរដ្ឋាភិបាលក៏ដូចជាក្រសួងសុខាភិបាល នូវវិធានការណ៍( ៣កុំ ៣ការពារ ) នោះយើងនឹងអាចចៀសផុតពីជំងឺកូវីដ១៩ ជាមិនខានឡើយ។ សូមបញ្ជាក់ នៅឃុំកក់ ស្រុកពញាក្រែក ខេត្តត្បូងឃ្មុំ មានភូមិចំនួន ២៣ ភូមិ ភូមិដែលឆ្លងជំងឺកូវីដ១៩ មានចំនួន ៨ភូមិ ត្រូវនឹង៣៧ខ្នងផ្ទះ និងចំនួនមនុស្សដែលបានឆ្លងជំងឺកូវីដ១៩ចំនួន ៦២នាក់៕ | 2021-09-28T20:13:00+07:00 | freshnewsasia.com | https://m.freshnewsasia.com/index.php/en/localnews/214379-2021-09-28-06-13-59.html |
55839487-b21d-4fae-9b47-656c22980269 | អ្នកជំងឺទឹកនោមផ្អែម អាចយល់ខុសលើរឿងនេះ ទាក់ទងនឹងកូវីដ-១៩ | ស្របពេលដែលអ្នកវិទ្យាសាស្ត្របានយល់ដឹងច្រើនពីវីរុសកូវីដ-១៩ ធ្វើឲ្យអ្នកវិទ្យាសាស្រ្តបានដឹងយ៉ាងច្បាស់ថាវីរុសនេះមានផលប៉ះពាល់លើមនុស្សមានសភាពផ្សេងៗគ្នា។ សម្រាប់អ្នកមានជំងឺប្រចាំកាយ ឬប្រព័ន្ធភាពស៊ាំខ្សោយ ស្ថានភាពរោគសញ្ញាពេលឆ្លងកូវីដ-១៩ ក៏ធ្ងន់ធ្ងរដែរ។ ចុះអ្នកមានជំងឺទឹកនោមផ្អែមវិញយ៉ាងម៉េចដែរ? មានការលើកឡើងថាអ្នកជំងឺទឹកនោមផ្អែមងាយឆ្លងជំងឺកូវីដ-១៩ ពិតឬយ៉ាងណា? អ្នកមានជំងឺទឹកនោមផ្អែមប្រហែលជាអាចឮ ឬយល់ថាខ្លួនជាមនុស្សងាយឆ្លងជំងឺកូវីដ-១៩ ជាងអ្នកផ្សេង។ យ៉ាងណា លោកស្រី វេជ្ជបណ្ឌិត Janaki Vakharia បម្រើការនៅមន្ទីរពេទ្យ Massachusetts General Hospital សហរដ្ឋអាមេរិកលើកឡើងថា នេះគ្រាន់តែជាការយល់ខុសមួយប៉ុណ្ណោះ។ លោកស្រីមានប្រសាសន៍ថា៖ «យើងមិនជឿថាអ្នកមានជំងឺទឹកនោមផ្អែមងាយឆ្លងវីរុសកូវីដ១៩ជាងប្រជាពលរដ្ឋទូទៅនោះទេ…តែថា អ្នកជំងឺទឹកនោមផ្អែម អាចប្រឈមនឹងផលវិបាកធ្ងន់ធ្ងរពេលកើតជំងឺនេះ នេះបើតាមអ្វីដែលបានសិក្សារកឃើញ…អ្នកមានជំងឺទឹកនោមផ្អែមហាក់មានប្រតិកម្មខ្លាំងពេលឆ្លងវីរុស»។ បើតាមការចុះផ្សាយលើវិបសាយមន្ទីរពេទ្យ Massachusetts General Hospital បានលើកឡើងថា គេមិនទាន់ដឹងច្បាស់ថាមូលហេតុអ្វីឲ្យប្រាដកទេ ដែលអ្នកជំងឺទឹកនោមផ្អែមពេលឆ្លងកូវីដ១៩ មានផលវិបាកធ្ងន់ធ្ងរ។ ប៉ុន្តែថា តាមការសិក្សាកន្លងមកអ្នកមានជំងឺទឹកនោមផ្អែមអាចមានប្រព័ន្ធភាពស៊ាំខ្សោយ ធ្វើឲ្យប៉ះពាល់ដល់ការជាសះស្បើយពីរបួស ឬជំងឺផ្សេងមិនបានលឿន។ បន្ថែមពីនេះ បើអ្នកជំងឺទឹកនោមផ្អែម មិនបានគ្រប់គ្រងជំងឺនេះឲ្យបានល្អក្នុងរយៈពេលយូរ វានឹងបង្កឲ្យមានការរលាក ដែលការណ៍នេះក៏មានផលប៉ះពាល់ដល់ប្រព័ន្ធភាពស៊ាំផងដែរ។ លោកស្រីវេជ្ជបណ្ឌិតដដែលបញ្ជាក់ថា៖ «ការរលាកកើតមាននៅពេលមានកម្រិតរងរបួសនៅលើកោសិកា។ ឧទាហរណ៍ថា ពេលយើងធ្វើម្ហូប ហើយមុតដៃ នោះគេហៅថាការរលាក។ ក្រោយមានការរលាក ក៏មានការនាំមូលេគុល និងប្រូតេអ៊ីនផ្សេងទៅកាន់កន្លែងរបួសនោះដើម្បីបានជាសះស្បើយ។ ប៉ុន្តែដំណើរការនេះនឹងមិនអាចធ្វើទៅបានគ្រប់ពេលទេ បើយើងមានជំងឺប្រចាំកាយ ហើយបើមានការរលាកយូរអង្វែង នឹងធ្វើឲ្យមានគ្រោះថ្នាក់»។ លោកស្រី បន្ថែមទៀតថា៖ «នៅក្នុងឈាមមានធាតុបង្កឲ្យរលាក ហើយតាមការពិសោធន៍ផ្នែកវេជ្ជសាស្រ្ត យើងបានរកឃើញថាអ្នកជំងឺមានរោគសញ្ញាកូវីដ១៩ធ្ងន់ធ្ងរ ក៏មានធាតុបង្កការរលាកខ្ពស់ដែរ។ ធាតុបង្កនេះ ក៏គេបានរកឃើញលើអ្នកជំងឺទឹកនោមផ្អែមដែលមិនបានគ្រប់គ្រងស្ថានភាពជំងឺទឹកនោមផ្អែមបានល្អដែរ»។ អ្នកមានជំងឺទឹកនោមផ្អែម ក៏មិនខុសពីអ្នកផ្សេងទៀតដែរគឺត្រូវអនុវត្តវិធានការសុខាភិបាល ដូចជាចៀសវាងកន្លែងមានមនុស្សច្រើន រក្សាអនាម័យ រក្សាគម្លាតសង្គម និងពាក់ម៉ាសជាដើម។ ក្រៅពីនេះ អ្នកជំងឺទឹកនោមផ្អែមត្រូវយកចិត្តទុកដាក់លើ៖ ចុចអាន៖ ចុចអាន៖ | 2021-09-28T19:13:00+07:00 | kampucheathmey.com | https://www.kampucheathmey.com/health/207229 |
735cb9c2-df9e-482c-a2f2-278f28a5e8f6 | កម្ពុជា មានវ៉ាក់សាំងកូវីដ សរុបជាង ៣៥លានដូស និងជាង ៦លានដូសក្នុងឃ្លាំង ត្រៀមចាក់ដូសជំរុញ | លោកស្រី យក់ សម្បត្តិ បានឲ្យដឹង ខណៈអញ្ជើញទទួលវ៉ាក់សាំង ៣លានដូស នៅព្រលានយន្តហោះអន្តរជាតិភ្នំពេញថា មកដល់ពេលនេះ កម្ពុជាមានវ៉ាក់សាំងចំនួន ៣៥.៥លានដូសហើយ ។ លោកស្រីបញ្ជាក់ថា «អីចឹងយើងមាន ៣៥.៥លានដូសហើយ ហើយយើងមាននៅ ក្នុងឃ្លាំងសល់ជាង ៣លានដូស ហើយបូកបន្ថែម ៣លានដូសទៀត អីចឹងយើងមានជាង ៦លានដូសហើយ ។ ដូច្នេះយើងមានជាង ៦លានដូសនេះ ដើម្បីចាក់ដូសជំរុញ ជូនប្រជាពលរដ្ឋដែលកំពុងចាក់ និងធ្វើយុទ្ធនាការចាក់» ។ លោកស្រីលើកឡើងថា កម្ពុជាមិនខ្វះវ៉ាក់សាំងសម្រាប់ ចាក់ជូនប្រជាពលរដ្ឋនោះទេ។ ដោយសារកម្ពុជាបន្តយក វ៉ាក់សាំងជាជំនួយពីមិត្តចិន និងជំនួយពីកូវ៉ាក់ ក៏ដូចជាខាងប្រទេស ទ្វេភាគីដែលសន្យាជួយ។ ដូច្នេះប្រសិន បើកម្ពុជា បន្តចាក់ដូសជំរុញ ឬដូសផ្សេងទៀត រាជរដ្ឋាភិបាលមិនប្រងើយកន្តើយនោះទេ គឺនឹងបញ្ជាទិញភ្លាមពីចិន ។ ជាមួយគ្នានោះដែរ លោកស្រីឲ្យដឹងទៀតថា រាជរដ្ឋាភិបាលនឹងបន្តទិញ វ៉ាក់សាំងប្រទេសភេទស៊ីណូវ៉ាក់ និងស៊ីណូហ្វាម ដោយសារប្រមុខរាជរដ្ឋាភិបាល បានធ្វើការជាមួយក្រុមហ៊ុនេះ យ៉ាងជិតស្និទ្ធ តាមរយៈស្ថានទូតចិននៅកម្ពុជា ក៏ដូចជារដ្ឋាភិបាលចិន ។ យ៉ាងណាក្តី លោកស្រីបានអះអាងថា រាល់វ៉ាក់សំាំងដែលរាជរដ្ឋាភិបាលបញ្ជាទិញ មិនមានការកកស្ទះនោះទេ៕ | 2021-09-28T18:58:00+07:00 | dap-news.com | https://dap-news.com/national/2021/09/28/187452/ |
662219c7-c96c-4ca1-8ddb-c425b7b5a21f | កូវីដ៖ ឆ្លងថ្មី ៨៦៦នាក់ ជា ៥០៥នាក់ និងស្លាប់ ២៦នាក់ | ក្នុងនោះ ករណីឆ្លងសហគមន៍ចំនួន ៧៨៣នាក់ និងអ្នកដំណើរពីបរទេសចំនួន ៨៣នាក់។ គិតត្រឹមព្រឹក ថ្ងៃទី២៨ ខែកញ្ញា ឆ្នាំ២០២១ កម្ពុជាមានអ្នកឆ្លងសរុបចំនួន ១១០ ៧៩២នាក់ អ្នកជាសះស្បើយចំនួន១០១ ៦៩០នាក់ និងអ្នកស្លាប់ចំនួន២ ២៨៧នាក់៕ | 2021-09-28T18:45:00+07:00 | dap-news.com | https://dap-news.com/national/2021/09/28/187449/ |
8c5ea05d-b25a-4c98-96b7-cc9d31ac4a23 | វ៉ាក់សាំងបង្ការជំងឺកូវីដ១៩ ស៊ីណូវ៉ាក់ ចំនួន ៣លានដូសថ្មីទៀត ដែលជាការបញ្ជាទិញ ត្រូវបានដឹកមកដល់កម្ពុជាហើយ (Video inside) | វ៉ាក់សាំងបង្ការជំងឺកូវីដ១៩ ប្រភេទស៊ីណូវ៉ាក់របស់ក្រុមហ៊ុនចិន ចំនួនប្រមាណ ៣លានដូសបន្ថែមទៀត ដែលជាការបញ្ជាទិញរបស់រាជរដ្ឋាភិបាលកម្ពុជានោះ ត្រូវបានដឹកមកដល់ប្រទេសកម្ពុជាហើយ នៅព្រឹកថ្ងៃអង្គារ ទី២៨ ខែកញ្ញា ឆ្នាំ២០២១នេះ។ លោកស្រី យក់ សម្បត្តិ រដ្ឋលេខាធិការក្រសួងសុខាភិបាល បានគូសបញ្ជាក់ថា បូករួមទាំងវ៉ាក់សាំងដែលដឹកមកដល់នៅថ្ងៃនេះ នាំឱ្យកម្ពុជាទទួលបានវ៉ាក់សាំងសរុប ៣៥.៥លានដូស។ លោកស្រី បានឱ្យដឹងផងដែរថា វ៉ាក់សាំងដែលកម្ពុជា បានបញ្ជាទិញ និងដឹកមកដល់ថ្ងៃនេះគឺសម្រាប់បម្រើដល់ការចាក់ជូនកុមារអាយុ ៦ឆ្នាំ ទៅ១២ឆ្នាំ។ ការចាក់វ៉ាក់សាំងបង្ការជំងឺកូវីដ១៩ គឺមានសារសំខាន់ណាស់ក្នុងការជួយឱ្យប្រជាពលរដ្ឋមានអង្គបដិបក្ខរឹងមាំក្នុងការប្រយុទ្ធប្រឆាំងនឹងជំងឺកូវីដ១៩ កាត់បន្ថយអត្រាស្លាប់ដោយសារឥទ្ធិពលមេរោគ ហើយក៏ជួយកាត់បន្ថយការរីករាលដាលជំងឺផងដែរ។ រាជរដ្ឋាភិបាលកម្ពុជា ដែលដឹកនាំដោយសម្តេចតេជោ ហ៊ុន សែន បានយកការចាក់វ៉ាក់សាំងបង្ការជំងឺកូវីដ១៩ គឺជាយុទ្ធសាស្ត្រលើសមរភូមិសង្គ្រាមជាមួយនឹងសត្រូវឥតស្រមោលកូវីដ១៩នេះ។ សម្តេចតេជោ ហ៊ុន សែន ប្រមុខរាជរដ្ឋាភិបាលកម្ពុជា បានប្រឹងប្រែងយ៉ាងខ្លាំងទាំងការស្វែងរកវ៉ាក់សាំង និងការកសាងផែនការចាក់វ៉ាក់សាំងជូនប្រជាពលរដ្ឋ។ ដោយមានប្រទេសចិនជាបង្អែកលើការផ្គត់ផ្គង់វ៉ាក់សាំងនេះ ធ្វើឱ្យកម្ពុជារកបានវ៉ាក់សាំងបានឆាប់រហ័សតាមការចង់បានរបស់កម្ពុជា។ ជាមួយនឹងវត្តមានវ៉ាក់សាំងទាំងនេះ សម្តេចតេជោ ហ៊ុន សែន បានដាក់ចេញបទបញ្ជាដាច់ណាត់ មិនត្រូវឱ្យវ៉ាក់សាំងដេកនៅក្នុងឃ្លាំងនៅឡើយ គឺត្រូវតែបានចូលទៅក្នុងខ្លួនរបស់ប្រជាពលរដ្ឋ។ បទបញ្ជាដាច់ណាត់របស់សម្តេចតេជោ ហ៊ុន សែន បានធ្វើឱ្យល្បឿននៃការចាក់វ៉ាក់សាំងរបស់កម្ពុជា មានភាពលឿនលយគួរឱ្យកត់សម្គាល់។ គិតត្រឹមថ្ងៃទី២៦ ខែកញ្ញា ឆ្នាំ២០២១ កម្ពុជា ចាក់វ៉ាក់សាំងជូនប្រជាពលរដ្ឋអាយុ ៦ឆ្នាំឡើងទៅ បានចំនួនសរុប ១៣.២លាននាក់ ស្មើនឹងជាង ៨២ភាគរយ នៃចំនួនប្រជាពលរដ្ឋកម្ពុជាសរុប ១៦លាននាក់៕ | 2021-09-28T18:43:00+07:00 | freshnewsasia.com | https://m.freshnewsasia.com/index.php/en/localnews/214369-2021-09-28-04-43-39.html |
1a4a96fd-a3c7-4abe-b473-3a8947ab8d87 | អាជ្ញាធរខេត្តព្រៃវែង ផ្អាកសកម្មភាពលក់ដូរនៅផ្សារក្រុងព្រៃវែង ខេត្តព្រៃវែង រយៈពេល១៤ថ្ងៃ ដើម្បីទប់ស្កាត់ជំងឺកូវីដ-១៩ | រដ្ឋបាលខេត្តព្រៃវែង បានសម្រេចផ្អាកសកម្មភាពលក់ដូរជាបណ្តោះអាសន្ននៅផ្សារក្រុងព្រៃវែង (ទាំងក្នុង និងក្រៅបរិវេណផ្សារ) ស្ថិតក្នុងភូមិលេខ៣ សង្កាត់កំពង់លាវ ក្រុងព្រៃវែង រយៈពេល ១៤ថ្ងៃ ចាប់ពីថ្ងៃទី២៩ ខែកញ្ញា ឆ្នាំ២០២១ រហូតដល់ថ្ងៃទី១២ ខែតុលា ឆ្នាំ២០២១ ដើម្បីទប់ស្កាត់ការឆ្លងរីករាលដាលនៃជំងឺកូវីដ-១៩។ បើតាមសេចក្តីជូនដំណឹងដែលបណ្តាញព័ត៌មាន Fresh News ទទួលបាននៅថ្ងៃទី២៨ ខែកញ្ញា ឆ្នាំ២០២១នេះ បានឱ្យដឹងថា កាលពីពេលថ្មីៗនេះ មានអាជីវករលក់ដូរក្នុងផ្សារក្រុងព្រៃវែង រកឃើញវិជ្ជមានកូវីដ-១៩ ក្រោយពីមានអាការៈសង្ស័យ និងបានយកសំណាកធ្វើតេស្តរហ័ស (Rapid Test)។ បច្ចុប្បន្ន អាជ្ញាធរក្រុង និងសង្កាត់ កំពុងបន្តស្រាវជ្រាវ និងស្វែងរកអ្នកប៉ះពាល់ដោយផ្ទាល់ និងប្រយោលបន្ថែមទៀត ដើម្បីយកសំណាកមកធ្វើតេស្តរកមេរោគកូវីដ-១៩។ រដ្ឋបាលខេត្តព្រៃវែង បានបញ្ជាក់យ៉ាងដូច្នេះថា៖ ។ រដ្ឋបាលខេត្តព្រៃវែង សូមអំពាវនាវដល់ប្រជាពលរដ្ឋ ពិសេសអាជីវករក្នុងផ្សារក្រុងព្រៃវែងទាំងអស់ ដែលធ្លាប់បានប្រាស្រ័យទាក់ទងទាំងផ្ទាល់ និងប្រយោលជាមួយអ្នកវិជ្ជមានកូវីដ-១៩ ត្រូវរាយការណ៍ជូនអាជ្ញាធរជាបន្ទាន់ និងសូមប្រញាប់រួសរាន់ទៅផ្តល់វត្ថុសំណាកដើម្បីរកមេរោគកូវីដ១៩ នៅតាមមន្ទីរពេទ្យបង្អែក និងត្រូវធ្វើចត្តាឡីស័ក នៅផ្ទះរបស់ខ្លួនឱ្យបានត្រឹមត្រូវ និងម៉ឺងម៉ាត់បំផុត ជាពិសេសអនុវត្ត ឱ្យបានខ្ជាប់ខ្ជួននូវវិធានការ «៣ការពារ និង៣កុំ»។ ក្នុងករណីមានការសង្ស័យ ឬប្រែប្រួលសុខភាពខុសប្រក្រតីដូចជា ឡើងកម្តៅលើសពី ៣៧អង្សា ក្អក កណ្តាស់ ហៀរសំបោរ ឈឺបំពង់ក ថប់ៗដង្ហើម ត្រូវប្រញាប់ទំនាក់ទំនងទៅក្រុមឆ្លើយតបបន្ទាន់នៃមន្ទីរពេទ្យបង្អែក ដែលនៅជិតបំផុត៕ | 2021-09-28T18:10:00+07:00 | freshnewsasia.com | https://m.freshnewsasia.com/index.php/en/localnews/214364-2021-09-28-04-10-56.html |
e2a0bfdf-fdb1-4f8a-bc95-b8c8ae7a7258 | បទវិភាគអន្តរជាតិ៖ ការព្យាបាលជំងឺនៃភពផែនដី គ្មាន «វ៉ាក់សាំង» នោះទេ, ការអនុវត្តពាក្យសន្យាស្តីពី ការទប់ទល់នឹងបម្រែបម្រួលអាកាសធាតុ ត្រូវមានទំនួលខុសត្រូវពិតប្រាកដ | ។ ។ ខណៈពេលចូលរួមការជជែកដេញដោលជាទូទៅ នៃមហាសន្និបាតអង្គការសហប្រជាជាតិលើកទី ៧៦ កាលពីថ្ងៃទី ២១ ខែកញ្ញា មេដឹកនាំកំពូលចិនបានធ្វើសន្យាយ៉ាងម៉ឺងម៉ាត់ ដូចពោលខាងលើទៅកាន់ពិភពលោកតាមប្រព័ន្ធវីដេអូ។ អំឡុងពេលចុះត្រួតពិនិត្យការងារនៅទីក្រុង Yulin ខេត្ត Shannxi នៅខែកញ្ញា លោក Xi Jinping បានលើកឡើងថា ក្នុងនាមជាប្រភពថាមពលសំខាន់នៃប្រទេសចិន ការអភិវឌ្ឍនៃធ្យូងថ្មគួរតែអនុវត្តតាមទិសដៅបៃតង និងកាបូនទាប ដើម្បីសម្រេចបាននូវភារកិច្ចនៃការកាត់បន្ថយ ការបញ្ចេញកាបូនពេលឡើងដល់ចំណុចកំពូល និងសម្រេចអព្យាក្រឹតភាពកាបូន។ គួរតែផ្តោតសំខាន់ទៅលើសភាពការណ៍របស់ប្រទេសខ្លួន គ្រប់គ្រងបរិមាណសរុប រក្សានូវខ្សែបន្ទាត់ក្រហម ព្រមនិងការកាត់បន្ថយ និងជំនួសប្រកបដោយរបៀបរៀបរយ ក្នុងន័យជំរុញឱ្យការប្រើប្រាស់ខាងធ្យូងថ្មផ្លាស់ប្តូររូបមន្ត និងលើកកម្ពស់លំដាប់ថ្នាក់។ លោក John Forbes Kerry បេសកជនពិសេសអំពីបញ្ហាអាកាសធាតុ របស់ប្រធានាធិបតីអាមេរិក, លោក Alok Sharma មន្រ្តីជាន់ខ្ពស់ផ្នែកអាកាសធាតុរបស់អង់គ្លេស និងលោក António Guterres អគ្គលេខាធិការអង្គការសហប្រជាជាតិ បានសម្តែងការស្វាគមន៍ ចំពោះសេចក្តីថ្លែងការណ៍របស់ចិនភ្លាម។ លោក John Forbes Kerry បានកោតសរសើរថា សេចក្តីសម្រេចចិត្តរបស់ចិននឹងជា ។ ព្រមពេលជាមួយគ្នានេះ ប្រព័ន្ធសារព័ត៌មានអន្តរជាតិ និងអ្នកជំនាញលើវិស័យសំចៃថាមពល និងកាត់បន្ថយការបញ្ចេញកាបូនសម្គាល់ឃើញថា សេចក្តីសម្រេចចិត្តរបស់ចិននេះមានសារៈសំខាន់បំផុត ចំពោះអគិ្គសនីដើរដោយធ្យូងថ្មនៅទូទាំងពិភពលោក។ លោក Dr.Kevin Gallagher ប្រធានមជ្ឈមណ្ឌលសិក្សាស្រាវជ្រាវ គោលនយោបាយអភិវឌ្ឍន៍សកល នៃសាកលវិទ្យាល័យ Boston អាមេរិកបានថែ្លងថា ប្រទេសចិនជាប្រទេសកំពុងអភិវឌ្ឍន៍ដំបូងបង្អស់ ដែលធ្វើធ្វើសន្យាដូចពោលខាងលើ ប្រការនេះ ។ ចំណែកស្ថានីយទូរទស្សន៍ Al Jazeera បានពិពណ៌នាប្រទេសចិនថា ជា នៃឧស្សាហកម្មអគិ្គសនីដើរដោយធ្យូងថ្មជាសកល។ យោងតាមទិន្នន័យដែលប្រកាសដោយ អង្គការស្ទង់ពិនិត្យថាមពលសកល របស់អាមេរិកបានបង្ហាញថា ពាក្យសន្យារបស់ចិន ស្តីពីការលែងសាងសង់គម្រោងអគិ្គសនីដើរដោយធ្យូងថ្មនៅបរទេស មានន័យថា ការវិនិយោគចំនួន ៥ម៉ឺនលានដុល្លារអាមេរិក មានលទ្ធភាពរសាយសាបសូន្យ និងការកាត់បន្ថយការបញ្ចេញកាបូនចំនួន ២០០ លានតោនជារៀងរាល់ឆ្នាំ។ ក្នុងនាមជាប្រទេសជំរុញនិងអនុវត្តនៃ ប្រទេសចិនបានចាត់ប្រតិបតិ្តជាក់ស្តែងយ៉ាងសកម្មជាប់រហូត ដើម្បីទប់ទល់នឹងបម្រែបម្រួលអាកាសធាតុជាសកល។ ក្នុងកិច្ចប្រជុំកំពូលអាកាសធាតុឆ្នាំ ២០២០ លោក Xi Jinping ប្រធានរដ្ឋចិនបានប្រកាសថា ដល់ឆ្នាំ ២០៣០ ការបញ្ចេញកាបូនគិតជាឯកតា នៃផលិតផលក្នុងស្រុកសរុបរបស់ចិន នឹងថយចុះលើសពី ៦៥ ភាគរយបើប្រៀបធៀបនឹងឆ្នាំ ២០០៥ អនុបាតនៃថាមពលមិនមែនហ្វុស្សីល ក្នុងចំនួនថាមពលប្រើប្រាស់មួយលើក នឹងឡើងដល់ ២៥ ភាគរយ ចំនួនរក្សាទុកព្រៃឈើនឹងកើនឡើង ៦ពាន់លានម៉ែត្រគូបបើប្រៀបធៀបនឹងឆ្នាំ ២០០៥ ចំណុះដំឡើងម៉ាស៊ីនសរុបនៃការផ្សាយអគ្គិសនីដើរដោយកម្លាំងខ្យល់ និងពន្លឺព្រះអាទិត្យនឹងឡើងដល់ជាង ១ ពាន់ ២ រយលានគីឡូវ៉ាត់។ វិធានការថ្មីមួយចំនួនទាំងនេះបានបង្ហាញយ៉ាងច្បាស់ ទៅកាន់សហគមន៍អន្តរជាតិថា ពាក្យសន្យារបស់ចិនស្តីពីការរួមចំណែកដោយម្ចាស់ការ ដើម្បីទប់ទល់នឹងបម្រែបម្រួលអាកាសធាតុ មិនមែននិយាយបានតែមាត់នោះទេ តែគឺមានផែនការអនុវត្តយ៉ាងច្បាស់លាស់។ តាមពិតទៅ ក្នុងប៉ុន្មានឆ្នាំចុងក្រោយនេះ ការអភិវឌ្ឍបៃតងបានក្លាយជាទស្សនៈគន្លឹះមួយ ដែលណែនាំការអភិវឌ្ឍសេដ្ឋកិច្ច និងសង្គមរបស់ចិន ហើយក៏ជាទីបង្អែកដែលប្រទេសចិន ហ៊ានធ្វើពាក្យសន្យាយ៉ាងម៉ឺងម៉ាត់ ទៅកាន់មជ្ឈដ្ឋានខាងក្រៅផងដែរ។ ចាប់តាំងពីសមាជបក្សកុម្មុយនិស្តចិនលើកទី ១៨ មក ការអភិវឌ្ឍថាមពលរបស់ចិនបានឈានចូលយុគសម័យថ្មី។ ប្រទេសចិនបានប្រកាន់ខ្ជាប់នូវទស្សនៈអភិវឌ្ឍន៍ថ្មី អំពីការច្នៃប្រឌិតថ្មី ការសម្របសម្រួល បៃតង ភាពបើកទូលាយនិងចែករំលែក បានជំរុញគ្រប់ជ្រុងជ្រោយ នូវការកែទម្រង់វិធីប្រើប្រាស់ខាងថាមពល បានបង្កើតប្រព័ន្ធផ្គត់ផ្គង់ថាមពលស្អាតសម្បូរបែប ក៏ដូចជាបន្តជំរុញកំណែទម្រង់យន្តការថាមពល មានភាពស៊ីជម្រៅ និងបន្តជំរុញកិច្ចសហប្រតិបត្តិការអន្តរជាតិលើវិស័យថាមពល ពោលគឺ ថាមពលចិនបានចូលក្នុងដំណាក់កាលថ្មី នៃការអភិវឌ្ឍប្រកបដោយគុណភាពខ្ពស់។ យោងតាមទិន្នន័យស្ថិតិជាជំហានដំបូងបានឱ្យដឹងថា នៅឆ្នាំ ២០១៩ អនុបាតនៃការប្រើប្រាស់ធ្យូងថ្ម ក្នុងបរិមាណប្រើប្រាស់ថាមពលសរុបគឺ ៥៧.៧ ភាគរយដែលបានធ្លាក់ចុះ ១០.៨ ភាគរយបើប្រៀបធៀបនឹងឆ្នាំ ២០១២ អុនបាតប្រើប្រាស់ថាមពលស្អាត ដូចជា ឧស្ម័នធម្មជាតិ វារីអគ្គិសនី អគិ្គសនីនុយគ្លេអ៊ែរនិងអគ្គសនីដើរដោយខ្យស់ជាដើម។ ក្នុងបរិមាណប្រើប្រាស់ថាមពលសរុប គឺ ២៣.៤ ភាគរយដែលបានកើនឡើង ៨.៩ ភាគរយបើប្រៀបធៀបនឹងឆ្នាំ ២០១២។ វាច្បាស់ណាស់ថា ដើម្បីសម្រេចបាននូវគោលដៅដ៏មហិមារបស់ខ្លួន ប្រទេសចិនបានគ្រោង"ផែនទីផ្លូវ"យ៉ាងច្បាស់លាស់។ ព្រមពេលជាមួយគ្នានេះ សហរដ្ឋអាមេរិក និងប្រទេសប៉ែកខាងលិចក៏បានប្រកាសពីគោលដៅ កាត់បន្ថយការបញ្ចេញកាបូនរៀងៗខ្លួនផងដែរ។ ពាក្យសន្យាស្រដៀងគ្នាទាំងនេះមានលក្ខណៈយ៉ាងសកម្ម ប៉ុន្តែប្រការដែលកាន់តែសំខាន់ជាងទៀត គឺត្រូវមានការអនុវត្តជាក់ស្តែង។ យោងតាម ដែលបានឈានដល់នៅឆ្នាំ ២០១៥ បណ្តាប្រទេសនានាបានកំណត់ថា ត្រូវរក្សាកម្រិតឡើងកម្តៅរបស់ភពផែនទីក្នុងក្របខណ្ឌ ១.៥ អង្សាសេ។ យ៉ាងណាមិញ យោងតាមរបាយការណ៍ដែលគណៈកម្មាធិការពិសេស ស្តីពីបម្រែបម្រួលអាកាសធាតុអន្តររដ្ឋាភិបាល នៃអង្គការសហប្រជាជាតិ ចេញផ្សាយកាលពីខែសីហា ឆ្នាំនេះបានឱ្យដឹងថា បណ្តាប្រទេសនានាត្រូវសម្រាចបាននូវការកាត់បន្ថយ ការបញ្ចេញកាបូនចំនួនពាក់កណ្ដាលមុនឆ្នាំ ២០៣០ បើពុំនោះសោត គោលដៅស្តីពីការរក្សាកម្រិតឡើងកម្តៅ របស់ភពផែនទីក្នុងក្របខណ្ឌ ១.៥ អង្សាសេនឹងមិនអាចសម្រេចនោះទេ។ ដោយសារការផលិតថាមពលអគ្គិសនី មានអនុបាតមួយភាគបួនក្នុងការបញ្ចេញកាបូនជាសកល ដូច្នេះអង្គការអាកាសធាតុជាច្រើន សុទ្ធតែរំពឹងទុកយ៉ាងខ្ពស់ចំពោះគម្រោងអគ្គិសនី មិនមែនដើរដោយធ្យូងថ្ម។ ការទប់ទល់នឹងបម្រែបម្រួលអាកាសធាតុ មិនមែនជាថ្នូរនៃភូមិសាស្ត្រនយោបាយនោះទេហើយ ក៏មិនមែនជាពហុភាគីនិយមដ៏ពិតប្រាកដនោះឡើយ។ លោក Xi Jinping ប្រធានរដ្ឋចិនបានអំពាវនាវថា បណ្តាប្រទេសនានាចាំបាច់ត្រូវ គាំពារប្រព័ន្ធអន្តរជាតិ ដែលតម្កល់ទុកអង្គការសហប្រជាជាតិជាស្នូល គោរពគោលដៅនិងគោលការណ៍របស់ និង ។ ឯកសារទាំងនេះ គួរតែក្លាយជាកម្មវត្ថុជាមូលដ្ឋានសម្រាប់ឱ្យពិភពលោក ទប់ទល់នឹងបម្រែបម្រួលអាកាសធាតុ ប្រទេសលោកខាងលិច មិនត្រូវគ្រោងកិច្ចព្រមព្រៀងផ្សេងទៀតនោះទេ។ ដោយសារគិតពិចារណាពីភាពខុសគ្នា នៃដំណាក់កាលអភិវឌ្ឍន៍ សមត្ថភាពសេដ្ឋកិច្ច និងមធ្យោបាយបចេ្ចកទេសជាដើម ក្នុងនាមជាមូលដ្ឋានសម្រាប់អភិបាលកិច្ចអាកាសធាតុជាសកល គោលការណ៍ស្តីពីមានទំនួលខុសត្រូវរួម តែមានលក្ខណៈទីទៃគ្នា ចាំបាច់ត្រូវអនុវត្តជាក់ស្តែងថែមមួយកម្រិតទៀត។ ពិភពលោកទាំងមូលអាចទទួលបាន ការបំផុសគំនិតពីសុន្ទរកថារបស់លោក Xi Jinping ពោលគឺ៖ គួរតែចាប់ដៃធ្វើកិច្ចសហប្រតិបតិ្តការ មិនត្រូវរិះគន់គ្នាទៅវិញទៅមក គួរតែប្រកាន់ខ្ជាប់គោលការណ៍ជានិច្ច មិនត្រូវកែប្រែគោលការណ៍តាមទំនើងចិត្ត ហើយគួរតែគោរពពាក្យសន្យា មិនត្រួវលះបង់ចោលពាក្យសន្យានោះទេ។ អាចប៉ាន់ប្រមាណថា ប្រទេសចិនដែលយកចិត្តទុកដាក់ដល់ការបំពេញពាក្យសន្យា នឹងបន្តខិតខំប្រឹងប្រែងដើម្បីជំរុញ អភិបាលកិច្ចបម្រែបម្រួលអាកាសធាតុជាសកល ក៏ដូចជានឹងជួយនិងបំផុសប្រទេសកាន់តែច្រើនឡើងៗ ឱ្យចាត់ប្រតិបត្តិការរួម ដើម្បីបោះជំហានទៅរកគោលដៅ ស្តីពីការរួមគ្នាកសាងពិភពលោកដ៏ស្រស់ស្អាត៕ | 2021-09-28T18:08:00+07:00 | freshnewsasia.com | https://m.freshnewsasia.com/index.php/en/internationalnews/214363-2021-09-28-04-08-57.html |
b2a3d58b-5581-43f1-9143-95ecaf4a8912 | BREAKING: សហរដ្ឋអាមេរិក៖ មនុស្សជាង ៨០,០០០នាក់ឆ្លងកូវីដ-១៩ និងអ្នកជំងឺ ៦៨៩នាក់ស្លាប់ក្នុង១ថ្ងៃ (Video inside) | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៨១,៤០៩នាក់ទៀតបានឆ្លងជំងឺ COVID-19 ខណៈអ្នកជំងឺ ៦៨៩នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃអង្គារ ទី២៨ ខែកញ្ញា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៤៣,៩៤២,៣៣៥ករណី ក្នុងនោះមានអ្នកស្លាប់សរុបចំនួន ៧០៩,១១៩នាក់ និងជាសះស្បើយឡើងសរុប ៣៣.៤លាននាក់។ សម្រាប់ចំនួនប្រជាជនសរុប ដែលកំពុងរស់នៅលើទឹកដីសហរដ្ឋអាមេរិកគឺជាង ៣៣២លាននាក់។ បណ្តារដ្ឋមួយចំនួននៅសហរដ្ឋអាមេរិក ក្នុងនោះដូចជាញូយ៉កជាដើម កំពុងតែប្រឈមមុខនឹងការប្រទាញប្រទង់គ្នា រវាងកាតព្វកិច្ចចាក់វ៉ាក់សាំង និងវិធានការទប់ស្កាត់មេរោគបំប្លែកខ្លួន Delta យ៉ាងតឹងរ៉ឹង។ បុគ្គលិកពេទ្យរដ្ឋមួយចំនួន នៅមិនទាន់បានទទួលការចាក់វ៉ាក់សាំងបង្ការ COVID-19 ពេញលេញនោះឡើយ ដែលជាហេតុបង្កការព្រួយបារម្ភថា ពួកគេនឹងត្រូវបង្គាប់សម្រាកការងារសិន នៅពេលដែលការអនុវត្ត កាតព្វកិច្ចចាក់វ៉ាក់សាំង ចូលជាធរមាន។ គួរបញ្ជាក់ថា គិតត្រឹមថ្ងៃទី២៧ ខែកញ្ញា ឆ្នាំ២០២១ សហរដ្ឋអាមេរិកបានចាក់វ៉ាក់សាំងបង្ការជំងឺ COVID-19 សរុបចំនួន ៣៩០លានដូស ក្នុងនោះប្រជាជន ២១៣.៤៥លាននាក់ (៦៥% នៃចំនួនប្រជាជនសរុប) បានទទួលការចាក់យ៉ាងហោចណាស់ ១ដូស និង ១៨៤.៦៧លាននាក់ (៥៦%) បានទទួលការចាក់គ្រប់ដូស៕ | 2021-09-28T17:37:00+07:00 | freshnewsasia.com | https://m.freshnewsasia.com/index.php/en/internationalnews/214359-2021-09-28-03-37-20.html |
295fe683-4190-42d7-ab3b-23234a19886d | ក្រសួងការងារ បញ្ជាឲ្យធ្វើតេស្ដរកមេរោគកូវីដ ដល់កម្មករ ក្រោយឈប់សម្រាក បុណ្យភ្ជុំបិណ្ឌ (Video) | ក្រសួងការងារ និងបណ្តុះបណ្តាលវិជ្ជាជីវៈ បានបញ្ជាឲ្យធ្វើតេស្ដរហ័សរកមេរោគកូវីដ-១៩ ដល់កម្មករ និយោជិត នៅតាមរោងចក សហគ្រាស នៅទូទាំងប្រទេសកម្ពុជា ក្រោយពេលឈប់សម្រាក ក្នុងពិធីបុណ្យភ្ជុំបិណ្ឌ ឆ្នាំ២០២១។ យោងតាមសេចក្ដីណែនាំរបស់ ក្រសួងការងារ នាថ្ងៃទី២៨ ខែកញ្ញា ឆ្នាំ២០២១ បានឲ្យដឹងថា ដើម្បីរក្សាបានសកម្មភាពអាជីវកម្ម ផលិតកម្ម និងការផ្តល់សេវាកម្ម ក៏ដូចជា ចូលរួមចំណែកប្រយុទ្ធ និងទប់ស្កាត់ការរីករាលដាល ទ្រង់ទ្រាយធំ នៃជំងឺកូវីដ-១៩ បណ្តាលមកពីមេរោគបំប្លែងថ្មី ប្រភេទដែលតា (Delta) នៅតាមរោងចក្រ សហគ្រាស ក្រោយពេលឈប់សម្រាក ក្នុងពិធីបុណ្យភ្ជុំបិណ្ឌ ក្រសួងណែនាំ ដល់ម្ចាស់ ឬនាយករោងចក្រ សហគ្រាស និងកម្មករ និយោជិត ត្រូវធ្វើតេស្ដរហ័ស រកមេរោគកូវីដ-១៩ ដល់កម្មករ។ ក្រសួងបញ្ជាក់ថា «ម្ចាស់ ឬនាយករោងចក្រ សហគ្រាស ត្រូវត្រៀមឧបករណ៍ ធ្វើតេស្តរហ័ស រកមេរោគកូវីដ-១៩ ឲ្យបានគ្រប់ចំនួន សម្រាប់ធ្វើតេស្ក រកមេរោគកូវីដ-១៩ ដល់កម្មករ និយោជិតរបស់ខ្លួន ក្រោយពេលឈប់សម្រាក ក្នុងពិធីបុណ្យភ្ជុំបិណ្ឌ ឆ្នាំ២០២១»។ ក្រសួងបន្ដថា ការធ្វើតេស្តរហ័ស រកមេរោគកូវីដ-១៩ នេះ គឺជាបន្ទុករបស់ម្ចាស់ ឬនាយករោងចក្រ សហគ្រាស។ កម្មករ និយោជិតទាំងអស់ ត្រូវចូលរួមធ្វើតេស្តរហ័ស រកមេរោគកូវីដ-១៩ តាមការរៀបចំ របស់ម្ចាស់ ឬនាយក រោងចក្រ សហគ្រាស។ ចំពោះកម្មករ និយោជិតណា ដែលមិនព្រមចូល ធ្វើតេស្ត នឹងត្រូវចាត់ទុកថា បានល្មើសធ្ងន់ ចំពោះវិធានខាងវិន័យសន្តិសុខ និងអនាម័យ ដូចមានចែង ក្នុងមាត្រា ៨៣ នៃច្បាប់ស្តីពីការងារ និងបទប្បញ្ញត្តិ ជាធរមាន ដែលបើកសិទ្ធិ ឱ្យនិយោជក អាចបញ្ឈប់កម្មករ និយោជិត ពីការងារបាន។ ជាងនេះទៅទៀត ក្រសួងការងារ ក៏បានអំពាវនាវដល់កម្មករ និយោជិត ដែលបានឈប់សម្រាក ក្នុងពិធីបុណ្យភ្ជុំបិណ្ឌនេះ ត្រូវអនុវត្តបានខ្ជាប់ខ្ជួន នូវវិធានការ “៣ការពារ និង ៣កុំ” ជាពិសេសពាក់ម៉ាស់ លាងដៃញឹកញាប់នឹងសាប៊ូ រក្សាគម្លាត សុវត្ថិភាពបុគ្គល ក្នុងពេលធ្វើដំណើរ ដោយរថយន្តរួម និងត្រូវយកតាមខ្លួន នូវទឹកអាល់កុល ឬអាល់កុលជែលលាងដៃ៕ | 2021-09-28T17:28:00+07:00 | dap-news.com | https://dap-news.com/national/2021/09/28/187420/ |
68776df9-3766-4fb3-a665-1b684e8fefc8 | ចប់បាត់ ! វត្តពោធិលង្កា រកឃើញព្រះសង្ឃ តាជីយាយជី និងកូនសិស្សលោក ឆ្លងជំងឺកូវីដ ៧១ អង្គ\នាក់ | ខេត្តសៀមរាប៖ លោកហាយ យ៉ុង ប្រធានការិយាល័យក្រុងសៀមរាប នៅរសៀលថ្ងៃទី២៧ ខែកញ្ញា ឆ្នាំ ២០២១នេះ ក្រុមគ្រូពេទ្យរដ្ឋបាលខេត្តសៀមរាប បានចុះធ្វើតេស្តយកសំណាកព្រះសង្ឃនៅវត្តពោធិលង្កា ដែលមានចំនួន១៥១អង្គ\នាក់ ដោយបានរកឃើញអ្នកឆ្លងកូវីដចំនួន៧១ អង្គ\នាក់ ។ ក្នុងនោះ មានភិក្ខុ និងសាមណេរចំនួន៥៥អង្គ , យាយជី៣រូប និងសិស្សលោក១៣រូប ។ លោកហាយ យ៉ុង បញ្ជាក់ថា ព្រះសង្ឃ រួមនិងយាយជី តាជី និងសិស្សលោកទាំងអស់ បានឲ្យព្យាបាលនៅនឹងវត្តពោធិលង្កា ដោយគ្រូពេទ្យអ្នកមើលថែព្យាបាល។ សូមបញ្ជាក់ថា នៅថ្ងៃទី២៨ ខែកញ្ញា ឆ្នាំ២០២១ នេះ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីចំនួន ៨៦៦នាក់។ អ្នកជំងឺចំនួន៥០៥នាក់ជាសះស្បើយ និងអ្នកស្លាប់ថ្មីចំនួន២៦នាក់។ គិតត្រឹមថ្ងៃទី២៨ ខែកញ្ញា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ សរុបចំនួន១១០ ៧៩២នាក់ ខណៈដែលអ្នកជាសះស្បើយសរុបចំនួន១០១ ៦៩០នាក់ និងអ្នកស្លាប់សរុបចំនួន២ ២៨៧នាក់៕ | 2021-09-28T16:35:50+07:00 | kbnnews.com | https://kbn.news/archives/239577 |
a9ee85d0-4e12-4f38-b775-e6b37d5179c4 | វីរុសកូវីដ-១៩ចម្លងយ៉ាងរហ័ស មិនមែនដោយសារប៉ះពាល់ផ្ទាល់ទេ តែមកពីមូលហេតុនេះ | ការចេញផ្សាយមួយក្នុងទិនានុប្បវត្តិវេជ្ជសាស្ត្រ Journal of Internal Medicine បានឱ្យដឹងថា ការចម្លងវីរុសកូវីដ-១៩ពីបរិយាកាសតាមរយៈការនិយាយតទល់រវាងមនុស្សម្នាក់ទៅមនុស្សម្នាក់ គឺជាដើមចមធំបណ្ដាលឱ្យមានការរីករាលដាលនៃជំងឺរាតត្បាតយ៉ាងឆាប់រហ័ស។ អ្នកស្រាវជ្រាវនិយាយថា ការរីករាលដាលអាចកើតឡើងខ្លាំងមិនមែនតាមរយៈការប៉ះពាល់ផ្ទាល់ ប៉ុន្តែនៅពេលអ្នកដែលឆ្លងមេរោគនិយាយគ្នាជាមួយអ្នកដទៃដោយមិនពាក់ម៉ាសឱ្យជិតច្រមុះនិងមាត់ ដែលនោះធ្វើឱ្យវីរុសនឹងចម្លងភ្លាមៗ។ មិនពាក់ម៉ាស ជាឱកាសអនុញ្ញាតឱ្យដំណក់ទឹកនៃមេរោគចូលតាមការដកដង្ហើម បំពង់ក ហើយឆ្លងទៅដល់សួត និងចុងក្រោយបង្កជាជំងឺកូវីដ-១៩។ អ្នកនិពន្ធទិនានុប្បវត្តិវេជ្ជសាស្ត្រដដែល លោក Adriaan Bax និយាយថា “យើងអាចមើលឃើញដំណក់ទឹកតូចៗខ្លះហោះរប៉ាយនៅពេលមនុស្សនិយាយ ប៉ុន្តែនៅមានដំណក់ទឹករាប់ពាន់ទៀតដែលយើងមើលមិនឃើញដោយភ្នែកទទេឡើយ” ។ បន្ទាប់ពីដំណក់ទឹកទាំងនោះចេញពីមាត់ វានឹងអណ្តែតក្នុងបរិយាកាស ហើយរយៈពេលប៉ុន្មាននាទីក្រោយ វាក៏ឆ្លងលឿនដូចជាផ្សែងអ៊ីចឹង។ ដោយហេតុផលនេះហើយបានជាអ្នកនៅជុំវិញអ្នកជំងឺកូវីដប្រឈមនឹងគ្រោះថ្នាក់ខ្ពស់ខ្លាំង។ វិស្វករជីវវិទ្យាមកពីសាកលវិទ្យាល័យ Harvard លោក David A. Edwards អះអាងថា ការនិយាយ ក្អក និងដំណកដង្ហើម ពិតជាពាក់ព័ន្ធនឹងការឆ្លងជំងឺតាមខ្យល់។ នៅពេលមនុស្សម្នាក់ឆ្លងវីរុស ហើយនិយាយឬក្អក ពួកគេនឹងបញ្ចេញភាគល្អិតតូចៗដែលមានសារធាតុរាវពី ៩៥% ទៅ ៩៩% ។ ក្រោយពេលប៉ះនឹងខ្យល់ អង្គធាតុរាវនៅក្នុងដំណក់ទឹកទាំងនោះក៏ហួតបណ្តាលឱ្យកោសិកាវីរុសបែកខ្ញែក និងរាលដាលដល់អ្នកដទៃ។ អ្នកស្រាវជ្រាវនិយាយថា សូម្បីតែដំណក់ទឹកដែលមានផ្ទុកបរិមាណវីរុសតិចតួចក៏អាចជំរុញការបញ្ជូនខ្លាំង ជាពិសេសនៅកន្លែងបិទជិតនិងកន្លែងមនុស្សច្រើន។ ដោយសារមូលហេតុនេះ ទើបបានជាអង្គការសុខភាពពិភពលោក (WHO) និងមជ្ឈមណ្ឌលត្រួតពិនិត្យនិងបង្ការ (CDC) ទទូចដល់សាធារណជនឱ្យពាក់ម៉ាសបានខ្ជាប់ខ្ជួន និងរក្សាគម្លាតសង្គមជានិច្ច។ ម៉ាសអាចរារាំងការចម្លងយ៉ាងហោចណាស់ ៥០ភាគរយ ហើយបើសិនអាចនៅឆ្ងាយពីគ្នាបានថែមទៀត អត្រាឆ្លងនឹងធ្លាក់មកទាបបំផុត៕ ចុចអាន៖ ចុចអាន៖ | 2021-09-28T16:23:00+07:00 | kampucheathmey.com | https://www.kampucheathmey.com/health/207063 |
2e551acb-2335-4d4d-9cf8-765a4159e1dd | សម្ដេចតេជោ៖ វ៉ាក់សាំងស៊ីណូវ៉ាក់ ២០ម៉ឺនដូសនេះ រួមចំណែកប្រយុទ្ធប្រឆាំងជំងឺកូវីដ នៅឡាវ | ក្នុងសារលិខិតផ្ញើជូន លោក ផាន់ខាំ វីផាវ៉ាន់ នាយករដ្ឋមន្រ្តី នៃប្រទេសឡាវ នាថ្ងៃទី២៧ ខែកញ្ញា ឆ្នាំ២០២១ សម្ដេចតេជោ បានមានប្រសាសន៍ថា អស់ពេលជិតពីរឆ្នាំមកហើយ ដែលប្រទេសនានាជុំវិញពិភពលោក នៅតែត្រូវតស៊ូទប់ទល់នឹង ការផ្ទុះឡើងវិញនៃជំងឺរកូវីដ-១៩ ដែលបានបន្តបង្កការ លំបាកផ្នែកសេដ្ឋកិច្ច និងដាក់សម្ពាធបន្ថែមទៀត ដល់សុខុមាលភាពរបស់ប្រជាជន ។ កម្ពុជា និងឡាវ ក៏មិនខុសពីប្រទេសដទៃទៀតដែរ មានការឆ្លងជំងឺកូវីដ-១៩បំលែងថ្មីយ៉ាងឆាប់រហ័ស ក្នុងសហគមន៍។ សម្ដេចតេជោបញ្ជាក់ថា «ក្នុងស្មារតីសាមគ្គីភាព និងមិត្តភាពជាប្រពៃណី រវាងប្រទេសបងប្អូនយើងទាំងពីរ រាជរដ្ឋាភិបាលកម្ពុជាសូមផ្តល់ជូន រដ្ឋាភិបាលសាធារណរដ្ឋ ប្រជាធិបតេយ្យប្រជាមានិតឡាវ នូវអំណោយថ្នាំវ៉ាក់សាំង (ប្រភេទស៊ីណូវ៉ាក់) ចំនួន ២០០,០០០ដូស បន្ថែមទៀត ដើម្បីរួមចំណែកដល់ការខិតខំប្រឹងប្រែង របស់ប្រទេសឯកឧត្តមក្នុងការប្រយុទ្ធប្រឆាំង នឹងជំងឺដ៏សាហាវនេះ»។ សូមរំលឹកថា វ៉ាក់សាំងបង្ការកូវីដ-១៩ ប្រភេទ Sinovac ចំនួន២០ម៉ឺនដូស ដែលជាអំណោយ របស់រាជរដ្ឋាភិបាលកម្ពុជា បានផ្តល់ជូនប្រជាជន និងរដ្ឋាភិបាលឡាវរួចរាល់ហើយ នាព្រឹកថ្ងៃទី២៨ ខែកញ្ញា ឆ្នាំ២០២១៕ | 2021-09-28T16:18:00+07:00 | dap-news.com | https://dap-news.com/national/2021/09/28/187381/ |
9cea34a0-b7f7-45e9-9d9b-dc3fdd259da4 | វ៉ាក់សាំងបង្ការជំងឺកូវីដ១៩ ស៊ីណូវ៉ាក់ ចំនួន ៣លានដូសថ្មីទៀត ដែលជាការបញ្ជាទិញ ត្រូវបានមកដល់កម្ពុជាទៀតហើយ | ភ្នំពេញ ៖ នៅព្រឹកថ្ងៃអង្គារ ទី២៨ ខែកញ្ញា ឆ្នាំ២០២១នេះ វ៉ាក់សាំងបង្ការជំងឺកូវីដ១៩ ប្រភេទស៊ីណូវ៉ាក់(Sinovac)របស់ក្រុមហ៊ុនចិន ចំនួនប្រមាណ ៣លានដូសបន្ថែមទៀត ដែលជាការបញ្ជាទិញ របស់រាជរដ្ឋាភិបាលកម្ពុជានោះ ត្រូវបានដឹកមកដល់ប្រទេសកម្ពុជាហើយ។ នៅពេលនេះ បូករួមទាំងវ៉ាក់សាំងដែលដឹកមកដល់នៅថ្ងៃនេះ នាំឱ្យកម្ពុជាទទួលបានវ៉ាក់សាំងសរុប ៣៥.៥លានដូស។ វ៉ាក់សាំងដែលកម្ពុជា បានបញ្ជាទិញ និងដឹកមកដល់ថ្ងៃនេះគឺសម្រាប់បម្រើដល់ការចាក់ជូនកុមារអាយុ ៦ឆ្នាំ ទៅ១២ឆ្នាំ។ ការចាក់វ៉ាក់សាំងបង្ការជំងឺកូវីដ១៩ គឺមានសារសំខាន់ណាស់ក្នុងការជួយឱ្យប្រជាពលរដ្ឋមានអង្គបដិបក្ខរឹងមាំក្នុងការប្រយុទ្ធប្រឆាំងនឹងជំងឺកូវីដ១៩ កាត់បន្ថយអត្រាស្លាប់ដោយសារឥទ្ធិពលមេរោគ ហើយក៏ជួយកាត់បន្ថយការរីករាលដាលជំងឺផងដែរ។ រាជរដ្ឋាភិបាលកម្ពុជា ដែលដឹកនាំដោយសម្តេចតេជោ ហ៊ុន សែន នាយករដ្ឋមន្ត្រី បានយកការចាក់វ៉ាក់សាំងបង្ការជំងឺកូវីដ១៩ គឺជាយុទ្ធសាស្ត្រលើសមរភូមិសង្គ្រាមជាមួយនឹងសត្រូវឥតស្រមោលកូវីដ១៩នេះ។ ប្រមុខរាជរដ្ឋាភិបាលកម្ពុជា បានប្រឹងប្រែងយ៉ាងខ្លាំងទាំងការស្វែងរកវ៉ាក់សាំង និងការកសាងផែនការចាក់វ៉ាក់សាំងជូនប្រជាពលរដ្ឋ៕ រក្សាសិទ្ធិដោយ៖បញ្ញាស័ក្តិ | 2021-09-28T16:08:27+07:00 | cen.com.kh | https://cen.com.kh/archives/395117.html |
f511f04e-14ad-4f1a-a2c5-182591dd60e5 | ព្រឹកថ្ងៃនេះវ៉ាក់សាំងបង្ការជំងឺកូវីដ១៩ ស៊ីណូវ៉ាក់ ចំនួន ៣លានដូសទៀត ដឹកមកដល់កម្ពុជា | វ៉ាក់សាំងបង្ការជំងឺកូវីដ១៩ ស៊ីណូវ៉ាក់របស់ក្រុមហ៊ុនចិន ចំនួនប្រមាណ ៣លានដូសបន្ថែមទៀត ដែលជាការបញ្ជាទិញរបស់រាជរដ្ឋាភិបាលកម្ពុជានោះ ដឹកមកដល់ប្រទេសកម្ពុជានៅព្រឹកថ្ងៃអង្គារ ទី២៨ ខែកញ្ញា ឆ្នាំ២០២១នេះ។ លោកស្រី យក់ សម្បត្តិ រដ្ឋលេខាធិការក្រសួងសុខាភិបាល ធ្លាប់បានគូសបញ្ជាក់ថា បូករួមទាំងវ៉ាក់សាំងដែលដឹកមកដល់នៅថ្ងៃនេះ នាំឱ្យកម្ពុជាទទួលបានវ៉ាក់សាំងសរុប ៣៥.៥លានដូស។ លោកស្រីបានឱ្យដឹងផងដែរថា វ៉ាក់សាំងដែលកម្ពុជា បានបញ្ជាទិញ និងដឹកមកដល់ថ្ងៃនេះគឺសម្រាប់បម្រើដល់ការចាក់ជូនកុមារអាយុ ៦ឆ្នាំ ទៅ១២ឆ្នាំ។ ការចាក់វ៉ាក់សាំងបង្ការជំងឺកូវីដ១៩ គឺមានសារៈសំខាន់ណាស់ក្នុងការជួយឱ្យប្រជាពលរដ្ឋមានអង្គបដិបក្ខរឹងមាំក្នុងការប្រយុទ្ធប្រឆាំងនឹងជំងឺកូវីដ១៩ កាត់បន្ថយអត្រាស្លាប់ដោយសារឥទ្ធិពលមេរោគ ហើយក៏ជួយកាត់បន្ថយការរីករាលដាលជំងឺផងដែរ។ រាជរដ្ឋាភិបាលកម្ពុជា ដែលដឹកនាំដោយសម្តេចតេជោ ហ៊ុន សែន បានយកការចាក់វ៉ាក់សាំងបង្ការជំងឺកូវីដ១៩ គឺជាយុទ្ធសាស្ត្រលើសមរភូមិសង្គ្រាមជាមួយនឹងសត្រូវឥតស្រមោលកូវីដ១៩នេះ។ សម្តេចតេជោ ហ៊ុន សែន ប្រមុខរាជរដ្ឋាភិបាលកម្ពុជា បានប្រឹងប្រែងយ៉ាងខ្លាំងទាំងការស្វែងរកវ៉ាក់សាំង និងការកសាងផែនការចាក់វ៉ាក់សាំងជូនប្រជាពលរដ្ឋ។ ដោយមានប្រទេសចិនជាបង្អែកលើការផ្គត់ផ្គង់វ៉ាក់សាំងនេះ ធ្វើឱ្យកម្ពុជារកបានវ៉ាក់សាំងបានឆាប់រហ័សតាមការចង់បានរបស់កម្ពុជា។ ជាមួយនឹងវត្តមានវ៉ាក់សាំងទាំងនេះ សម្តេចតេជោ ហ៊ុន សែន បានដាក់ចេញបទបញ្ជាដាច់ណាត់ មិនត្រូវឱ្យវ៉ាក់សាំងដេកនៅក្នុងឃ្លាំងនៅឡើយ គឺត្រូវតែបានចូលទៅក្នុងខ្លួនរបស់ប្រជាពលរដ្ឋ។ បទបញ្ជាដាច់ណាត់របស់សម្តេចតេជោ ហ៊ុន សែន បានធ្វើឱ្យល្បឿននៃការចាក់វ៉ាក់សាំងរបស់កម្ពុជា មានភាពលឿនលយគួរឱ្យកត់សម្គាល់។ គិតត្រឹមថ្ងៃទី២៦ ខែកញ្ញា ឆ្នាំ២០២១ កម្ពុជា ចាក់វ៉ាក់សាំងជូនប្រជាពលរដ្ឋអាយុ ៦ឆ្នាំឡើងទៅ បានចំនួនសរុប ១៣.២លាននាក់ ស្មើនឹងជាង ៨២ភាគរយ នៃចំនួនប្រជាពលរដ្ឋកម្ពុជាសរុប ១៦លាននាក់៕ | 2021-09-28T15:48:00+07:00 | freshnewsasia.com | https://m.freshnewsasia.com/index.php/en/localnews/214345-2021-09-28-01-48-04.html |
00144363-4d43-4d8a-868a-bb67a61c0dfd | ស្ត្រីៗអាយុលើសពី៣០ឆ្នាំ តែងតែបារម្ភអំពីជំងឺដុះដុំសាច់លើស្បូន | ស្ត្រីភាគច្រើន តែងតែមានការព្រួយបារម្ភអំពីសាច់ ដែលដុះនៅលើស្បូន។ ជាទូទៅដុំសាច់ស្បូន ជាដុំសាច់ស្លូត ហើយមិនសូវឲ្យមានជាសញ្ញាអ្វីទេ។ វាច្រើនកើតលើស្ត្រីដែលមាន អាយុលើសពី៣០ឆ្នាំ។ វាអាចមានទំហំចាប់ពីប៉ុនគ្រាប់ម្រេច ដល់ប៉ុនផ្លែក្រូចថ្លុង។ ១) ដុំស្បូនមានបីទីតាំង៖ – ដុំសាច់នៅលើសាច់ស្បូន – ដុំសាច់នៅក្នុងសាច់ស្បូន – ដុំសាច់នៅក្នុងរន្ធស្បូន ២) មូលហេតុ៖ រហូតមកដល់បច្ចុប្បន្ននេះ គេមិនទាន់រកឃើញមូលហេតុច្បាស់លាស់នៅឡើយទេ។ ប៉ុន្តែគេសង្កេតឃើញថា មានកត្តាប្រឈមមួយចំនួនដូចជា: – កត្តាអ័រម៉ូន: គេសង្កេតឃើញថា ស្ត្រីពេញវ័យ ឬ ក្នុងវ័យបន្តពូជមានការកកើត ឬ កើនទំហំនៃដុំសាច់ស្បូន តែដល់ពេលស្ត្រីអស់រដូវ ទំហំដុំស្បូនរួមតូចមកវិញ។ – កត្តាតំណពូជ – កត្តាជាតិសាសន៍: គេច្រើនឃើញពួកពូជសាសន៍ស្បែកខ្មៅ មានដុះសាច់ស្បូនច្រើនជាងពូជសាសន៍ស្បែកស។ ៣) រោគសញ្ញារបស់ដុំស្បូន៖ – មានឈាមរដូវធ្លាក់ច្រើនជាងធម្មតា ដុំៗ ឬអាចមានឈាមធ្លាក់ពាក់កណ្ដាលវដ្ដរដូវ – ចុកពោះពេលមករដូវ – ឈឺធ្ងន់ៗក្នុងអាងត្រគាក – បត់ជើងតូចញឹកញាប់ ទល់លាមក ៤) ផលប៉ះពាល់៖ – ធ្លាក់ឈាមរហូតធ្វើឲ្យស្លេកស្លាំង – ការបង្កកំណើតមានការថយចុះ ដោយសារទីតាំងរបស់ដុំស្បូន – ពេលមានផ្ទៃពោះ វាអាចបង្កឲ្យកូនរលូត ឬកើតមិនគ្រប់ខែ – សង្កត់ទៅលើសរីរាង្គជិតខាង បើដុំនៅខាងមុខ វាសង្កត់លើប្លោកនោម ធ្វើឲ្យរំខានដល់ ការបត់ជើងតូច (នោមញឹក) បើសង្កត់ខាងក្រោយ ធ្វើឲ្យទល់លាមក។ ៥) ការព្យាបាល៖ – ដោយការប្រើថ្នាំលេប ដែលកំណត់ដោយគ្រូពេទ្យជំនាញ – ដោយការវះកាត់ ៖ • ដុំសាច់នៅលើសាច់ស្បូន និង ដុំសាច់នៅក្នុងសាច់ស្បូន បកយកដុំសាច់ចេញ ឬ កាត់ស្បូន • ដុំសាច់នៅក្នុងរន្ធស្បូន: កាត់ស្បូន ឬ កាត់ដុំសាច់ស្បូន ដែលមានទំហំតូចល្មម ដោយធ្វើការវះកាត់តាមក្រោម។ បញ្ជាក់៖ បច្ចេកទេសវះកាត់ជំនាញ អមដោយបច្ចេកវិទ្យាវេជ្ជសាស្ត្រទំនើបថ្មីៗចុងក្រោយបង្អស់ កំពុងតែដំណើរការជាប្រចាំនៅមន្ទីរពេទ្យកាល់ម៉ែត។ បើមានអាការៈដូចបានជម្រាបជូនខាងលើ សូមមេត្តាមកពិគ្រោះជាមួយវេជ្ជបណ្ឌិតជំនាញនៅមន្ទីរពេទ្យកាល់ម៉ែត ដើម្បីស្វែងរកមូលហេតុពិតប្រាកដ និងស្វែងយល់អំពីជម្រើសនៃការព្យាបាលឲ្យបានត្រឹមត្រូវ ប្រកបដោយប្រសិទ្ធិភាព និងសុវត្ថិភាពខ្ពស់៕ | 2021-09-28T15:31:00+07:00 | kampucheathmey.com | https://www.kampucheathmey.com/health/207022 |
847c86a3-4288-4f05-bada-647bf7aef31c | កម្ពុជានឹងបរិច្ចាគវ៉ាក់សាំង ២សែនដូសដែលទិញពីចិនឲ្យទៅប្រទេសឡាវ | រដ្ឋាភិបាលកម្ពុជា នឹងបរិច្ចាគវ៉ាក់សាំង២សែនដូស (២០០ ០០០) ដែលខ្លួនទិញពីប្រទេសចិនឲ្យទៅប្រទេសឡាវ។ ដំណឹងនៃការបរិច្ចាគវ៉ាក់សាំងបង្ការជំងឺកូវីដ-១៩ នេះ ត្រូវបានផ្សព្វផ្សាយលើទំព័រហ្វេសប៊ុករបស់ក្រសួងសុខាភិបាល កាលពីថ្ងៃទី២៧ ខែកញ្ញា ម្សិលមិញ។ វ៉ាក់សាំង២សែនដូសនេះ នឹងត្រូវប្រគល់ទៅរដ្ឋាភិបាលឡាវនៅថ្ងៃទី២៨ ខែកញ្ញានេះ ដោយមានរដ្ឋលេខាធិការក្រសួងការបរទេសលោក អ៊ុច បូររិទ្ធ ជាតំណាងកម្ពុជាក្នុងពិធីប្រគល់វ៉ាក់សាំងដែលគ្រោងធ្វើនៅច្រកព្រំដែនអន្តរជាតិត្រពាំងក្រៀលក្នុងខេត្តស្ទឹងត្រែង។ វ៉ាក់សាំង ២សែនដូសនេះ បើគិតជាទឹកប្រាក់គឺប្រមាណ២លានដុល្លារ។ គិតមកត្រឹមថ្ងៃទី២៤ ខែកញ្ញា កម្ពុជាបានទិញវ៉ាក់សាំងពីចិនចំនួនជាង ២៥លានដូស (២៥,៥០០,០០០) ដោយក្នុងមួយដូសតម្លៃ ១០ដុល្លារ ដែលគិតជាទឹកប្រាក់សរុបដែលចំណាយលើការទិញវ៉ាក់សាំងចិននេះមានប្រមាណជាង២៥០លានដុល្លារហើយ។ កន្លងមករដ្ឋាភិបាលក៏បានរៃអង្គាសប្រាក់ពីពលរដ្ឋបានប្រមាណជាង៥០លានដុល្លារដើម្បីទិញវ៉ាក់សាំងទាំងនេះ។ លោក អ៊ុច បូររិទ្ធ ប្រាប់ប្រព័ន្ធឃោសនារបស់លោក ហ៊ុន សែន ថាការសម្រេចផ្ដល់វ៉ាក់សាំងរបស់កម្ពុជាជូនរដ្ឋាភិបាលឡាវនេះ គឺជាការបង្ហាញនូវការយកចិត្តទុកដាក់ខ្ពស់របស់កម្ពុជាចំពោះសុខុមាលភាពប្រជាពលរដ្ឋនៃប្រទេសឡាវដើម្បីប្រយុទ្ធប្រឆាំងជំងឺកូវីដ-១៩។ ប្រទេសឡាវមានអ្នកឆ្លងជំងឺកូវីដ-១៩ តិចជាងកម្ពុជា ៥ ដង និងមានអ្នកស្លាប់តិចជាងកម្ពុជា ជាង ១៤០ ដង ដោយអ្នកផ្ទុកជំងឺកូវីដ-១៩ សរុបនៅប្រទេសឡាវគិតត្រឹមថ្ងៃទី២៧ ខែកញ្ញា មានជាង ២ ម៉ឺន១ពាន់នាក់ (២១,៨១៩) និងអ្នកស្លាប់សរុប១៦នាក់។ កន្លងមកប្រទេសឡាវបានទទួលវ៉ាក់សាំងជិត ៨លានដូស ពីប្រទេសចិន អង់គ្លេស អាមេរិក និងរុស្ស៊ី៕ | 2021-09-28T15:18:00+07:00 | rfa.org | https://www.rfa.org/khmer/news/health/cambodia-to-give-200000-doses-of-chinese-sinovac-to-lao-09282021041833.html |
455542bf-63e1-4b60-a31f-0b1346066ecc | ប្រាប់ឲ្យមក ! បុគ្គលិកនៅហាងនេះម្នាក់ កើតជំងឺកូវីដ អ្នកបានចូលហាងនេះ ត្រូវប្រយ័ត្ន | រាជធានីភ្នំពេញ ៖ អនុគណៈកម្មការស្រាវជ្រាវជំងឺកូវីដ១៩ សូមអំពាវនាវដល់បងប្អូនប្រជាពលរដ្ឋដែលបានទៅហាង មីហិរ KIMMO ស្ថិតតាមបណ្តោយផ្លូវសហព័ន្ធរុស្សី ក្នុងសង្កាត់ទឹកល្អក់ទី១ ខណ្ឌទួលគោក រាជធានីភ្នំពេញ ឲ្យបានជ្រាបថា មានបុគ្គលិកនៅទីនោះម្នាក់ កើតជំងឺកូវីដ។ សូមបញ្ជាក់ អ្នកជំងឺបានទៅធ្វើការនៅទីតាំងខាងលើ ដល់ថ្ងៃទី១៩ ខែកញ្ញា ឆ្នាំ២០២១ រួចបានធ្វើតេស្ត រកឃើញវិជ្ជមាន កូវីដ-១៩ នៅថ្ងៃទី២០ ខែកញ្ញា ឆ្នាំ២០២១។ សូមបងប្អូនដែលទៅទីតាំងនោះ ត្រូវយកចិត្តទុកដាក់ តាមដានសុខភាពរបស់ខ្លួនចាប់ពីថ្ងៃដែលអ្នកបានប៉ះពាល់ ឬបានទៅទីកន្លែងនេះ៕ | 2021-09-28T15:07:28+07:00 | kbnnews.com | https://kbn.news/archives/239550 |
503a4b12-0279-4d83-adef-ef006599fb1a | ក្រសួងសុខាភិបាល រកឃើញករណីជំងឺកូវីដ-១៩ សរុបចំនួន ៨៦៦នាក់ និងជាសះស្បើយ ៥០៥នាក់ និង ស្លា.ប់ថ្មី ២៦នាក់ | ភ្នំពេញ ៖ ក្រសួងសុខាភិបាល នៅថ្ងៃទី២៨ខែកញ្ញាឆ្នាំ២០២១នេះ បានឲ្យដឹងថា រហូតដល់ ថ្ងៃទី ២៨ កញ្ញា ២០២១ រកឃើញករណីជំងឺកូវីដ-១៩ សរុបចំនួន ៨៦៦នាក់ (ឆ្លងសហគមន៌: ៧៨៣ និង នាំចូល: ៨៣) និងមានជាសះស្បើយ ៥០៥នាក់ ។ ដូច្នេះចំនួនករណីជំងឺកូវីដ-១៩សរុបកើន ១១០៧៩២នាក់ និងចំនួនជាសះស្បើយសរុបកើន ១០១៦៩០នាក់និង ស្លា.ប់ថ្មី ២៦នាក់ សរុបស្លា.ប់ ២២៨៧នាក់ ។ សូមបន្តអនុវត្តន៌: ៣កុំ ៣ការពារ និងចាក់វ៉ាក់សាំងការពារ៕ រក្សាសិទ្ធិដោយ៖បញ្ញាស័ក្តិ | 2021-09-28T12:15:30+07:00 | cen.com.kh | https://cen.com.kh/archives/395024.html |
b0d3d6e2-b08a-4ff9-8f17-79a87e19b245 | មិនទុកយូរទេ ! ១ភូមិឆ្លងកូវីដ៣៤ នាក់ អាជ្ញាធរស្រុកកំរៀង សម្រេចបិទខ្ទប់ភូមិតាំងយូ | ខេត្តបាត់ដំបង ៖ រដ្ឋបាលស្រុកកំរៀង បានសម្រេចធ្វើការបិទខ្ទប់ភូមិតាំងយូ មួយចំហៀង ជាបណ្តោះអាសន្នសិន បន្ទាប់ពីបានរកឃើញ អ្នកភូមិជាង៣០នាក់ ឆ្លងជំងឺកូវីដ គិតត្រឹមល្ងាចថ្ងៃទី២៧ ខែកញ្ញា ឆ្នាំ២០២១ ។ លោក សុខ ចន្ថា មេភូមិតាំងយូ ដែលស្ថិតក្នុងឃុំអូរដា ស្រុកកំរៀង ខេត្តបាត់ដំបង បានបញ្ជាក់ថា កាលពីថ្ងៃទី២២ ខែកញ្ញា កន្លងទៅថ្មីៗនេះ មានគ្រួសាររបស់ប្រជាពលរដ្ឋមួយ ដែលរស់នៅភូមិតាំងយូ បានទៅសួរសុខទុក្ខកូន ដែលមានផ្ទុកជំងឺកូវីដ-១៩ នៅឯខេត្តបាត់ដំបង។ នៅពេលត្រឡប់មកវិញ ក្រុមសាច់ញាតិ និងបងប្អូនបានមកសួរសុខទុក្ខបន្តគ្នា ដើម្បីចង់ដឹងពីអាការអ្នកជំងឺ។ ពេលត្រឡប់ទៅផ្ទះវិញ ស្រាប់តែមានការឈឺបំពង់ក ស្រៀវស្រាញ ទើបលោកមេភូមិបានចាត់បញ្ជូនឱ្យទៅពិនិត្យសំណាកមនុស្សចំនួន៨នាក់ដំបូង។ ជាលទ្ធផលគឺមានវិជ្ជមានទាំង៨នាក់ ក៏មានការភ្ញាក់ផ្អើលតែម្តង។ លោកមេភូមិបន្តថា ទើបនៅល្ងាចថ្ងៃទី២៧ ខែកញ្ញា អាជ្ញាធរពាក់ព័ន្ធ និងក្រុមគ្រូពេទ្យបានចុះមកយកសំណាកទៅលើប្រជាពលរដ្ឋចំនួន១០៨ នាក់ (ស្រី៦៤នាក់) បានរកឃើញអ្នកវិជ្ជមានកូវីដ-១៩ ចំនួន៣៤នាក់ (ស្រី១៧នាក់) ទើបអាជ្ញាធរសម្រេចធ្វើការបិទខ្ទប់ភូមិតាំងយូមួយចំហៀង ប៉ែកខាងកើត ជាប់ភូមិសាមសិប ជាបណ្តោះអាសន្ន ដោយរង់ចាំការចុះពិនិត្យ និងតាមដានការយកសំណាកទៅពិនិត្យបន្ថែមទៀត៕ សូមបញ្ជាក់ថា កាលពីថ្ងៃទី២៧ ខែកញ្ញា ឆ្នាំ២០២១ ម្សិលមិញ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីចំនួន ៨៣៩នាក់។ ចំណែក អ្នកជំងឺចំនួន ៥៣០នាក់ជាសះស្បើយ ខណៈអ្នកស្លាប់ថ្មីចំនួន១៨នាក់។ គិតត្រឹមថ្ងៃទី២៧ ខែកញ្ញា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ សរុបចំនួន១០៩ ៩២៦នាក់ និងអ្នកជាសះស្បើយសរុបចំនួន១០១ ១៨៥នាក់ ខណៈមានអ្នកស្លាប់សរុបចំនួន២ ២៦១នាក់៕ | 2021-09-28T09:45:07+07:00 | kbnnews.com | https://kbn.news/archives/239473 |
c31211e7-91fd-411a-a743-7391fb6c3951 | អ្នកនាំពាក្យកងរាជអាវុធហត្ថ បដិសេធថា មិនមានកម្លាំងកងរាជអាវុធហត្ថ នៅយាមអ្នកជំងឺកូវីដ១៩ នៅស្តាតអូឡាំពិកឡើយ | រាជធានីភ្នំពេញ៖ អ្នកនាំពាក្យកងរាជអាវុធហត្ថលើផ្ទៃប្រទេស បានចេញប្រកាសព័ត៌មាន បដិសេធថា មិនមានកម្លាំងកងរាជអាវុធហត្ថ ឬប៉េអឹម នៅយាមអ្នកជំងឺកូវីដ១៩ នៅស្តាតអូឡាំពិកឡើយឡើយ។ ការចេញមកបដិសេធ បែបនេះបានធ្វើឡើង នៅពេលបែករឿងម្តងជាពីរដង ករណីអាជ្ញាធរសមត្ថកិច្ច យាមអ្នកជំងឺកូវីដ១៩ នៅពហុកីឡដ្ឋានជាតិអូឡាំពិក ឬស្តាតអូឡាំពិក យកលុយ នៅពេលសាច់ញាត្តិផ្ញើឥវ៉ាន់ឲ្យអ្នកជំងឺ ដោយមានអ្នកលើកឡើងថា កងរាជអាវុធហត្ថ ឬប៉េអឹម ជាអ្នកយកលុយនោះ។ ក្នុងសេចក្តីប្រកាសព័ត៌មាន ចុះថ្ងៃទី២៧ ខែកញ្ញា ឆ្នាំ២០២១ អ្នកនាំពាក្យកងរាជអាវុធហត្ថលើផ្ទៃប្រទេស បានឆ្លើយតបចំពោះពលរដ្ឋម្នាក់ ដែលបានលើកឡើងថា កងកម្លាំងអាវុធហត្ថ (ប៉េអឹម) នៅគោលដៅព្យាបាលកូវីដ-១៩ ស្តាតអូឡាំពិក គឺប៉េអឹម ពុករលួយ គាបសង្កត់ យកលុយពីបងប្អូនអ្នកជំងឺ ដែលយកឥវ៉ាន់ចូលមកក្នុងមណ្ឌល ឲ្យអ្នកជំងឺ ថែមទាំងប្រើប្រាស់សម្តីជ្រុលទៅលើអ្នកជំងឺ និងដេញអ្នកជំងឺដូចសត្វ។ ចំពោះការលើកឡើង ដែលអ្នកនាំពាក្យកងរាជអាវុធហត្ថ ចាត់ទុកថា ជាការចោទប្រកាន់ ដោយគ្មានមូលដ្ឋាននេះ គឺអ្នកនាំពាក្យកងរាជអាវុធហត្ថលើផ្ទៃប្រទេស បានឆ្លើយតបថា នៅគោលដៅស្តាតអូឡាំពិក គឺមិនមានកម្លាំងអាវុធហត្ថ ឈរជើងនៅទីនោះទេ។ កន្លងមក នៅក្នុងភូមិសាស្ត្ររាជធានីភ្នំពេញ អាវុធហត្ថទទួលខុសត្រូវ រក្សាការពារ សន្តិសុខ សណ្តាប់ធ្នាប់ ទីកន្លែងសម្រាកព្យាបាលជំងឺកូវីដ-១៩ ចំនួនតែ ៤ទីតាំងប៉ុណ្ណោះ ពោលគឺ៖ ១.សណ្ឋាគារ Great Duke ២.វិទ្យាល័យជាស៊ីមសាមគ្គី ៣.ដឹព្រីមៀរសែនសុខ និង ៤.មន្ទីរពេទ្យហ្លួងម៉ែ។ សេចក្តីប្រកាស លើកឡើងថា បច្ចុប្បន្ន អាវុធហត្ថ (ប៉េអឹម) នៅសល់គោលដៅ ទទួលខុសត្រូវតែ ២ប៉ុណ្ណោះ គឺដឹព្រីមៀរសែនសុខ និងមន្ទីរពេទ្យហ្លួងម៉ែ។ រីឯនៅទីកន្លែងមណ្ឌលព្យាបាលស្តាតអូរឡាំពិក មិនមានកម្លាំងកងរាជអាវុធហត្ថទេ។ ជាមួយគ្នានោះ អ្នកនាំពាក្យ លើកឡើងថា ក្នុងការអនុវត្តតួនាទី ភារកិច្ចរបស់ខ្លួន កងរាជអាវុធហត្ថ គោរពច្បាប់ គោរពវិន័យ ក្រមសីលធម៌វិជាជីវៈ ជាពិសេសតែងតែមានការត្រួតពិនិត្យរាល់កិច្ចប្រតិបត្តិការ ទទួលយកការផ្តល់ព័ត៌មាននានាពីសាធារណជន និងអ្នកព័ត៌មាន ទាំងវិជ្ជមាន និងទាំងអវិជ្ជមាន ដើម្បីធ្វើការកែលម្អ ដកពិសោធន៍ និងដាក់វិន័យទណ្ឌកម្ម ចំពោះយោធិននៃកងរាជអាវុធហត្ថណា ដែលប្រព្រឹត្តិខុសវិន័យ ខុសភារកិច្ច ព្រមទាំងអនុវត្តច្បាប់ចំពោះបុគ្គល ដែលប្រព្រឹត្តិបទល្មើសទៀតផង។ អ្នកនាំពាក្យ ក៏បានគូសបញ្ជាក់ថា “កងរាជអាវុធហត្ថ រង់ចាំទទួលរាល់ព័ត៌មានរិះគន់ ក្នុងន័យស្ថាបនាជានិច្ច ប្រសិនបើឃើញយោធិននៃកងរាជអាវុធហត្ថណា ប្រព្រឹត្តិមិនសមរម្យ អសីលធម៌ មិនគោរពវិន័យ ឬល្មើសច្បាប់ សូមពិនិត្យឈ្មោះ ឬអត្តលេខរបស់យោធិននៃកងរាជអាវុធហត្ថនោះ ដែលនៅខាងស្តាំលើហោប៉ាវអាវនៃឯកសណ្ឋាន ហើយផ្តល់ព័ត៌មានជាបន្ទាន់ កងរាជអាវុធហត្ថ នឹងមានវិធានការចំពោះបុគ្គលនោះ”៕ | 2021-09-28T09:19:06+07:00 | kbnnews.com | https://kbn.news/archives/239464 |
9cae1baa-146a-4b18-ab6f-358afdf00cf3 | ស្ងាត់ៗ! អ្នកខេត្តកណ្តាលឆ្លងកូវីដ ៩៣នាក់ ក្រុងតាខ្មៅ ច្រើនជាងគេ | ខេត្តកណ្តាល៖ កាលពី ថ្ងៃទី២៧ ខែកញ្ញា ឆ្នាំ២០២១ អាជ្ញាធរខេត្តកណ្ដាល និងក្រុមគ្រូពេទ្យ បានចុះយកសំណាកប្រជាពលរដ្ឋ នៅតាមស្រុកនីមួយៗ ដោយរកឃើញអ្នកឆ្លងជំងឺកូវីដចំនួន៩៣នាក់ ក្នុងនោះកូវីដបំប្លែងខ្លួនថ្មី ដែលតាចំនួន៤៩ករណី។ ក្នុងចំណោមអ្នកឆ្លងជំងឺកូវីដទាំងចំនួន៩៣នាក់ គឺនៅក្រុងតាខ្មៅ ២១នាក់, ស្រុកស្អាង ៥នាក់, ស្រុកពញាឮ ៩នាក់,, ស្រុកអង្គស្នួល ២ នាក់, ស្រុកមុខកំពូល ៣ នាក់, ស្រុកល្វាឯម ៤នាក់, ស្រុកលើកដែក ២៥នាក់, ស្រុកកោះធំ ៦ នាក់, ស្រុកខ្សាច់កណ្ដាល ៨នាក់ និងស្រុកកៀនស្វាយ ១០នាក់។ សូមបញ្ជាក់ថា កាលពីថ្ងៃទី២៧ ខែកញ្ញា ឆ្នាំ២០២១ ម្សិលមិញ ក្រសួងសុខាភិបាលបានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីចំនួន ៨៣៩នាក់។ ចំណែកអ្នកជំងឺចំនួន ៥៣០នាក់ជាសះស្បើយ ខណៈអ្នកស្លាប់ថ្មីចំនួន១៨នាក់។ គិតត្រឹមថ្ងៃទី២៧ ខែកញ្ញា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ សរុបចំនួន១០៩ ៩២៦នាក់ និងអ្នកជាសះស្បើយសរុបចំនួន១០១ ១៨៥នាក់ ខណៈមានអ្នកស្លាប់សរុបចំនួន២ ២៦១នាក់៕ | 2021-09-28T08:41:16+07:00 | kbnnews.com | https://kbn.news/archives/239431 |
a8efbb35-30da-45f1-86f3-18081cb96ad8 | ប្រទេសកូរ៉េខាងត្បូង នឹងបើកយុទ្ធនាការចាក់វ៉ាក់សាំងដូសជំរុញ | ប្រទេសកូរ៉េខាងត្បូង នឹងចាក់វ៉ាក់សាំងកូវីដ១៩ ដូសជំរុញដល់ពលរដ្ឋរបស់ខ្លួន ដែលមានហានីភ័យខ្ពស់ និងអាចឆ្លងជំងឺកូវីដ១៩នោះ។ នេះបើតាមការលើកឡើងរបស់នាយករដ្ឋមន្ត្រីរបស់កូរ៉េខាងត្បូងលោក Kim Boo-kyum កាលពីថ្ងៃសៅរ៍កន្លងទៅនេះ។ លោក Kim Boo-kyum បានគូសបញ្ជាក់ថា បុគ្គលិកសុខាភិបាល និងមនុស្សចាស់ គឺជាក្រុមដែលចាត់ទុកថា មានហានីភ័យខ្ពស់។ ទីភ្នាក់ងារបង្ការ និងគ្រប់គ្រងជំងឺកូរ៉េខាងត្បូង ត្រូវគេរពឹងថា នឹងប្រកាសនូវផែនការសម្រាប់យុទ្ធនាការនៃការចាក់វ៉ាក់សាំងកូវីដ១៩ដូសជំរុញនៅថ្ងៃចន្ទ។ ក្នុងករណីដាច់ដោយឡែក សមាជិកទី៤នៃគណៈប្រតិភូប្រទេសប្រេស៊ីលដែលចូលរួមកិច្ចប្រជុំមហាសន្និបាតអង្គការសហប្រជាជាតិ បានធ្វើតេស្តមានជំងឹកូវីដ១៩វិជ្ជមាន។ លោក Pedro Guimaraes និយាយថា លោកបានចាក់វ៉ាក់សាំងបង្ការជំងឺកូវីដ១៩រួចហើយ និងមិនមានរោគសញ្ញាណាមួយឡើយមុនពេលរកឃើញថា បានឆ្លងជំងឺកូវីដ១៩នោះ។ លោក បានធ្វើចត្តាឡីស័កចាប់តាំងពីថ្ងៃពុធសប្តាហ៍មុនមក។ ហាងលក់ដូរទំនិញរាយនៅក្នុងសហរដ្ឋអាមេរិក កំពុងស្វះស្វែងរកអ្នកធ្វើការនៅ ពេលដែលរដូវទិញទំនិញថ្ងៃបុណ្យឈប់សម្រាកខិតកាន់តែមកជិត។ បើតាមសេចក្តីរាយការណ៍របស់កាសែត Financial Times បានប្រាប់ឲ្យដឹងថា «មានការខ្វះមនុស្សដែលចង់ធ្វើការនៅហាងលក់ដូរទំនិញយ៉ាងខ្លាំង» ដោយការងារនៅហាងលក់ដូរទំនិញរាយចំនួន១លាន ១សែន នៅមិនទាន់បានបំពេញនៅក្នុងខែកក្កដា។ កាសែតនោះ បានរាយការណ៍ពីកើនឡើងនូវប្រាក់ឈ្នួលនៅពេលដែលនិយោជកកំពុងព្យាយាមទាក់ទាញមនុស្សឲ្យត្រឡប់ទៅធ្វើការងារវិញ។ ក្រុមហ៊ុនខ្លះ កំពុងផ្តល់ជំនួយហិរញ្ញវត្ថុដោយការផ្តល់ថ្លៃមហាវិទ្យាល័យ និងសមាជិកភាពសម្រាប់ន្លែងហាត់ប្រាណ។ ទិន្ន័យរបស់សាកលវិទ្យាល័យ Johns Hopkins ក្នុងសហរដ្ឋអាមេរិកបានឲ្យដឹងកាលពីថ្ងៃចន្ទថា រហូតមកដល់ទល់ពេលនេះ មានអ្នកឆ្លងជំងឺកូវីដ១៩នៅទូទាំងពិភពលោកប្រមាណជិត ២៣២លាននាក់ ហើយមានមនុស្សជិត៥លាននាក់ បានស្លាប់ដោយសារជំងឺនេះ។ វ៉ាក់សាំងប្រមាណជាង៦ពាន់ លានដូស ត្រូវបានចាក់ទៅលើមនុស្ស៕ | 2021-09-28T07:00:00+07:00 | khmer.voanews.com | https://khmer.voanews.com/a/south-korea-to-begin-vaccine-booster-campaign/6247413.html |
90aac92f-96c9-48f0-9722-0e829d028f0a | លោក Biden បានចាក់ដូសជំរុញនៃវ៉ាក់សាំងកូវីដ១៩ | ប្រធានាធិបតីសហរដ្ឋអាមេរិកលោក Joe Biden បានចាក់ដូសជំរុញនៃវ៉ាក់សាំងកូវីដ១៩ កាលពីថ្ងៃចន្ទ គឺក្នុងពេលប៉ុន្មានថ្ងៃក្រោយមក បន្ទាប់ពីរដ្ឋបាលរបស់លោកបានយល់ព្រមឲ្យមានការចាក់ដូសទី ៣ នៃវ៉ាក់សាំងកូវីដ១៩ របស់ក្រុមហ៊ុន Pfizer ដល់ប្រជាពលរដ្ឋមួយចំនួន។ មុនពេលចាក់វ៉ាក់សាំងនេះ លោក Biden បានប្រាប់អ្នកយកព័ត៌មាននៅសេតវិមានថា៖ «ដូសជំរុញគឺសំខាន់ ប៉ុន្តែអ្វីដែលសំខាន់បំផុតដែលយើងចាំបាច់ត្រូវធ្វើ គឺធ្វើយ៉ាងណាឲ្យមនុស្សកាន់តែច្រើនចាក់វ៉ាក់សាំង [កូវីដ១៩]» ដូសដំបូង។ លោកបាននិយាយថា ប្រជាពលរដ្ឋអាមេរិកពេញវ័យចំនួន ៧៧% បានចាក់វ៉ាក់សាំងកូវីដ១៩ យ៉ាងហោចណាស់ក៏បានមួយដូសដែរ។ លោកបានបន្ថែមថា៖ «មួយភាគបួននៃពលរដ្ឋអាមេរិក [ដែលមិនទាន់ចាក់វ៉ាក់សាំងកូវីដ១៩] មិនអាចចេះតែនៅបន្តមិនចាក់វ៉ាក់សាំងបែបនេះនោះទេ»។ កាលពីសប្ដាហ៍មុន មជ្ឈមណ្ឌលគ្រប់គ្រងនិងបង្ការជំងឺ (CDC) របស់សហរដ្ឋអាមេរិកបានផ្ដល់ការអនុញ្ញាតឲ្យចាក់ដូសជំរុញនេះសម្រាប់ពលរដ្ឋអាមេរិក ៣ ក្រុម ដែលនោះ គឺអ្នកដែលមានអាយុ ៦៥ ឆ្នាំឡើង បុគ្គលិកជួរមុខដូចជាគ្រូបង្រៀន បុគ្គលិកសុខាភិបាល និងអ្នកផ្សេងទៀតដែលធ្វើការណាប្រឈមនឹងហានិភ័យខ្ពស់នៃការឆ្លងជំងឺកូវីដ១៩ និងអ្នកដែលមានអាយុពី ៥០ ទៅ ៦៤ ឆ្នាំ ដែលមានបញ្ហាសុខភាព។ សេតវិមានបានបញ្ជាក់កាលពីថ្ងៃសុក្រសប្ដាហ៍មុនថា ពលរដ្ឋអាមេរិកចំនួន ២០ លាននាក់មានសិទ្ធិចាក់វ៉ាក់សាំងនេះបានភ្លាមៗ ចំណែកឯអ្នកដែលបានចាក់វ៉ាក់សាំងកូវីដ១៩ របស់ក្រុមហ៊ុន Pfizer ចំនួន ៦០ លាននាក់នឹងមានសិទ្ធិចាក់ដូសជំរុញបន្ទាប់ពីពួកគេបានចាក់ដូសទី ២ បាន ៦ ខែ។ លោក Biden អាយុ ៧៨ ឆ្នាំ បានចាក់វ៉ាក់សាំងរបស់ក្រុមហ៊ុន Pfizer ដូសទី ១ កាលពីខែធ្នូ ឆ្នាំមុន និងដូសទី ២ កាលពីខែមករា មុនពេលលោកស្បថចូលកាន់តំណែងជាប្រធានាធិបតី៕ | 2021-09-28T07:00:00+07:00 | khmer.voanews.com | https://khmer.voanews.com/a/biden-receives-a-covid-19-vaccine-booster-shot/6248575.html |
468e643f-cd6d-4eb2-aed0-b92a51c734d0 | ក្រុមហ៊ុន Pfizer ចាប់ផ្តើមសាកល្បងឱសថបង្ការជំងឺកូវីដ១៩ | ក្រុមហ៊ុន Pfizer បានបញ្ជាក់កាលពីថ្ងៃចន្ទថា ខ្លួនបានចាប់ផ្តើមសាកល្បងទ្រង់ទ្រាយធំនៃឱសថបង្ការជំងឺកូវីដ១៩ លើអ្នកដែលបានប្រឈមនឹងវីរុសនេះ។ ការសាកល្បងឱសថលេបប្រភេទអង់ទីប៊ីយោទិកនេះ មានការចូលរួមពីមនុស្សពេញវ័យដែលមានសុខភាពល្អចំនួន ២.៦៦០ នាក់ ដែលរស់នៅក្នុងផ្ទះតែមួយជាមួយអ្នកដែលបានឆ្លងជំងឺកូវីដ១៩។ ក្រុមហ៊ុន Pfizer ក៏កំពុងសិក្សាផងដែរអំពីឱសថនេះ លើអ្នកដែលបានឆ្លងជំងឺកូវីដ១៩ ប៉ុន្តែមិនទាន់មានរោគសញ្ញាធ្ងន់ធ្ងរនៅឡើយ។ លោកវេជ្ជបណ្ឌិត Mikael Dolsten ប្រធានផ្នែកវិទ្យាសាស្ត្រនៃក្រុមហ៊ុន Pfizer បានបញ្ជាក់នៅក្នុងសេចក្តីថ្លែងការណ៍មួយថា៖ «ប្រសិនបើជោគជ័យ យើងជឿជាក់ថា វិធីព្យាបាលនេះ អាចជួយបញ្ឈប់វីរុសនេះពីដំបូង មុនពេលវាមានឱកាសបំបែកខ្លួនច្រើន»។ ថ្នាំគ្រាប់នេះ មានបំណងរារាំងអង់ស៊ីម (Enzyme) សំខាន់មួយដែលវីរុសត្រូវការដើម្បីបំបែកខ្លួន។ ប្រសិនបើឱសថនេះ មានប្រសិទ្ធភាព អ្នកវិទ្យាសាស្ត្រជឿថា វានឹងអាចទប់ស្កាត់វីរុសបាននៅដំណាក់កាលដំបូងនៃការឆ្លងតែប៉ុណ្ណោះ។ នៅពេលដែលអាការៈជំងឺកូវីដ១៩ កាន់តែធ្ងន់ធ្ងរ វីរុសនេះ ភាគច្រើននឹងឈប់បំបែកខ្លួនហើយ ហើយអ្នកជំងឺនឹងរងគ្រោះភាគច្រើនដោយសារតែការឆ្លើយតបខ្លាំងជ្រុលរបស់ប្រព័ន្ធភាពស៊ាំទៅនឹងវីរុស៕ | 2021-09-28T07:00:00+07:00 | khmer.voanews.com | https://khmer.voanews.com/a/pfizer-starts-clinical-trial-of-covid-prevention-drug/6248621.html |
15cd2665-6f62-4fb8-aa49-5f7fcbbbdf30 | រដ្ឋមន្រ្តី ម៉ម ប៊ុនហេង ចុះបេសកកម្មពង្រឹងការអនុវត្តវិធានសុខាភិបាល ក្នុងការគ្រប់គ្រងការរាលត្បាតជំងឺកូវីដ១៩ នៅខេត្តបន្ទាយមានជ័យ | លោកសាស្រ្តាចារ្យ ម៉ម ប៊ុនហេង រដ្ឋមន្រ្តីក្រសួងសុខាភិបាល និងក្រុមការងារ នៅថ្ងៃទី២៧ ខែកញ្ញា ឆ្នាំ២០២១ បានអញ្ជើញចុះបំពេញបេសកកម្ម នៅខេត្តបន្ទាយមានជ័យ ដោយមានការចូលរួមរបស់ លោក អ៊ំ រាត្រី អភិបាលនៃគណ:អភិបាលខេត្តបន្ទាយមានជ័យ។ គោលបំណងនៃការចុះបំពេញបេសកកម្មនេះ គឺដើម្បីពិភាក្សាអំពីការពង្រឹងការអនុវត្តវិធានសុខាភិបាល និងវិធានរដ្ឋបាលក្នុងការគ្រប់គ្រងការរីករាលដាលជំងឺកូវីដ-១៩នៅទូទាំងខេត្ត។ ក្នុងឱកាសនោះ រដ្ឋមន្រ្តី ម៉ម ប៊ុនហេង បានអញ្ជើញចុះពិនិត្យការផ្តល់សេវារបស់មន្ទីរពេទ្យបង្អែកព្រះនេត្យព្រះ និងបានសួរសុខទុក្ខបុគ្គលិកសុខាភិបាល ដែលឆ្លងជំងឺកូវីដ១៩ ចំនួន៣៣នាក់ កំពុងសម្រាកព្យាបាលនៅមន្ទីរពេទ្យបង្អែក ស្រុកព្រះនេត្យព្រះ។ រដ្ឋមន្រ្តី ម៉ម ប៊ុនហេង ក៏បានបន្តចុះពិនិត្យសកម្មភាពអនុវត្តវិធានសុខាភិបាល វិធានការរដ្ឋបាល នៅច្រកព្រំដែនអន្តរជាតិប៉ោយប៉ែត រួចបន្តទៅពិនិត្យមន្ទីរពិសោធន៍នៃមន្ទីរពេទ្យបង្អែកប៉ោយប៉ែត ដែលបំពាក់ម៉ាស៊ីន PCR ជាជំនួយរបស់ទីភ្នាក់ងារសហប្រតិបត្តិការអន្តរជាតិថៃ (TICA) ដែលមានសមត្ថភាពអាចធ្វើតេស្តបាន ចំនួនពី២០០ ទៅ៣០០សំណាក ក្នុងមួយថ្ងៃ។ បន្ទាប់មក រដ្ឋមន្រ្តីក្រសួងសុខាភិបាល បានអញ្ជើញចុះសួរសុខទុក្ខប្រជាពលរដ្ឋរងគ្រោះដោយជំនន់ទឹកភ្លៀង នៅទីទួលសុវត្ថិភាពនៃក្រុងសិរីសោភណ្ឌ និងបានណែនាំឱ្យបងប្អូនប្រជាពលរដ្ឋរក្សាអនាម័យជាប្រចាំ ដើម្បីចៀសវាងជំងឺរាករូស និងជំងឺឆ្លងផ្សេងៗ រួមទាំងជំងឺកូវីដ១៩ ព្រមទាំងបានចែកឱសថសម្លាប់មេរោគ ថ្នាំរមាស់ មុងជ្រលក់ថ្នាំ និងសាប៊ូ ជាដើម។ សម្រាប់មន្ទីរសុខាភិបាលនៃរដ្ឋបាលខេត្តបន្ទាយមានជ័យ ក៏បានទទួលនូវឱសថបុរាណចិនចំនួន ១លានគ្រាប់ ថ្នាំព្យាបាលពស់ចឹកចំនួន ១៥០ដប និងឱសថសារវន្តមួយចំនួនផងដែរ។ ជាមួយគ្នានោះលោករដ្ឋមន្រ្តី បានពាំនាំនូវការកោតសរសើរដ៏ខ្ពង់ខ្ពស់ពី សម្តេចតេជោនាយករដ្ឋមន្រ្តី ជូនដល់មន្រ្តីសុខាភិបាល អាជ្ញាធរមូលដ្ឋានគ្រប់លំដាប់ថ្នាក់ កងកម្លាំងប្រដាប់អាវុធគ្រប់ប្រភេទ នៅខេត្តបន្ទាយមានជ័យ ដែលបានខិតខំប្រឹងប្រែងអស់ពីសមត្ថភាព ក្នុងការផ្តល់សេវាជូនប្រជាពលរដ្ឋ ប្រកបដោយស្មារតីទទួលខុសត្រូវខ្ពស់៕ | 2021-09-28T06:04:00+07:00 | freshnewsasia.com | https://m.freshnewsasia.com/index.php/en/localnews/214334-2021-09-27-16-04-56.html |
2f07e8ef-c796-4fb9-abd7-c5551a27817b | ការអភិវឌ្ឍទេសចរណ៍ ពិភពលោក បន្ទាប់ពីវិបត្តិ កូវីដ ត្រូវរុញឱ្យដល់មូលដ្ឋាន ជនពិការ ជនជាតិភាគតិច និងស្ត្រីជាដើម | ភ្នំពេញ៖ លោក អង់តូនីញ៉ូ ហ្គូទែររ៉េស (António Guterres) អគ្គលេខាធិការអង្គការសហប្រជាជាតិ ក៏ដូចជាលោក ហ្ស៊ូរ៉ាប ប៉ូឡូលីកាសវីលី (Zurab Pololikashvili) អគ្គលេខាធិការអង្គការទេសចរណ៍ពិភពលោក នាឱកាសទិវាទេសចរណ៍ ពិភពលោកខួបលើកទី៤១ ឆ្នាំ២០២១ សុទ្ធតែបានគូសបញ្ជាក់ ពីការអភិវឌ្ឍទេសចរណ៍ ប្រកបដោយបរិយាបន្ន ស្តារកំណើនទេសចរណ៍ និងបើកទទួលទេសចរណ៍ឡើងវិញ ក្នុងនោះប្រមុខអង្គការអន្តរជាតិទាំងពីរនេះ បានផ្ដល់អនុសាសន៍ថា ការអភិវឌ្ឍទេសចរណ៍ពិភពលោកបន្ទាប់វិបត្តិកូវីដ១៩តទៅ ត្រូវរុញឱ្យដល់មូលដ្ឋានជនពិការ ជនជាតិភាគតិច ក៏ដូចជាស្ត្រីជាដើម។ ក្នុងសារលិខិត អបអរសាទរ ទិវាទេសចរណ៍ពិភពលោក ដែលត្រូវបានចាក់ផ្សាយក្នុងឱកាស ដែលកម្ពុជាប្រារព្ធទិវាទេសចរណ៍ពិភពលោក នាថ្ងៃទី២៧ ខែកញ្ញា ឆ្នាំ២០២១ ពីទីស្ដីក្រសួងទេសចរណ៍ នៅចំពោះមុខនៃផលប៉ះពាល់យ៉ាងធ្ងន់ធ្ងរ ដល់ប្រជាពលរដ្ឋ រាប់រយលាននាក់ ដោយសារ វិបត្តិកូវីដ-១៩ ប្រមុខស្ថាប័ន អន្តរជាតិទាំងពីររូបនេះ បានគូសបញ្ជាក់ពីចក្ខុវិស័យ ក្នុងការអភិវឌ្ឍន៍ទេសចរណ៍ ប្រកបដោយបរិយាបន្ន និងចីរភាព ឆ្ពោះទៅរកភាពធន់ និងកំណើនប្រកប ដោយបរិយាបន្ន។ ជាការកត់សម្គាល់ ក្នុងប្រវត្តិសាស្រ្តមនុស្សជាតិ គឺមានតែទេសចរណ៍មួយប៉ុណ្ណោះ ដែលជាវិស័យដែលបានផ្តល់ ផលប្រយោជន៍ ទៅដល់គ្រប់បណ្តា ជនដែលងាយរងគ្រោះ និងដែលត្រូវបានមើលរំលង ដូចជា ជនមានពិការភាព ជនជាតិភាគតិច និងស្ត្រីជាដើម។ ប្រឈមមុខនឹងវិបត្តិកូវីដ-១៩នេះ បណ្តាជនទាំងនេះជាអ្នកកំពុងទទួលរងផលប៉ះពាល់ធ្ងន់ធ្ងរខ្លាំងបំផុត។ ជាការដាស់តឿន របស់អគ្គលេខាធិការអង្គការទាំងពីខាងលើ, ស្របតាមពេលវេលា និងភាពចាំបាច់ ពេលនេះជាពេលដែលត្រូវគិតសាជាថ្មី ផ្លាស់ប្តូរ និងចាប់ផ្តើមបើកវិស័យទេសចរណ៍ ឡើងវិញប្រកបដោយសុវត្ថិភាព ដើម្បីចូលរួមជួយដល់ ការកសាងសេដ្ឋកិច្ច និងសង្គមប្រកបដោយភាពធន់ និរន្តរភាព សមភាពយេនឌ័រ និងបរិយាបន្នសម្រាប់មនុស្ស គ្រប់គ្នាឆ្ពោះទៅរកទេសចរណ៍បៃតង និងរក្សាលំនឹងកាបូន (C)។ នាឱកាសនោះ លោក ថោង ខុន រដ្ឋមន្រ្តីក្រសួងទេសចរណ៍ ក៏បានប្រកាសជ្រើសរើស បេក្ខជន-បេក្ខនារី ដែលជាមន្រ្តីទេសចរណ៍ ផ្នែកឯកជន និងសិស្សនិស្សិត ទទួលយកអាហារូបករណ៍ចំនួន ៥០កន្លែង ដែលផ្តល់ដោយ អង្គការទេសចរណ៍ពិភពលោក (UNWTO) ដល់កម្ពុជាដែលជាកម្មវិធី ជួយស្តារវិស័យទេសចរណ៍ ប្រទេសសមាជិកឡើងវិញ។ ការសិក្សាអាហារូបករណ៍ចំនួន ៥០កន្លែង ដែលផ្តល់ដោយអង្គការទេសចរណ៍ពិភពលោកនោះ គឺផ្តោតលើ៖ ១៖ យុទ្ធសាស្រ្តធុរកិច្ច ២៖ គណនេយ្យ និងហិរញ្ញវត្ថុ ៣៖ មូលដ្ឋានគ្រឹះនៃទីផ្សារឌីជីថល ៤៖ មូលដ្ឋានគ្រឹះនៃការគ្រប់គ្រងប្រតិបត្តិករ ៥៖ មូលដ្ឋានគ្រឹះនៃនវានុវត្តន៍ និងការផ្លាស់ប្តូរឌីជីថល៕ | 2021-09-28T03:24:00+07:00 | dap-news.com | https://dap-news.com/national/2021/09/27/187330/ |
0bd4b61a-5d0d-4057-bae0-6197e44dd8b0 | ខ្មែរ ប៊ែវើរីជីស រៀបចំកម្មវិធីបរិច្ចាគឈាម សង្គ្រោះជីវិត ក្នុងបរិបទជំងឺកូវីដ១៩ | ក្រុមហ៊ុន ខ្មែរ ប៊ែវើរីជីស នៅថ្ងៃទី២៥ និង២៦ កញ្ញា ២០២១ បានរៀបចំកម្មវិធីបរិច្ចាគឈាម សង្គ្រោះជីវិត ក្រោមកិច្ចសហការជាមួយមជ្ឈមណ្ឌលជាតិផ្ដល់ឈាម ដែលមានការស្ម័គ្រចិត្តចូលរួមពីថ្នាក់ដឹកនាំ បុគ្គលិក និងសាធារណជនជាច្រើន ដើម្បីឆ្លើយតបនឹងបញ្ហាកង្វះឈាម ក្នុងបរិបទជំងឺកូវីដ-១៩។ លោកបណ្ឌិត អ៊ឹម សុធារិទ្ធ នាយកទំនាក់ទំនងសាធារណៈក្រុមហ៊ុន ខ្មែរ ប៊ែវើរីជីស មានប្រសាសន៍ថា៖ ។ លោកវេជ្ជបណ្ឌិត សុខ ប៉ូ ប្រធានមជ្ឈមណ្ឌលជាតិផ្ដល់ឈាម បានថ្លែងថា៖ «ខ្ញុំពិតជាត្រេកអរជាខ្លាំងក្រោយមានការសហការជាមួយក្រុមហ៊ុន ខ្មែរ ប៊ែវើរីជីស ក្នុងការរៀបចំកម្មវិធីនេះឡើង»។ ព្រោះអំឡុងពេលការរាតត្បាតនៃជំងឺកូវីដ-១៩ ការបរិច្ចាគឈាមពីសាធារណៈជននានា មានការថយចុះជាខ្លាំង៕ | 2021-09-28T00:45:00+07:00 | freshnewsasia.com | https://m.freshnewsasia.com/index.php/en/localnews/214301-2021-09-27-10-45-57.html |
84cbae1c-8c87-4abe-9013-4dfe519ae656 | ថ្ងៃស្អែកវ៉ាក់សាំងបង្ការជំងឺកូវីដ១៩ ស៊ីណូវ៉ាក់ ចំនួន ៣លានដូសទៀត នឹងដឹកមកដល់កម្ពុជា | វ៉ាក់សាំងបង្ការជំងឺកូវីដ១៩ ស៊ីណូវ៉ាក់របស់ក្រុមហ៊ុនចិន ចំនួនប្រមាណ ៣លានដូសបន្ថែមទៀត ដែលជាការបញ្ជាទិញរបស់រាជរដ្ឋាភិបាលកម្ពុជានោះ នឹងដឹកមកដល់ប្រទេសកម្ពុជានៅព្រឹកថ្ងៃអង្គារ ទី២៨ ខែកញ្ញា ឆ្នាំ២០២១ស្អែកនេះ។ លោកស្រី យក់ សម្បត្តិ រដ្ឋលេខាធិការក្រសួងសុខាភិបាល ធ្លាប់បានគូសបញ្ជាក់ថា បូករួមទាំងវ៉ាក់សាំងដែលដឹកមកដល់នៅថ្ងៃស្អែកនេះ នាំឱ្យកម្ពុជាទទួលបានវ៉ាក់សាំងសរុប ៣៥.៥លានដូស។ លោកស្រីបានឱ្យដឹងផងដែរថា វ៉ាក់សាំងដែលកម្ពុជា បានបញ្ជាទិញ និងដឹកមកដល់ថ្ងៃស្អែកនេះ គឺសម្រាប់បម្រើដល់ការចាក់ជូនកុមារអាយុ ៦ឆ្នាំ ទៅ១២ឆ្នាំ។ ការចាក់វ៉ាក់សាំងបង្ការជំងឺកូវីដ១៩ គឺមានសារៈសំខាន់ណាស់ក្នុងការជួយឱ្យប្រជាពលរដ្ឋមានអង្គបដិបក្ខរឹងមាំក្នុងការប្រយុទ្ធប្រឆាំងនឹងជំងឺកូវីដ១៩ កាត់បន្ថយអត្រាស្លាប់ដោយសារឥទ្ធិពលមេរោគ ហើយក៏ជួយកាត់បន្ថយការរីករាលដាលជំងឺផងដែរ។ រាជរដ្ឋាភិបាលកម្ពុជា ដែលដឹកនាំដោយសម្តេចតេជោ ហ៊ុន សែន បានយកការចាក់វ៉ាក់សាំងបង្ការជំងឺកូវីដ១៩ គឺជាយុទ្ធសាស្ត្រលើសមរភូមិសង្គ្រាមជាមួយនឹងសត្រូវឥតស្រមោលកូវីដ១៩នេះ។ សម្តេចតេជោ ហ៊ុន សែន ប្រមុខរាជរដ្ឋាភិបាលកម្ពុជា បានប្រឹងប្រែងយ៉ាងខ្លាំងទាំងការស្វែងរកវ៉ាក់សាំង និងការកសាងផែនការចាក់វ៉ាក់សាំងជូនប្រជាពលរដ្ឋ។ ដោយមានប្រទេសចិនជាបង្អែកលើការផ្គត់ផ្គង់វ៉ាក់សាំងនេះ ធ្វើឱ្យកម្ពុជារកបានវ៉ាក់សាំងបានឆាប់រហ័សតាមការចង់បានរបស់កម្ពុជា។ ជាមួយនឹងវត្តមានវ៉ាក់សាំងទាំងនេះ សម្តេចតេជោ ហ៊ុន សែន បានដាក់ចេញបទបញ្ជាដាច់ណាត់ មិនត្រូវឱ្យវ៉ាក់សាំងដេកនៅក្នុងឃ្លាំងនៅឡើយ គឺត្រូវតែបានចូលទៅក្នុងខ្លួនរបស់ប្រជាពលរដ្ឋ។ បទបញ្ជាដាច់ណាត់របស់សម្តេចតេជោ ហ៊ុន សែន បានធ្វើឱ្យល្បឿននៃការចាក់វ៉ាក់សាំងរបស់កម្ពុជា មានភាពលឿនលយគួរឱ្យកត់សម្គាល់។ គិតត្រឹមថ្ងៃទី២៦ ខែកញ្ញា ឆ្នាំ២០២១ កម្ពុជា ចាក់វ៉ាក់សាំងជូនប្រជាពលរដ្ឋអាយុ ៦ឆ្នាំឡើងទៅ បានចំនួនសរុប ១៣.១លាននាក់ ស្មើនឹងជាង ៨២ភាគរយ នៃចំនួនប្រជាពលរដ្ឋកម្ពុជាសរុប ១៦លាននាក់។ លទ្ធផលដែលកម្ពុជាសម្រេចបានលើការងារចាក់វ៉ាក់សាំងនេះ បានធ្វើឱ្យកម្ពុជាអាចគ្រប់គ្រងស្ថានភាពនៃការរីករាលដាលមេរោគកូវីដ១៩នៅក្នុងប្រទេស ជាពិសេសជួយកាត់បន្ថយនូវអត្រាទទួលមរណភាព របស់ប្រជាពលរដ្ឋពីឥទ្ធិពលជំងឺកូវីដ១៩។ លទ្ធផលដែលកម្ពុជាសម្រេចបានទាំងលើការចាក់វ៉ាក់សាំង និងការគ្រប់គ្រងជំងឺកូវីដ១៩ បាននាំឱ្យកិត្តិនាមរបស់កម្ពុជាសាយភាយទៅក្នុងតំបន់ និងលើពិភពលោក ហើយទទួលបានការកោតសរសើរពីអង្គការសុខភាពពិភពលោក ប្រទេសជាមិត្ត និងអង្គការដៃគូអភិវឌ្ឍអន្តរជាតិនានាផងដែរ។ មានកត្តាច្រើនដែលនាំកម្ពុជាសម្រេចលើផែនការចាក់វ៉ាក់សាំង។ ប៉ុន្តែសម្តេចតេជោ ហ៊ុន សែន នាយករដ្ឋមន្ត្រីកម្ពុជា ដែលជាអគ្គមេបញ្ជាការកំពូលក្នុងសមរភូមិសង្គ្រាម កូវីដ១៩នេះ នៅតែជាគន្លឹះដ៏សំខាន់ក្នុងការសម្រេចលើផែនការចាក់វ៉ាក់សាំង ព្រោះប្រមុខដឹកនាំប្រទេសរូបនេះ ជាអ្នកសម្រេចដាក់ចេញផែនការ និងយុទ្ធសាស្ត្រនានា។ បើមេដឹកនាំរូបនេះ សម្រេចចិត្តខុស ឬយឺតយ៉ាវ ច្បាស់ណាស់មិនអាចធ្វើឱ្យផែនការចាក់វ៉ាក់សាំងបានសម្រេចក្នុងលទ្ធផលដ៏ល្អប្រសើរបែបនេះឡើយ។ ការណ៍នេះ បាននាំឱ្យប្រជាពលរដ្ឋខ្មែរកោតស្ញប់ស្ញែង និងអរគុណយ៉ាងជ្រាលជ្រៅបំផុតចំពោះកិច្ចប្រឹងប្រែង និងការតម្កល់ខ្ពស់នៃតម្លៃជីវិតរបស់ប្រជាពលរដ្ឋ ពីសំណាក់សម្តេចតេជោប្រមុខរាជរដ្ឋាភិបាលកម្ពុជា៕ | 2021-09-28T00:34:00+07:00 | freshnewsasia.com | https://m.freshnewsasia.com/index.php/en/localnews/214297-2021-09-27-10-34-40.html |
f95f9db1-2772-4b8e-b7a6-647193b96605 | អភិបាលខេត្តកំពង់ចាម ដាក់ចេញវិធានការ៧ចំណុច ដល់អាជ្ញាធរក្រុងស្រុក ដើម្បីទប់ស្កាត់ជំងឺកូវីដ១៩ | បន្ទាប់ពីមានការឆ្លងជំងឺកូវីដ១៩ ទៅលើអាជីវករលក់ដូរ ក្នុងផ្សារស្ពឺ និងផ្សារថ្នល់បែក ក្នុងស្រុកចំការលើជាបន្តបន្ទាប់ នៅថ្ងៃទី២៧ ខែកញ្ញា ឆ្នាំ២០២១ អភិបាលខេត្តកំពង់ចាម លោក អ៊ុន ចាន់ដា បានដឹកនាំកិច្ចប្រជុំដោយដាក់គោលការណ៍បន្ទាន់៧ ចំណុច ដើម្បីឱ្យអាជ្ញាធរក្រុង-ស្រុក និងមន្ត្រីពាក់ព័ន្ធយកទៅអនុវត្ត ក្នុងទិសដៅទប់ស្កាត់ការឆ្លងរាលដាលកាន់តែធំនៃជំងឺកូវីដ១៩។ ត្រូវបង្កើនការផ្សព្វផ្សាយ សារអប់រំរបស់ក្រសួងសុខាភិបាលបន្ថែមទៀត នៅតាមមូលដ្ឋានជាពិសេសតាមទីប្រជុំជនដូចជា ទីផ្សារជាដើម ត្រូវពង្រឹងផ្នែកប្រជាពលរដ្ឋធ្វើចត្តាឡីស័ក ជាពិសេសការស្រាវជ្រាវរកអ្នកពាក់ព័ន្ធនិងអ្នកវិជ្ជមានប្រភេទ Delta ត្រូវឲ្យពួកគាត់ធ្វើចត្តាឡីស័កឱ្យបានត្រឹមត្រូវ សូមឱ្យផ្នែកសុខាភិបាលធ្វើយ៉ាងណាព្យាបាលអ្នកជំងឺកូវីដ១៩ នៅតាមផ្ទះឱ្យបានហ្មត់ចត់ និងហាមដាច់ខាត អ្នកជំងឺមកអង្គុយលេងផ្ទះអ្នកជិតខាង ត្រូវអនុវត្តច្បាប់ទៅលើជនខិលខូចទាំងឡាយ ដែលព្យាយាមគេចវេសពីការព្យាបាល បូករួមទាំងការមិនគោរពទៅតាមវិធានការការពារជំងឺឆ្លងនេះ ត្រូវតែអនុវត្តច្បាប់តាមបទល្មើសជាក់ស្ដែង ត្រូវពិនិត្យមើលឱ្យបានត្រឹមត្រូវអំពីអ្នកចំណូលស្រុក ជាពិសេសអ្នកចំណូលស្រុកមកពីតំបន់ ដែលមានហានិភ័យខ្ពស់ ត្រូវតែឱ្យពួកគាត់ធ្វើចត្តាឡីស័កនៅតាមផ្ទះ ១៤ថ្ងៃ ត្រូវជំរុញនៃការបាញ់ថ្នាំសម្លាប់មេរោគ នៅតាមទីប្រជុំជន ជាពិសេសតាមទីផ្សារ ចំពោះសាលារៀន ត្រូវពិនិត្យមើលបើមានវិជ្ជមានកូវីដ១៩ ក្នុងថ្នាក់ណា ត្រូវធ្វើការព្យាបាល និងសិស្សពាក់ព័ន្ធត្រូវធ្វើចត្តាឡីស័កចំពោះតែថ្នាក់នោះ ពោលគឺមិនមែនបិទសាលានោះទេ៕ | 2021-09-27T23:32:00+07:00 | freshnewsasia.com | https://m.freshnewsasia.com/index.php/en/localnews/214283-2021-09-27-09-32-29.html |
eabecad0-47a4-4768-9ee1-c6091951182a | អភិបាលខេត្តកំពង់ចាម ដាក់គោលការណ៍ ៧ ចំណុចដល់អាជ្ញាធរក្រុង-ស្រុក ដើម្បីទប់ស្កាត់ការឆ្លង រាលដាលជំងឺកូវីដ១៩ | វិធានការទាំង ៧ ចំណុចដែល លោក អភិបាលខេត្តកំពង់ចាម បានដាក់ចេញក្នុងអង្គប្រជុំនោះគឺ ៖ ទី១ ត្រូវបង្កើនការផ្សព្វផ្សាយ សារអប់រំរបស់ក្រសួងសុខាភិបាលបន្ថែមទៀត នៅតាមមូលដ្ឋាន ជាពិសេសតាមទីប្រជុំជនដូចជា ទីផ្សារជាដើម ។ ទី២ ត្រូវពង្រឹងផ្នែកប្រជាពលរដ្ឋ ធ្វើចត្តាឡីស័ក ជាពិសេសការស្រាវជ្រាវ រកអ្នកពាក់ព័ន្ធនិងអ្នកវិជ្ជមានប្រភេទ ដែលតា ត្រូវឲ្យពួកគាត់ធ្វើចត្តាឡីស័ក ឲ្យបានត្រឹមត្រូវ ។ ទី៣ សូមឱ្យផ្នែកសុខាភិបាលធ្វើយ៉ាងណា ព្យាបាលអ្នកជំងឺកូវីដ១៩ នៅតាមផ្ទះ ឲ្យបានហ្មត់ចត់ និងហាមដាច់ខាត អ្នកជំងឺមកអង្គុយលេងផ្ទះអ្នកជិតខាង ។ ទី៤ ត្រូវអនុវត្តច្បាប់ទៅលើជនខិលខូចទាំងឡាយ ដែលព្យាយាមគេចវេសពីការព្យាបាល បូករួមទាំងការមិនគោរព ទៅតាមវិធានការការពារជំងឺឆ្លងនេះ ត្រូវតែអនុវត្តច្បាប់តាមបទល្មើសជាក់ស្ដែង ។ ទី៥ ត្រូវពិនិត្យមើល ឱ្យបានត្រឹមត្រូវអំពីអ្នកចំណូលស្រុក ជាពិសេសអ្នកចំណូល ស្រុកមកពីតំបន់ ដែលមានហានិភ័យខ្ពស់ ត្រូវតែឲ្យពួកគាត់ធ្វើចត្តាឡីស័កនៅតាមផ្ទះ ១៤ថ្ងៃ ។ ទី៦ ត្រូវជំរុញនៃការបាញ់ថ្នាំសម្លាប់មេរោគ នៅតាមទីប្រជុំជន ជាពិសេសតាមទីផ្សារ ។ ទី៧ ចំពោះសាលារៀន ត្រូវពិនិត្យមើលបើមានវិជ្ជមានកូវីដ១៩ ក្នុងថ្នាក់ណា ត្រូវធ្វើការព្យាបាល និងសិស្សពាក់ព័ន្ធត្រូវធ្វើចត្តាឡីស័កចំពោះតែថ្នាក់នោះ ពោល គឺមិនមែនបិទសាលានោះទេ ។ | 2021-09-27T22:43:00+07:00 | dap-news.com | https://dap-news.com/national/2021/09/27/187228/ |
be52c8bc-1dad-4184-b6f9-ba5096825b7d | ទាំងនេះជាប្រសិទ្ធភាពវ៉ាក់សាំងចំនួន ៥ប្រភេទ ក្រោយពេលចាក់ដូសជំរុញ | ដើម្បីបង្កើនប្រសិទ្ធភាពការពារកាន់តែប្រសើរទៅនឹងការឆ្លងរីករាលដាលនៃវីរុសកូវីដ-១៩គ្រប់ប្រភេទ តម្រូវការនៃចាក់វ៉ាក់សាំងដូសជំរុញត្រូវបានធ្វើឡើង។ ការចាក់វ៉ាក់សាំងដូសជំរុញ ជាតម្រូវការចាំបាច់ដើម្បីធានាភាពស៊ាំឱ្យបន្តកើតមានបានយូរ។ លើសពីនេះដោយសារភាពស៊ាំពីការចាក់វ៉ាក់សាំងកូវីដ-១៩ ចំនួន២ដូសទំនងមានរយៈពេលតែ ៦ ទៅ ៨ ខែប៉ុណ្ណោះ ទើបការចាក់បន្ថែម១ដូសទៀតត្រូវបានទាមទារ។ ទាំងនេះជាប្រសិទ្ធភាព ក្រោយចាក់វ៉ាក់សាំងដូសជំរុញ ដែលគួរដឹង! យោងតាមប្រភពពីសារព័ត៌មាន CNN ការចាក់វ៉ាក់សាំងដូសទី៣ របស់ក្រុមហ៊ុន អាចជួយខ្លួនប្រាណឱ្យស៊ាំជាមួយវីរុសកូវីដ-១៩ ជាពិសេសវាអាចប្រឆាំងនឹងវីរុសបំប្លែងខ្លួនបានខ្លាំងក្លាជាងមុន និងដើម្បីចៀសងវាងកុំឱ្យធ្លាក់ខ្លួនឈឺធ្ងន់ធ្ងរ ឬបង្ការហានិភ័យស្លាប់។ ដោយឡែកប្រភពពី NHK បានឱ្យដឹងថា វ៉ាក់សាំង ដូសទី៣ របស់សហរដ្ឋអាមេរិក ធ្វើឲ្យមានអង់ទីគ័រប្រឆាំងនឹងមេរោគឡើងខ្ពស់ និងអាចការពារវីរុសបំប្លែងខ្លួន Delta ថែមទៀត។ ចំណែកការស្រាវជ្រាវថ្មីមួយដែលចុះផ្សាយដោយ Global Times ការចាក់វ៉ាក់សាំង ដូសទី ៣ បន្ទាប់ពីចាក់ដូសទី២បាន ៦ខែឬច្រើនជាងនេះ អាចនាំឲ្យមានការកើនឡើងនូវកម្រិតអង់ទីគ័រ និងនាំឲ្យមានការឆ្លើយតបយ៉ាងខ្លាំងនៃប្រព័ន្ធភាពស៊ាំចំពោះការវាយលុកពីវីរុស។ រីឯក្រុមហ៊ុន បានអះអាងពីគុណភាពវ៉ាក់សាំងរបស់ខ្លួនថា ការចាក់វ៉ាក់សាំងការពារកូវីដ-១៩ ដូសទី២របស់ខ្លួន ក្រោយចាក់ដូសទី១បាន២ខែ បានបង្កើនប្រសិទ្ធភាពដល់ទៅ ៩៤ភាគរយប្រឆាំងការវិវិត្តអាការមធ្យមទៅធ្ងន់ធ្ងរ។ មិនតែប៉ុណ្ណោះដូសជំរុញដែលចាក់ក្នុងរយៈពេលពីរខែ បន្ទាប់ពីដូសដំបូង បានបង្កើនកម្រិតអង់ទីគ័រពី ៤ ទៅ ៦ ដងឯណោះ។ នេះបើតាមប្រភពពីសារព័ត៌មាន GMA បានចុះផ្សាយ។ ចំពោះវ៉ាក់សាំង វិញ ក៏ត្រូវបានអ្នកជំនាញអះអាងថា មានប្រសិទ្ធភាពខ្ពស់នៅពេលចាក់បន្ថែមដូសទី៣។ ការសិក្សារបស់សកលវិទ្យាល័យ Oxford បានរកឃើញថា ការចាក់វ៉ាក់សាំងប្រភេទនេះដូសទី៣ ក្នុងរយៈពេល៦ខែ បន្ទាប់ពីចាក់ដូសទី២រួច អាចផលិតអង្គទីគ័រគួរឲ្យកត់សម្គាល់។ វាជួយឱ្យប្រព័ន្ធការពារខ្លួនបង្កើតអង់ទីគ័រខ្ពស់ និងកោសិកាប្រឆាំងនឹងមេរោគផ្សេងៗទៀតដែលជួយការពារខ្លួនប្រាណក្នុងគ្រាដែលអ្នកឆ្លងមេរោគ។ បន្ថែមពីលើនេះ វ៉ាក់សាំង AstraZeneca នឹងជំរុញឲ្យសរីរាង្គកាន់តែរឹងមាំជាងមុន អាចវាយបកប្រឆាំងនឹងមេរោគកូវីដ-១៩ បានខ្លាំងជាងមុន ព្រមទាំងមានសមត្ថភាពខ្ពស់ប្រឆាំងវីរុសបំប្លែងខ្លួន Delta ផងដែរ៕ ចុចអាន៖ ចុចអាន៖ | 2021-09-27T22:21:00+07:00 | kampucheathmey.com | https://www.kampucheathmey.com/health/206586 |
dcfb368a-45cd-4749-a455-2e9332e7547d | វ៉ាក់សាំងបង្ការជំងឺកូវីដ១៩ របស់ក្រុមហ៊ុន Pfizer ចំនួនជាង៥លានដូសហើយ ត្រូវបានចាក់នៅនូវែលសេឡង់ (Video inside) | រដ្ឋមន្ត្រីទទួលបន្ទុកកិច្ចការឆ្លើយតបជំងឺ COVID-19 លោក គ្រីស ហ៉ីបឃីនស៍ (Chris Hipkins) បាននិយាយនៅថ្ងៃចន្ទនេះថា ប្រជាជននូវែលសេឡង់ កំពុងបន្តនាំគ្នាទៅទទួលការចាក់វ៉ាក់សាំងបង្ការជំងឺ COVID-19 ខណៈមកទល់ពេលនេះវ៉ាក់សាំងរបស់ក្រុមហ៊ុន Pfizer ជាង ០៥លានដូសហើយ ត្រូវបានចាក់នៅទូទាំងប្រទេស។ នេះបើយោងតាមការចេញផ្សាយដោយ សារព័ត៌មានចិនស៉ីនហួរ នៅថ្ងៃចន្ទ ទី២៧ ខែកញ្ញា ឆ្នាំ២០២១។ លោក Chris Hipkins បាននិយាយនៅក្នុងសេចក្ដីថ្លែងការណ៍មួយថា គិតត្រឹមពាក់កណ្តាលអាធ្រាតថ្ងៃអាទិត្យម្សិលមិញនេះ វ៉ាក់សាំង Pfizer ចំនួន ៥,០២០,៩០០ដូស ត្រូវបានផ្ដល់ការចាក់ជូន នៅទូទាំងប្រទេសនូវែលសេឡង់ ក្នុងនោះមានវ៉ាក់សាំងចំនួន ៣,២៣១,៤៤៤ដូស ត្រូវបានផ្ដល់ការចាក់ជូនសម្រាប់ដូសដំបូង និង ១,៧៨៩,៤៥៦ដូសទៀត ត្រូវបានផ្ដល់ការចាក់ជូនសម្រាប់ដូសទីពីរ។ លោក Chris Hipkins បាននិយាយបន្ថែមថា ។ លោក Chris Hipkins បានកត់សម្គាល់ថា ការទទួលបានការចាក់វ៉ាក៉សាំងពេញលេញ (ចំនួន ០២ដូស) បានផ្តល់ការការពារកម្រិតខ្ពស់ ប្រឆាំងនឹងវីរុសបំប្លែងខ្លួន Delta ដែលមានសមត្ថភាពចម្លងលឿនរហ័ស និងងាយបង្កឱ្យអ្នកជំងឺធ្លាក់ខ្លួនឈឺធ្ងន់ រហូតដល់ស្លាប់។ ហើយការចាក់វ៉ាក់សាំងជូនប្រជាជនបានច្រើន ក៏ផ្តល់ឲ្យយើងមានជម្រើសច្រើន សម្រាប់អនាគតផងដែរ»។ គួរបញ្ជាក់ថា បើតាមអគ្គនាយកសុខាភិបាលនូវែលសេឡង់ លោក អាស្លេយ ប្លូមហ្វៀល (Ashley Bloomfield) ប្រទេសនេះ មានគោលដៅផ្ដល់ការចាក់វ៉ាក់សាំងជូនដល់ប្រមាណ ៩០ភាគរយនៃប្រជាជនរបស់ខ្លួនសរុបចំនួន ៥លាននាក់ នៅចុងឆ្នាំ២០២១នេះ៕ | 2021-09-27T21:55:00+07:00 | freshnewsasia.com | https://m.freshnewsasia.com/index.php/en/internationalnews/214267-2021-09-27-07-55-48.html |
5746b034-8b8e-4c66-9458-2237f7003f17 | ប្រធានមន្ទីរសុខាភិបាលខេត្តស្វាយរៀង អំពាវនាវពលរដ្ឋ បន្តអនុវត្តតាមការណែនាំរបស់ក្រសួងសុខាភិបាល និងវិធានការ «៣កុំ និង៣ការពារ» ឱ្យបានខ្ជាប់ខ្ជួន ដើម្បីជៀសផុតពីជំងឺកូវីដ១៩ | លោកបណ្ឌិត កែរ រដ្ឋា ប្រធានមន្ទីរសុខាភិបាលខេត្តស្វាយរៀង និងជាអនុប្រធានប្រតិបត្តិក្រុមការងារគ្រូពេទ្យស្ម័គ្រចិត្ត ហ៊ុន ម៉ានី បានថ្លែងអំពាវនាវដល់ប្រជាពលរដ្ឋទូទាំងខេត្ត សូមបន្តចូលរួមអនុវត្តតាមវិធានការណែនាំរបស់ក្រសួងសុខាភិបាល និងវិធានការ «៣កុំ និងការពារ» ឱ្យបានខ្ជាប់ខ្ជួន ដើម្បីជៀសផុតពីជំងឺកូវីដ១៩។ ការអំពាវនាវរបស់ប្រធានមន្ទីរសុខាភិបាល ខេត្តស្វាយរៀងបែបនេះ បានធ្វើឡើងនៅថ្ងៃទី២៦ ខែកញ្ញា ឆ្នាំ២០២១ ម្សិលមិញ ក្នុងការបន្តចុះអប់រំផ្សព្វផ្សាយជូនដល់ប្រជាពលរដ្ឋ ដែលរស់នៅភូមិមេភ្លើង សង្កាត់ស្វាយរៀង ក្រុងស្វាយរៀង ខេត្តស្វាយរៀង ដើម្បីឱ្យពួកគាត់យល់ដឹងឱ្យកាន់តែច្បាស់អំពីវិធានការការពារ និងទប់ស្កាត់ការរីករាលនៃជំងឺកូវីដ១៩ នៅក្នុងសហគមន៍។ នាឱកាសនោះដែរ លោកបណ្ឌិត កែរ រដ្ឋា បានបន្តថា ដោយមានការណែនាំពីលោកសាស្រ្តាចារ្យ ម៉ម ប៊ុនហេង រដ្ឋមន្រ្តីក្រសួងសុខាភិបាល ដោយលោករដ្ឋមន្រ្តីសង្កេតឃើញថា បច្ចុប្បន្ននេះ ប្រជាពលរដ្ឋមួយចំនួនភ្លេចខ្លួន ដែលឃើញជំងឺកូវីដមានការថយចុះ និងបានចាក់វ៉ាក់សាំងគ្រប់ចំនួនផង ពួកគាត់មិនសូវអនុវត្តនូវវិធានការសុខាភិបាលត្រឹមត្រូវដូចមុនទេ លោករដ្ឋមមន្ត្រីក៏បានស្នើឱ្យគ្រប់មន្ទីរសុខាភិបាលរាជធានី-ខេត្ត បន្តចុះអប់រំផ្សព្វផ្សាយអំពីវិធានការការពារ និងទប់ស្កាត់ការរីករាលដាលជំងឺកូវីដ១៩ ដូចមុន។ លោកបានបន្ថែមថាក្រុមការងារគ្រូពេទ្យស្ម័គ្រចិត្ត ហ៊ុន ម៉ានី សាខាខេត្តស្វាយរៀង បានធ្វើផែនការដើម្បីចុះអប់រំផ្សព្វផ្សាយអំពីវិធានការការពារ ទប់ស្កាត់ការរីករាលដាលជំងឺកូវីដ១៩ និងណែនាំដល់ប្រជាពលរដ្ឋពីរបៀបលាងដៃនឹងអាល់កុល ឬសាប៊ូ ជាមួយនឹងការបង្រៀនពាក់ម៉ាស់ គ្រប់ស្រុកក្រុងក្នុងខេត្តស្វាយរៀង ជាក់ស្តែងកាលពីថ្ងៃទី២៥ កញ្ញា ក្រុមការងារគ្រូពេទ្យស្ម័គ្រចិត្តហ៊ុន ម៉ានី បានចុះអប់រំផ្សព្វផ្សាយជូនដល់ប្រជាពលរដ្ឋចំនួន៣០គ្រួសារ នៅស្រុករមាសហែក ផងដែរ។ សូមបញ្ជាក់ថា ការបន្តចុះអប់រំផ្សព្វផ្សាយជូនប្រជាពលរដ្ឋអំពីវិធានការការពារ និងទប់ស្កាត់ការរីករាលដាលជំងឺកូវីដ១៩ របស់ក្រុមគ្រូពេទ្យស័្មគ្រចិត្ត ហ៊ុន ម៉ានី មានកិច្ចសហការជាមួយនឹងក្រុមគ្រូពេទ្យមន្ទីរសុខាភិបាលខេត្ត អាជ្ញាធរមូលដ្ឋាន និងក្រុមយុវជន ស.ស.យ.ក សង្កាត់ស្វាយរៀង សរុបចំនួន ៣៥នាក់។ ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ក៏បានណែនាំដល់ប្រជាពលរដ្ឋពីរបៀបលាងដៃនឹងអាល់កុល ឬសាប៊ូ ជាមួយនឹងការបង្រៀនពាក់ម៉ាស់ ដើម្បីធ្វើយ៉ាងណាការពារ និងទប់ស្កាត់មេរោគកូវីដ១៩ ចូលក្នុងខ្លួន រួមជាមួយនឹងវិធីទប់ស្កាត់មេរោគចូលក្នុងខ្លួនមួយចំនួនផ្សេងទៀតផងដែរ។ ក្នុងឱកាសនេះដែរ ក្រុមការងារគ្រូពេទ្យស័្មគ្រចិត្តលោក ហ៊ុន ម៉ានី បានផ្តល់អំណោយរបស់លោក ហ៊ុន ម៉ានី ជូនប្រជាពលរដ្ឋចំនួន ៣០នាក់ និងយុវជន ស.ស.យ.ក ចំនួន៥នាក់ ក្នុងម្នាក់ៗ ទទួលបាន ម៉ាស់១០ សាប៊ូ Protex ១ និងជែលចំណុះ២៣០មីលីត្រចំនួន១ដប និងថវិកា ១៥០,០០០រៀល ជូនក្រុមប្រឹក្សាសង្កាត់ និងភូមិមេភ្លើង ផងដែរ៕ | 2021-09-27T20:55:00+07:00 | freshnewsasia.com | https://m.freshnewsasia.com/index.php/en/localnews/214262-2021-09-27-06-55-45.html |
b1deba4c-b265-4893-beec-d9e417a89f27 | លោកស្រី ឱ វណ្ណឌីន ៖ អ្នកឆ្លងកូវីដ កើនឡើងប៉ុន្មានថ្ងៃនេះ ដោយសារបុគ្គលមួយចំនួន មិនអនុវត្តវិធានការ សុខាភិបាលត្រឹមត្រូវ (Viedo) | ការលើកឡើងរបស់លោកស្រី បន្ទាប់ពីប៉ុន្មានថ្ងៃនេះ ចំនួនអ្នកឆ្លងជំងឺកូវីដ-១៩ នៅប្រទេសកម្ពុជា កើនដល់ ជាង៨០០នាក់ជាប់ៗគ្នា ។ ក្នុងពិធីបិទយុទ្ធនាការ ចាក់វ៉ាក់សាំងកូវីដ-១៩ ជុំទី១ ជូនពលរដ្ឋមានអាយុ១៨ឆ្នាំឡើង នៅខេត្តព្រៃវែង នាថ្ងៃទី ២៧ ខែកញ្ញា ឆ្នាំ២០២១ លោកស្រី ឱ វណ្ណឌីន បានថ្លែងថា បុគ្គលគ្រប់រូបត្រូវមានការ ទទួលខុសត្រូវ ចំពោះការអនុវត្តវិធានការ សុខាភិបាល កុំឲ្យចំនួនអ្នកឆ្លង ជំងឺកូវីដ-១៩ នាពេលបច្ចុប្បន្នកើន ឡើងខ្លាំង ។ លោកស្រីបញ្ជាក់ថា «នេះជាក្ដីបារម្ភមួយរបស់យើង នៅពេលយើងគ្រប់គ្រងករណីឆ្លង ហើយការងារ ចាក់វ៉ាក់សាំងរបស់យើង បានស្រោចទូទាំងប្រទេស បានអត្រាគួរជាទីមោទនៈ ។ ក៏ប៉ុន្ដែយើងសង្កេតឃើញថា មានការហោះឡើង នូវចំនួនអ្នកឆ្លងកូវីដ-១៩ កន្លែងហ្នឹងមានសំណួរជាច្រើនថា តើមូលហេតុអ្វី? ខ្ញុំយល់ថា សំណួរគួរតែចោទសួរបុគ្គលនីមួយៗ ពីព្រោះពាក់ព័ន្ធទៅនឹងអនុវត្ត នូវវិធានការ ការពារ តើបុគ្គលម្នាក់ៗ គាត់បានចូលរួមអនុវត្តនូវវិធានការ ការពារនេះ បានត្រឹមត្រូវដែរឬទេ?»។ លោកស្រីថា ប៉ុន្មានថ្ងៃមុន ពលរដ្ឋរៀបចំចង្ហាន់ប្រគេនព្រះសង្ឃ ក្នុងឱកាសពិធីបុណ្យកាន់បិណ្ឌ ដូច្នេះការរៀបចំពិធីបុណ្យនេះ បានបង្កើនកំណើនចរាចរណ៍ ឬចល័តរបស់ពលរដ្ឋទៅវិញ ទៅមក គ្រប់ទិសទីដើម្បី ទិញម្ហូបរៀបចំប្រគេនសង្ឃ ហើយក៏ជាមូលហេតុ នៃការចម្លងកូវីដ-១៩ នៅពេលបុគ្គលមួយចំនួន មិនអនុវត្តវិធានការ ការពារ មិនត្រឹមត្រូវ។ លោកស្រី ឱ វណ្ណឌីន បន្ដថា បច្ចប្បន្ន នៅភ្នំពេញ និងតាមបណ្ដាខេត្តមួយចំនួន មានពលរដ្ឋធ្វើចរាចរណ៍យ៉ាងច្រើន ក៏ធ្វើឲ្យលទ្ធភាពកូវីដ-១៩ មានឱកាសចល័តពីកន្លែងមួយ ទៅកន្លែងមួយទៀត ចំណុចនេះធ្វើឲ្យមានការហោះឡើងបែបនេះ។ លោកស្រីថា ក្រសួងរកឃើញអ្នកឆ្លងជំងឺកូវីដ-១៩ ភាគច្រើន គឺនៅកន្លែងជួបជុំគ្នាដែលមានមនុស្សច្រើន ។ នាឱកាសនោះ រដ្ឋលេខាធិការក្រសួងសុខាភិបាល ក៏បានលើកឡើងថា ក្រសួងបានបិទយុទ្ធនាការ ចាក់វ៉ាក់សាំងកូវីដ-១៩ ជុំទី១ ជូនប្រជាពលរដ្ឋអាយុ១៨ឆ្នាំឡើងបានចំនួន១៦ ខេត្តហើយ នៅសល់៥ខេត្តទៀត រួមមាន ៖ កំពត កំពង់ស្ពឺ កំពង់ឆ្នាំង បាត់ដំបង និងបន្ទាយមានជ័យ ព្រមទាំង បិទជាបន្ដបន្ទាប់ទៀត ផងដែរ ។ សូមរំលឹកថា គិតត្រឹមថ្ងៃទី២៧ ខែកញ្ញា ឆ្នាំ២០២១ កម្ពុជារកឃើញ អ្នកឆ្លងជំងឺកូវីដ-១៩ ចំនួន១០៩,៩២៦នាក់ ក្នុងនោះ អ្នកជាសះស្បើយ ចំនួន១០១,១៨៥នាក់ និង អ្នកស្លាប់ ចំនួន២,២៦១នាក់៕ | 2021-09-27T20:01:00+07:00 | dap-news.com | https://dap-news.com/national/2021/09/27/187171/ |
7e6bd4fd-5b69-4e71-82ef-327ff1f713df | អាជ្ញាធរខេត្តកំពង់ចាម សម្រេចបិទខ្ទប់ផ្សារថ្នល់បែក ក្រោយរកឃើញអាជីវករ ឆ្លងកូវីដ | ភ្នំពេញ៖ រដ្ឋបាលខេត្តកំពង់ចាម បានចេញសេចក្ដីសម្រេច បិទខ្ទប់ផ្សារថ្នល់បែក ស្ថិតនៅភូមិថ្នល់បែកលិច ឃុំស្វាយទាប ស្រុកចំការលើ ដែលមានអាជីវករ វិជ្ជមានជំងឺកូវីដ១៩ ក្នុងព្រឹត្តិការណ៍សហគមន៍ ២០កុម្ភៈ។ | 2021-09-27T19:47:00+07:00 | dap-news.com | https://dap-news.com/national/2021/09/27/187165/ |
dee2edd8-4550-4eb2-ad5d-6d04f64f7390 | ថៃ៖ មនុស្សជាង ១០,០០០នាក់ឆ្លងកូវីដ-១៩ និងអ្នកជំងឺ ១០១នាក់ស្លាប់ ក្នុងរបាយការណ៍ថ្ងៃចន្ទនេះ (Video inside) | ក្រសួងសុខាភិបាលថៃ នៅថ្ងៃចន្ទ ទី២៧ ខែកញ្ញា ឆ្នាំ២០២១នេះ បានរាយការណ៍ពីការរកឃើញករណីឆ្លងជំងឺ COVID-19 ថ្មីៗចំនួន ១០,២៨៨ករណីបន្ថែមទៀត ក្នុងរយៈពេល ២៤ម៉ោងចុងក្រោយនេះ។ នេះបើតាមការចេញផ្សាយដោយ សារព័ត៌មានថៃ Bangkok Post។ បើតាមក្រសួងសុខាភិបាលថៃ ក្នុងចំណោមករណីឆ្លងថ្មីៗខាងលើនេះមាន ១០,១៦១ករណី ត្រូវបានរកឃើញនៅលើប្រជាជនថៃទូទៅ និង ១២៧ករណីទៀត ត្រូវបានរកឃើញនៅលើអ្នកទោសតាមពន្ធនាគារ។ ក្រៅពីការរកឃើញករណីឆ្លងថ្មីៗខាងលើនេះ អ្នកជំងឺចំនួន ១០១នាក់បន្ថែមទៀត ក៏ត្រូវបានរាយការណ៍ថា ស្លាប់ផងដែរ ក្នុងរយៈពេល ២៤ម៉ោងចុងក្រោយដូចគ្នា។ ដោយឡែកអ្នកជំងឺចំនួន ១២,៤៩៤នាក់ផ្សេងទៀត ទើបតែត្រូវបានអនុញ្ញាតឱ្យចាកចេញពីមន្ទីរពេទ្យ ក្រោយជាសះស្បើយ។ គួរបញ្ជាក់ថា រហូតមកទល់ពេលនេះ ប្រទេសថៃបានកត់ត្រានូវករណីឆ្លងជំងឺ COVID-19 សរុបនៅទូទាំងប្រទេសចំនួន ១,៥៧១,៩២៩ករណី ក្នុងនោះមានអ្នកស្លាប់ ១៦,៣៦៩នាក់ និងអ្នកជាសះស្បើយឡើងវិញ ១,៤៣៥,៤០១នាក់។ គិតត្រឹមថ្ងៃទី២៦ ខែកញ្ញា ថៃបានចាក់វ៉ាក់សាំងបង្ការ COVID-19 សរុប ៤៦លានដូស ក្នុងនោះប្រជាជនជិត ១៦លាននាក់ (២២.៨% នៃចំនួនប្រជាជនសរុប) បានទទួលការចាក់គ្រប់ដូស៕ | 2021-09-27T19:27:00+07:00 | freshnewsasia.com | https://m.freshnewsasia.com/index.php/en/internationalnews/214252-2021-09-27-05-27-01.html |
7dac9a51-fba0-4ade-90bb-4b118c9e9c03 | អាជ្ញាធរខេត្ដកំពង់ចាម បិទខ្ទប់ផ្សារថ្នល់បែក នៅឃុំស្វាយទាប ស្រុកចំការលើ រយៈពេល១៤ថ្ងៃ ដើម្បីទប់ស្កាត់ជំងឺកូវីដ១៩ | រដ្ឋបាលខេត្ដកំពង់ចាម បានចេញសេចក្ដីសម្រេចបិទខ្ទប់ផ្សារថ្នល់បែក ឃុំស្វាយទាប ស្រុកចំការលើ ជាបណ្ដោះអាសន្ន រយៈពេល១៤ថ្ងៃ ដើម្បីទប់ស្កាត់ការឆ្លងរីករាលដាលជំងឺកូវីដ១៩។ នេះបើតាមសេចក្ដីសម្រេច ដែលបណ្ដាញព័ត៌មាន Fresh News ទទួលបាននៅថ្ងៃទី២៧ ខែកញ្ញា ឆ្នាំ២០២១នេះ។ រដ្ឋបាលខេត្ដកំពង់ចាម បានបញ្ជាក់យ៉ាងដូច្នេះថា៖ ៕ | 2021-09-27T19:02:00+07:00 | freshnewsasia.com | https://m.freshnewsasia.com/index.php/en/localnews/214250-2021-09-27-05-02-56.html |
59c29857-a916-4a9b-a04d-0309dc00dd16 | កូវីដ១៩ ៖ ឆ្លងថ្មី៨៣៩នាក់ ជា៥៣០នាក់ និងស្លាប់១៨នាក់ | ក្នុងនោះ ករណីឆ្លងសហគមន៍ចំនួន៧៣០នាក់ និងអ្នកដំណើរពីបរទេសចំនួន១០៩នាក់។ គិតត្រឹមព្រឹក ថ្ងៃទី២៧ ខែកញ្ញា ឆ្នាំ២០២១ កម្ពុជាមានអ្នកឆ្លងសរុបចំនួន១០៩ ៩២៦នាក់ អ្នកជាសះស្បើយចំនួន១០១ ១៨៥នាក់ និងអ្នកស្លាប់ចំនួន២ ២៦១នាក់៕ | 2021-09-27T18:58:00+07:00 | dap-news.com | https://dap-news.com/national/2021/09/27/187146/ |
ec5c9ce4-4f4b-477c-99b1-7079eb7553ec | អ្នកឆ្លងកូវីដមាន ៤កម្រិត គួរចំណាំអាការខ្លួនឯង ស្រួលស្វែងរកការព្យាបាល | បន្ទាប់ពីឆ្លងវីរុសកូវីដ-១៩ មនុស្សម្នាក់ៗអានឹងចេញរោគសញ្ញាខុសគ្នាទៅតាមស្ថានភាពសុខភាពរៀងខ្លួន ដែលវាមាន ៤ កម្រិតដូចជា៖ អ្នកអាចវិជ្ជមានកូវីដ-១៩ តែមិនមានចេញរោគសញ្ញាអ្វីទាំងអស់ ពិសេសបើអ្នករស់នៅជាមួយអ្នកកើតកូវីដ-១៩។។ ទោះជាយ៉ាងណា យោងតាមការសិក្សារបស់ Pubmed សហរដ្ឋអាមេរិក បានអះអាងថា ចំនួនមនុស្សវិជ្ជមានកូវីដ-១៩ តែមិនមានរោគសញ្ញាមានភាគរយតិចបំផុត គឺប្រហែល មនុស្ស ១នាក់ ក្នុងចំណោមមនុស្ស ៥នាក់។ អ្នកជំងឺកម្រិតស្រាល មានរោគសញ្ញាដូចជំងឺផ្ដាសាយដែរដូចជា ក្អកស្ងួត និងគ្រុនក្ដៅ ប៉ុន្តែ កម្ដៅអាចឡើងមិនដល់ ៣៧,៨ អង្សាសេទេ ហើយពេលខ្លះអាចក្អកតិចតួច ឬមិនក្អកសោះតែម្ដង។ ក្រៅពីនេះ អ្នកជំងឺអាចមានរោគសញ្ញាដូចជា៖ កម្រិតនេះ អ្នកជំងឺកូវីដ-១៩ អាចមានការរលាកសួត។ ករណីធ្ងន់ធ្ងរមានភាគរយកើតឡើងខ្ពស់ ប្រសិនបើអ្នកមានវ័យចាស់ ឬមានបញ្ហាសុខភាពណាងាយរងគ្រោះ។ រោគសញ្ញាកូវីដ-១៩ ក្នុងករណីធ្ងន់ធ្ងរមានដូចជា៖ – ពិបាកដកដង្ហើម – ពិបាកនិយាយ – ឈឺចុងទ្រូង ពោះ ឬខ្នងពេលដកដង្ហើម – សីតុណ្ហភាពរាងកាយខ្ពស់ ចំពោះករណីគ្រោះថ្នាក់ អាចវិវត្តពីករណីធ្ងន់ធ្ងរ បណ្ដាលឲ្យអ្នកជំងឺរលាកសួតខ្លាំង ហើយវាកាន់ប្រឈមគ្រោះថ្នាក់ បើអ្នកជំងឺជាមនុស្សចាស់ និងមានស្ថានភាពសុខភាពមិនល្អ ឬមានជំងឺប្រចាំកាយដូចជា ទឹកនោមផ្អែមជាដើម។ អ្វីដែលគ្រោះថ្នាក់បំផុតនៃអ្នកជំងឺក្នុងដំណាក់កាលនេះគឺ មេរោគឆ្លងចូលទៅក្នុងឈាម (Sepsis) ហើយបណ្ដាលឲ្យសរីរាង្គដទៃទៀតឈប់ធ្វើការ៕ ចុចអាន៖ ចុចអាន៖ | 2021-09-27T18:35:00+07:00 | kampucheathmey.com | https://www.kampucheathmey.com/health/206345 |
b7edfd34-e121-4957-85f6-011f2462b1c8 | អ្នកជំងឺកូវីដ១៩ ចំនួន ១៨នាក់ទៀតស្លាប់ និងឆ្លងថ្មី ៨៣៩នាក់ | អ្នកជំងឺកូវីដ១៩ ចំនួន ១៨នាក់ទៀតបានស្លាប់ ដែលធ្វើឱ្យករណីស្លាប់កើនឡើងដល់ ២.២៦១នាក់។ ចំពោះករណីឆ្លងថ្មីវិញ មាន ៨៣៩នាក់ នៅថ្ងៃដដែលនេះ។ ក្នុងនោះ ១០៩នាក់ ជាករណីនាំចូលពីក្រៅប្រទេស។ គិតត្រឹមព្រឹកថ្ងៃទី២៧ កញ្ញា កម្ពុជាមានអ្នកកើតជំងឺកូវីដ-១៩ ជាង ១សែន ៩ពាន់នាក់ (១០៩.៩២៦) ក្នុងនោះអ្នកជាសះស្បើយមានប្រមាណ ១សែននាក់ (១០១.១៨៥)។ ក្រសួងសុខាភិបាលប្រកាសថា គិតត្រឹមថ្ងៃទី២៦ កញ្ញា រដ្ឋាភិបាលចាក់វ៉ាក់សាំងជូនពលរដ្ឋបានជាង ៩លាន ៨សែននាក់ ក្នុងចំណោមអ្នកដែលត្រូវចាក់សរុប ១០លាននាក់។ ចំណែកកុមារ និងយុវជនដែលមានអាយុពី ៦ឆ្នាំ ដល់ ១៧ឆ្នាំវិញ ក្រសួងបញ្ជាក់ថា ចាក់វ៉ាក់សាំងបានជាង ៣លាននាក់ ក្នុងចំណោមអ្នកដែលត្រូវចាក់សរុបជិត ៤លាននាក់៕ | 2021-09-27T18:20:03+07:00 | rfa.org | https://www.rfa.org/khmer/news/health/cambodia-reports-18-new-deaths-and-839-tested-positive-covid-19-on-september-27-09272021071955.html |
b41c7c65-dda9-4d73-af72-2e06c3dab61f | លោក ហ៊ុន ម៉ាណែត និងលោកស្រី ពេជ ចន្ទមុន្នី ប្រគល់អំណោយជូនកម្លាំងអាវុធហត្ថខេត្តត្បូងឃ្មុំ សម្រាប់ប្រើប្រាស់ប្រយុទ្ធប្រឆាំងជំងឺកូវីដ១៩ | លោក ជាម ច័ន្ទសោភ័ណ អភិបាលខេត្តត្បូងឃ្មុំ និងលោកស្រី ម៉េង វ៉ាន់ដានីន នៅព្រឹកថ្ងៃទី២៧ ខែកញ្ញា ឆ្នាំ២០២១នេះ បាននាំយកអំណោយដ៏ថ្លៃថ្លា របស់លោក ហ៊ុន ម៉ាណែត អគ្គមេបញ្ជាការរង និងជាមេបញ្ជាការកងទ័ពជើងគោក និងលោកស្រី ពេជ ចន្ទមុន្នី ចុះប្រគល់ជូនកងកម្លាំងនៃបញ្ជាការដ្ឋានកងរាជអាវុធហត្ថ ខេត្តត្បូងឃ្មុំ សម្រាប់សាងសង់អគារជាបន្ត ពិសេសប្រើប្រាស់ក្នុងយុទ្ធនាការប្រយុទ្ធប្រឆាំងជំងឺកូវីដ១៩។ ក្នុងឱកាសចុះសំណេះសំណាល សួរសុខទុក្ខ និងប្រគល់អំណោយនាឱកាសនោះក៏មានការចូលរួមពីសំណាក់ លោក ស៊ាក ឡេង ប្រធានក្រុមប្រឹក្សាខេត្ត អភិបាលរងខេត្ត ថ្នាក់ដឹកនាំសាលាខេត្ត ព្រមទាំងប្រធានមន្ទីរ-អង្គភាពជុំវិញខេត្ត។ លោក ជាម ច័ន្ទសោភ័ណ ក៏បានថ្លែងកោតសរសើរ និងអរគុណដល់ទឹកចិត្តរបស់កម្លាំងកងរាជអាវុធហត្ថទូទាំងខេត្ត ដែលមានឆន្ទៈក្នុងការចូលរួមទប់ស្កាត់ការពារតាម បទបញ្ជារបស់រាជរដ្ឋាភិបាលដែលមាន សម្ដេចតេជោ ហ៊ុន សែន ជានាយករដ្ឋមន្រ្តីនៃកម្ពុជា តាមតួនាទី ភារកិច្ចទាំងយប់ទាំងថ្ងៃយ៉ាងខ្ជាប់ខ្ជួន ពិសេសត្រូវបន្តលើភារកិច្ច ការងារឲ្យកាន់ខ្លាំងក្លាបន្ថែមទៀត។ លោកអភិបាលខេត្ត ក៏បានថ្លែងអំពាវនាវឲ្យកងកម្លាំង ត្រូវតែបង្កើនការចូលរួមបង្ការទប់ស្កាត់ជំងឺ Covid-19 ឲ្យបានខ្លាំងក្លាបន្ថែមទៀត ជាពិសេសត្រូវចូលរួមអនុវត្ត តាមការណែនាំរបស់រាជរដ្ឋាភិបាល ក្រសួងសុខាភិបាល ក្នុងការប្រយុទ្ធប្រឆាំងនឹងជំងឺកូវីដ១៩ ដែលកំពុងរីករាលដាលជាសាកលលោក ដោយត្រូវរក្សាគម្លាតសុវត្ថិភាព លាងសម្អាតដៃជាប្រចាំ ដើម្បីជៀសផុតពីការឆ្លងនៃជំងឺមួយនេះ។ នាឱកាសនោះលោកឧត្តមសេនីយ៍ត្រី វ៉ា សារិទ្ធ មេបញ្ជាការដ្ឋានកងរាជអាវុធហត្ថខេត្តត្បូងឃ្មុំ បានលើកឡើងបង្ហាញពីសកម្មភាពបំពេញការងារយ៉ាងសស្រាក់សស្រាំ របស់កម្លាំង កងរាជអាវុធហត្ថ ក្នុងការថែរក្សាសណ្តាប់ធ្នាប់សាធារណៈ បង្ក្រាបបទល្មើសនានា ធានាសុខសុវត្ថិភាពជូនប្រជាពលរដ្ឋផងដែរ។ សូមបញ្ជាក់ថា ចំពោះអំណោយផ្តល់ជូននាឱកាសនោះរួមមាន៖ ស៊ីម៉ង់ត៍ ៥០តោន អង្ករ១តោន ទឹកសុទ្ធ១០០កេស មី៥០កេស ម៉ាស ២ ៥០០ម៉ាស អាល់កុល៩០លីត្រ បន្លែធម្មជាតិ និងថវិកាមួយចំនួនផងដែរ៕ | 2021-09-27T18:15:00+07:00 | freshnewsasia.com | https://m.freshnewsasia.com/index.php/en/localnews/214239-2021-09-27-04-15-37.html |
03f1a035-a494-4ad4-afaa-7dbb131627f7 | BREAKING: សហរដ្ឋអាមេរិក៖ មនុស្សជាង ២៤,០០០នាក់ឆ្លងកូវីដ-១៩ និងអ្នកជំងឺ ២៥៩នាក់ស្លាប់ក្នុង១ថ្ងៃ (Video inside) | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ២៤,៣៤៣នាក់ទៀតបានឆ្លងជំងឺ COVID-19 ខណៈអ្នកជំងឺ ២៥៩នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃចន្ទ ទី២៧ ខែកញ្ញា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៤៣,៧៥០,៩៨៣ករណី ក្នុងនោះមានអ្នកស្លាប់សរុបចំនួន ៧០៦,៣១៧នាក់ និងជាសះស្បើយឡើងសរុប ៣៣.១៨លាននាក់។ សម្រាប់ចំនួនប្រជាជនសរុប ដែលកំពុងរស់នៅលើទឹកដីសហរដ្ឋអាមេរិកគឺជាង ៣៣២លាននាក់។ បណ្តារដ្ឋមួយចំនួននៅសហរដ្ឋអាមេរិក ក្នុងនោះដូចជាញូយ៉កជាដើម កំពុងតែប្រឈមមុខនឹងការប្រទាញប្រទង់គ្នា រវាងកាតព្វកិច្ចចាក់វ៉ាក់សាំង និងវិធានការទប់ស្កាត់មេរោគបំប្លែកខ្លួន Delta យ៉ាងតឹងរ៉ឹង។ បុគ្គលិកពេទ្យរដ្ឋមួយចំនួន នៅមិនទាន់បានទទួលការចាក់វ៉ាក់សាំងបង្ការ COVID-19 ពេញលេញនោះឡើយ ដែលជាហេតុបង្កការព្រួយបារម្ភថា ពួកគេនឹងសម្រាកការងារសិន នៅពេលដែលការអនុវត្តកាតព្វកិច្ចចាក់វ៉ាក់សាំង ចូលជាធរមាន។ គួរបញ្ជាក់ថា គិតត្រឹមថ្ងៃទី២៦ ខែកញ្ញា ឆ្នាំ២០២១ សហរដ្ឋអាមេរិកបានចាក់វ៉ាក់សាំងបង្ការជំងឺ COVID-19 សរុបចំនួន ៣៨៩លានដូស ក្នុងនោះប្រជាជន ២១៣.១៧លាននាក់ (៦៤.៩% នៃចំនួនប្រជាជនសរុប) បានទទួលការចាក់យ៉ាងហោចណាស់ ១ដូស និង ១៨៣.៣៥លាននាក់ (៥៥.៩%) បានទទួលការចាក់គ្រប់ដូស៕ | 2021-09-27T18:01:00+07:00 | freshnewsasia.com | https://m.freshnewsasia.com/index.php/en/internationalnews/214238-2021-09-27-04-01-10.html |
e2dc4c25-d442-431d-ab37-47ed3aac7495 | ពលរដ្ឋរាយការណ៍ ស្តាតអូឡាំពិកកន្លែងសម្រាកព្យាបាលជំងឺកូវីដ គឺពោរពេញទៅដោយបញ្ហាច្រើន អត់មានសណ្តាប់ធ្នាប់ល្អ ងាកលុយៗ | ភ្នំពេញ ៖ ឧត្ដមសេនីយ៍ត្រី អេង ហ៊ី អ្នកនាំពាក្យកងរាជអាវុធហត្ថលើផ្ទៃប្រទេស ថ្ងៃទី២៧ ខែកញ្ញា ឆ្នាំ២០២១ បានឲ្យដឹងថា នៅថ្ងៃទី២២ ខែកញ្ញា ឆ្នាំ២០២១ កងរាជអាវុធហត្ថ បានទទួលព័ត៌មានតាមរយៈប្រព័ន្ធតេឡេក្រាម (Telegram) មានបុគ្គល១រូប គាត់បានផ្ញើសារជាសម្លេងថា “សូមអធ្យាស្រ័យលោកពូ លោកអ៊ំ ដែលនៅក្នុងគ្រុបនេះទាំងអស់គ្នា បូករួមទាំងនៅស្តាតអូឡាំពិកកន្លែងសម្រាកព្យាបាលនេះ គឺពោរពេញទៅដោយបញ្ហាច្រើន អត់មានសណ្តាប់ធ្នាប់ល្អ ហើយក៏អត់មានច្បាស់លាស់ក្នុងការងារ ធ្វើអីមួយពួកគាត់អត់យល់ដល់អ្នកជំងឺសម្តីរបស់ពួកគាត់ប្រើប្រាស់ទៅលើអ្នកជំងឺជ្រុលខ្លាំងមែនទែន ហើយណាមួយការផ្ញើអ៊ីវ៉ាន់ចូលមកក្នុងឱ្យអ្នកជំងឺ ពួកគាត់ចេញមកងាកលុយ ងាកលុយ ពួកគាត់ ទាល់តែគេឱ្យលុយទើបពួកគាត់យកអីវ៉ាន់ចូលឱ្យគេ ពួកគាត់ពុករលួយសាហាវហ្មង។ ពួកគាត់អត់មានអាណិតដល់ប្រជាពលរដ្ឋ ខ្មែរគ្នាឯងសោះ ចាំបាច់ធ្វើគាបសង្កត់អញ្ចឹងធ្វើអី ទឹកសុទ្ធខំទិញមកពី ក្រៅអស់លុយ ហើយពួកគាត់ត្រូវមកដល់ពួកគាត់គាបសង្កត់កន្លែងប៉េអឹមខាងមុខកន្លែងយាមហ្នឹង ត្រូវគាបសង្កត់ទឹកសុទ្ធ១កេះ គាត់យកអស់តម្លៃចូលដែលគាត់លើកចូលមកឱ្យត្រឹមមាត់ទ្វាហ្នឹង ពួក គាត់គិត១កេះ ៣ម៉ឺន ហើយអីវ៉ាន់ខុសពីម៉ោងផ្ញើអីវាន់ឱ្យអ្នកជំងឺ ពួកគាត់គិតម្តង១០ដុល្លារ ពួកគាត់ ធ្វើអីមួយគឺលុយ លុយ លុយ រហូតហ្មងងាកលុយ ងាកលុយហ្មង…។ កន្លែងនេះជាសកម្មភាព របស់ពួកប៉េអឹមដែលត្រូវទទួលយកអីវ៉ាន់ឱ្យទៅអ្នកជំងឺចឹងពួកគាត់ទាល់តែងាកលុយ ងាកលុយ បានគាត់យកមកឱ្យ បើអត់ទេពួកគាត់ដេញអ្នកជំងឺដូចដេញសត្វអញ្ចឹង” ។ កងរាជអាវុធហត្ថ សូមគោរពជម្រាបជូនថា កន្លងទៅ នៅក្នុងភូមិសាស្ត្ររាជធានីភ្នំពេញ កម្លាំងយើងខ្ញុំ បានទទួលខុសត្រូវ រក្សា ការពារសន្តិសុខ សណ្តាប់ធ្នាប់ ទីកន្លែងសម្រាកព្យាបាលជំងឺកូវីដ-១៩ ចំនួន៤កន្លែង មានជាអាទិ៍៖ ១-Great Duke, ២-វិទ្យាល័យជាស៊ីមសាមគ្គី, ៣-ព្រីមៀសែន សុខ និង៤-មន្ទីរពេទ្យហ្លួងម៉ែ ប៉ុន្តែបច្ចុប្បន្នការទទួលខុសត្រូវនៅសល់ចំនួន២កន្លែង៖ ១-ព្រីមៀសែន សុខ និង២-មន្ទីរពេទ្យហ្លួងម៉ែ។ រីឯ នៅទីកន្លែងមណ្ឌលព្យាបាលស្ដាតអូរឡាំពិក មិនមានកម្លាំងកង រាជអាវុធហត្ថទេ។ ក្នុងការអនុវត្តតួនាទី ភារកិច្ចរបស់ខ្លួន កងរាជអាវុធហត្ថ គោរពច្បាប់ គោរពវិន័យ ក្រមសីលធម៌ វិជ្ជាជីវៈ ជាពិសេសតែងតែមានការត្រួតពិនិត្យរាល់កិច្ចប្រតិបត្តិការ ទទួលយកការផ្ដល់ ព័ត៌មាននានាពីសាធារណជន និងអ្នកព័ត៌មាន ទាំងវិជ្ជមាន និងអវិជ្ជមានដើម្បីធ្វើការកែលម្អ ដកពិសោធន៍ និងដាក់វិន័យទណ្ឌកម្មចំពោះយោធិននៃកងរាជអាវុធហត្ថណា ដែលប្រព្រឹត្តខុសវិន័យ ខុសភារកិច្ច ព្រមទាំងអនុវត្តច្បាប់ចំពោះបុគ្គលដែលប្រព្រឹត្តបទល្មើសទៀតផង។ កងរាជអាវុធហត្ថ រងចាំទទួលរាល់ព័ត៌មានរិះគន់ ក្នុងន័យស្ថាបនាជានិច្ច ប្រសិនបើឃើញ យោធិននៃកងរាជអាវុធហត្ថណា ប្រព្រឹត្តមិនសមរម្យ អសីលធម៌ មិនគោរពវិន័យ ឬល្មើសច្បាប់ សូម ពិនិត្យស្លាកឈ្មោះ ឬអត្តលេខរបស់យោធិននៃកងរាជអាវុធហត្ថនោះ ដែលនៅខាងស្តាំលើហោបៅ អាវនៃឯកសណ្ឋាន ហើយផ្តល់ព័ត៌មានជាបន្ទាន់ កងរាជអាវុធហត្ថនឹងមានវិធានការចំពោះបុគ្គលនោះ៕ រក្សាសិទ្ធិដោយ ៖ បញ្ញាស័ក្តិ | 2021-09-27T17:45:09+07:00 | cen.com.kh | https://cen.com.kh/archives/394708.html |
20aaf88a-44bc-4d3e-8593-a2bea2347823 | រដ្ឋបាលខេត្តកំពង់ឆ្នាំង ដាក់ចេញវិធានការរដ្ឋបាលរយៈពេល ១០ថ្ងៃ ដើម្បីទប់ស្កាត់ការឆ្លងរាលដាលនៃជំងឺកូវីដ-១៩ នៅក្នុងភូមិសាស្ត្រខេត្ត | អភិបាលខេត្តកំពង់ឆ្នាំង ឯកឧត្តម ស៊ុន សុវណ្ណារិទ្ធិ បានដាក់ចេញដាក់ចេញនូវវិធានការរដ្ឋបាលជាបណ្តោះអាសន្ន រយៈពេល ១០(ដប់)ថ្ងៃ គិតចាប់ពីថ្ងៃទី២៧ ខែកញ្ញា ឆ្នាំ២០២១ រហូតដល់ថ្ងៃទី០៦ ខែតុលា ឆ្នាំ២០២១ ដើម្បីទប់ស្កាត់ការឆ្លងរាលដាលនៃជំងឺកូវីដ-១៩ នៅក្នុង ភូមិសាស្ត្រខេត្តកំពង់ឆ្នាំង នាថ្ងៃទី២៧ ខែកញ្ញា ឆ្នាំ២០២១នេះ។ រដ្ឋបាលខេត្ត សូមអំពាវនាវដល់បងប្អូនប្រជាពលរដ្ឋ បង្កើនការយកចិត្តទុកដាក់ក្នុងការចាត់វិធានការចាំបាច់នានា ដើម្បីធានាឱ្យបាននូវការគោរព និងអនុវត្តនូវវិធាន ការសុខាភិបាល សំដៅប្រយុទ្ធ និងទប់ស្កាត់ការឆ្លងរាលដាលនៃជំងឺកូវីដ-១៩ ជាពិសេសការអនុវត្តនូវកាតព្វកិច្ច ពាក់ម៉ាស់ និងកាតព្វកិច្ចរក្សាគម្លាតសុវត្ថិភាព៕ *សូមអានសេចក្តីប្រកាសខាងក្រោម: រដ្ឋបាលខេត្ត សូមអំពាវនាវដល់បងប្អូនប្រជាពលរដ្ឋ បង្កើនការយកចិត្តទុកដាក់ក្នុងការចាត់វិធានការចាំបាច់នានា ដើម្បីធានាឱ្យបាននូវការគោរព និងអនុវត្តនូវវិធាន ការសុខាភិបាល សំដៅប្រយុទ្ធ និងទប់ស្កាត់ការឆ្លងរាលដាលនៃជំងឺកូវីដ-១៩ ជាពិសេសការអនុវត្តនូវកាតព្វកិច្ច ពាក់ម៉ាស់ និងកាតព្វកិច្ចរក្សាគម្លាតសុវត្ថិភាព៕ ប្រភព: | 2021-09-27T16:28:57+07:00 | kbnnews.com | https://kbn.news/archives/239403 |
7dfefee8-3a66-495f-92ca-656e89c5a0e5 | វីវរធំហើយ ! ព្រះសង្ឃ៥៧ អង្គ នៅវត្តខ្នាចរមាស ឆ្លងកូវីដ ១៩ | ខេត្តបាត់ដំបង ៖ នៅមុននេះបន្តិច អាជ្ញាធរស្រុកបវេលខេត្តបាត់ដំបង និងក្រុមគ្រូពេទ្យ បានរកឃើញព្រះសង្ឃ៥៧អង្គ គង់នៅវត្តខ្នាចរមាសបានឆ្លងកូវីដ ១៩។ នេះបើយោងតាមលទ្ធផលគិតត្រឹមម៉ោង១២:៤០នាទីថ្ងៃ២៧ ខែកញ្ញា ឆ្នាំ២០២១។ រដ្ឋបាលស្រុកបវេលបានបញ្ជាក់ថា ព្រះសង្ឃដែលបានរកឃើញវិជ្ជមានជំងឺកូវីដ-១៩ នឹងត្រូវគង់ព្យាបាលក្នុមណ្ឌលព្យាបាលវត្តខ្នាចរមាស។ រដ្ឋបាលស្រុក អំពាវនាវដល់បងប្អូនប្រជាពលរដ្ឋដែលមានការពាក់ព័ន្ធប៉ះពាល់ផ្ទាល់ ឬប្រយោល សូមទៅពិនិត្យសុខភាព និងយកសំណាក នៅមណ្ឌលចត្តាឡីស័ក (អនុវិទ្យាល័យបវេលសាមគ្គី)។ សូមបញ្ជាក់ថា នៅថ្ងៃទី២៧ ខែកញ្ញា ឆ្នាំ២០២១នេះ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីចំនួន ៨៣៩នាក់ ខណៈ អ្នកជំងឺចំនួន៥៣០នាក់ជាសះស្បើយ និងអ្នកស្លាប់ថ្មីចំនួន១៨នាក់។ គិតត្រឹមព្រឹកថ្ងៃទី២៧ ខែកញ្ញា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ សរុបចំនួន១០៩៩២៦នាក់ និងអ្នកជាសះស្បើយសរុបចំនួន១០១ ១៨៥នាក់ ខណៈមានអ្នកស្លាប់សរុបចំនួន២ ២៦១នាក់៕ | 2021-09-27T15:03:22+07:00 | kbnnews.com | https://kbn.news/archives/239369 |
c8f93c6d-1fb4-4dbb-b088-63fd85d3c09a | វិទ្យាស្ថានស្រាវជ្រាវសហរដ្ឋអាមេរិក មើលឃើញកម្ពុជា ជោគជ័យក្នុងការគ្រប់គ្រងទប់ស្កាត់កូវីដ-១៩ ទាំងវីរុសបំប្លែងថ្មី Delta | ភ្នំពេញ ៖ ប្រទេសជាច្រើន ដែលកន្លងមកធ្លាប់តែគ្រប់គ្រងការឆ្លងរាតត្បាតនៃជំងឺ COVID-19 មានប្រសិទ្ធភាព តែឥឡូវនេះ បែរជាកំពុងទទួលរងគ្រោះធ្ងន់ធ្ងរ ដោយសារវីរុសបំប្លែងខ្លួន Delta ទៅវិញ, ប៉ុន្តែ សម្រាប់កម្ពុជា បែរជាជោគជ័យ ដោយសារតែដើរមុនមួយជំហាន រួមមាន ការបិទច្រកព្រំដែនមួយរយ: , រៀបចំកន្លែងធ្វើចត្តាឡីស័ក តាមខ្សែបន្ទាត់ព្រំដែន តាមមូលដ្ឋាន និងតាមទីប្រជុំជន, ការរៀបចំប្រព័ន្ធដឹកជញ្ជូនប្រជាជនដែលមានជំងឺ និងអ្នកជាប់សង្ស័យ, ការរៀបចំមណ្ឌលសុខភាព និងមន្ទីរពេទ្យព្យាបាលព្យាបាល, ផែនការចាក់វ៉ាក់សាំងដែលមានការរៀបចំលម្អិត ទាំងក្មេង និងចាស់ , ជាពិសេស ការចាក់វ៉ាក់សាំងដូសទី៣ ដូសជំរុញ ឬដូសប្រសិទ្ធភាព ជាមូលហេតុចម្បងធ្វើឲ្យកម្ពុជាទទួលបានជោគជ័យ លើវីរុសកូវីដ-១៩បំប្លែងថ្មី Delta ។ ទោះបីត្រឹមជាប្រទេសតូចមួយ ដែលមានទំហំផលិតផលក្នុងស្រុកសរុបសម្រាប់មនុស្សម្នាក់ (per capita GDP) ស្មើនឹង១០ភាគរយ នៃផលិតផលក្នុងស្រុកសរុបសម្រាប់មនុស្សម្នាក់របស់សហភាពអឺរ៉ុប កម្ពុជាសម្រេចបានអត្រាចាក់វ៉ាក់សាំងបង្ការជំងឺ COVID-19 ប្រហាក់ប្រហែលគ្នា ហើយមានអត្រាអ្នកស្លាប់តិចជាងដល់ទៅ២០ដង។ ការមើលឃើញពីជោគជ័យរបស់កម្ពុជាក្នុងការគ្រប់គ្រង ទប់ស្កាត់កូវីដ-១៩នេះ ក៏ត្រូវបានស្ថាប័នស្រាវជ្រាវសហរដ្ឋអាមេរិក Institute for Policy Studies កាលពីថ្ងៃទី២២ ខែកញ្ញា ឆ្នាំ២០២១ បានចុះផ្សាយអត្ថបទមួយ ដោយកត់សម្គាល់ពីភាពជោគជ័យ នៃការគ្រប់គ្រងជំងឺ COVID-19 របស់ប្រទេសកម្ពុជា។ វិទ្យាស្ថាន Institute for Policy Studies នេះ បានលើកឡើងថា កម្ពុជាត្រូវបានសង្កេតឃើញថា កំពុងតែទប់ទល់វីរុស Delta ប្រកបដោយជោគជ័យបានច្រើន។ បើក្រឡេកមើល ប្រទេសជិតខាងរបស់កម្ពុជា ដូចជាថៃ និងវៀតណាម ជាដើម សុទ្ធតែកំពុងមានករណីឆ្លងប្រចាំថ្ងៃជាមធ្យមខ្ទង់ម៉ឺននាក់ និងស្លាប់ខ្ទង់រយនាក់ ដោយសារតែវីរុស Delta បន្ទាប់ពីប្រទេសទាំងនេះ ត្រូវគេចាត់ទុកថា បានគ្រប់គ្រង COVID-19 ដោយជោគជ័យអស់ជាច្រើនខែរួចមក ប៉ុន្តែពេលនេះកំពុងតែរងនូវការវាយប្រហារពីកូវីដ-១៩ ធ្ងន់ធ្ងរទៅវិញ។ ចំណែក ភាពជោគជ័យរបស់កម្ពុជា ត្រូវបានគេយល់ឃើញថា គឺដោយសារផែនការ និងយុទ្ធនាការចាក់វ៉ាក់សាំងបង្ការ ដែលបានប្រព្រឹត្តទៅយ៉ាងរលូន និងឆាប់រហ័សបំផុត ជាពិសេស ការចាក់ទាំងមនុស្សក្មេង-ចាស់ និងចាក់ដូសទី៣ ដែលជាជំហានបោះទៅមុនប្រទេសនានា។ កម្ពុជាស្ថិតក្នុងចំណោមប្រទេសដំបូងៗគេលើលោក ដែលបានចាក់វ៉ាក់សាំងដូសជំរុញ (ដូសទី៣) និងចាក់ឲ្យកុមារ។ បើពិនិត្យ មើលទិន្នន័យផ្ទាល់វិញ គឺបច្ចុប្បន្នប្រជាជនកម្ពុជា ជាង១០លាននាក់ ឬស្មើនឹងជាង៧០ភាគរយ នៃចំនួនប្រជាជនសរុប ទទួលបានការចាក់វ៉ាក់សាំង ចំនួន ២ដូសពេញលេញ (គ្រប់ដូស) ខណៈនៅប្រទេសថៃ ទើបសម្រេចបានត្រឹមជិត ២៣ភាគរយ ហើយវៀតណាម សម្រេចបានជាង ៧ភាគរយ តែប៉ុណ្ណោះ។ ជោគជ័យនៃការចាក់វ៉ាក់សាំង បានជួយឲ្យកម្ពុជា រក្សាតួលេខអ្នកស្លាប់នៅកម្រិតយ៉ាងទាប ធៀបនឹងប្រទេសជិតខាង នៅក្នុងតំបន់អាស៊ាន៕ រក្សាសិទ្ធិដោយ ៖ ពិសិដ្ឋ CEN | 2021-09-27T12:12:36+07:00 | cen.com.kh | https://cen.com.kh/archives/394473.html |
ba18b1a9-1f0b-4034-981c-ea5c92897553 | រាលដាល បាត់ ! យកសំណាកអាជីវករផ្សារសាមគ្គី រកឃើញអ្នកឆ្លងកូវីដ ១០នាក់ | ខេត្តសៀមរាប ៖ កាលពីព្រឹកថ្ងៃទី២៦ ខែកញ្ញា ឆ្នាំ២០២១ អាជ្ញាធរខេត្តសៀមរាប បានចុះហ៊ុមព័ទ្ធខ្ទប់ ហើយចាប់ក្រុមអាជីវករដែលមកចែកចាយ និងលួចលក់ដូរពេលយប់ក្នុងតំបន់ក្រហម នៅមុខផ្សារសាមគ្គី ស្ថិតក្នុងភូមិបន្ទាយចាស់ សង្កាត់ស្លរក្រាម ក្រុងសៀមរាប ដើម្បីយកសំណាកពិនិត្យ។ អាជ្ញាធរបញ្ជាក់ថា នៅក្នុងប្រតិបត្តិការនោះដែរ អាជ្ញាធរបានយកសំណាកក្រុមអាជីវករទាំងនោះដោយរកឃើញអ្នកមានវិជ្ជមានកូវីដ១៩ ចំនួន១០នាក់ ប្រុស៨នាក់ និងស្រី២នាក់។ សូមបញ្ជាក់ថា នៅថ្ងៃទី២៦ ខែកញ្ញា ឆ្នាំ២០២១ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីចំនួន ៨៣០នាក់។ ចំណែក អ្នកជំងឺចំនួន៤៧៣នាក់ជាសះស្បើយ និងអ្នកស្លាប់ថ្មីចំនួន២៥នាក់។ បើគិតត្រឹមថ្ងៃទី២៦ ខែកញ្ញា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ សរុបចំនួន១០៩ ០៨៧នាក់ និងអ្នកជាសះស្បើយសរុបចំនួន១០០ ៦៥៥នាក់ ខណៈមានអ្នកស្លាប់សរុបចំនួន២ ២៤៣នាក់៕ | 2021-09-27T10:24:15+07:00 | kbnnews.com | https://kbn.news/archives/239300 |
9b5c7746-8236-4e36-afbb-b65d297516de | ចេញលទ្ធផលយកសំណាកតាមវត្ត ! រកឃើញឆ្លងជំងឺកូវីដ ចំនួន១៤១អង្គ /នាក់ | រាជធានីភ្នំពេញ៖ គិតត្រឹមថ្ងៃទី២៦ ខែកញ្ញា ឆ្នាំ២០២១ ព្រះសង្ឃ និងអ្នកស្នាក់នៅក្នុងវត្តអារាមចំនួន ១៥០វត្តនៅទូទាំងរាជធានីភ្នំពេញ ក្រោយពីក្រុមគ្រូពេទ្យសម្រុកធ្វើតេស្តយកសំណាក បានរកឃើញវិជ្ជមានកូវីដ-១៩ ចំនួន ១៤១អង្គ /នាក់។ លោកទេព គង្គា ប្រធានមន្ទីរធម្មការ និងសាសនារាជធានីភ្នំពេញ បានឲ្យដឹងថា ព្រះសង្ឃគណៈកម្មការអាចារ្យ និងសិស្សនិស្សិត ស្នាក់នៅតាមវត្តក្នុងរាជធានីភ្នំពេញ បានយកសំណាករកមេរោគកូវីដ -១៩ រួចរាល់អស់ហើយ គឺមានចំនួន៨៩៧៥អង្គ/នាក់ ក្នុងចំណោមវត្តចំនួន១៥០វត្ត។ ជាលទ្ធផល បានរកឃើញវិជ្ជមានកូវីដ-១៩ ចំនួន១៤១អង្គ /នាក់។ ក្នុងនោះព្រះសង្ឃ មានចំនួន៩៧អង្គ អាចារ្យចំនួន៩នាក់ ដូនជីតាជីចំនួន១៥នាក់ និងសិស្សនិស្សិតចំនួន២០នាក់។ លោកទេព គង្គា បានបញ្ជាក់ថា វត្តនៅរាជធានីភ្នំពេញមានចំនួន ១៥៤វត្ត តែពេលនេះវត្ត ដែលយកសំណាករកមេរោគកូវីដ-១៩ មានចំនួន១៥០វត្ត។ ចំណែក ៤វត្តទៀត មានវត្តខ្លះបានយកសំណាករួចហើយ និងវត្តខ្លះមានលទ្ធភាព យកសំណាកខ្លួនឯង និងព្រះសង្ឃប្រមាណ ៥០០អង្គ បាននិមន្តទៅក្រៅប្រទេស ដោយជាប់ការបិទ ឬធ្វើចត្តាឡីស័កនៅទីនោះ។ សូមបញ្ជាក់ថា នៅថ្ងៃទី២៦ ខែកញ្ញា ឆ្នាំ២០២១ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីចំនួន ៨៣០នាក់។ ចំណែក អ្នកជំងឺចំនួន៤៧៣នាក់ជាសះស្បើយ និងអ្នកស្លាប់ថ្មីចំនួន២៥នាក់។ បើគិតត្រឹមថ្ងៃទី២៦ ខែកញ្ញា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ សរុបចំនួន១០៩ ០៨៧នាក់ និងអ្នកជាសះស្បើយសរុបចំនួន១០០ ៦៥៥នាក់ ខណៈមានអ្នកស្លាប់សរុបចំនួន២ ២៤៣នាក់៕ | 2021-09-27T10:00:51+07:00 | kbnnews.com | https://kbn.news/archives/239298 |
Subsets and Splits
No community queries yet
The top public SQL queries from the community will appear here once available.